
Tikriausiai tai kurio iš vaikų darbas - Robertas niekad 
nedrįstų pakabinti tokio plakato virtuvėje ant sienos. 
Nedidukas, prastai atspausdintas juodomis, ryškiai roži- 
nėmis ir geltonomis spalvomis, vaizdavo susitaršiusiais 
plaukais moterėlę, nutvėrusią už sparno kalakutą iš- 
sprogusiomis akimis. O po piešiniu nelygiomis raidėmis 
užrašyta: „Moterys 1r kalakutai prieš Kalėdas“. 

— Norėčiau maždaug dvidešimt dviejų svarų, ne 
mažesnio, - aiškino Lizi į telefono ragelį. - Ne, ne gyvo 
svorio, 0 jau išdarinėto. Ir pageidautina penėto diendar- 
žyje, o ne kur gurbe vargusio. - Ji žiūrėjo į kitame vir- 
tuvės gale kabantį plakatą ir nejučia pasitaisė plaukus. 
Ne, regis, nesusivėlę. - O Dieve! - aiktelėjo į ragelį. — 
Šitiek brangesnis! - Ji susiraukė. Ar prisidėti prie sąjū- 
džio kalakutams ginti, ar dar dešimt svarų išmesti į 
kiaurą kalėdinių išlaidų maišą? — Gerai, - pagaliau suti- 
ko.- Tegu bus diendaržy penėtas. - Jai šmėkštelėjo 
prieš akis paveiksliukas 1š vaikiškos knygos — pulkas 
smagių kalakutų, vienas per kitą burbuliuojančių so- 


de. - Taip, diendaržy augintas, dvidešimt dviejų svarų. 
Paimsiu arba aš, arba ponas Midltonas pirmadienį. 
Taip, - pridūrė ji, - aš žinau, kad per vėlai užsakau, po- 
ne Moubi, bet jei jums ant galvos būtų šitoks namas, 
keturi vaikai, Kalėdos, verslas ir šventėms atvykstan- 
tys trys svečiai - jūs taip pat vėluotumėte. 

Ji padėjo ragelį. Nereikėjo taip kalbėti. Ponas Mou- 
bis prekiauja toje savo iš tėvo paveldėtoje mėsinėje 
Langvorte jau ketvirtį amžiaus, kaip ir anksčiau jo tė- 
vas, turi protiškai atsilikusį vaiką 1r Vis grėsmingiau jį 
spaudžia prekybos centro konkurencija. Širdies gilumo- 
je ponas Moubis, kad ko, žiūri į Kalėdas kaip moterys ir 
kalakutai. 

Lizi perėjo virtuvę ir įsistebeilijo į plakatą. Ne, ne 
ranka pieštas, o spausdintas. Be abejo, jį nupirko Harie- 
ta, liesa, protinga, ironiška trylikametė, kuri jau suvo- 
kė, kad motinai Kalėdos joks stebuklas, o greičiau Die- 
vo rykštė. Lizi 17 Harieta susikirto per pusryčius. Jos 
kirsdavosi beveik kas rytą, ir tuos kivirčus paprastai 
baigdavo Harieta, išmaudama į mokyklą siutinamai nu- 
sišypsojusi — taip paprastai reikšdavo neapsakomą ap- 
gailestavimą jaunesniems broliams, kad jie tik ber- 
niūkščiai, vargšai kvaišeliai. 

Harieta paklausė Lizi, ar ji eis šiandien į Galeriją, 
jos su Robertu atidarytą prieš šešiolika metų, kai tik 
jiedu atsikėlė į Langvortą. Lizi atsakė neisianti. 

— Kodėl? 

— Nes Kalėdos. 

— Rado, po šimts, priežastį... - Harieta atsilošė į 
kėdės atkaltę 1r išvertė akis išgirdusi tokią stulbinan- 
čią, nesuvokiamą nesąmonę. - Kaip galima į kažkokį 
sumautą šeimyninį pasisėdėjimą kaip Kalėdos kreipti 
daugiau dėmesio negu į pagrindinį savo darbą. 

Lizi kaipmat užsiplieskė. Su siaubu išgirdo save 
šaukiant apie daugybę alinančių darbų, slegiančių jos 
pečius, 1r piktinantis dėl Harietos neapsakomo nedė- 
kingumo. Toji mamą šaltai stebėjo. Deivis, kuriam buvo 
vos penkeri, paleido dūdas: išsigandusiu veidu per 
skruostus ėmė riedėti didžiulės ašaros ir tiško tiesiai į 
dubenėlį su pienu ir dribsniais. 

— Matai, - su pasitenkinimu pasakė Harieta. - Tik 
Deivį pravirkdei. 

Lizi liovėsi šaukusi ir pasilenkusi apkabino Deivį. 

— Mano mažyti... 

— Nubaidysi Kalėdas, - verkė Deivis, - jei taip rėksi. 

Harieta pakilo nuo kėdės. 

— Man reikia susitikti su Heder, - burbtelėjo. - Už- 
suksiu į Galeriją 1r pasakysiu tėčiui, kad tu neateisi. 

Lizi sukando dantis. 

— Harieta, lik namuose. Man labai praverstų tavo 
pagalba. Dar tiek darbų reikia nudirbti... 

Harieta giliai 1r triukšmingai atsiduso ir demonst- 
ratyviai išpėdino iš kambario griausmingai paskui save 
užtrenkdama duris. 

Tada Lizi, ramindama Deivį, suvalgydino jam nely- 
ginant kūdikiui košę, o paskui abiem su Semu liepė ap- 

vyti šventinėmis raudonomis juostelėmis laiptų turėk- 
lus. Aštuonmečiui Semui pasirodė, kad bus daug sma- 
giau patiems su Deiviu ja apsivynioti, podraug pabandy- 
ti 1r protestuojančią katę apvyturiuoti. Lizi davė jiems 
valią ir pati užlipo aukštyn kloti lovų, pravalyti užkimš- 
tos prausyklės, surado savo plaukų šepetį, prapuolusius 
auskarus ir vakar surašytą, bet kažkur nudėtą atliktinų 
darbų sąrašą. Paskui nulipo žemyn paskambinti mėsi- 
ninkui ir tada išvydo plakatą. Matyt, bus Harieta paka- 
binusi per tas penkiolika minučių, kol Lizi buvo viršuje. 
Ar tai užuojauta? O gal solidarumo ženklas? Lizi troško 
artimo ryšio su Harieta, moteriško susimokėlių solida- 
rumo. Jausmo, kurį tau teikia sesuo dvynė, pamanė Li- 
zi, grįždama prie stalo su pusryčių likučiais; taip norisi 
tvirtai į ką nors atsiremti, kai sesers, tavo antros pusės, 
nėra šalia. O Frensis nebus iki Kalėdų. 


Robertas ir Lizi atidarė Midltonų galeriją nedidukė- 
je krautuvėlėje vienoje Langvorto pakraščio vingiuotų 
gatvių. Jie susipažino meno mokykloje, kur Lizi studija- 
vo skulptūrą, Robertas - grafinį dizainą, ir tapo neišski- 
riami. Galerijos kontoroje kabėjo tų tolimų dienų jųd- 
viejų fotografija. Robertas - rimtas rimtutėlis, platėjan- 
čiomis kelnėmis, 1r Lizi- nežmoniškai liesa, mažne 
vieni kaulai, apsitempusiu striuku megztiniu, platformi- 
niais batais, plaukai sukišti po didžiule apdribusia akso- 
mine kepure su snapeliu. Neką buvo vyresni, kai atida- 
rė savo Galeriją ir išsinuomojo drėgną, nušiurus; butą 

virš jos, apstatytą įvairiais vienas prie kito nederan- 
čiais, tėvų perleistais baldais. Tada Frensis buvo gavusi 
savo pirmąjį darbą Londone. Ji skambindavo Lizi ir at- 
važiuodavo į Langvortą su neregėtomis sostinės praš- 
matnybėmis, tokiomis kaip tinklinės, sidabriukais pa- 
puoštos pėdkelnės ar avokado vaisiai popieriniuose 
maišeliuose. 

Robertas įstojo Bate į vakarinius kursus, kur mo- 
kėsi daryti paveikslų rėmus. Lizi nenoromis metė molį 
1r ėmėsi siūti skiautinius, džiovinti gėles 1r kantriai vaš- 
ku blizginti paprastus, bet madingus pušinius baldelius. 
Abu pasijuto turį komercinę gyslelę. Kai 1978 metais 
gimė Harieta, jų pirmoji krautuvė jau priminė anglosak- 
sų aštuntajame dešimtmetyje suvokiamą kaimo idiliją, 
kurią kūrė gėlėti medvilniniai audiniai, primityvi akva- 
relė, kempine nuspalvinti keraminiai puodeliai, medi- 
niai šaukštai; visi tie daiktai turėjo didžiulę paklausą ir 
buvo graibstyte graibstomi. Gavę vieną paskolą iš Lizi 
tėvo Viljamo, kitą - iš banko, Midltonų galeriją perkėlė 
į Langvorto pagrindinėje gatvėje buvusią gėlių parduo- 
tuvę, kurios priekinius langus nuo saulės dengė dailus 
Viktorijos stiliaus portikas, prilaikomas baltai dažytų 
kaltos geležies stulpelių. 

Frensis tuoj pat užsidegė pamatyti naują parduotu- 
vę. Lizi nubirbė į Bato stotį nauju žaliu „Citroėn Deux 
Chevaux“, jau gerai žinomu Langvorto gatvėse, ir atsi- 
vežė ją į Galeriją išdidžiai džiūgaudama, bet drauge 1r 
širdyje sielvartaudama. Stebint Frensis, apžiūrinėjančią 

Galeriją, šviesias, nušveistas ir išvaškuotas grindis, ro- 
mantišką apšvietimą iš viršaus ir apačios, ką tik išbei- 
cuotas 1r nudažytas lentynas, laukiančias molinių troš- 
kintuvų ir pagalvėlių, žvakidžių ir keraminių ąsočių, 
Lizi užplūdo nesulaikoma džiaugsmo banga dėl jųdviejų 
su Robertu pasiekimų. Bet sykiu - juk taip stipriai bu- 
vo prisirišusi prie Frensis - jai suspaudė širdį dėl jos, 
plušančios kažkokioje nežinomoje turizmo agentūroje, 
kas vakarą grįžtančios į savo nykų butą Batersyje, ku- 
riame gyveno su ne itin jai prie širdies mergina. Ir dar 
tas Nikolas, tykus, užsidaręs, santūrus, toks nepanašus 
į Robertą ir taip netinkantis, Lizi supratimu, Frensis. 

— Mes norime importuoti kelimus, - pasakė Lizi. — 
Pakabinsime juos va ten, ant medinių karčių, Robas turi 
draugą, kuris gali parūpinti iš Afrikos puikių daiktelių, 
padarytų iš džiovintų augalų - sėklingų galvų, ankščių 
1r panašiai. 

— O kas tie kelimai? - pasiteiravo Frensis. Ji stovė- 
jo įsistebeilijus1 į nubaltintų plytų sieną, kur kabos tie 
kelimai. 

— Kilimėliai, - atsakė Lizi. Ji žiūrėjo į Frensis. Ar 
pasakyti dar ir tai, kas apvainikuos visą jos su Robertu 
gyvenimo pilnatvę ir daug žadančią ateitį? 

Frensis nukreipė žvilgsnį nuo sienos į seserį. 

— Kilimėliai, - pakartojo Frensis.- Pakabinami. 
Kaip gražu! Tu vėl nėščia, tiesa? 

— Taip, - atsakė Lizi, bijodama pravirkti. - Taip, 
nėščia. 

Frensis apkabino ją. 

— Kokia aš laiminga, - pasakė. - Kaip gerai, kad vėl 
pastojai. 

Tada ji laukėsi Alisterio. Turėjo būti dvynukai - Li- 
zi taip svajojo apie dvynius, bet vienas mirė per gimdy- 
mą. Frensis atvažiavo iš karto, atlėkė anksčiau, negu 
reikėjo, ir išbuvo tris savaites, išnaudodama visas liku- 
sias atostogas. Ji buvo beviltiška su Alisteriu, tokia ne- 
grabi, prisiminė Lizi, visiškai nenutuokė, kaip su juo 
elgtis, tarsi kūdikis būtų koks nematytas padaras, bet 
po namus sukosi nuostabiai, puikiai tvarkėsi su mažąja 
priešgyna Harieta (o kodėl reikia dar kito vaiko?), Ro- 
bu, Galerijoje. Kai Frensis grįžo į Londoną, Lizi visai 
prapuolė, pasijuto nieko nespėjanti ir bejėgė. 

— Kad ko, man reikėjo vesti jus abi, - tarė Rober- 
tas, žiūrėdamas į ją, gulinčią lovoje 1r maitinančią nepa- 
sotinamą Alisterį. - Tik nė už ką pasaulyje negalėčiau 
įsimylėti Frensis. Ar ne keista? Tokia panaši į tave be- 
veik visais atžvilgiais, bet jai kažko trūksta. 

Greitai po to tykusis Nikolas taip pat nutarė, kad 
Frensis kažko trūksta, ir paliko ją. 

— Žinoma, kad man liūdna, - pasakojo Frensis, - bet 
kur kas labiau esu nusivylusi. Savimi, noriu pasakyti. 

Lizi ėmė karštai melsti, tik nežinia ko, padoraus 
vyriškio Frensis. Kad būtų aukštas (kaip Robas), pa- 
trauklus (kaip Robas), bet ne toks švelnus, ne toks ar- 
tistiškas kaip Robas, nes tada ji, Lizi, ko gera, pradėtų 
juos lyginti, o tai, jautė, nė vienam iš jų neišeitų į gera. 

Greitai Frensis pati susidorojo su ta problema - įsimy- 
lėjo architektą, vėliau aktorių, pagaliau, o Dieve! - mer- 
ginos, su kuria gyveno, vaikiną. O Midltonų galerija tuo 
metu klestėjo, jie surengdavo net po tris parodas per 
metus, antrame aukšte atidarė sveiko maisto kavinę, 
išmokėjo visas skolas ir jau užsidirbdavo gražaus pini- 
go. Lizi pagimdė Semą, paskui Deivį, o tarp gimdymų 
rūpindavosi Galerijos prekėmis 1r vis keldavosi į kitą 
butą. Per šešiolika metų jie kraustėsi keturis kartus: iš 
pirmojo buto persikėlė į aštuoniolikto amžiaus namą, 
kuriame kažkada buvo arbatinė, išlaikiusi iki šių dienų 
skrudintų bandelių kvapą; iš ten persikėlė į Viktorijos 
laikų vilą ir pagaliau į Viensėdį. 

Viensėdis buvo vienas geriausių Langvorto aštuo- 
niolikto amžiaus pabaigos namų oriu gražiu akmeniniu 
fasadu ir portalu su frontonu. Kadaise namą supo sodas, 
per kurį ėjo žvyruotas kelias nuo gatvės iki paradinių 
durų, o už jo žaliavo veja, siekianti atitvertą sodą. Vikto- 
rijos laikais namo šeimininkų patobulintas kelių varvan- 
čių kambarių priestatu užpakalyje, o dabar iš visų pusių 
spaudžiamas naujų namų, išdygusių dėl šiandienos dide- 
lės būstų paklausos, Viensėdis buvo panašus į aptriušu- 
sį seną lainerį, įsispraudusį į mažytį uostą. Sodo vietoj 
radosi nauji, gražūs administraciniai pastatai su spalvin- 
gomis firmų iškabomis bei šiaip madingi statiniai, 0 pu- 
sę pievelės jau seniai buvo nurėžusi gatvė - Raugyklos 
skersgatvis, taip pavadintas dėl devynioliktame amžiuje 
čia buvusios odų raugyklos, kurios smarvė dar penkias- 

dešimt metų tvyrojo Langvorto gatvėse. Kas liko iš 
Viensėdžio sodų, Lizi ir Roberto manymu, visiškai pa- 
kako kriketui, dviračiams, žaidynėms 1r peštynėms. Pa- 
čiame name vietos irgi buvo viskam sočiai. Apžiūrinė- 
dami: šviesius 1r puikiai išplanuotus kambarius, plačius 
laiptus 1r užpakalyje Viktorijos laikais prilipdytą nežmo- 
nišką priestatą, iš kurio, išgriovus vidines sienas, išeitų 
nuostabi virtuvė 1r podraug bendras kambarys, jie jau 
įsivaizdavo viską išdažyta rausvai ruda spalva, pramai- 
šiui su sodria mėlyna i1r auksine geltona, išblizgintas 
grindis 1r ryškius baltus akcentus. Taip, Viensėdis pa- 
brėš ir vainikuos jų sėkmę. Verslas plečiasi, padorus na- 
mas (erdvus, bet nepretenzingas), keturi vaikai, protin- 
gi ir guvūs, kylantis jų prestižas mieste - yra apie ką 
pamąstyti! Ir todėl, kad apie tai Robertas su nuostaba 1r 
išdidumu nemažai mąstė, jis pakabino naujai išdažytoje 
Galerijos kontoroje jųdviejų su Lizi, dar studentų, foto- 
grafiją, kad prisimintų, kiek daug jie pasiekė. 


Kaip tik prieš Deivio krikštynas Frensis pirmą kar- 
tą juos nustebino. Jie Viensėdyje gyveno metus ir pusė 
namo jau buvo išdažyta ryškiomis sodriomis spalvomis, 
kurias taip mėgo Lizi. Laiptai švietė geltona ir balta 
spalva, svetainė buvo sodriai žalia, ką tik perstatytoje ir 
padidintoje virtuvėje įvairavo mėlyna, rausvai ruda ir 
geltona spalvos. 

— Kodėl krikštijat Deivį? —- paklausė Frensis. - Juk 
kiti vaikai nekrikštyti. 

— Tiesiog taip noriu, ir tiek. Robas taip pat nori. Da- 
bar gailimės, kad ir kitų nekrikštijom. Žinai, tradicija 
yra tradicija... 

Frensis pažvelgė į seserį. Paskui apvedė akimis vir- 
tuvę, užpakalines duris, atviras į saulės nutviekstą so- 
dą, palanges, žavingai nustatytas kvepiančiais snapu- 
čiais 1r pigmėjiškomis petražolių amforomis, salotų pin- 
tinę ant stalo, skiaučių kilimėlius ant medinių grindų, 
spindinčius naujus puodus ir arbatinukus, kaimišką, pa- 
žaliavusio metalo ispanišką šviestuvą. Ji mirktelėjo Lizi. 

— Tik pasižiūrėk, Lizi. Daraisi tokia solidžia piliete! 

— Argi? 

Frensis mostelėjo ranka. 

— Pažvelk į visa tai! 

— Mes to visad norėjome, - lyg ir gindamas: atsakė 
Lizi. 

— Žinau. O dabar dar norite ir Deivį krikštyti. 

— Žmonės keičiasi, - ryžtingai atrėžė Lizi. - Keičia- 
mės ir mes. Būtų keista, jei liktume tokios pačios, ko- 
kios buvome prieš dvidešimt penkerius metus. 

Frensis nuėjo prie veidrodžio, kabančio prie durų, 
1r 1ŠS1ŽIOJO. 

— Ką ten dabar darai? 

— Dantis žiūrinėju. 

— Ko dabar? 

— Jie tokie patys, kaip 1r buvo. Matai, aš nesijaučiu 
taip jau pasikeitusi, nesijaučiu kitokia... 

— Ne. Bet... 

— Bet, kita vertus, - ramiai svarstė Frensis, eidama 
nuo veidrodžio, - aš neturiu nei vyro, nei keturių vaikų, 
ar ne? 

— Aš nenorėjau pasakyti, kad... 

— Geriau eime į viršų pažiūrėti Deivio. 

Deivis gulėjo Lizi ir Roberto lovos viduryje kaip 
Mozė vytelių pintinėje, apgaubtas muslino tinkleliu, ir 
atrodė it inkstas taukuose. Dvynės sužiuro į vaikelį. Jis 
kietai miegojo tyliai šnarpšdamas, sugniaužęs mažytė- 
laičius pirštukus į kumštelius. Lizi, netverdama meile, 
papūtė į jį per tinklelį. „Kažin ką jis darytų, jei nubus- 
tų? — pamanė Frensis. - Ar pradėtų rėkti?“ 

— Lizi, - prašneko ji. 

— Ką? - atsiliepė Lizi, žavėdamasi Deiviu. 

Frensis atsitiesė ir nuėjo prie didžiulės Lizi drabu- 
žių spintos ilgu ovalo formos veidrodžiu, kuris rodė 
kaip seni veidrodžiai šiek tiek blankiau, lyg per miglą. 

— Noriu kai ką tau pasakyti. 

Lizi priėjo prie sesers. Juodvi stovėjo greta ir Žiū- 
rėjo į veidrodį - dvi aukštos, stambių kaulų, plačiape- 
tės, ilgakojės anglės rusvais, nevisiškai trumpai kirp- 
tais plaukais. Lizi su kirpčiukais, Frensis nešiojo ant 
šono sušukuotus plaukus, kurie, palenkus galvą, kris- 
davo ant veido kaip paukščio sparnas. 

— Mes ne iš tų Žaviųjų... 

— Ne, bet, man regis, gana patrauklios. Dargi, saky- 
čiau, įdomios. 

— Kam? - paklausė Frensis. 

Lizi žvilgtelėjo į ją. 

— Ką norėjai man pasakyti? 

Frensis palinko prie savo atvaizdo veidrodyje. Pa- 
laižė pirštą ir brūkštelėjo pirma vieną, paskui kitą tam- 
sų antakį. 

— Pradedu savo verslą. 

Lizi išvertė į ją akis. 

— Juokauji? 

— Ne kiek! 

— Frensis, - Lizi nutvėrė seseriai už rankos. — 
Frensis, gerai pagalvok, ką darai. Ką tu išmanai apie 
verslą? Visad dirbai tik kontoroje, visad buvai tik tar- 
nautoja... 

— Taigi, - tarė Frensis. - Ir tai man nusibodo iki gy- 
vo kaulo. - Ji švelniai atitraukė ranką. 

— Iš kur gausi pinigų? 

— Iš kur visi gauna, - atsakė Frensis. Ji pasistatė 
palaidinukės apykaklę, atsmaukė megztinio rankoves 
1r pažvelgė per petį į veidrodį. - Dalį iš banko, dalį iš 
tėčio. 

— Iš tėčio? 

— Taip. Juk jis ir tau su Robu skolino, ar ne? 

— Taip. Bet tai visai... 

— Ne, - nutraukė ją Frensis. - Tik nesakyk, kad tai 
visai kas kita. Čia nėra jokio skirtumo, tik aš pradedu 
vėliau, 1r viena. 

Lizi užsičiaupė. 

— Žinoma, - paskui pasakė. 

— Kodėl nenori, kad pradėčiau savo verslą? 

Lizi grįžo prie lovos ir atsisėdo šalia Deivio pinti- 
nės ant skiautinių lovatiesės, vieno iš vietinio fermerio 
žmonos rankdarbių, kurie buvo labai paklausūs Galeri- 
joje. Frensis liko stovėti prie spintos ir atsirėmė į vėsų, 
lygų veidrodį. 

— Mes dvynės, - paaiškino Lizi. 

Frensis nunėrė galvą ir įsistebeilijo į kojas, per di- 
deles kojas, apautas kokybiškais dulsvos mėlynos spal- 
vos mokasinais. Ji puikiai suprato, ką Lizi turi galvoje. 
Lizi pasakymas „mes dvynės“ turi potekstę. Mes dvy- 
nės, taigi esame kaip viena esybė, drauge mes sudaro- 
me visavertę, užbaigtą asmenybę, tačiau esame lyg su- 
dedamo paveikslėlio dvi dalys, kurios turi tikti viena 
prie kitos, vadinasi, negali būti visiškai vienodos. 

— Tu gyveni šeimyninį gyvenimą, - kalbėjo Fren- 
sis. - Man tai prie širdies. Man patinka pas tave, tavo 
namai man irgi namai, tavo vaikai man teikia daug 
džiaugsmo. Mūsų sąjungoje tai tavo dalis, ir aš į ją nes!- 
gviešiu. Tačiau, jei man norisi, leisk ir man kažką savo 
turėti. Dabar aš įsinorėjau. Mano verslas tavo verslui 
nekliudys, jis netrukdys ir mūsų santykiams. 

— Kodėl tu jo užsigeidei? — paklausė Lizi. 

— Todėl, kad man jau trisdešimt dveji 1r kad suvo- 
kiau, jog išmanau turistinių kelionių organizavimą ge- 
riau negu žmonės, kuriems dirbu. Tu užsimanei krikš- 
tyti Deivį, su laiku tau radosi toks noras. Man lygiai 
taip pat kilo noras turėti savo verslą. 

Lizi pažvelgė į seserį. Ji prisiminė pirmą dieną 
Moiros Kresvel vaikų darželyje - pamokoms jos apvilk- 
tos medvilniniais žaliais palaidiniais su išsiuvinėtomis 
savo pavardėmis „E. Šor“ ir „E Šor“, sušukuotais užpa- 
kalin plaukais 1r perrištais kaip Alisos — žalia elastinga 
juostele. „Jei nenorėsime, tai ir nepasiliksime“, - tada 
pasakė Frensis, bet Lizi jautė, kad tai netiesa. Darželio 
aplinka aiškiai bylojo visai ką kita. Ją siutino, kad Fren- 
sis to nesuvokia. 

— O koks tai bus verslas? 

Frensis šyptelėjo. Ji sukišo rankas į plaukus, pakė- 
lė juos nuo kaklo 1r vėl paleido. 

— Atostogos be pažįstamų. Poilsis mažuose mieste- 
liuose ir niekam nežinomuose viešbutukuose, net vieti- 
nių žmonių namuose. Pradėsiu nuo Italijos — visi anglai 
eina iš proto dėl Italijos. 

— Ir kaip pavadinsi? 

Frensis ėmė juoktis. Ji, laikydama iš abiejų pusių 
sijoną, šokdama padarė porą žingsnių. 

— Žinoma, kad „Į naujus krantus“. 


Kaip ir Deivis, „Nauji krantai“ per penkerius me- 
tus neatpažįstamai pasikeitė. Veikla prasidėjo Batersio 
buto svetainėje labai sunkiai - buvo per maža klientų, 
per daug klaidų. Tada Frensis suvokė, kad privalo pati 
apžiūrėti kiekvieną lovą, kurioje miegos klientas, kiek- 
vieną stalą, prie kurio jis valgys, ir išvyko ; Italiją ketu- 
riems mėnesiams, pati vairuodama šalutiniais Toskanos 

1 Umbrijos keliais išsinuomotą „Fiatą“, kuris atstojo jai 
1r kontorą, ir spintą, o kartais ir miegamąjį. Prieš kelio- 
nę ji būgštavo visur rasianti nusibodusį Italijos įvaizdį, 
mirtinai nuvalkiotą nenumaldomo anglų geismo civili- 
zuotai atsipalaiduoti nuo šaltų puritoniškų varžtų ir pa- 
simėgauti taip trokštamu juslingumu. Bet veltui būgš- 
tavo. Gali perskaityti apie Italiją tūkstančius knygų ir 
straipsnių, gali nuolat ją matyti kaip filmų romantišką 
foną, tačiau, Frensis galvojo, nė viena širdis negali ne- 
suvirpėti savo akimis išvydus jos vaizdus, rusvai pilkš- 
vų alyvmedžių 1r melsvų vynuogynų kalvas, išmargin- 
tas oranžiniais namukais rusvais stogais ir gražiai 
išbarstytomis anglies juodumo kiparisų smailėmis. 

Ji ėmė organizuoti klientams trumpas keliones. 
Vieni maršrutai ėjo tiesiog pro vynuogynus, kiti buvo 
pritaikyti dailininkams ar fotografams, dar kiti kvietė 
tarsi į mažas ekspedicijas ieškoti etruskų, ar Pjero dela 
Frančeskos, ar kokios, kitados galingos, o dabar suny- 
kusios šeimos, pavyzdžiui, Medičių, pėdsakų. Ji perda- 
vė savo buto Batersyje dalį guviai merginai, dirbusiai 
biržoje su rizikos kapitalais, ir persikėlė į šiaurinę 
miesto dalį kitoje upės pusėje į nedidelį namą kaip tik 
už Fulemo kelio. Negalėdama jo įpirkti, tik išsinuomojo 
ir pirmame aukšte įrengė kontorą, o antrame su vaizdu 
į kažkieno vyšnią apsigyveno. Nusamdė padėjėją, mer- 
gaitę dirbti kompiuteriu ir šiaip kur pasiųsti, o paskuti- 
nius skolintus pinigus investavo į kompiuterius. Nepra- 
ėjo nė ketveri metai, kai trys didelės solidžios ir žino- 

mos turizmo agentūros jau siūlėsi nupirkti Frensis kon- 
torą. 

Lizi didžiavosi ja. Frensis paprašyta, ji atvažiavo į 
Londoną 1r apipavidalino kontorą pirmame aukšte: grin- 
dis uždengė jūržolių spalvos kilimine danga, ant sienų 
pakabino didžiules fotografijas su viliojančiais Italijos 
vaizdais —- duona su vyno ąsočiu ant kaltos geležies sta- 
liuko lodžijoje, o tolumoje dunkso į kalvą kylantis mies- 
tas, be galo jaudinanti Pjero nėščioji Mergelė iš Mon- 
terkio kapinių koplyčios, žavi, šiuolaikiška mergina 
nerūpestingai žengia žilą senovę menančia apkerpėju- 
sių viduramžių gatvele. Jos įsitaisė itališką kavos auto- 
matą ir mažytį šaldytuvą, kuriame laikė Fraskačio vyno 
žalzganuose buteliuose klientams pavaišinti. 

— Matai, - tada džiūgavo Frensis. - Matai? Ar nesa- 
kiau, kad mano verslas mūsų nepakeis. Juk sakiau! 

— O aš bijojau, - prisipažino Lizi. 

— Žinau. 

— Man baisiai dėl to nesmagu, kad buvau tokia savi- 
myla, bet tada man tik taip atrodė. 

— Žinau. 

— O dabar aš taip didžiuojuosi tavimi! Juk tai nuo- 
stabu. O klientūros pakanka? 

Frensis ištiesė abi rankas sunertais pirštais. 

— Sočiai, - šyptelėjo ji. 


Tada pirmą kartą gyvenime jų nuomonės išsiskyrė, 
buvo pirmas kartas, galvojo Lizi dabar, kai jos dėl kažko 

nesutarė. Prisimindama tai, ji pajusdavo ne tik nepraei- 
nančią gėdą dėl savo egoizmo, bet ir nuostabą. Ko ji bi- 
jojo? Taip gerai pažindama Frensis, ko baiminosi dėl 
žmogaus, bemaž tokio paties, kaip ir ji? Godumo Fren- 
sis tikrai neprikiši. Staiga Lizi nusmelkė mintis: ar tik 
tada nesukirbėjo jos pačios pavydas? Ar tik kartais, 
griežtai paklausė savęs, jai neužkliuvo Frensis kelionės 
į Italiją, kai ji pati kiurksojo Langvorte slaugydama ser- 
gantį tymais Semą, klausydama Alisterio grojant violon- 
čele, su Robu tikrindama Galerijos sąskaitas iki vidur- 
nakčio? Tačiau gal tik kokią akimirką, menką sekundėlę, 
netverdama iš nuovargio, nusivariusi nuo nesibaigiančių 
darbų, gal tik tada būtų mielai iškeitusi savo pilną rū- 
pesčių ir džiaugsmų šeimyninį gyvenimą į Frensis lais- 
vą, bet vienatvišką būtį. Be abejo, Frensis vieniša, pada- 
rė išvadą Lizi, sėsdama prie virtuvės stalo ir 1mdama 
vieną 1š daugybės savo užrašų knygelių - reikėjo suda- 
ryti Kalėdų valgiaraštį. 

Viena entuziastinga Galerijos pirkėja, baisiai trokš- 
tanti įsitrinti Lizi į drauges, dovanojo amerikietišką kuli- 
narijos knygą „Geri patiekalai sunkiais laikais“, parašytą 
Enidos R. Starberd, Lizi dėl visa ko ją atsivertė - gal ras 
kokių praktiškų patarimų, kaip nebrangiai išmaitinti de- 
vynių Žmonių šeimyną - šešis Midltonus, Frensis ir sa- 
vo tėvus per keturias švenčių dienas. Vakar Robertas at- 
sargiu balsu, kokį visad nutaisydavo pranešdamas jai ne- 
malonias žinias, pasakė, kad Galerijos įplaukos per 
prieškalėdinį laikotarpį ne tik nepakilo dvidešimčia pro- 

centų, kaip paprastai būdavo, 0 priešingai - sumažėjo 
dešimčia procentų. Jie abu 1r anksčiau nuogąstavo, kad 
taip gali nutikti, ir per pastaruosius metus ne kartą kal- 
bėjo apie tokią ekonominio nuosmukio galimybę. Vakar 
vakare jie vėl apie tai sušneko. 

— Vadinasi, - padarė išvadą Lizi, - Kalėdos turės 
būti kuklesnės. 

— Deja, taip. 

Lizi žiūrėjo į atskleistą ponios Starberd knygos 
puslapį. „Niekad nepamirškite, - guviai mokė ponia 
Starberd, - pietvakarių Prancūzijos kopūstų sriubos, 
kurios pagrindą - kiaulės galvą - ne taip jau sunkiai, pa- 
matysit, rasit krautuvėje“. 

Lizi triukšmingai užvertė knygą, kad nuvytų prie- 
kaištingos kiaulės galvos vaizdą. Ji pagriebė bloknotą ir 
paskubomis ėmė rašyti: „dešros, auksinių dažų purška- 
las, džiovinti kaštonai, dovanėlės į kojines, katės ėdalas, 
pleistras, didelis stiklainis su vaisių įdaru, vietinių paš- 
to ženklų, paimti suknelę iš valyklos, graikiški riešu- 
tai“. Ji stabtelėjo, išplėšė lapą ir vėl ėmė rašyti ant kito. 
„Paruošti svečiams lovas, patikrinti vynus, baigti vynio- 
ti dovanas, apglaistyti pyragą, paruošti įdarų, pažiūrėti, 
ar užteks vaisinių pyragėlių, priminti Robui apie vyną, 
nušveisti sidabrą (Alisteris), išsiurbti svetainę (Semas), 
paruošti bugienio ir gebenės šakelių (Harteta ir Deivis), 
papuošti eglutę (visi), nupinti vainiką laukujoms durims 
(aš), iškepti pyragą Galerijos darbuotojams ir padaryti 
sviestinį brendžio kremą (aš), išvalyti namus nuo palė- 

pės iki rūsio, kol mama dar neatvažiavo (aš, aš, aš)“. Są- 
rašo gale prirašė: „Pagalbos! Gelbėkit! Padėkit!“ 

Atsivėrė virtuvės durys. Įsliūkino Deivis, kuris pus- 
ryčiams buvo tvarkingai aprengtas. Dabar jis mūvėjo tik 
kojinaitėmis, apatinėmis kelnaitėmis ir buvo užsidėjęs 
plastikinį policininko šalmą. Matyti, kad jaučiasi kaltas. 
Priėjęs prie Lizi prigludo jai prie kelių. Lizi palietė jį. 

— "Tu visai sušalęs. Ką darei? 

— Nieko, - atsakė Semo pamokytas Deivis. 

— Tai kur tavo drabužiai? 

— Vonioje. 

— Vonioje? 

— Žinai, juos reikia skalbti, - įtikinamai paaiškino 
Deivis. 

— Bet buvo švarut švarutėliai šįryt... 

— Ant jų uždribo šiek tiek pastos, - kaip per sapną 
kalbėjo Deivis. 

— Kokios pastos? 

— Dantų pastos, rašant... 

Lizi atsistojo. 

— Kur Semas? 

— Atėjo Pimlotas, ir dabar Semas su Pimlotu stato 
antžmogio stovyklą. 

— Su Pimlotu? 

Pimlotas - Semo mylimiausias draugas, smulkus, 
pamėlęs, budrių šviesių akių suktas berniūkštis. 

— Ar neturi krikščioniško vardo? - paklausė Lizi 
pirmą kartą jam atėjus. Tas išvertė į ją akis. 

— Žinoma, kad neturi, - šoko aiškinti Semas. — Va- 
dinamas Pimersu, ir viskas. 

— Kur jie stato tą stovyklą? 

— Nebijok, viskas gerai, - atsakė Deivis, smaukda- 
mas žemyn šalmą - dabar matėsi tik smakras. - Ne ta- 
vo kambaryje, o tame, svečių... 

Lizi šovė it kulka iš virtuvės laiptais viršun. Ilgos 
siauros juostelės susiraizgiusios dryksojo jų apačioje, o 
turėklai buvo pliki. 

— Semai! - sušuko Lizi. 

Iš kažkur sklido duslūs garsai, lyg už lango būtų 
bilsnojusi gatvių remonto mašina. 

— Semai! - sukliko Lizi ir atplėšė svečių kambario 
duris. Patalynė išmėtyta ant grindų, o ant lovų, Lizi taip 
puoselėjamų karaliaus Edvardo VII laikų bronzinių lo- 
vų, kurioms taip rūpestingai 1r su meile rinko tos pa- 
čios epochos patalynę, Semas su Pimlotu šokinėjo kaip 
ant batuto, ir taip stengėsi iššokti kuo aukščiau, kad net 
šniokštė. 

— Semai! - suriaumojo Lizi. 

Semas, skrisdamas žemyn iš paskutinio šuolio 
aukštybių, sakytum sustingo ore ir tiesus it pagalys 
dunkstelėjo ant matraco. Pimlotas tiesiog dingo - nely- 
ginant gyvačiukas nušliaužė nuo lovos į palovį. 

— Ką čia dabar darai?! - pratrūko Lizi. - Juk pasky- 
riau tau darbą, o tu jo neatlikai, sakiau, kad Pimloto 
šiandien čia nebūtų, bent kol visko nepadarysi, ką lie- 
piau. Tas kambarys - ne žaidimams, turiu jį gražiai su- 

tvarkyti seneliui 1r senelei, manęs laukia dar milijonas 
darbų, o tu išdykęs neklaužada, bjaurus berniūkšti... 

Semas susigūžė kaip ežys. 

— Atsiprašau... 

— Mama, - pasigirdo balsas užpakaly. 

Lizi be žado atsigręžė. Tarpduryje stovėjo Alisteris, 
vienoje rankoje laikydamas klijų tūbelę, kitoje mažytę, 
iš pilko plastiko lėktuvo modelio dalį. Ant vieno akinių 
stiklo kažkokia balta, sakytum kreidos dėmė. 

— Tėtis skambina, - pasakė jis. - O paskui gal galė- 
tum man palaikyti tą detalę, kol priklijuosiu prie jos 
paskutinę korpuso dalį, nes mano veržtuvas per didelis 
1r negali jos prispausti... 

Lizi nulėkė prie telefono šalia jųdviejų su Robu lo- 
vos. 

— Robai? 

— Lizi, žinau, kad turi darbų iki kaklo, bet gal galė- 
tum ateiti? Dženi, vargšelė, išėjo namo, jautėsi: baisiai, 
atrodė baisiai, o krautuvę staiga užplūdo žmonės. 

— Ne, negalėsiu. 

— Bet, Lizi... 

— Man baisiai gaila, na, gerai, aš pasistengsiu, bet 
čia visiškas chaosas ir reikia dar tiek daug padaryti... 

— Žinau, viską žinau, aš vakare tau padėsiu. Mesk 
viską ir atvažiuok! 

— Aš negaliu per pusvalandį atvažiuoti. Ir reikės pa- 
suimti Semą su Deiviu. 

— Gerai, atvažiuok kuo greičiau. 

Lizi padėjo ragelį ir sugrįžo į koridorių. Per pravi- 
ras svečių kambario duris buvo matyti, kaip Semas su 
Pimlotu negrabiai kloja patalynę ant lovos, o Deivis 
spokso. Alisteris tebelaukė jos. 

— Tai ar galėsi? 

— Ne, negalėsiu, - atsakė Lizi. - Man dar reikia tiek 
daug visko padaryti, kad net galva sukasi. Norėčiau, 
kad nušveistum sidabrą. 

Alisterio akys po akinių stiklais iš nuostabos suap- 
valėjo. 

— Šveisti sidabrą? 

— Taip, - atsakė Lizi ir nuėjo į svečių kambarį. Išva- 
riusi vaikus užtrenkė duris. - Vyrai taip pat šveičia si- 
dabrą. Taip pat gamina valgį, keičia vystyklus, eina apsi- 
pirkti. O ko moterys neturi daryti, tai gaišti laiką 
tokiems niekams kaip lėktuvų modelių konstravimas. 

— Viešpatie, kokia širšė tau įkando... - nusistebėjo 
Alisteris. 

— O tu eik namo, - paliepė Lizi Pimlotui. - Ir malo- 
nėk per Kalėdas čia nesirodyti! 

Berniukas žiūrėjo į ją savo šviesiomis, lakstan- 
čiomis akimis. Ir nė nemanė jai paklusti. Jis niekad 
gyvenime neklausė suaugusiųjų —- nebent jam pačiam 
tai tiko. 

— Semai, išsiurbk svetainę, o tu, Deivi, eik, apsi- 
renk, o tada surask man Harietą. 

— Aš noriu valgyti, - burbtelėjo Semas. 

— Nieko, nenumirsi. 

— Telefonas! - džiaugsmingai sušuko Deivis. - Te- 
lefonas! Telefonas! Telefonas! 

Alisteris prasmuko pro motiną į tėvų miegamąjį. 

— Alio, - atsiliepė, bet nepasakė „Langvortas, 
4004“, kaip buvo mokytas, o paskui šiltesniu balsu pa- 
sakė: — Labas, Frensis. 

Frensis! Išsigelbėjimas! Lizi nuskubėjo į miegamą- 
jį ištiesta ranka ragelio. 

— Frensis? O, Frensis, ačiū Dievui, kad čia tu! Toks 
siaubingas rytas, nė neįsivaizduoji, tikras beprotnamis. 
Norėčiau užmušti princą Albertą ir Čarlzą Dikensą, ir 
visus kitus, kad pavertė Kalėdas tokiu košmaru... 

— Vargšė Lizi, - užjautė Frensis kaip paprastai ma- 
loniu, šiltu balsu. 

— Ir dar Robas nori, kad važiuočiau į Galeriją ir jam 
padėčiau, o aš šį rytą spėjau tik tą nelaimingą kalakutą 
užsakyti... 

— Tai kas čia baisaus? 

— Nieko baisaus, tik aš pasijuntu tokia bejėgė, nie- 
ko nespėju ir siuntu, kodėl kasmet taip vargstu dėl tų 
Kalėdų... 

— Suprantu. Matyt, jau per daug metų taip kamuo- 
jies1. Kitąmet aš tau suruošiu atostogas per Kalėdas. 

— Skamba gražiai. Bet kur dėsim tuos baisius vai- 
kus? 

— Aš juos prižiūrėsiu. 

— O, Frensis, - Lizi džiaugsmingai tarė į ragelį. — 
Nežinau, kaip tau ir bedėkoti. Baisiai laukiu tavęs! 

— Lizi... 

— Kada atvažiuoji? Žinau, sakei, per Kūčias, bet ar 
negalėtum uždaryti savo kontoros ryt, šeštadienį, 1r at- 
važiuoti sekmadienį? 

— Taip. Dėl to aš ir skambinu. Aš atvažiuosiu sek- 
madienį, noriu atvežti dovanas. 

— Ką? 

Kitame laido gale stojo trumputė tyla, bet greitai 
Frensis vėl sušneko ramiu balsu: 

— Lizi, aš skambinu ir dėl to, kad noriu pasakyti, jog 
per Kalėdas nebūsiu Langvorte. Todėl atvažiuosiu sek- 
madienį, atvešiu dovanas ir vėl išvažiuosiu. Aš išvykstu 
Kalėdoms. 

Kai Barbarai Šor pasakė, kad turės dvynukus, ji nepra- 
tarė nė žodžio. Jos gydytojas, senamadiškas, jaukus kai- 
mo visų ligų daktaras, kuris dar apeidavo savo ligonius 
vilkėdamas dukslų kostiumą su išradingai prisiūtomis 
vidinėmis kišenėmis visiems amato instrumentams ne- 
šiotis, manė ją žado neteksiant iš džiaugsmo. Bent to- 
kia turėjo būti natūrali reakcija. Tačiau po kiek laiko 
Barbara tepasakė: „Koks absurdas“ ir nudrožė namo 
gultis lovon - taip visad darydavo ištikus krizėms, nes 
jas geriausiai pakeldavo gulėdama. 

Jos vyras Viljamas, parėjęs iš vietinės uždaros mo- 
kyklos, kur dėstė istoriją, rado ją taip begulinčią. 

— Bus dvyniai, - pratarė ji kaltinamu balsu. 

Jis ganėtinai sunkiai prisėdo ant slidžios atlaso ant- 
klodės šalia žmonos. 

— Juk tai puiku. 

— Kam)? 

— Mums abiem, - kiek pagalvojęs nusišypsojo žmo- 
nai. - Ir Šekspyras turėjo dvynius. Hamnetą ir Juditą. 

— Man nereikia dvynių, - aiškiai, lyg puskurčiui iš- 
skiemenavo Barbara. - Aš noriu vieno kūdikio, aš ne- 
noriu dviejų. Kaip baisu būti dvyniu. 

— Argi? 

— Siaubinga, - pakartojo Barbara. 

— Iš kur žinai? 

— Nes turiu vaizduotę, - atsakė Barbara. - Dvynys 
niekad negali būti nepriklausoma asmenybė, jo santy- 
kiai su kitais žmonėmis nevisaverčiai, jis niekad nebus 
visiškai laisvas nuo savo antrininko. 

Viljamas atsistojo ir nuėjo prie lango. Prieš akis tį- 
sojo rudenėjantys laukai, rugienų gražiai išdryžuoti ir 
putpelių nutaškuoti. Mintis, kad turės dvynukus, ta kū- 
dikių porelė teikė jam neapsakomą džiaugsmą, pilnat- 
vės pojūtį. 

— Amerikiečiai tai myli dvynukus, - leptelėjo jis. — 
Kažkur net miestą pavadino Tvinsbergu, regis, Ohajo 
valstijoje, kur jie... 

— Užsičiaupk! - riktelėjo Barbara. 

— Pasisamdysime nešiotę, auklę, nupirksiu skalbia- 
mąją Mašiną. - Jam staiga ašaros užtvindė akis - pagal- 
vojo apie porelę mažyčių Barbaros kūne, čia pat, gal 
lazdyno riešuto dydžio. - Aš toks laimingas. 

.— Tau tai gera būti... - burbtelėjo Barbara. 

Viljamas nusigręžė nuo lango ir priėjo prie lovos. 
Jis įsmeigė akis į Barbarą. Jo mokyklos direktoriaus 
duktė ir dabar jo žmona. Jam visiškai neaišku, kaip tai 
įvyko ir kaip jis dėl to jautėsi, bet dabar, žiūrėdamas į 

įširdusią, gulinčią be batų, bet su rudeniniu kostiumėliu 
ant šilkinės lovatiesės Barbarą, jau žinojo, kad labai ją 
myli 1r yra kupinas dėkingumo už nėštumą. Jam norėjo- 
si uždėti ranką ant viržių spalvos sijono, dengiančio kol 
kas plokščią pilvą, bet susilaikė. Vis dėlto buvo 1952 
metai, ir naujo tipo vyras, padedantis žmonai pakelti 
nėštumo 1r gimdymo sunkumus, dar atsiras ateityje. 
Todėl jis tik pabučiavo Barbarai į kaktą. 

— Turėsi viską, ko tik panorėsi, - pažadėjo Vilja- 
mas, - kas tik palengvins tavo būklę. O dabar išvirsiu 
tau arbatos. 

Šniurkščiodamas nusileido į virtuvę, nes akys, at- 
rodo, vėl pritvinko ašarų. Tvarkinga, gelsvai išdažyta 
virtuvė buvo paminklas grėsmingai Barbaros namų 
tvarkai: viskas savo vietoj, niekur jokios dėmelės, nie- 
ko riebaus, lipnaus, net mažiausios zirziančios muselės 
ant švara spindinčių langų. Pasiėmęs arbatinį pripildė 
vandens ir pastatė jį ant šnypščiančios melsvai oranži- 
nės dujų liepsnelės. 

— Dvynukai, - tarė sau. Kokia sėkmė, kokią didžiu- 
lę laimę suteiks dvyniai, ir ji kėlė jam net baimę. Ką jis 
padarė, kad būtų nusipelnęs to? Ką išvis yra padaręs, 
kad ko nors užsitarnautų? Juk jis tik smagiai slinko sau 
gyvenimo keliu, ėjo kur pastumtas ir viską darė paklus- 
damas kažkokiai nematomai ir vadovaujančiai rankai. 
Jis buvo net per jaunas kariauti ir saugiai trynėsi mo- 
kyklose, o apie tikrą karą, jo baisumus sužinojo tik uni- 
versitete iš vyrų, kuriems ta neganda nutraukė mokslą 

šešeriems metams. Tada Viljamas pasijuto pažemintas. 
Taip jautėsi ir dabar. 

— Man dvidešimt penkeri, - pasakė tuščiai virtu- 
vei, - dvidešimt penkeri metai, o kai sukaks dvidešimt 
šešeri, tapsiu dvynukų tėvu. - Jis palūkėjo 1r įsitempęs 
atstatė krūtinę kaip grojant valstybiniam himnui. - 
Dvynukų tėvas. 


Barbara niekaip nenorėjo pasakyti savo metų Bato 
ligoninėje, kur atvažiavo gimdyti. Nenorėjo, kad sese- 
rys Žinotų, jog yra vyresnė už Viljamą, o be to, manė, 
kad gimdyti pirmą kartą sulaukus trisdešimties tiesiog 
gėdingai vėlu. Todėl, paklausta, kiek jai metų, tik spok- 
sojo į seseris, kol galop vis tiek turėjo parašyti datą, ką 
padarė tylėdama, ir grėsmingai nužvelgė personalą, kad 
nedrįstų garsiai jos ištarti. 

Barbara dvynukes gimdė sunkiai, lėtai 17 skausmin- 
gai. Kai po viskam Viljamas ant pirštų galų įtipeno pas 
ją su pakalnučių puokšte, jį išgąsdino Barbaros išsika- 
mavęs, papilkėjęs ir bejėgis veidas. 

— Aš taip džiaugiuosi, kad mergaitės, - sušnabždėjo 
Viljamas 1r pabučiavo Barbarai ranką. Ji kita ranka įsiki- 
bo Į JĮ. 

— Neversk manęs daugiau taip kankintis. 

— Bet... 

— Niekada! Tu nežinai, negali žinoti... Jau maniau, 


kad ta kankynė niekad nesibaigs. 

— Žinoma, žinoma, - atsakė Viljamas. Jam nežmo- 
niškai norėjosi žvilgtelėti į nykius ligoninės lopšelius 
Barbaros kojūgaly, bet Barbara vis dar laikė jį. Jei ji 
daugiau nenori turėti vaikų, ar tai reiškia, kad ji niekad 
neleis jam?.. O, Dieve, išsigando jis 1r nurijo seilę. Bet 
ar laikas dabar galvoti apie tai, koks jis baisus egoistas! 
Vargšė Barbara, visiškai išsekusi, ji tikrai teisi sakyda- 
ma, kad tai tik jam gera... 

— Tai tik tau gera, - pasakė Barbara. - Bet aš net 
galvoti daugiau neketinu... 

— Ne, žinoma, kad ne, - pritarė Viljamas. - Kaip pa- 
norėsi, taip ir bus. 

Ji truputį atleido sugniaužtą ranką. 

— Gražios gėlės, - pasakė normalesniu balsu. - Mo- 
tina atsiuntė siaubingas. Tik pažiūrėk. Violetinės chr1- 
zantemos, kaip į laidotuves. Ir kaip ji jų rado gegužės 
mėnesį? 

— Einu pažiūrėti mergaičių, - neiškentė Viljamas. 

— Atrodo visai protingos, - pasakė Barbara. - Laimei. 

Viljamui jos atrodė silpnutės, gražutės ir iki širdies 
skausmo savos. Jam sunku buvo patikėti, kad jos yra. 
Negalėjo patikėti, kad jos, tokios mažytės, tokios tobu- 
los, jau šiame pasaulyje, jau čia, 0 ne susirangiusios 
aukštyn kojomis miglotai suvokiamoje erdvėje - Barba- 
rOS ĮSČIOSe. 

— O! - aiktelėjo Viljamas i1r kupinas susižavėjimo pa- 
lietė smiliumi abiejų skruostelius. - Ačiū tau, Barbara! 

Barbara beveik šyptelėjo. 

— Jas pavadinsime Helena ir Šarlote. 

Viljamas vėl palietė savo dukteris. Viena pajudėjo 
1r mažytėlaitė burnytė įkvėpė oro. 

— Ne. Jų vardai bus kitokie. 

Barbara, nevaliodama atsisėsti dėl pogimdinių siū- 
lių, įsakmiai pakėlė galvą. 

— Tai jau ne! Helena ir Šarlotė! Aš jau nuspren- 
džiau! 

— Ne, - nenusileido Viljamas. Jis išsitiesė ir pažvel- 
gė į Barbarą, nuožmiomis akimis veriančią jį nuo baltų 
pagalvių. - Tą dieną, kai pasakei, kad turėsi dvynius, 
mintyse pavadinau jas Frensis 1r Elizabete. Aš Žinojau, 
kad bus mergaitės, tik neklausk iš kur. Žinojau, 1r tiek. 
Frensis ir Elizabetė jau buvo ištisus mėnesius. 

— Man nepatinka Frensis. 

— O man nepatinka Barbara, - atsakė Viljamas ir, 
kiek luktelėjęs, nė kiek neskubėdamas, pridūrė: - Var- 
das, turiu galvoje. 

Barbara išsižiojo 1r beregint susičiaupė. Viljamas 
laukė. Ji pamažėle nuleido galvą ant pagalvių 1r užsi- 
merkė. 

— Kaip nori. 

— Šita bus Frensis, — parodė Viljamas, - ta, su di- 
desne nosim. 

— Kokios ten jų nosys. Elizabetė vyresnė. O Fren- 
sis mane gerokai iškankino, maniau, kad aš... 

Atsivėrė durys ir sesutė kyštelėjo galvą. 

— Buteliukai! - paskelbė. 

Viljamui keistai šmėkštelėjo galvoje stipraus porte- 
rio juodi buteliai, gelsvi sidro buteliai, žali džino... 

— Aš jų nemaitinu, - paaiškino Barbara. - Turiu gal- 
voje, - ji mostelėjo į savo melsvų nailoninių naktinių 
marškinių pinikus, - turiu galvoje, nemaitinu pati. Aš 
atsisakiau. 

— Aišku, - burbtelėjo Viljamas, anksčiau niekad nė 
nesusimąstęs, kuo gyvi naujagimiai. 

— Ir dar... 

— Ką? 

— Kai tik pakilsiu iš lovos, tuoj važiuosiu į Londoną, 
į Mery Stoups kliniką, kad parinktų, - garsiai dėstė 
Barbara, - tikrai patikimus kontraceptikus. 


Visad neramios, amžinai negaluojančios dvynukės 
gerokai juos nukamuodavo. Viljamas 1r Barbara paeiliui 
keldavosi naktį jų Žiūrėti, o dieną ateidavo mokyklos 
sporto aikštelių prižiūrėtojo duktė, kuri ruošėsi: stoti į 
medicinos mokyklą 1r tapti vaikų slaugytoja, kad Barba- 
ra galėtų bent porą valandų nusnūsti. 

Taip jie vargo metus, Viljamas pamiršo, kas yra 
normalus suaugusio žmogaus gyvenimas, kai nevaikš- 
tai dėl miego stygiaus it maišu per galvą trenktas, kai 
kalbos su Barbara nesiriboja tik tuo, kiek gramų priau- 
go Frensis ir kiek kartų vėmė Elizabetė. Tačiau jis ne- 
jautė jokio apmaudo dėl dvynukių tironijos, žiūrėjo į tą 
užgulusį vargą kaip ir į kitas savo gyvenimo permai- 
nas - ankstyvą tėvų mirtį ar santuoką su Barbara, tik 

kartais rimtai pagalvodavo, kad, ko gera, daugelis būsi- 
mųjų tėvų neturi žalio supratimo, kas jų laukia pagim- 
džius vaiką; kitaip vargu kas, bent lakesnės vaizduotės, 
ryžtųsi tokiam žingsniui. 

Po penkiolikos mėnesių viskas pasikeitė. Menku- 
tės, išgeltusios zirzeklės pavirto žavingomis, žvaliomis 
raudonskruostėmis, pradedančiomis šleivoti burbulė- 
mis. Jos anksti pradėjo vaikščioti, anksti kalbėti, anksti 
1r noriai siekti knygelių. Barbara, žiūrėjusi mergytes su 
tokiu pat rūsčiu pareigingumu, su kokiu dažė virtuvę ar 
tikrino namų sąskaitas, dabar ėmė po truputį lyg ir di- 
džiuotis jomis. Taip pat bandė nustumti Viljamą nuo 
glaudaus sąlyčio su dukterimis, aktyvaus dalyvavimo jų 
gyvenime, ko reikalavo pirmaisiais baisiais metais. Vil- 
jamas, kaip ir su vardais, griežtai pasipriešino. 

— Maudžiau jas nuo pat gimimo, maudysiu ir dabar. 
Kaip ir anksčiau valgydinsiu, vesiu pasivaikščioti, skai- 
tysiu joms, drausiu pagaliais badyti šunims akis ir įžū- 
liai elgtis su tavo motina. 

— Geriau rūpintumeisi savo karjera, - pasakė Bar- 
bara. 

— Nori pasakyti, kad man jau laikas būti mokyklos 
internato vedėju? 

— Tau jau, šiaip ar taip, dvidešimt aštuoneri. Net mo- 
kyklos direktoriais dabar tampa vis jaunesni žmonės... 

— O aš nenoriu būti direktorius, - atšovė Vilja- 
mas. —- Aš nenoriu administracinio darbo, aš noriu mo- 
kyti. Ir noriu daugiau būti su savo dukterimis. 

Kai dvynukėms sukako ketveri, Barbara su Viljamu 
ne juokais susirėmė. Barbara, mokiusis tik uždarose 
mokyklose, norėjo, kad dvynukės lankytų Langvorto 
privatų darželį, kurį laikė jos tėvo mokyklos vieno mo- 
kytojo žmona. Tačiau Viljamas nepaisė nei jos, nei savo 
uošvių. Instinktyviai jausdamas, kad toks įskiepytas gy- 
venimo būdas kaip jo su Barbara tiesiog gniuždo, pa- 
reiškė, kad jo dukterys mokysis vietinėje valdiškoje 
mokykloje. Kilo baisus skandalas. Jis truko keletą dienų 
1r naktų, o Frensis 1r Lizi, kurių norais niekas nesido- 
mėjo, išsliūkinusios iš miegamojo, viena antklode apsi- 
gaubusios klausėsi barnių žįsdamos nykščius, tik nieko 
nesuprato. 

Galų gale buvo susitarta. Dvynukės dvejus metus 
lankys Moiros Kresvel parengiamąją mokyklą Langvor- 
te, o paskui eis į vietinę mokyklą, kur mokysis iki vie- 
nuolikmečių egzamino. Paskui, pagal Viljamo valią, stos 
; Bato vidurinę klasikinę mokyklą. Tik per mano lavo- 
ną, šaukė Barbara. Arba Čeltnemo mergaičių koledžas, 
arba Vikemo vienuolyno mokykla, arba niekas. Dvynu- 
kės čiulpė nykščius 1r klausėsi. Vienintelė jų matyta 
mokykla buvo ta, kur mokė tėtis, su daugybe koridorių 
1r išdykusių berniukų, ir šaižiais skambučiais. Bet ten 
nebuvo mergaičių. 

Kai atėjo laikas eiti į mokyklą, viskas susiklostė 
beveik taip, kaip norėjo Viljamas, nes įvyko keistų keis- 
čiausias dalykas. Kai dvynukėms sukako dešimt ir jos, 
ypač Frensis, pradėjo rodyti ožius nuo visko išsisukinė- 

damos 1r lakiodamos padebesiais, kad net sunku buvo 
jas ir prigriebti, staiga išvažiavo Barbara. Rodos, tik va- 
kar tvarkėsi, timpčiojo krėslų apmautus į vietą, kažką 
organizavo telefonu, it vanagas stebėjo, kad neįkištum 
špinatų į plukių vazą, stovinčią ant virtuvės stalo, kaip 
kartą įsigudrino padaryti, ir še tau - jos nebėra. Visiš- 
kai nesuvokiamas daiktas. Pranyko lygiai taip pat tvar- 
kingai, kaip ir viską ji darydavo, nepaliko nei jokių išvy- 
kimo pėdsakų, nei itin juntamos tuštumos namuose. 
Lizi 1r Frensis, ko gera, per daug apstulbo, kad būtų ga- 
lėjusios verkti. 

Viljamas pasakė, kad ji išvažiavo į Maroką. 

— O kur tas Marokas? 

Jis atsinešė atlasą, padėjo ant grindų ir visi aplink 
suklaupė. 

— Va čia, čia Marokas. O čia Marakešas. Mamytė 1š- 
važiavo į Marakešą. Manding, ilgų atostogų. 

— O kodėl ji išvažiavo? 

— Aš palieku namus, - pasakė Barbara Viljamui. — 
Gyvenau čia kaip su tramdomaisiais marškiniais. Man 
jau keturiasdešimt. Jei dabar jų nenusiplėšiu, tai taip ir 
liksiu suvystyta, kol visai uždusiu... 

— Bet nejau rimtai nori prisidėti prie hipių? —- pa- 
klausė Viljamas. Jis nužvelgė Barbarą. Buvo ankstyvas 
ruduo 1r ji segėjo velvetinį sijoną, vilkėjo pusvilnonę tri- 
kotažinę palaidinukę ir toli gražu ne jaunatvišką pilkšvai 
žalią nertinį. - Gyvensi jų stovykloje? Rimtai? Nešiosi 
hipiškus ilgaskvernius draiskalus ir meilės karolius? 

— Nešiosiu, - atsakė Barbara. 

— Man regis, - aiškino dukterims Viljamas, - kad 
mamytė išvažiavo todėl, kad visad su ja buvo per daug 
gražiai elgiamasi. Gal dėl to, kad augo mokyklos direk- 
toriaus šeimoje. Dabar ji išvažiavo truputį pakvailioti ir 
atsikratyti seno raugo. 

— Tau nepatinka, kad ji išvažiavo? — pasiteiravo 
Frensis. 

— Nepasakyčiau. O jums? 

Dvynukės susižvalgė. 

— Būtų geriau, jei išeidama būtų atsisveikinusi, — 
griežtai pareiškė Lizi. 


Barbaros nebuvo dešimt mėnesių. Per tą laiką dvy- 
nukės išlaikė vienuolikmečių egzaminus 1r buvo priim- 
tos į valdišką vidurinę mokyklą. Viljamas išmetė Čelt- 
nemo mergaičių koledžo ir Vikemo vienuolyno mokyk- 
los reklaminius bukletus į šiukšlių dėžę. Taip pat 
įtardamas, kad Barbara rūko marihuaną ir yra neištiki- 
ma jam, ėmė vakarais išmesti po stiklą viskio ir miego- 
ti su vietine moteriške Džuljeta Džouns, puikia ir sėk- 
mingai besiverčiančia keramike, gyvenančia nuosava- 
me name. Dvynukės tuo tarpu baigė pradžios mokyklą, 
jų kalba įgavo kiek Somerseto tarties, nes nebuvo Bar- 
baros jų tarčiai taisyti, priprato dažnai namuose matyti 
Džuljetą, kuri buvo geresnė už Barbarą virėja, siuntė 
11gus laiškus į Marakešą, aprašinėdamos savo kasdieni- 
nį gyvenimą, prašė atvežti joms sandalus auksiniais 

dirželiais, raminančius karolius ir truputį dykumos 
stiklainyje. 

Kai Barbara sugrįžo namo, niekas jos nepažino. Ne- 
žmoniškai sulysusi, juodai dažytais vokais, morkiniais 
plaukais, tamsiai mėlynais dažais išmargintomis plašta- 
komis ir pėdomis. Atvežė dvynukėms po mažytę sidab- 
rinę Fatimos ranką, saugančią nuo blogos akies, ir vai- 
kų akivaizdoje pasakė, kad myli Viljamą 1r yra laiminga 
sugrįžusi namo. 

— Bet taip pat nesigailiu, - pridūrė tvirtu balsu, — 
kad buvau išvažiavusi. 

Viljamas nesusigaudė, ką dabar jautė žmonai, bet, 
po teisybei, jis niekad nesuvokė to. Kol jos nebuvo na- 
mie, galvojo skirtis ir likti su Džuljeta, bet dabar jau 
manė kitaip. Barbara nuėjo į vonią viršuje 1r užsirakino 
joje. Kai vėl nusileido, rankos tebebuvo išmargintos ir 
plaukai morkiniai, bet jau vilkėjo savo senais drabu- 
žiais, o akys, dvynių nuomone, pasidarė, deja, ganėtinai 
neįdomios - tokios kaip ir anksčiau. 

— Gai, sakau, iškepsiu piemenų pyragą*, - pasiūlė 
Barbara. 

— Geriau nekepk, - atsiliepė Frensis. Ji stipriai su- 
gniaužė Fatimos ranką dėl drąsos. - Džuljetos keptas 
mums daug skanesnis. 

— Kas ta Džuljeta? - paklausė Barbara ir pažvelgė į 
Viljamą. 


* Bulvių apkepas su malta mėsa. 

Jis įsmeigė į žmoną akis. Net vienuolikmetė Fren- 
sis pastebėjo, kad tėtis smagus ir nė kiek nesutrikęs. 

— Kaip tik ketinau apie tai pakalbėti, - pasakė Vil- 
jamas. 

Po to gyvenimas visiškai pasikeitė. Staiga joms bu- 
vo leista beveik savarankiškai gyventi: vienos autobusu 
važinėjo į Bato mokyklą, galėjo lyg niekur nieko eiti į 
kiną ar leistis dviračiais į žygį, pasiimti iš šaldytuvo ko 
užkąsti. Barbara gyveno su Viljamu, o Viljamas taip pat 
diskretiškai lankė Džuljetą. Namie ėmė rastis knygų, 
apie kurias Viljamas ne tik kad nebuvo girdėjęs, bet nė 
neįsivaizdavęs esant - Betės Frydan ir Simonos de Bo- 
vuar raštų. Keturiasdešimt dvejų metų Barbara, po pa- 
tirtos avantiūros tvirtai įsikibusi į išlikusią santuoką, 
griebėsi feminizmo 1dėjų. 

Barbaros savaip suvoktą feminizmą pajuto savo 
kailiu ir paauglės dvynukės. Ji tramdė didelį Lizi1 pomė- 
gį šeimininkauti 1r Frensis įgimtą polinkį į savistabą, 
kas, kaip 1r šeimininkavimas, Barbaros supratimu, ne- 
buvo teigiami dalykai. Barbara važinėjo į bendraminčių 
susirinkimus Londone ir atsiveždavo jų į namus, kurie 
jau nebešvytėjo švara 1r nebekvepėjo grindų vašku ir 
valikliais. Lizi įniko lankytis į Džuljetos namus, kur su- 
sipažino su moliu ir pagrindiniais lipdybos principais. 
Frensis, mosikuodama Doris Lesing knyga „Auksinė 
užrašų knygelė“ kaip priedanga, bėgiojo į pasimatymus 
su Viljamo mokyklos geriausiu mokiniu, tegu tik pasi- 
glamonėti. O pats Viljamas, ramiai balansuodamas tarp 

keturių moterų, stebėjosi, kaip ne kartą ir anksčiau, 
taip keistai susiklosčiusiu gyvenimu. 

Jis buvo ganėtinai patenkintas Lizi vedybomis, bet 
tik ganėtinai. Jam patiko Robertas, kuris, kaip jis visai 
teisingai spėjo, rūpinsis Lizi 17 gerbs ją, bet vis dėlto 
jam atrodė, kad duktė per jauna tekėti. Jam patiko, kad 
ji pasirinko meno mokyklą ir ketino dalį kapitalo, prieš 
trisdešimt metų paveldėto iš tėvų, panaudoti savo stu- 
dijai įrengti, kad būtų kur lipdyti portretinius biustus, 
kurie, atrodo, jai labai sekėsi. Bet Barbara Lizi norui te- 
kėti griežtai priešinosi. 

— Matau, kad tiesiog griebėsi stereotipo, - pareiškė 
Barbara. 

— Klausyk, - pasipiktino Frensis, gindama seserį. — 
Nepulk Lizi. Ir kaip tau liežuvis apsiverčia? Pati jau dvi- 
dešimt penkeri metai kaip ištekėjusi, tai tiesi0g gryna 
veidmainystė... 

— Jūs esate pirma karta, tikrai galinti rinktis, - nu- 
traukė ją Barbara ir dėbtelėjo į dukrą. Frensis studijavo 
universitete anglų literatūrą, visiškai nenaudingą daly- 
ką, užuot pasirinkusi praktiškai pritaikomą discipliną, 
kad ir sociologiją. Duktė, atrodo, neturėjo jokių karje- 
ros siekių ir tik erzino miglotai vapėdama, kad tikisi 
gauti darbo. Kartais Barbara net sielvartavo, kad Lizi 
gožianti Frensis asmenybę, kad toji labai pasikliaujanti 
seserimi, per daug patenkinta, kai Lizi priima sprendi- 
mus už abi. Lizi ištekėjus, Barbara skaičiavo savaitga- 
lius, Frensis praleistus Langvorte, ir sakė, kad ji ten 

maunanti kaip triušis į savo landą. Pasak Barbaros, toks 
dažnas lakstymas pas seserį nei šis, nei tas, ir ji rašė 1|- 
gus, atvirai priekaištingus laiškus Frensis, aiškindama, 
kokių keblumų ji kelianti Lizi su Robertu, ir kad ji, 
Frensis, niekad nesubręsianti, jei taip ir toliau elgsis. 

— Aš tau sakiau, - Barbara kartojo Viljamui, - juk 
sakiau, kad taip bus su dvyniais. Iš Frensis nieko dora 
neišeis. 

Viljamas, jau seniai įpratęs laikyti liežuvį už dantų, 
tylėjo ir šį kartą. Kai Frensis atidarė kelionių agentūrą 
„Į naujus krantus“, Barbara labai pradžiugo, pamiršo vi- 
sus sielvartus dėl Frensis. Ji net ragino Viljamą pasko- 
linti jai pinigų. 

— Tu privalai, tiesiog privalai! 

— Aš ir pats ketinau, - atsakė Viljamas. 

Barbara, kalbėdama su provincijos feminisčių gru- 
pėmis, pabrėždavo: 

— Be abejo, mano pačios dukterys yra akivaizdus 
pavyzdys, kaip jaunos moterys jau naudojasi tuo, dėl ko 
mes kovojome penktame dešimtmetyje. Dabar jos ne- 
besusiduria su tokiu reiškiniu kaip profesinės veiklos 
galimybių ribojimas. 


Kai prieš Kalėdas sekmadienį suskambo telefonas, 
Barbara buvo palėpėje - ieškojo kokio seno savo hipiš- 
ko apdaro Harietai. Tikėjosi, kad Harieta pažiūrės į tą 
dovaną kaip į savotišką talismaną. Kai surado lyg ir rei- 
kiamą lagaminą - seną tėvo, apklijuotą prieškarinių 

viešbučių lipdukų liekanomis, - prieškambaryje, dviem 
aukštais žemiau, suskambo telefonas. Barbara priėjo 
prie palėpės keturkampės angos 1r sušuko: 

— Viljamai! 

Viljamas baisiai nemėgo atsiliepti, niekada nemėgo. 
Jei žinojo, kad Barbarai girdėti skambutis, leisdavo jam 
kažin kiek skambėti, o pats tūnodavo užgniaužęs kvapą, 
tars1 bijojo telefono. 

— Viljamai! 

Apačioje pamažu atsivėrė durys. 

— Viljamai! - šaukė ji. - Atsiliepk, dėl Dievo! Aš 
esu ant aukšto. 

Jis vangiai nupėdino vėl žvilgančiu prieškambario 
parketu - Barbaros feministinis nusiteikimas prieš na- 
mų ruošą jau buvo atlėgęs - ir nenoriai pakėlė ragelį. 

— Alio, - baugščiai atsiliepė Viljamas. 

Barbara pūkšdama lindo pro angą. 

— Lizi! — patenkintas sušneko Viljamas. - Kaip ma- 
lonu, brangute. Rytoj pasimatysime... Ką? Kas ten su 
Frensis? — Jis nutilo. Barbara, laikydamasi cinkuotų su- 
stumiamų kopėtaičių galų, nuleido vieną, paskui kitą 
koją ant viršutinio skersinio. 

— Viešpatie Dieve! - šūktelėjo Viljamas. - Gal kas 
jai nutiko? Turiu galvoje... - Jis vėl nutilo ir klausėsi. 
Barbara ne itin grakščiai nusliuogė kopėčiomis žemyn ir 
tvirtai atsistojo ant grindų. - Žinoma, suprantama, - pri- 
tarė Viljamas. — Aišku, kad tau baisiai nesmagu. Ir visiš- 
kai nesuprantama, - pritarė Viljamas. - Tai tikrai ne 

priežastis... — Jis žvilgtelėjo viršun. Barbara spėriai lei- 
dosi laiptais, jau ištiesusi ranką rageliui paimti. - Klau- 
syk, mieloji, - greitai sušneko Viljamas. - Aš viską papa- 
sakosiu mamai, ir tada mes tau paskambinsime. Ne, ne, 
ji jaučiasi gerai, bet aš pats viską pasakysiu, kam tau vėl 
jai viską... Sudieu, brangute, - tvirtai pasakė Viljamas ir 
padėjo ragelį, kai Barbaros pirštai kone čiupo už jo. 

— Kas ten? - pareikalavo ataskaitos Barbara. 

— Kažkas keista, labai keista, - atsakė Viljamas. 

— Tai sakyk... 

— Frensis nešvęs Kalėdų su mumis. Ji išvažiuoja. 

— Ką? Kur... 

Viljamas pažvelgė į Barbarą. 

— Ji važiuoja į Ispaniją. 

— Ispaniją? — suriko Barbara, tarsi Viljamas būtų pa- 
sakęs „į Sibirą“. - Bet kodėl? 

— Sako, apžiūrėti kažkokių viešbučių. 

— Per Kalėdas? Ar ji proto neteko? Viešbučiai Ispa- 
nijoje bus uždaryti per Kalėdas! 

— Matyt, tie nebus. Mažų, privačių viešbutėlių tin- 
klas, vadinamas „Andalūzijos posados“, sakė Lizi. Savi- 
ninko sūnus juos aprodys Frensis. 

Barbara stvėrė Viljamui už rankos. 

— Taip ir yra! Štai kodėl ji važiuoja! Dėl to vyro, to 
1Spano... 

— Lizi sako, kad ne. Ji klausė, ir Frensis sakė, kad ji 
akyse nėra jo mačiusi. Ji tiesiog nori išvažiuoti. Vargšė 
Liz1, ji taip susikrimtusi... 

Barbara paleido Viljamo ranką. Ji staiga susimąstė. 

— Ko gera, taip ir bus. 

— Tai manai, kad Frensis nori pabėgti? - lėtai pa- 
klausė Viljamas. 

— Pabėgti? Nuo ko? 

— Nuo mūsų. Kad nebūtų tokia plaukianti pasroviui 
kaip aš. 

— Niekus kalbi, - teškė Barbara. - Ji turi pelningą, 
tegu ir nedidelį, verslą ir jam sėkmingai vadovauja. Ne- 
gali žmogus plūkioti pasroviui, jei vadovauja verslui. 

— Sakiau Lizi, kad paskambinsi jai... 

— Girdėjau... 

— Be Frensis bus taip keista... Juk per trisdešimt 
septynerius metus nebuvo Kalėdų be Frensis... 

— Man buvo, - įsiterpė Barbara, - Maroke. Bet tada 
aš ir nešvenčiau Kalėdų. 

— Buvai pabėgusi... 

— Neskubėk su savo išvadomis! - atkirto Barbara. — 
Mes nežinome, kodėl Frensis nusprendė taip pasielgti. 
Aš pirmiausia jai 1r paskambinsiu. 

— Ji jau išvažiavo, - pasakė Viljamas. 

— Išvažiavo? 

— Taip. Išskrido prieš valandą. Iš Lizi nuvažiavo tie- 
siai į oro uostą. Paliko mums laišką. 

— Kokia melodrama... 

— Ne didesnė, - tvirtai atsakė Viljamas, - negu iš- 
bėgti į Marakešą. 

— Kodėl nuolat tai primeni? 

— Kad neužmirštum, jog žmonės, kol dar nėra pra- 
radę visų pojūčių, kartais elgiasi keistai. 

Barbara griebė telefoną ir ėmė nuožmiai sukti Lizi 
numerį. Viljamas nukėblino į svetainę, kur jaukiai nu- 
grimzdo į sekmadienio naujienų tėkmę. O gal nuėjus į 
aludę ir paėmus stiklą viskio įsitaisyti ten prie telefono 
ir paskambinti, kaip dažnai daro, Džuljetai? Žinojo, ką ji 
pasakys, bet jam norėjosi išgirsti ją tai sakant. Jis jau 
matė save baro kampe, vienoj rankoj telefono ragelis, 
kitoj viskis, klausantis Džuljetos. 

— Ak, Viljamai, - pasakys Džuljeta, - aš visą laiką to 
laukiau... 

Lėktuve Frensis atsilošė į sėdynės atramą ir užsi- 
merkė. Jos kaimynė, vykstanti švęsti Kalėdų į Ispaniją 
pas sūnų, vedusį merginą iš Sevilijos, baisiai norėjo pasi- 
šnekėti, todėl Frensis gindamas: švelniu balsu sumelavo: 

— Prašau atleisti, bet man labai skauda galvą, tad aš 
užsimerksiu. 

— Kaip apmaudu, - apgailestavo moteriškė. - Varg- 
šelė. 

Ji bandė Frensis įsiūlyti dvi paracetamolio tabletes, 
o paskui dar šaltmėtinę pastilę, suvyniotą į vaškinį ža- 
liai baltą popierėlį. Frensis šypsodamasi ir purtydama 
galvą atsisakė ir, kad atstotų pašnekovė, atsilošusi užsi- 
merkė. Girdėjo ją nusisukus į kaimyną iš kitos pusės, 
ištįsusį vaikiną odiniu juodu švarku ant baltų sportinių 
marškinėlių su juoda, raudona ir geltona saule virš už- 
rašo „Espana“. 

— Žinote, niekad nesu skridusi į Seviliją, nes anks- 
čiau mano sūnus ir marti gyveno netoli Malagos, ten 
turėjo barą „Robin Hudas“, na, tokį senovinio stiliaus, 

suprantate, sūnus apsirengdavo to meto kostiumu, bet 
dabar marti laukiasi, kovo mėnesį gimdys, tai, visiškai 
suprantama, nori būti arčiau motinos ir, mano nuo- 
mone... 

— Atsiprašau, - Frensis išgirdo vaikiną tariant an- 
gliškai su ryškiu akcentu. - Labai atsiprašau, ponia, bet 
aš nekalbu angliškai, nesuprantu... 

— O0oo? - apmaudžiai nusistebėjo bendrakeleivė. 
Tada ji išsitraukė iš priekinio atlošo tinklinės kišenės 
oro laivyno žurnalą. Frensis girdėjo, kaip kaimynė pasi- 
piktinusi vartė slidžius puslapius. 

— Tai gražiausia, - neva sau burbėjo moteris. - O 
kurgi Kalėdų dvasia, norėčiau paklausti. 

Kalėdos. Frensis galvojo apie jas. Prieš akis stojo 
jos kambarys Viensėdyje, tikriau, Harietos kambarys 
su Lizi išrinktomis mėlynai dryžuotomis lininėmis 
užuolaidomis ir sienomis, nukabinėtomis Harietos 1š- 
rinktais roko Žvaigždžių, užsisvajojusių ar paniurusių 
vaikinų, plakatais. Kai atvažiuodavo Frensis, Harieta 
persikeldavo pas Alisterį, bent taip buvo laikoma, o iš 
tiesų likdavo drybsoti savo lovoje ir žiūrėdama, kaip 
Frensis rengiasi: ir nusirengia, klausinėdavo įvairiausių 
dalykų. Kalėdų rytą Harieta laukdavo, kol Frensis pasa- 
kys: „Tik labai prašau nesušlamšti viso šokolado prieš 
pusryčius, nes man pasidarys bloga žiūrint“. Tada Ha- 
rieta imdavo lupti sidabrinį popierių nuo šokoladinio 
Kalėdų Senelio ir išsižiojusi kiek tik valiojo sakydavo: 
„Žiūrėk, žiūrėk“. Frensis labai mylėjo Harietą, ir jai 

suspaudė širdį, kad per Kalėdas bus lėktuve, o ne 
Langvorte, ir dėl to nuvils Harietą. 

Apskritai ji, be Jokios abejonės, apvylė ir įskaudino 
visus, o labiausiai Lizi. Lizi taip užsigavo, o paskui taip 
supyko, kad Frensis turėjo apsimesti, jog lėktuvas 1š- 
skrenda valanda anksčiau, kad galėtų kuo greičiau išva- 
žiuoti iš Langvorto. 

— Na, kaip tau dar paaiškinti? — kalbėjo Frensis. — 
Ponas Gomesas Morena pakvietė mane į Ispaniją dar 
prieš savaitę. Kai aš suabejojau, ar Kalėdos tinkamas 
metas tokiai kelionei, jis pasakė, kad tai pats puikiau- 
sias laikas: per Kalėdas tėvo viešbučiai dirba, bet žmo- 
nių esti ne per daugiausia, tad turėsiu geriausias sąly- 
gas viską kaip reikiant apžiūrėti ir nuodugniai pasikal- 
bėti su administracija. Jis sakė, kad paprastai jie abu su 
tėvu dirba per Kalėdas, nes tėvas nemėgsta tų švenčių. 

— Bet galėjai važiuoti nors antrą Kalėdų dieną, - 
neatstojo Lizi. Ji suėmė į glėbį Frensis atvežtas dova- 
nas ir kaip pakliuvo pažėrė po eglute, tarsi jos visai jai 
nerūpėjo. 

— Nenorėjau, - atsakė Frensis. - Noriu daba7 va- 
žiuoti. 

— Noriu! - šaukė Lizi. - Noriu! Kada aš galėsiu da- 
ryti, ką noriu? 

— Lizi, - Frensis bandė paimti sesers ranką, bet toji 
trūktelėjo ją į šalį. - Aš tavo sesuo, bet aš - me tu. Aš 
negaliu gyventi vien tavo gyvenimu, kaip ir tu - ma- 
nuoju. 

— Na, prašau, nevažiuok, —- tada Lizi ėmė maldau- 
ti. —- Labai prašau. Juk žinai, kaip man tavęs trūks... 

— Tik viena diena, - ramino Frensis. - Kalėdos - vi- 
so labo tik viena diena. 

Lizi prapliupo verkti. 

— Bet kodėl tu man nesakai tiesos? Nesakai tiesiai, 
kodėl nori važiuoti ir nebūti čia? 

— Todėl, kad ir pati dar nežinau, - atsakė Frensis. 

Dabar, tysodama lėktuvo sėdynėje, ji žinojo, kad 
taip kalbėjo išsisukinėdama. Nuo pat ankstyvos vaikys- 
tės, kai jos viską darė drauge, net pačius intymiausius 
dalykus, Frensis vis ką nors nuslėpdavo. Ne kažką ypa- 
tinga, bet ką tarė esant sava, asmeniška ir todėl turint 
likti jos paslaptimi. Nuo pat kūdikystės jai buvo smagus 
fizinis Lizi artumas, bet visą laiką kalbėti ji nenorėdavo; 
malonu prie jos prisiglausti, apsikabinti, tačiau savo 
mintis norėdavo pasilaikyti sau. Ne kažin kokios tos 
mintys būdavo, mąstė Frensis, daugiausia išgalvotos iš- 
svajotos istorijos, nukeltos į paslaptingas 1r slėpiningas 
vietas, bet jos buvo jai labai brangios ir labai reikalin- 
gos. Ir jokiu būdu niekam nebuvo galima apie jas pasa- 
koti. Lizi niekad neklausinėdavo, apie ką ji galvojanti: 
gal kvosti jai tiesiog neateidavo į galvą, o gal manė, kad 
jos vienodai galvoja. 

Frensis mylėjo Lizi. Gėrėjosi jos stiprybe, sugebė- 
jimais ir energija, kaip ji tvarkė Galeriją, auklėjo vaikus, 
žavėjosi jos nuovoka apie spalvas, brangino tas retas 
akimirkas, kai sesuo palūžusi - taip buvo mirus Aliste- 

rio broliukui dvyniui - labai nuoširdžiai, visiškai pasi- 
kliaudama ieškojo Frensis paramos. Jai buvo skaudu už- 
gauti Lizi, bet ją skaudino ir tai, kad Lizi nesugeba, 
greičiau nenori net pamėginti suvokti, kad dabar jų po- 
reikiai 1r užsiėmimai skirtingi. Frensis jautėsi kalta, 
kad Lizi taip vargo dėl Kalėdų, o ji, štai, skrenda į Ispa- 
niją. Bet kodėl ji turi jaustis kalta? Juk ne ji išrinko Lizi 
tokį gyvenimą. Ji pati jį pasirinko. Tai kodėl turi jaustis 
kalta? Ogi todėl, kad Lizi verčia ją taip jaustis, kaip ir ta 
moteriškė šalia, tegu 19 mažiau, užsidegusi papasakoti 
apie savo sūnų, apsirengusį Robinu Hudu Ispanijos ba- 
re, kad galėtų parduoti daugiau alaus anglų turistams. 

— Jokių kaltės jausmų! - tarė sau Frensis atsimerk- 
dama. - Jokių! Tu čia niekuo dėta. 

— Prašau? - pasisuko į ją kaimynė. 

— Kodėl moterims taip lengva jaustis kaltoms? - 
pasakė Frensis atsitokėdama 1r atsimerkdama. - Kodėl 
jos visad jaučiasi: visiems ;s/pa7e190/uS105 P 

Moteris dėbtelėjo į Frensis, paskui vėl paėmė žur- 
nalą ir įsistebeilijo į neapmuitinamų kvepalų reklamos 
puslapį. 

— Iš kur aš galiu žinoti, - pagaliau burbtelėjo ir pri- 
dūrė su palengvėjimu: — Sevilijoje būsime už valandos 
ir dešimt minučių. 

Sevilijos oro uoste, aptriušusiame ir iš pažiūros ap- 
leistame, kaip atrodo ir visi maži oro uostai, Frensis 


laukė mažas žmogelis mėlynu kostiumu. Jis ties veidu 

laikė iškėlęs plakatėlį su užrašu „Panelė E Šor iš „Nau- 
jų krantų“ ir priminė figūrą iš žaidimo „Pridėk galvą, 
liemenį ir kojas“. 

— Ponas Gomesas Morena? - paklausė Frensis, ne 
visai tvirtai, baimindamasi supainioti ispaniškus Žo- 
džius, išmoktus iš pokalbių knygelės, su italų kalbos, 
kurią geriau mokėjo, žodžiais. Žmogeliui nuleidus pla- 
katą pasirodė plačiai šypsantis veidas. 

— Senjora Chor iš „Nauji krantai“? 

— Tegu būna tik Šor, - tarė Frensis. 

— Mane siuntė senjoras Morena, - prisistatė žmo- 
gelis. - Aš vešiu jus. „Toro“ viešbutis. Senjoras More- 
na sutiks jus „Toro“ viešbutis. - Jis pasilenkė paimti 
Frensis lagamino. - Einame su manim, senjora Chore. 

Jis skubiai nurisnojo, jam iš paskos Frensis, nešda- 
ma kelioninę rankinę ir apsiaustą. 

— Prašau laikyti rankinę! - šūktelėjo žmogelis per 
petį. - Visą laiką laikyti. Sevilijoje yra ži70n! 

— Tiron? 

— Vaikinai ant motociklų greitai griebia ranki- 
nes... - Jis mikliai prisišliejo nugara prie stiklinių oro 
uosto salės sukamųjų durų ir praleido Frensis. 

— Ar toli? Sevilija? 

— Oue?* 


— Na, esta lejos Sevilla?** 


* Kur? ([sb.) 
** Ar toli Sevilija? (1sp.) 


< 4 


— Ne, mašina greitai važiuos, - atsakė žmogus. 

Lauke buvo tamsu, žvarbi žiemos tamsa, pūtė gai- 
lus vėjas, bet virš galvos danguje švytėjo didesnės negu 
namie svetimžemės žvaigždės. Žmogelis įstūmė Fren- 
sis į automobilio užpakalį, įmetė lagaminą į bagažinę, 
pats šoko prie vairo — atrodė, nevalia sugaišti nė aki- 
mirkos — ir užkūręs variklį pasileido riaumojančia maši- 
na oro uosto keliu taip greitai, lyg būtų ką tik banką api- 
plėšęs vagis. 

O gal, ne per labiausiai jaudindamasi: galvojo Fren- 
sis, jis pagrobė mane? Nepanašu, bet įmanoma. Šią aki- 
mirką atrodė viskas įmanoma, nes jei kartą bent kiek 
iškrypsti iš vėžių, paskui gali labai nesistebėti visai iš 
jų išsimušęs. Ji žvilgtelėjo pro langą. Kažkokie statiniai, 
tikriausiai fabrikai, aukštos, kvadratinės vielinės tvoros 
bėgo pro šalį oranžinio geltonumo gatvės lempų švieso- 
je — nykus pramoninio rajono vaizdas. 

— O kur tas „Toro“ viešbutis? - pasiteiravo Fren- 
sis. — Turiu galvoje, dėnde?.. * 

Žmogelis buvo užgulęs vairą - stengėsi aplenkti 
autobusą. 

— Barrio de Santa Kruz! Prie Giraldos! Prie Alka- 
saro! 

Frensis lyg 1r tikėjosi būti apgyvendinta paties Go- 
meso Morenos viešbutyje Sevilijoje, tikroje Andalūzijos 
užeigoje „La Posada de los Naranjos“. Frensis buvo 


* Kur link? (25p.) 

varčiusi to viešbučio bukletą. Pirmame puslapyje pui- 
kavosi visų išsvajotos Sevilijos fotografija - pro kaltos 
geležies vartus matyti plytelėmis grįstas vidinis kiemas 
su fontanu, gėlėmis ir iki saldumo dailiais apelsinme- 
džiais vazonuose. Buklete buvo rašoma, kad visų mie- 
gamųjų langai išeina į kiemą, kuriame tvyro tipiška Is- 
panijos atmosfera. Miegamieji, jaukūs ir šiuolaikiškai 
įrengti, viešnagė tokiame kambaryje palieka nepamirš- 
tamų įspūdžių. Kambariuose įrengtas centrinis šildy- 
mas, kiekviename telefonas ir atskira vonia. 

Staiga automobilis metėsi į kairę ir prašvilpė 1lgu 
įspūdingu akmeniniu tiltu. Po juo, Gvadalkivyro vande- 
nyse, žvilgėjo mirguliavo pakrantės šviesos. Frensis 
pakartojo sau upės pavadinimą: Gvadalkivyras. Viena- 
me rimtame kelionių vadove Frensis perskaitė, kad 
Džordžas Borou“ Seviliją laiko vienu įdomiausių Ispani- 
jos Miestų. 

— Plaza de Toros! - suriko Vairuotojas, modamas 
ranka į aukštą akliną sieną, juosiančią bulių kautynių 
stadioną. 

— Siaubinga, - pasibaisėjo Frensis. - Žiauru ir siau- 
binga. 

Jos klientų nedomintų atostogos Ispanijoje, jei 
jiems būtų siūloma kad ir labai trumpa pažintis su bulių 
kova. Matyt, tai reikės išaiškinti ponams Morenoms — 
1r jaunesniajam, ir vyresniajam. Pasakys: „Bijau, kad 


* George Borrow (1803-1881) - anglų keliautojas ir rašytojas. 


mano tautiečiai, taip mylintys gyvūnus, tikrai nepajėgtų 
žiūrėti tokios kovos...“ Kažin kaip atrodo tie Gomesai 
Morenos? Maži drūti nepasėdos kaip jų vairuotojas, ap- 
sirengę vienodais mėlynais kostiumais, su auksiniais 
dantimis ir neperkalbamu įsitikinimu, kad į Ispaniją at- 
vykstantys anglai nori tik saulės, sangria ir golfo aikš- 
telių? Ar bus baisiai sunku įtikinti juos, kad „Į naujus 
krantus“ klientai yra susipažinę su Lorka ir Leopoldu 
Alasu, girdėję apie įsimintiną Pilypo II mirtį, lankęsi 
Londone Karališkosios akademijos didžiojoje Muriljo 
paveikslų parodoje. Ar ne per daug karštakošiškai ji el- 
giasi? Ar ne didžiausia kvailystė įskaudinti per Kalėdas 
visus savo artimuosius dėl gražios brošiūrėlės, kažko- 
kio jaunuolio iš Sevilijos kelių draugiškų skambučių ir 
patrauklaus pasakojimo apie mažų viešbutėlių tinklą? 
Juk jis siekia tik pagyvinti savo verslą! 

Dieve! - pyktelėjo ant savęs Frensis, bet tuojau pat 
sudraudė save: susiumk! Kelionė vis tiek įdomi... 

Automobilis, lėkęs gatvelių labirintu, staiga sustojo 
priešais aukštą baltą sieną. Sakytum ėmė ir pasibaigė 
gatvė. 

— Stojam, - pareiškė vairuotojas. - Galas. Čia Ba- 
rio. Jokių mašinų. 

Jis iššoko 1š automobilio, atidarė jai dureles 1r baga- 
žinę. Frensis išlipo ant grindinio mažos, kreivakampės, 
tykios aikštelės, kurios tylą drumstė tik šnarpšdamas ir 
trankydamas bagažinės dureles jos palydovas. Kitoje 
aikštelės pusėje buvo nedidelis restoranas, kurio fasadą 

puošė žali šnarantys vijokliai, o languose švietė gelto- 
nos lempos. 

— Su manim eina senjora, - pasakė vairuotojas ir 
nurisnojo alėja, einančia šalia aukštos, aklinos sienos. 

Alėja buvo siaura, apšviesta vienintelio žibinto, pa- 
kabinto per dešimt pėdų virš Frensis galvos ant gražaus 
kaltos geležies laikiklio. Alėjos gale žmogelis pasuko į 
dešinę, paskui į kairę ir galop, šiek tiek per skubėjimą 
dusdamas, išvedė ją į platesnę alėją, kurios vienoje pu- 
sėje stovėjo aukštas gelsvas pastatas su langais, kurių 
per tankias groteles buvo beveik nematyti. 

— Yra „Toro“ viešbutis! - šūktelėjo vairuotojas. — 
Labai liuksiškas! 

Frensis jis labiau priminė pataisos namus. 

— Jūs tuo tikras? 

Vyriškis vėl atidaręs nugara palaikė jai duris į ves- 
tibiulį. 

— Eikite! 

— O kodėl neapgyvendinote manęs „La Posada de 
los Naranjos“'? 

— Senjoras Morena atvyksta, - aiškino vairuoto- 
jas, - atvyksta vėliau. Geras viešbutis. „Toro“ vieš- 
butis. 

Iš pirmo žvilgsnio viešbutis pasirodė Frensis pats 
neskoningiausias iš Visų jos matytų per penkerius nuo- 
latinių viešbučių paieškų metus. Ilgas, išklotas žalio 
marmuro plokštėmis su sodriai rudos kavos spalvos lu- 
bomis vestibiulis buvo apstatytas sakytum parodijuo- 

jant senovišką ispanų stilių - visur drožinėti ąžuoliniai 
baldai, apmušti oda ir varinėmis dekoratyvinėmis vinu- 
tėmis, didumo sulig graikišku riešutu. Kur tik buvo tar- 
pas tarp baldų, visur stovėjo riterio šarvai arba iš ma- 
dos išėjęs vitrinos manekenas su visomis flamenko 
kostiumo grožybėmis, o sienos, storai it šakėmis nu- 
drėbtos gipsiniais lipdiniais, buvo dar papuoštos torea- 
dorų skrybėlėmis, špagomis ir jų aukų raguotomis gal- 
vomis, nykiomis eilėmis sukabintomis virš lakuotų 
skydų. Sakytum čia ką tik vyko vaiduokliškas vakarėlis, 
kurį staiga nutraukė kažkokie kerai. 

— Ambiente tipicamente esbanol*, - visa tai pagarbiai 
apibūdino vairuotojas. Jis pastatė Frensis lagaminą ant 
blizgančių žalių grindų. — Bais gražu. 

Prie registracijos stalo stovėjo ištįsęs niūraus vei- 
do vaikinas tamsiu kostiumu. Jis ilgai stebeilijo į Fren- 
sis, paskui lėtai nusilenkė. 

— Panelė Šor. 

— Taip... 

— Senjoras Gomesas Morena užsakė jums kambarį 
pas mus. Ir paliko jums šitą laišką. 

Frensis pažvelgė į atkištą voką. Jai baisiai knietėjo 
išdrožti, kad čia atvyko su reikalu, kad neturi jokio noro 
apsistoti „Toro“ viešbutyje tarp tų falstafiškų grožybių 
ir kad dabar jai jau aišku, jog įvyko kažkoks nesusiprati- 
mas organizuojant šį dalykinį susitikimą. Tačiau būda- 


* Tipingas ispaniškas būstas (15. ). 


62 


ma Gomesų Morenų viešnia, jautėsi negalinti priešta- 
rauti, kol nesusitiks akis į akį su vienu jų. Ji paėmė vo- 
ką ir atplėšė. 


Gerbiamoji panele Šor, sveikiname atvykus į 
Seviliją. Tikimės, kad „Toro“ viešbutyje jums 
bus patogu, o personalas patenkins visus jūsų 
pageidavimus. Jums leidus, aš atvažiuosiu į 
viešbutį devintą valandą vakaro. 

Su pagarba, 

Chosė Gomesas Morena 


Frensis pasisuko į vairuotoją. 

— Labai ačiū, kad atvežėte mane. 

Tas nusilenkė. 

— Jokia problema. - Vėl blykstelėjo auksinė šypse- 
na. - Linkiu smagiai paviešėti Sevilijoje. 

Ji nulydėjo akimis vestibiuliu skubantį žmogelį — 
va, atbulas prasmuks pro besisukančias duris ir dings 
tamsoje. Vaikinas prie registratūros stalo padavė jai 
raktą, pritvirtintą prie didžiulės bronzinės plokštelės su 
reljefiška buliaus galva. 

— Jūsų kambarys trečiame aukšte, panele Šor. 309 
numeris. 

309-to kambario sienos buvo geltonos, grindys gel- 
tonų plytelių, baldai tamsiai rudo medžio, o lovos užties- 
tos liaudiškais, namie austais rudai geltonais užtiesalais. 
Vienintelė maža stalinė lempelė tarp lovų švietė kaip 
koks suvargęs jonvabalis, o aukštai nuo lubų karojo an- 
tra blausi lemputė geltono stiklo gaubtu. Sienos visiškai 
plikos —- kabėjo tik veidrodis, bet taip žemai, kad juo 
naudotis galėjo nebent neūžaugos, ir nedidukas tamsus 
bareljefas, kuris, kaip paaiškėjo, vaizdavo skausmų sura- 
kinto ir kraujais aptekusio Kristaus nuėmimą nuo kry- 
žiaus. Viename kampe maža, menkutė it spinta kamarė- 
lė atstojo vonios kambarį, kuriame virš tualeto kabėjo 
užrašas: „Laikytis tvarkos! Nuleisti atsargiai“. Šalia 
siaurų, tarsi vaikiškų lovų stovėjo fanera apklijuota spin- 
ta, stalas su pelenine ir dviem raudonom plastikinėm 
pelargonijom keraminėje vazoje, dvi kėdės tiesiais atlo- 
šais 1r mažytis televizorius ant ratuoto kaltos geležies 
stalelio. Kambarys buvo ne tik bjaurus, bet ir šaltas. 

Frensis numetė lagaminą ant lovos. 

— Jei reikėtų pačiai mokėti, nepasilikčiau čia nė se- 
kundės, - pasakė garsiai. 

Ji nuėjo prie lango ir atlapojo jo aukštas dvivėres 
puses, atsidarančias į vidų; langų stiklai buvo apsitrau- 
kę purvinų nuotėkų rezginiais, o priešais dar rudavo 
langinės, stipriai užšautos žiemos naktį. Frensis su var- 
gu jas atidarė ir, persisvėrusi per langą, giliai įkvėpė 

oro, Sevilijos oro. Bet jis neturėjo jokio aromato, tik 
šalčio kvapą. Ką gi, neverta tikėtis gruodžio vakarą 
apelsinų žiedų, mėsos, kepamos ant anglių, ir asilo 1š- 
matų kvapsnių, bet dievaži, mąstė Frensis, viskas galė- 
jo būti kur kas geriau. Tą patį galėjau rasti ir bet kokia- 
me nušiurusio Europos viešbučio kambaryje, suirzusi 
galvojo ji, kuris būtų toks pat grasus, nepatogus, šaltas 
1r tenkintų nebent visiškai praradus; gyvenimo skonį 
nelaimėlį. 

Ji pažvelgė į alėją, nušviestą viešbučio langų. Ja ėjo 
pora, pagyvenusių Žmonių pora vakariniais drabužiais, 
1r už raudono pavadėlio vedėsi mažytį šuniuką, liuok- 
sintį šalia. Jie lėtai praėjo pro Frensis langą — buvo gir- 
dėti, kaip šunyčio nagai barkši į grindinį, - o paskui din- 
go už kampo, kur švietė mėlynas neonas ir strėlė rodė 
esant „Bar El Nido“. Alėja buvo tuščia. 

— Sevilijos naktinis gyvenimas, - burbtelėjo Fren- 
sis ir užtrenkė langines. Ji prisiminė vieną lietingą nak- 
tį, praleistą Kortonos viešbutyje, įsikūrusiame buvusia- 
me vienuolyne 1r žadėjusiame visokiausių malonumų, 
bet pasirodė, kad tai buvo nyki ir nepatogi skylė be ba- 
ro, atsarginių antklodžių, su restoranu, užtrenkiančiu 
duris klientams priešais nosis pusę devynių vakaro. Tą- 
syk ji buvo per daug pavargusi, kad būtų galėjusi išeiti 
iš to viešbučio ir ieškotis kito. Šį vakarą ji nepavargusi, 
bet suvaržyta įsipareigojimų — 0 tai dar blogiau. 

Ji atsisėdo ant vienos 1š tų nejaukių lovų ir nusiavė. 
Jei paskambinčiau Lizi, iš karto ant širdies palengvėtų. 

Paprastai, o ypač dabar, kai tie nelabi Gomesai Morenos 
viską apmoka, būtų tuoj pat paskambinusi Lizi, papasa- 
kojusi, koks čia siaubingas viešbutis, pasišaipiusi iš tos 
dėžės nuo kiaušinių - vonios kambario 1r pasigailėtinų 
bulių galvų bei manieringų ispanų flamenko šokėjų, 
amžinai sustingusių ugningo šokio judesy. Bet esamo- 
mis aplinkybėmis ji negali skambinti, nebent norėtų pa- 
sakyti: žinai, bjauriai susimoviau su ta kelione, tikrai 
prašoviau pro šalį 1r dabar grįžtu Kalėdoms namo. 

— O šito aš negaliu padaryti, - pasakė garsiai Fren- 
sis. — Bent, - pažvelgė į laikrodį - be penkiolikos devy- 
nios, —- bent ne dabar. 


Devintą valandą susišukavusi ir pasidažiusi lūpas, 
bet atsisakiusi minties lįsti po dušu, iš kurio sunkėsi 
vos vos srovelė, Frensis nusileido į vestibiulį ir įsitaisė 
tarp mėlyna suknele su daugybe raukinių pasipuošusios 
damos, laikančios vėduoklę 1r kastanjetes, nutapytos 
prie asilų, apkrautų pintinėmis, 1r buliaus, kuriam stigo 
vienos stiklinės akies. Ji nukreipė žvilgsnį į duris. Pra- 
ėjo dešimt minučių, bet niekas nei įėjo, nei išėjo. Iš lifto 
išspūdino apkūni pora ir atsisėdo kuo toliau nuo Fren- 
sis; jie kalbėjo kažkokia skandinavų kalba ir tyrinėjo tu- 
ristų vadovą. Frensis atsistojo ir nuėjusi prie registraci- 
jos stalo paprašė niūraus vaikino stiklo raudono vyno. 
Jis apgailestaudamas atsakė, kad baras, deja, jau užda- 
rytas. Tada Frensis taip pat apgailestaudama pasakė, 
kad kažkam iš viešbučio, deja, teks paėjėti iki „El Nido“ 

baro ir atnešti to vyno. Jaunuolis ilgai, labai ilgai spok- 
SOjo į ją 1r paskui pasakė pasiteirausiąs, ar tai įmanoma. 

— Malonėkite, - paprašė Frensis. - Ir nedelskite. 

Vaikinas pakėlė artimiausią telefoną 1r gana ilgai ty- 
kia greitakalbe liejo ispaniškai. Kai padėjo ragelį, krei- 
pėsi į Frensis nelyginant gydytojas į sunkiai sergančio 
ligonio gimines. 

— Padarysime viską, ką galėsime. 

— Ačiū, - padėkojo Frensis 1r sugrįžo į vietą. 

— Tikra skylė, - burbtelėjo vienaakiui buliu. Skan- 
dinavų pora pakėlė į ją akis. - Labas vakaras, - pasi- 
sveikino Frensis. - Ar jums tas viešbutis patinka? 

— Ne, - atsakė vyras gryna anglų kalba. - Bet čia 
pigu. — Ir vėl įsistebeilijo į vadovą kažką šiaurietiškai 
narnėdamas. 

O Frensis vis laukė. Suskambo kartą, kitą telefo- 
nas, įėjo vyrukas odine motociklininko striuke, nešinas 
kažkokiu paketu, vestibiulyje pasirodė būrelis nelinks- 
mų viešbučio svečių - ėjo kažkur pietauti, bet nei vyno, 
nei jaunojo senjoro Gomeso Morenos nebuvo. 

— Kur mano vynas? - šūktelėjo Frensis. 

— Minutėlę, panele Šor, - atsakė vaikinas. 

Už registracijos stalo ėmė stuksėti senas teleksas, 
1r visas jo dėmesys nukrypo į aparatą. 

Frensis žvilgtelėjo į savo nagus - švarius, nelakuo- 
tus, į batelių užkulnius, į ispanės ryškiai išdažytą su- 
stingusį veidą, į paauksuotų lubų tamsią gelmę, paskui į 
savo laikroduką. Pusę dešimtos ji vėl pasuko prie re- 

gistracijos stalo. Tai išvydęs, vaikinas neskubėdamas 
pradingo už užuolaidos į gretimą patalpą. Ant stalo buvo 
varinis flamenko šokėjo formos varpelis. - Viešpatie 
Dieve, daugiau nebeištversiu! - Frensis čiupo jį 1r ėmė 
nuožmiai tilindžiuoti. 

— Kur mano vynas?! 

Į vestibiulį pūstelėjo šalto oro gūsis - atsidarė du- 
rys. Įėjo jaunas vyriškis - aukštas, patrauklus vaikinas 
anglišku kupranugario vilnos paltu ir ilgu, languotu ša- 
liku. 

— Panelė Šor? 

Frensis atsigręžė tebelaikydama varpelį. 

— Aš Chosė Gomesas Morena. - Jis ištiesė ranką 
nepaprastai maloniai šypsodamasis. - Būkit pasveikinta 
Sevilijoje! 

Frensis pažvelgė į jį. 

— Jūs vėluojate, - pasakė ji. 

— Argi? - Jis, atrodė, nustebo. 

— Laiške rašėte, kad čia būsite devintą valandą. Da- 
bar gi be dvidešimt penkių minučių dešimt. 

Jis vėl nusišypsojo ir grakščiai mostelėjo ranka. 

— Tik pusvalandėlis! Pas mus Ispanijoje... 

Vėl prasivėrė vestibiulio durys. Pasirodė vyrukas 
juoda odine striuke 1r juodomis kelnėmis, nešinas alavi- 
niu padėklu su viena raudono vyno taure. Iš savo slėp- 
tuvės išniro registratorius. 

- Jūsų vynas, panele Šor, - paskelbė bemaž trium- 
fuodamas. 

Vyrukas padėjo padėklą ant registracijos stalo. 
Frensis 17 Chosė Gomesas Morena sužiuro į vyną. 

— Prašom nunešti vyną tai porai. Su linkėjimais nuo 
manęs. Gal jie išgers. 

— ()ue?“ — pastatė akis vyrukas. 

— Paaiškinkit jam, - pasakė Frensis registratoriui ir 
pasisuko į Chosė Gomesą Moreną, kuris apstulbęs žiū- 
rėjo į ją. - O dabar galime pereiti prie reikalų. 

Jis nusivedė ją į „Pasaje de Andreu“ restoraną, įsi- 
kūrusį skliautuotame rūsyje, kur kažkada buvo laikomos 
didžiulės ąžuolinės vyno statinės, aiškino jos palydovas. 

— Baltojo vyno, - pasakojo jis šypsodamasis. - Mo- 
viles 17 Montilla. Tų vynų geriausi vynuogynai yra visai 
netoli Kordobos. 

Kordoba nedomino Frensis. Ji laikė Entremeses — 
užkandžių valgiaraštį, kuriame gražia rašysena buvo pa- 
rašyta Sopbas, Huevos, Aves y caza“*, toliau nuo savęs, 
kad Chosė Gomesas Morena suprastų, jog jos neišmuš 
Iš vėžių, ir pasakė: 

— Atrodo, įvyko šioks toks nesusipratimas. 

Jis nusišypsojo. Vaikinas buvo tikrai labai dailus: tai- 
syklingi veido bruožai, ryškios tamsios akys 1r švelnūs, 
gražiai gulantys tamsūs plaukai - retenybė Anglijoje. 

— Nesusipratimas? Ką jūs, tikrai ne... 

Frensis padėjo valgiaraštį 17 sukryžiavo ant jo rankas. 


* Kaip? (1sp.) 
** Sriubos, kiaušiniai, laukinių paukščių kepsnys (1sp.). 

— Kai mes kalbėjomės, senjore Gomesai Morena... 

— Prašom mane vadinti Chosė... 

— Chosė, jūs sakėte, kad jūsų viešbučiai per Kalė- 
das priima svečius, bet anaiptol neperpildyti ir kad jūs 
ir jūsų tėvas dirbsite ir turėsite daugybę laiko viską 
man aprodyti... 

— Ir turėsim! Pamatysit! O dabar žvilgtelėkite į val- 
giaraštį. Puiki soba de ajo, česnakų sriuba, paprika... 

— Aš nenoriu žiūrėti į valgiaraštį, Chosė. Aš noriu 
žinoti, kodėl esu apgyvendinta tokiame prastame vieš- 
butyje, kai jūs žadėjot nuodugniai supažindinti mane su 
savo posados, kad galėčiau nuspręsti, ar jie tiks mano 
klientams. 

Chosė Gomesas Morena giliai ir liūdnai atsiduso. 
Jis pripildė Frensis vyno taurę. 

— Atsitiko netikėtas dalykas. 

— Prašau? 

Jis vėl atsiduso. Skėstelėjo dailiomis rankomis. 

— Tėvas dviem dienom išvažiavo į Madridą. Viskas 
vyko kaip įprastai. Kambarys buvo jums paruoštas. Ir 
staiga skambutis, visai nelauktas, netikėtas. Viena 
kompanija iš Ovjedo, jis šiaurėje, užsimanė pas mus gy- 
venti keturias dienas; tai puikus užsakymas, labai pa- 
geidautinas tokiu metu, kai beveik niekas neatvažiuoja. 

— Tai kažkam 1š Ovjedo, kuris, galimas daiktas, dau- 
giau niekad neatvyks į jūsų viešbutį, atiduodate man 
paruoštą kambarį, o mane... mane įbrukate į „Toro“ 
viešbutį? 

— Aš nesuprantu, ką reiškia žodis „įbrukate“... 

— Chosė, negi manote, kad taip užmezgami verslo 
santykiai? 

Frensis palinko į priekį 1r įsmeigė į pašnekovą akis. 
Jis buvo ne tik labai dailus, bet 1r labai jaunas, ne dau- 
giau kaip dvidešimt ketverių ar penkerių. 

— Ar jūsų tėvas žino apie tai? Ar jis žino, kad mane 
išmetė dėl paskutinę minutę gauto užsakymo iš... koks 
skirtumas iš kur? 

— Iš Ovjedo. 

Frensis pratrūko: 

— Nesvarbu iš kur. Jūs mane taip supykdėte, jog 
jaučiu, kad praradau bet kokį apetitą. 

— Prašau... - Jis ištiesė ranką ir uždėjo jai ant ran- 
kos. - Aš padariau klaidą. Tikrai, aš labai apgailestauju. 
„Toro“ viešbutis... 

— Siaubingas! 

— Jums nepatinka ispaniška atmosfera? 

— Man nepatinka šaltas vanduo vonioje, bjauri ap- 
linka, prastas aptarnavimas ir... ispaniška atmosfera. 

Chosė įsmeigė į Frensis akis. 

— Aš jus užgavau. 

Jis vėl paėmė valgiaraštį 1r įsistebeilijo į jį. 

— Jūs verčiate mane galvoti, kad aš, užuot šventusi 
Kaledas Anglijoje su savo artimaisiais, veltui sukoriau 
tokį 1lgą kelią. 

Stojo tyla. Frensis skaitė valgiaraštį. Ne, ji neieš- 
kos vertimų pokalbių knygelėje, kai Chosė Gomesas 

Morena žiūri į ją kaip į sutryptą šunelį, todėl spoksojo 
nieko nesuprasdama į žodžius cho7iz0, anguilas“ ir 
stengėsi negalvoti apie saviškius, susirinkusius į šven- 
tinę vakarienę Viensėdžio virtuvėje, nuvyti mieguisto 
Deivio su pižama vaizdą - mažyliui leisdavo pabūti prie 
stalo valgant pirmąjį patiekalą. 

— Rytoj viskas pasikeis, - rimtai pasakė Chosė. 

Frensis tylėjo. 

— Rytoj aš perkelsiu dalį tos Ovjedo kompanijos 
žmonių į „Toro“ viešbutį ir jūs galėsite apsigyventi tė- 
vo jums paskirtame kambaryje. 

Moteris pažvelgė į jį. Jis sėdėjo nudelbęs akis. 

— Kada rytoj? 

— Vidudienį. 

— Pagal jus vidudienį ar pagal mane vidudienį? 

— Prašau? 

— Punktualiai angliškai ar nepunktualiai ispaniškai? 

Jis išsitiesė. 

— Aš ateisiu į „Toro“ viešbutį vidudienį, kai jį pradės 
mušti katedros varpas, ir nuvešiu jus į mūsų posada. 

Frensis žiūrėjo į Chosė. Jis bandė jai šypsotis daug 
žadančia, vaikiškai įsiteikiančia šypsena. 

- Žodis? 

Jis linktelėjo. Dabar jis šypsojosi jau kur kas labiau 
pasitikėdamas savimi. Net mirktelėjo jai. 

— Kitaip tėvas mane pribaigs. 


* Dešra, ungurys (1sp.). 


Frensis miegojo prastai. Lova buvo ne tik siaura, bet 
1r kieta, 1r atrodė, kad niekaip negalės sušilti. Tik atsigu- 
lus gretimo kambario gyventojai pradėjo leisti vandenį, 
sukinėti čiaupus - bendri abiejų kambarių vamzdžiai ilgai 
gurguliavo, šniokštė ir tratėjo. Trečią valandą ryto kaž- 
kas metalu kaustytais kulnais nukaukšėjo koridoriaus 
plytelių grindimis netvirtu balsu dainuodamas vokiškai, 
o tik po penkių gatvių šlavėjai, trinktelėję savo kibirus, 
ėmė ražinėmis šluotomis taip šiūruoti grindinį, kad atro- 
dė, jog šnypščia tuntai gyvačių. Šeštą keturiasdešimt 
žmonės gretimame kambaryje vėl pradėjo žaisti vonioje 
su čiaupais 1r vandeniu. Dejuodama Frensis išsikabarojo 
iš lovos, nusvirduliavo į plastikinį dušinės pakaitalą 1r 
užsimerkusi atstatė veidą drungnai vandens čiurkšlelei. 

Vestibiulyje budėjo jau registratorė - krūtininga 
mergina tankiais juodais plaukais 1r tamsiai vyšninė 
spalva dažytomis lūpomis - ir pasakė, kad pusryčiai tie- 
kiami tik nuo aštuntos valandos. 

— Tada prašyčiau puodelio kavos. 

— Tik nuo aštuonių, ponia. 

Frensis įsitvėrė į registratorės stalo briauną. 

— Tai kur aš galėčiau, - prakalbo ji lėtai, tvardydama- 
si, kad nepliaukštelėtų merginai vyšninėmis lūpomis, — 
Sevilijoje septintą valandą ryto gauti puodelį kavos? 

Mergina išvertė akis. 

— Bare, gretimame pasaje“. 

— „El Nido“?. 

— Taip, - patvirtino mergina. 

Frensis išėjo į alėją. Aukštai virš galvos švietė 
melsvas dangus, žinomas iš bukletų, reklamuojančių 
atostogas su slidėmis, giedras, gilus, neužmirštuolių 
mėlio, be menkiausio debesėlio. Bet pūtė šaižus vėjas 
žvarbindamas orą. Frensis pasistatė lietpalčio apykaklę 
1r pasigalėjo, kad nepasiėmė tamsiai mėlyno apsiausto, 
pamaniusi jį būsiant per storą net Ispanijos Žiemai ir 
palikusi tą tegu ir ne itin prašmatnų, bet šiltą 1r mėgs- 
tamą paltą Londone. 

„El Nido“ baras tik budo. Liesas, išvargęs padavė- 
jas šlavė praėjusios nakties nuorūkas, kitas, stovintis 
prie kavos aparato, žiovavo. Du vyrai darbininkų drabu- 
žiais, atsirėmę į barą, laikė laikraščius ir brendžio stik- 
lus; sienos nukabinėtos plakatais, skelbiančiais apie ko- 
vas su buliais ir futbolo rungtynes. Frensis čia buvo 
vienintelė moteris. 


* Skersgatvis (15p.). 

Ji priėjo prie baro ir anglišku akcentu rūpestingai 
tardama ispaniškus žodžius užsisakė kavos, duonos ir 
apelsinų sulčių. Ko prašė, tą 1r gavo. Tada ji paprašė dar 
ir sviesto. Jai atkišo mažytėlaitį keturkampėlį auksinia- 
me popierėlyje. 

— O uogienė? Mermelada? 

Padavėjas ištraukė miniatiūrinį folijos indelį su 
šveicarišku abrikosų džemu. 

— Mermelada de Sevilla? - paklausė Frensis. - De 
naranja?“ 

— Ne, - atsakė padavėjas ir grįžo atgal prie kavos 
aparato. 

Frensis nusinešė pusryčius prie mažo, stiklu deng- 
to stalelio palei langą. Jautėsi labiau nusikamavusi negu 
alkana, norėjo ne tiek valgyti, kiek valgydama nusira- 
minti. Ji suėmė rieškutėm kavos puoduką 1r šildėsi ran- 
kas. Paskui gurkštelėjo. Kava buvo karti, su cikorija. 

Perštėjo akys ir, nors buvo palindusi po dušu, vis 
dar po kelionės jautėsi nuvargusi, nusikamavusi — taip 
kartais jausdavosi Italijoje, kai naktį kur nors kelyje 
įstrigdavo ir tekdavo miegoti automobilyje. Pradėjo 
svarstyti, ar jai išvis norisi daugiau turėti kokių reikalų 
Sevilijoje, net jei ir bus vidudienį patogiau apgyvendin- 
ta. Įsmeigė akis į langą. Gatve ėjo apkūni moteriškė la- 
kiniais bateliais, storu juodu paltu, vedina dviem itin ra- 
miais vaikeliais, aprengtais kaip suaugusieji. Gal eina į 


* Sevilijos džemas? Apelsinų? (Isp.) 

bažnyčią? O gal senelės aplankyti? O gal net pas stoma- 
tologą? Kartą, tik vieną sykį Frensis vedė Semą pas 
dantų gydytoją ir Semas jam įkando net iki kraujo. 

— Ak, tu velniūkšti! - riktelėjo gydytojas, užmiršęs 
profesinį mandagumą. 

Tie mažučiai geručiai seviljiečiai tai jau niekam ne- 
įkąstų, galvojo Frensis. Juk jie - mažučiai, paklusnučiai 
katalikai. Bandė save įsivaizduoti drūtosi0s mamos vie- 
toje, laikančios vaikučius už mažyčių, gražių pirštinėtų 
rankelių. 

„Eime, Marija, eime, Karlai, ar jau visai kojų nepa- 
velkat...“ 

Neišeina. Vaizduotė neišneša. Tie vaikai visai kito- 
kio molio, tikri ispaniukai, jai visiškai svetimi. Kažin 
kas jų tėvas? Kad ko, teisininkas, o gal gydytojas, nedi- 
dukas, orus žmogus, tinkama pora žmonai, susirūpinęs, 
kaip apsaugoti savo vaikus nuo grėsmingos liberalizmo 
bangos, plūstančios į Ispaniją. 

— Narkotikai, seksas, - kalbėjo Chosė Gomesas 
Morena vakar vakare valgant keptas kietas kurapkė- 
les. - Dabar jau visoje Ispanijoje. Sevilijoje labai spar- 
čiai plinta narkotikai. Tėvai nepaliauja drebėti dėl savo 
vaikų. O televizijos filmai apie seksą, - pridūrė Žiban- 
čiomis akimis, - tiesiog siaubingi! 

Chosė daug pasakojo apie savo tėvą. Jis užtikrino 
Frensis, kad ji nustebs išgirdusi tėvą puikiai kalbantį 
angliškai. - Kaip tikras anglas, jokio skirtumo. - Ir dar 
pridūrė, kad tėvas - stambus verslininkas, viešbučiai 

tik viena jo interesų sritis, kad su Chosė motina negy- 
venąs jau penkiolika metų 1r dėl to pyksta 1r jį smerkia 
abi senelės. 

— Matot, jos aršios katalikės. O aš pats tai pro pirš- 
tus žiūriu į religiją. Mano karta nesuka sau per daug dėl 
to galvos. 

— O jūsų tėvas? 

— Jis niekad nekalba apie religiją. Jis nemėgsta rim- 
tų kalbų. Ar jūs turite draugą? 

— Ne, - atsakė Frensis, - jei manote, kad tai ir jūsų 
reikalas. 

Chosė nusijuokė. Jis jau buvo atgavęs pusiausvyrą 
1r nė neketino per neapdairumą dar kartą suklupti, todėl 
susilaikė nuo tokių nuvalkiotų komplimentų kaip „ką 
jūs, tokia graži moteris negali būti viena...“ ar panašiai. 

Ir labai gerai, dabar galvojo Frensis, tepdaina svies- 
to ir džemo ant plono it popierius ispaniško paplotėlio, 
o tai, ko gera, būčiau įsiutusi. Žmonės, regis, niekad ne- 
sistengia mūsų, beporių vienišių, suprasti ir bendrauda- 
mi su tavim neparodo nė per nago juodymą to jautru- 
mo, kurio sau, jei kas, tiesiog 7eikalauja. Ilgainiui lyg 1r 
pripranti prie to kaip 1r prie vienatvės, kad niekam nesi 
pats svarbiausias, kaip ir prie malonumo ir širdperšos, 
kad neturi dėl ko galvos kvaršinti, bet vis tiek bjauru, 
kai to tave klausinėja. Tad imi: vėl apie viską galvoti, 
pradedi svarstyti... 

Ji atsikando paplotėlio. Pagal Barbarą Frensis, aiš- 
ku, negalinti palaikyti visaverčių santykių, nes iš dvy- 

nių esanti silpnesnioji, bet Frensis buvo seniai pripra- 
tusi prie visokių motinos išvedžiojimų ir nelabai jais ti- 
kėjo. Tačiau, šiaip ar taip, ji niekad nebuvo turėjusi vi- 
saverčių santykių su vyriškiu. Tiesa; keletą kartų buvo 
baisiai įsimylėjusi, tiesiog pametusi galvą, bet vos tik 
pirmasis įkarštis praeidavo, tie vyrai jau nebeteikdavo 
jai jokio pasitenkinimo nei lovoj, nei šiaip bendraujant. 
Atrodo, kad visad ji pradėdavo trauktis nusivylusi, tuš- 
čiomis rankomis, kai vyras jau imdavo galvoti, kad ta 
aukšta, neišrankiai apsirengusi, su savo juokinga kelio- 
nių kontorėle ir keistai nuasmenintu butu mergina turi 
kažką daugiau savyje, negu matyti iš pirmo žvilgsnio. 
Bet tada jau būdavo per vėlu, vyras laiku nesusigaudy- 
davo, emocinis pakilimas nuslūgdavo, ir Frensis liūdnai, 
bet neišvengiamai vėl grįždavo į savo vienatvę. Kaip 
keista, tarė sau Frensis, juk aš žinau, kad galiu mylėti, 
noriu mylėti 1r būti mylima. Ar tai tiesa? O gal aš savęs 
visai nepažįstu ir esu susidariusi apie save absoliučiai 
apgaulingą nuomonę? Gal mama bent iš dalies teisi? Ar 
gali būti toks fiziologiškai paaiškinamas faktas, kad 
jausmingumo, juslingumo 1r dauginimosi instinktai, tu- 
rėję būti padalyti mums abiem, teko vienai Lizi? 
Frensis baigė valgyti paplotėlį, išgėrė kavą 1r nusi- 
šluostė lūpas plona, slidžia popierine servetėle. Atsisto- 
jo. O dabar, pagalvojo, atiduosiu duoklę savo įpročiui, 
kuris radosi keliaujant po svetimus kraštus: pirmiausia 
apžiūrėti miesto katedrą ar bažnyčią, o paskui pavaikš- 
tinėti aplink. Nuėjo prie baro susimokėti už pusryčius. 

Padavėjas, prisimerkęs nuo įsikąstos cigaretės dūmų, 
šluostė stiklus. Jis nė nepažvelgė į ją. Ji padėjo pabrėž- 
tinai lygiai tiek pesetų, kiek reikia, ir angliškai pasakė: 

— Arbatpinigių nebus, nes nebuvau aptarnauta. - Ir, 
palikusi praėjusios nakties slogutį bare, žengė į išaušu- 
s10 ryto gaiviai šaltą orą. 

Juk šiandien Kūčios, prisiminė. Tačiau šventinės 
nuotaikos nejautė, nors 1r buvo šalta. Jai, įsivėlusiai į 
tokią apmaudžią 1r žeminančią padėtį, diena rodėsi tuš- 
čia, tiesiog sumauta diena svetimame krašte, nuotaika 
gerai pažįstama iš ankstesnių kelionių. Ji galvojo apie 
Langvortą. Namie tuoj įsisiūbuos šurmulys, virtuvė nu- 
statyta dubenėliais su kalakuto įdaru, krūvos daržovių 
lupenų, kambariai, kuriuos vaikai audringai 1r saviškai 
papuošė kalėdinėmis grožybėmis, pilni jų Liekanų. Toje 
sumaištyje su pypke dantyse, romiai įsigilinęs į kryžia- 
žodį ar kokį šimtąjį Alisterio modelį, sėdi Viljamas, ra- 
mybės sala audringoje jūroje. Staiga Frensis dingtelė- 
jo — kaip būtų gera dabar čia, tose ispanų gatvėse, būti 
su Viljamu, iki kaulo smegenų anglu, mažumėlę apstul- 
busiu nuo tokios svetimos aplinkos. 

— Keistas pastatas, - jau girdėjo jį sakant apie ka- 
tedrą. - Nežmoniškai keistas. Kaip manai, kas galėtų 
juo žavėtis? 

Frensis nesumetė, ar jis jai patinka, ar ne, per daug 
jau buvo keistas iš pirmo žvilgsnio. Ji stabtelėjo prie 
laikraščių kiosko, kurio viršutinės lentynos buvo pri- 
grūstos pornografinių žurnalų, ir nusipirko knygelę tu- 

ristams apie katedrą, nedidelio formato, bet storą, bliz- 
gančiame popieriuje išspausdintą vadovą su užrašu pir- 
mame puslapyje: „Viskas, kas jums žinotina apie Sevili- 
jos katedrą ir Šv. Izidoriaus del Kampo vienuolyną“. 

Frensis truktelėjo ant peties rankinės dirželį 1r vėl 
sužiuro į bažnyčią. Stovėdama kitoje gatvės pusėje 
priešais katedros vakarinį fasadą, įsistebeilijo į jį per 
triukšmingą Sevilijos transporto tėkmę. Fasadas buvo 
tiesiog milžiniškas 1r labai sudėtingos architektūros — 
įmantri liepsnojanti gotika. Už fasado kyšojo - ar gali 
būti? —- minaretas. Frensis atsiskleidė vadovą. 

„Katedroje yra daugybė gražių durų: Turgaus du- 
rys, Šv. Kristoforo durys, Varpų durys, Kaimo durys, 
Atleidimo durys...“ 

Frensis užvertė vadovą 1r įsibruko jį į Lietpalčio ki- 
šenę. O gal čia, kaip ir kai kuriose Italijos bažnyčiose, 
už grėsmingo, net bjauraus eksterjero slypi grožybės? 
Sevilijos katedra nėra bjauri, bet ji bauginanti - tokia 
milžiniška, tokia... tokia pasikėlusi į puikybę, kad net 
baisu. Tačiau nėra jokio reikalo stovėti kitoje gatvės 
pusėje 1r iš anksto virpėti, tarsi jau būtum priblokštas 
tos didybės. Prisiminė, kaip kartą taip stovėjo prieš 
Parmos katedrą ir galvojo: „Kas per baisumas, tikras 
fabrikas“, ir jau buvo beeinanti ne vidun, 0 į artimiausią 
barą išgerti kampario su soda, tačiau kultūringo žmo- 
gaus sąžinė privertė ją nupėdinti į šventovę, ir Frensis 
liko sužavėta. Ten išvydo Koredžio tapytą Marijos dan- 
gun ėmimą su galybe beriančių gėles angeliukų. Bet 

Sevilijos katedra nepanaš:, kad joje kas nors, kad 1r pats 
pasiučiausias cherubinas, būtų išdrįsęs žarstyti gėles. 

Pietų Europos gatvėse su transportu, Frensis jau 
seniai tai patyrė, reikia grumtis pačiam. Šiaurės tvarka 
griežtai laikytis raudonų 1r žalių šviesų čia negalioja, 
nes niekas piečiau Paryžiaus jau nekreipia į jas jokio 
dėmesio. Čia pėstysis pats turi manytis, privalo su- 
kaupti visą pasitikėjimą savim, ryžtingai išsitiesti 1r 
mauti skersai gatvę, o jei reikia, net įsakmiai atstatyti 
stabdančią ranką mašinoms, lekiančioms į tave it pasiu- 
tusių šunų gauja. Toks elgesys gadina kraują italų poli- 
cininkams - eismo reguliuotojams, tačiau, Frensis nuo- 
mone, jie per greit karščiuojasi. Dėl to kalčiausi, be 
abejo, tie kvaili, kaip iš komiškų operų, bokšteliai, ku- 
riuose uždaryti policininkai bejėgiškai mosikuoja balto- 
mis pirštinėtomis rankomis ir veltui švilpčioja savo 
švilpukais kurčiom, viena kitą vejančiom fiatų bangoms. 
Dabar ji pamatys, ar ispanų policininkai taip pat dirba. 
Tad ji ryžtingai pasistatė apsiausto apykaklę, atkišo 
smakrą 1r pasileido skersai Avenida de la Constitucion. 

Jau bemaž kitoje pusėje kažkoks senis griebė ją už 
rankos. Ėmė greitai ir nesuprantamai ispaniškai blerbe- 
liuoti. Bler, bler, bler... Rodė į automobilių srautą, į 
Frensis, į saujelę disciplinuotų Žmonių, stovinčių ant 
šaligatvio prie Plaza del Tviunfo kampo, paskui užvertė 
akis į dangų ir persižegnojo. 

— Ačiū, - šypsodamasi padėkojo Frensis ir išlaisvi- 
no ranką. - Ačiū už rūpestį, bet man viskas gerai. 

Senis pagrasino jai pirštu. Ne, neatrodo, regis, sakė 
jis, kad viskas gerai, kai taip elgiesi Sevilijoje. 

— Kitą kartą, - pažadėjo Frensis, - eisiu per gatvę 
kur dera ir drauge su kitais. Linksmų Kalėdų! - Ir nu- 
drožė sau. 

Senis kažką šaukė jai iš paskos. Ji atsigręžė jam 
nusišypsoti, bet tas susiraukęs rūsčiai žiūrėjo į ją. Kas 
per šalis, kas per miestas, kas per žmonės, mąstė Fren- 
sis. Nėra ko stebėtis, kad anglai pulkais traukia į Italiją, 
tarsi kitų šalių Europoje nė nebūtų. Italas gali tave 1š- 
plūsti, pasišaipyti iš tavęs, bet niekad tau nebamoks- 
laus. Fu, pasipurtė Frensis, verdama nedidukes dureles 
didžiulėse katedros duryse, fu, bet pasikarščiavus nors 
šilčiau pasidarė. 

Sevilijos katedra viduje atrodė dar didesnė negu iš 
išorės. Jos erdvės žadino didingą baimę - didžiuliai bliz- 
gančių grindų plotai, dangopi kylančios skliautuotos ar- 
kos, pilioriai, - viskas skęsta prieblandoje, tyloje, vis- 
kas šventa ir baugina. Frensis kiek paėjėjo ir sustojo 
kaip tik prie didžiulės ir rūsčios karalienės, išskaptuo- 
tos, regis, iš tamsaus medžio ir paauksuotos. Prietemo- 
je Frensis įdėmiau įsižiūrėjo 1r išvydo dar tris valdoves; 
jos didingai žengė pora paskui porą akmenine pakyla, 
kartimis ant pečių nešdamos kaip 1r tabernakulį. Fren- 
sis apėjo aplink statulas. Karalienių veidai didingi ir at- 
sainūs, apdarai išdailinti herbų gyvūnų ir pilių raiži- 
niais. Frensis išsitraukė iš rankinės kišeninį Žibintuvėlį 

prie Kristupo Kolumbo kapo. Vargšas Kristupas Kolum- 
bas, išstumtas iš istorijos didvyrių panteono dėl šian- 
dieninio nenumaldomo poreikio žūtbūt surasti didžių, 
praeityje šlovintų asmenybių kliaudų. Dabar vargšas 
Kolumbas jau ne didysis keliautojas, o tik paprastas, 
gobšus piratas. Frensis pagarbiai uždėjo ranką ant arti- 
miausios išdidžios 1r šaltos karalienės pėdos. Tegu Ko- 
lumbas ir išguitas į paprasčiausių savanaudžių gretas, 
bet jis bent turi savo kapą. 

Nuo kapavietės ji pasuko į beribes ir blausias ka- 
tedros erdves. Tolumoje, begalybėje koplyčių mirgėjo 
tūkstančiai žvakelių, didžiulės medžio ir kaltos geležies 
pertvaros nyko šešėliuotų skliautų aukštybėse, drožti 1r 
tapyti šventųjų Veidai pamaldžiai nuleistomis ar iš 
skausmo išverstomis akimis lėtai slinko begaline pro- 
cesija. Pagaliau ji priėjo, matyt, centrinę navą, kur gies- 
mininkų suolus supo juodos ažūrinės pertvaros su di- 
džiuliais paauksuotais metaliniais it tvirtovės vartais. 

Dieve mano, galvojo Frensis, kiek čia nuožmumo, 
kokie tūžmingi turi būti tie ispanai... 

Ji apsigręžė, užpakalyje blykstelėjo kažkas nepa- 
prasto, kažkas žibėjo tviskėjo, ar gali būti?.. aukso sie- 
na, fantastiškas gryno aukso skardis, kylantis į aukštu- 
mas kaip platus 1r žėrintis fontanas tarp niūrių 
akmeninių sienų. Tą aukso masyvą taip pat supo ažūri- 
nė užtvara. Frensis, įsitvėrusi į jos groteles, ėmė apžiū- 
rinėti tą aukso sieną. Ją dengė skulptūros, galybė figūrų 
1r scenų, bareljefų, kolonų bei mažų kupolų, o pačiame 

viršuje, kaži kur nutolęs nuo Frensis ir mažyčio alto- 
riaus apačioje, ant kryžiaus nusvirusia galva kabojo 
Kristus, taip pat paauksuotas, ir atrodė kaip didelis 
auksinis paukštis palaužtais sparnais. 

Frensis viską ryte rijo akimis. Gyvenime nieko pa- 
našaus nebuvo regėjusi, niekad keliaudama niekur ne- 
buvo mačiusi tokio krikščioniško, bet podraug ir tokio 
svetimo jai meno. Ji paleido pertvaros virbus ir, susmu- 
kusi ant čia pat stovėjusios medinės kėdės, išsitraukė 
iš kišenės turisto vadovą. 

„Šventovės pagrindinės dalies didžiąją dekoratyvi- 
nę sieną, - buvo rašoma vadove, - suprojektavo flaman- 
dų meistras Dankartas, ji pastatyta 1482-1526 metais“. 

Vadinasi, ji čia jau buvo, kai išplaukė Armada. Kai 
tie nedidukai laivai pakrikusiais pulkeliais priplaukė La- 
manšo sąsiaurį, o anglų žvalgai uždegė ant uolų pavo- 
jaus laužus, šitoji didžiulė aukso siena, bylojanti apie Is- 
panijos šlovę ir jėgą, čia, Sevilijoje, jau stovėjo. Ne taip 
dažnai, galvojo Frensis, pakeldama akis į sieną, visa sa- 
vo esybe pajunti istorijos pulsą, kad laiko tėkmė yra ir 
viskas, 1r niekas. Kartais pajusdavo tai Anglijoje, rečiau 
Italijoje, nors 17 mėgo tą šalį, bet baisiai keista tai su- 
vokti, 1r dar taip intensyviai, šiame kone priešiškame, 
skęstančiame prietemoje, išpuikusiame ir nuo savo di- 
dybės tokiame slogiame statinyje, mieste, kur ji kol kas 
jaučiasi visiškai svetima. 

Frensis atsistojo ir lėtai nuėjo į pietinę navą. Gal 
dėl Kūčių žmonių buvo maža, ir žiemos saulė, veržda- 

masi pro aukštus pagrindinės navos langus, ilgais dul- 
kėtais spinduliais krito ant plikų, žvilgančių trikampių 
ir kvadratinių grindų plytų. Ši vieta atrodė dar nepaval- 
desnė laikui, dar labiau atitolusi nuo spaudos kiosko 
lauke, nuo pamokslaujančio senio, baro padavėjų, auto- 
mobilių, kurių keliamas triukšmas pro mūrus buvo gir- 
dėti kaip tolimos jūros mūša. Frensis prigludo prie pi- 
lioriaus ir atlošė galvą į seną, bejausmį, šaltą marmurą. 
Jei užsimerktų, bent prisimerktų, 1r pro blakstienas pa- 
žvelgtų į tą galingą navą, į tas beribes šviesos juostas ir 
šešėlius tarp žvilgančio marmuro ir aukštyn skriejančio 
akmens, į tuos mirgančius paviršius ir neišmatuojamas 
tamsos gelmes, gal išvystų bent sekundei, na, dviem, 
penkiolikto amžiaus procesiją, apsidariusią šilkais ir ak- 
somais, vedamą dvasininkų su paauksuotais kryžiais, o 
jos viduryje katalikų karalių porą - Ferdinandą su Iza- 
bele, - Žingsniuojančią tarp marmuro erdvių suteikti 
Kristupui Kolumbui įgaliojimų Vakarų pasauliui ištirti ir 
pargabenti jo turtams namo - į Ispaniją. 

Ji atvėrė akis. Pasigirdęs šaižus švilpukas išblaškė 
jos vizijas; atskubėję bažnyčios tarnai ir zakristijonas 
emė varyti lauk katedros lankytojus nelyginant išsigan- 
dusių vištų pulką. Metas laikyti pirmąsias mišias. Ka- 
tedra, maurų 1r krikščionių palikuonė, ruošėsi atlikti 
savo svarbiausią dvasinę paskirtį. Frensis išsitiesė, 
švelniai, su gailesčiu atsisveikindama paglostė piliorių 
1r palikusi praeitį nusekė paskui katedros lankytojus į 
dabartį. 

Rytas baigėsi nesmagiai. Katedroje apėmusi nuo- 
taika it sapnas gaubė Frensis, 1r ją erzino, kad turėjo 
žiūrinėti žemėlapius, pirkti kavą, įsiminti, jog Sevilija — 
ketvirtas pagal dydį Ispanijos miestas, kad čia prasidėjo 
Ispanijos pilietinis karas ir Sevilija palaikė respubliko- 
nus, bet vėliau nacionalistai ją užgrobė, kad tai buvo 
mėgstamiausias Pedro Žiauriojo (įžengusio į sostą 1350 
m.) miestas ir kad dabar čia, deja, sparčiai auga smul- 
kus nusikalstamumas. Tie faktai, atrodė, nieko bendra 
neturi su šia vieta, su pačios Ispanijos, su Sevilijos dva- 
sia; kai kurie šalies ypatumai, katedroje nežinia kaip pa- 
sirodę tokie aiškūs 1r suprantami, dabar tapo vėl nesu- 
vokiami. Ji paprasčiausiai vėl atsidūrė svetimame mo- 
derniame mieste kaip tik tada, kai visa jos esybė bylojo 
ją turint būti namie su savo artimaisiais. 

Frensis vaikščiojo be perstojo. Pamatė upę ir tiltą, 
kuriuo vakar vakare pervažiavo, senus angliškus par- 
kus, pastatus puošniais barokiniais fasadais, gatves su 
vilomis ir daugiabučių namų kvartalus, prekybos rajo- 
nus su įvairiomis parduotuvėmis, kurių vienos prekiavo 
elektros prekėmis, bakalėja, plastikiniais kibirėliais, ki- 
tos - odiniais drabužiais, suvenyrinėmis kastanjetėmis, 
keraminėmis šventųjų statulėlėmis, sentimentaliomis 
ir bjauriomis. Ėjo pro bažnyčias ir garažus, aukštas, ak- 
linas sienas, už kurių dievai žino kas, pro nutriušusius 
kioskus 1r nesibaigiančias baltinių krautuvėles, praėjo 
pro puikų pastatą, kurio antro aukšto balkone stovėjo 
penki skeletai, apvilkti madingais drabužiais, skrybėlė- 

ti, išsirikiavę į šiurpią eilę. Ėjo pro žmones, galybę 
žmonių, besilaikančių žavingo europietiško įpročio pa- 
likti visus šventinius pasiruošimus Kūčioms, užuot 
įnirtingai ir nuosekliai kamavęsi per tuos tris prieš- 
šventinius mėnesius kaip Anglijos protestantai. Kiek- 
vienas kažką nešėsi - produktus, gėles, dėžutes tortų ir 
saldainių, butelius vyno, krepšius mandarinų dar su 
tamsiais, blizgančiais lapais, tinklelius su riešutais, glė- 
bius dovanų, suvyniotų į spalvotus popierius ir perrištų 
kaspinais. Tik viena Frensis nieko nenešė, vien kasdie- 
nį rankinuką 1r turisto vadovą. 

Pusę dvylikos Frensis apsuko katedros šiaurinį 
sparną — šį kartą ji žvelgė į šventovę su didele pagar- 
ba - ir nudrožė pro „Barrio de Santa Cruz“ į „Toro“ 
viešbutį. Dabar ji ėjo senu žydų kvartalu, paslaptingu 
baltų sienų gatvelių labirintu, kurio namai buvo nusisu- 
kę nuo gatvių į sodus ir kiemus. Ir čia buvo pilna sku- 
bančių žmonių 1r kalbų. Pro Frensis praėjo žmogus, ne- 
šinas didžiuliu mediniu angelu ryškiai rožiniu veidu, 
kitas bogino ant peties užkabinęs išvietės sėdynę. 
Frensis nejuto Kalėdų, bet ar gali šiaurietis pajusti Ka- 
lėdas pietuose, arba pietietis šiaurėje? Ir staiga ją apė- 
mė šventinė nuotaika. Frensis atidarė stiklines „Toro“ 
viešbučio duris ir įžengė į vestibiulį kone puikiausiai 
nusiteikusi. Buvo penkios minutės po dvylikos. 

Chosė Gomeso Morenos nematyti. Ir nebuvo pasi- 
rodęs. Jokios žinutės telefonu taip pat neperdavė. Fren- 
sis pasidavė į vestibiulio kampą, kur stovėjo telefono 

būdelė, vaizduojanti viduramžių sargybos būstą, saugo- 
mą dviejų didžiulių apsišarvavusių karių. Ji paskambino 
į „Posada de los Naranjos“ ir paprašė Chosė. 

Dvejojančiu balsu darkyta anglų kalba buvo atsaky- 
ta, kad tai neįmanoma. 

— Ką tai reiškia „neįmanoma“? Ar jis viešbutyje? 

— Taip, viešbutyje, bet turi pasimatymą. 

— Su kuo? - suriko Frensis. 

— Tai asmeninis susitikimas, - aiškino balsas. - Dėl 
viešbučio reikalų. 

— Gal perduotumėte senjorui Gomesui Morenai ke- 
lis žodžius? 

— Jei pageidaujate... 

— Taip, labai pageidauju. Perduokite jam, kad panelė 
Šor nenori daugiau turėti su juo jokių reikalų. 

— Oue? 

— Pasakykite jam, - toliau tęsė Frensis ir stabtelė- 
jo, giliai įkvėpė ir tėškė: - Pasakykite jam, kad daugiau 
nesirodytų man akyse! - Ir metė ragelį, kol dar neišgir- 
do: Oue? 

Ji priėjo prie registracijos stalo. Mergina vyšninė- 
mis lūpomis plėšė telekso blanką kažkodėl į ilgas juos- 
teles. 

— Ar šiandien yra tiesioginis reisas iš Sevilijos į 
Londoną? 

Mergina pakėlė artimiausio telefono ragelį. 

— Aš pasiteirausiu. 

— Nejaugi nežinote? 

— Aš pasiteirausiu, - atsainiai pakartojo mergina. 

Frensis nusigręžė ir ėmė žingsniuoti žaliomis grin- 
dimis. Ją apėmė toks staigus ir nenumaldomas noras 
dingti iš čia, kad už jokius pinigus nebūtų valiojusi nu- 
sėdėti. Ji puikiai numanė, kas vyko „Posada de los Na- 
ranjos“. Chose Gomesas Morena paprašė kažko iš Ov- 
jedo kompanijos persikelti į „Toro“ viešbutį, o jis, arba 
ji, griežtai atsisakė. Kur neatsisakys, galvojo Frensis, 
jais dėta, ji pati būtų taip pat pasielgusi. Dabar Chosė 
šokinėja apie juos, grąžydamas rankas maldauja ir ne- 
drįsta pasirodyti jai akyse. 

— Ponia! - pašaukė ją registratorė. 

Frensis priėjo prie jos. 

— Šiandien nėra tiesioginio reiso. Popiet jums rei- 
kėtų skristi į Madridą, ir tik iš ten į Londoną. Bet visų 
reisų bilietai išparduoti, todėl būtumėte tik rezervinia- 
me keleivių sąraše. 

Frensis dėbtelėjo į merginą. Būdama tokios nuotai- 
kos negalėjo įžiūrėti Jokio žavesio skaisčiame juodaa- 
kės 1spanės veide. 

— Tada malonėkite iškviesti taksi. Kad būtų po de- 
šimties minučių. 

— Labai užimtas, - be gailesčio atšovė mergina. — 
Gal bus tik už penkiolikos dvidešimties minučių. 

— Tik greičiau užsakykite! 

Liftas buvo pačiame viršuje. Frensis užgulė iškvie- 
timo mygtuką. Liftas nereagavo. Ji apsigręžė 1r tekina 
pasileido per tris aukštus žalių marmurinių laiptų su 

juodo raižyto medžio atramomis, kurių kiekvienoje 
aikštelėje Žibėjo skaisčiai nudažyta madona, 0 virš jos 
kabojo pora buliaus ragų. Frensis be kvapo pribėgo prie 
savo durų ir atidarė jas. Bjaurų kambarį kambarinė pali- 
ko tvarkingą ir tamsų, nors į akį durk, nes sandariai už- 
darė visus langus ir langines, kad nejeitų nei saulės 
ŠvIesO0S, nei tyro oro. 

Sudžerškėjo telefonas. 

— Klausau! - šūktelėjo Frensis. 

— Panelė Šor? 

— Taip. 

— Panele Šor, čia Gomesas Morena. 

— Nesukit man galvos! - suriko Frensis. 

Metusi ragelį nėrė į vonią susirinkti daiktų. Telefo- 
nas vėl suskambo. Ji nuskubėjo prie jo ir griebusi rage- 
l; suriko: 

— Klausykit, nenoriu nieko bendro su jumis turėti, 
niekad! Aišku? 

— Ponia, taksi jau laukia, - pasakė registratorė. — 
Skubiai iškviestas. 

Frensis susitvardė. 

— Ačiū. 

— Jis laukia. 

— Tuoj būsiu apačioje. 

Ji sumetė į kelionmaišį naktinius marškinius, 
megztinį, išeiginę suknelę ir batelius, plaukų šepetį, 
baltinius, knygas, plaukų džiovintuvą, tualetinių reik- 
menų krepšelį. Būtinai reikia išvykti iš Sevilijos ne tik 

kol nesprogo iš pykčio, bet kad ir Gomesas Morena ne- 
spėtų jos nutverti. Juk dabar skambino tėvas - balsas 
sodresnis, anglų kalba laisvesnė. Chosė buvo sakes, 
kad tėvas išmoko angliškai Londono ekonomikos mo- 
kykloje septinto dešimtmečio pradžioje ir vertė savo 
vaikus mokytis tos kalbos, nes, „kaip Žinia, gyvenam 
Europoje, ir visiems mums reikia būti broliais ir seseri- 
mis Europoje“. 

Frensis uždarė lagaminą, užrakino ir, užsimetusi 
ant peties rankinuką, pakėlė jį. Kas per velniava, koks 
laiko gaišinimas, kokia kvaila, varginanti painiava! Ir 
bemaž jos pačios kaltė, kad taip prašovė pro šalį, - ne- 
reikėjo pasiduoti įgeidžiui! 

— Štai ką tau pasakysiu, - kreipėsi ji į 309 kamba- 
rį. - Pasistengsiu, kad mano akys tavęs niekad daugiau 
neišvystų, kaip ir Sevilijos ir, aišku, Ispanijos! 

Ir žengė į koridorių užtrenkdama paskui save duris. 


Apačioje taksi vairuotojas iš dyko buvimo kibino 
registratorę. Toji nelabai jo paisė — buvo įnikusi į Fren- 
sis sąskaitą, skaičiavo labai lėtai baksnodama tamsiai 
raudonu nagu kalkuliatorių. 

— Mano sąskaitą apmokės senjoras Gomesas Mo- 
rena. 

— Nesu apie tai informuota... 

Taksi vairuotojas nužvelgė Frensis be jokio susiža- 
vėjimo — neryškiai pasidažiusi, nematyti jokių figūros 
apvalumų, beveik be brangenybių - ir palinkęs per re- 

gistracijos stalą kažką sušnabždėjo merginai. Toji prita- 
riamai šyptelėjo kalkuliuodama. 

— Sąskaitos nepasirašysiu, - pareiškė Frensis, - ir 
nemokėsiu. 

Į jos žodžius mergina nekreipė dėmesio. 

— Kada išskrenda lėktuvas į Madridą? 

Taksistas pasuko galvą į ją. 

— Po dvi valandos. Skubėti nereikia, - pasakė jis. 

— Noriu kuo greičiau iš čia išvažiuoti. 

Staiga atsidarė stiklinės durys ir vidun tekinomis 
įnėrė solidus vidutinio amžiaus vyras. Mergina liovėsi 
baksnoti kalkuliatorių 1r plačiai, rodydama daugybę bal- 
tų dantų, žavingai jam nusišypsojo. 

— Panelė Šor? 

Frensis šastelėjo atgal. 

— Panele Šor, aš Luisas Gomesas Morena. Net ne- 
žinau, kaip galėčiau jūsų atsiprašyti. Aš tiesiog pri- 
trenktas. 

Jo kampuotas, atviras veidas skyrėsi nuo daugumos 
ispanų 1štįsusių, rūškanų fizionomijų, šįryt matytų Se- 
vilijos bažnyčioje 1r gatvėse, buvo nuoširdesnis ir sim- 
patingesnis. 

— Bijau, kad jau per vėlu, - atsakė Frensis. - Atva- 
žiavau visai perniek. Šalau, kenčiau nepatogumus ir 
niekam nerūpėjau; dabar noriu tik vieno - kuo greičiau 
grįžti namo. 

— Aš jus puikiai suprantu, - tarė Luisas Gomesas 
Morena. Jis atsigręžė į registratorę ir kažką greitai pa- 

liepė. Toji ėmė savo ruoštą sąskaitą rūpestingai plėšyti 
kaip anąsyk telekso blanką į juosteles. Tada kažką pa- 
sakė taksistui. 

— Neatleiskite taksisto, - griežtai paprieštaravo 
Frensis. - Jis veža mane į oro uostą. 

— Ar negalėčiau aš pasitarnauti? 

— Ne! - atkirto Frensis. - Daugiau neturiu kantry- 
bės bendrauti su Gomesais Morenom. 

Jos didžiausiam pasipiktinimui, Luisas šyptelėjo. 
Šyptelėjo, tarsi ji būtų labai vykusiai pajuokavusi. 

— Man patinka jūsų charakteris. 

Frensis nieko neatsakė, tik pasisuko į vairuotoją 1r 
mostelėjo į lagaminą. 

— Prašau nunešti į mašiną. 

— Nejaugi jokiais žodžiais ir darbais negalima jūsų 
permaldauti, kad pasiliktumėte? - paklausė Luisas Go- 
mesas Morena. - Aš apie visą šią bjaurią painiavą suži- 
nojau tik prieš pusvalandį. Labai prašau jūsų pamėginti 
užmiršti pastarąsias dvidešimt keturias valandas 1r leis- 
ti man visais būdais padėti jums vėl susidomėti reika- 
lais, dėl kurių 1r atvykote. 

Frensis šnarpštelėjo. 

— Geras akis turite... 

— Aš turiu dar ir širdį, ir sąžinę. Man tikrai baisiai 
gaila, kad taip išėjo. Jūs turėsite apartamentus „Alfonso 
XIII viešbutyje“. 

— Aš nenoriu apartamentų „Alfonso XIII viešbuty- 
je“. Daugiau nenoriu turėti jokių reikalų nei su jumis, 

nei su jūsų sūnumi, nei su jūsų viešbučiais. Aš nenoriu 
daugiau nė kreiva akimi į Ispaniją pažiūrėti. 

— Net ir... 

— Niekados! - nukirto Frensis. 

— Labai gaila, turint galvoje, kad čia yra tiek daug 
matytinų vertybių, apie kurias europiečiai, išskyrus 1s- 
panus, nė nenutuokia. 

Moteris pažvelgė į Luisą. Veidas, įrėmintas pakel- 
tos palto apykaklės, buvo šiltas, spinduliuojantis viltimi 
1r humoru. Jis ištiesė jai rankas atverstais delnais. 

— Panele Šor, labai prašau Ispanijai, taip pat ir sau 
dar vieno šanso. 


O 


Kalėdų rytą Lizi visai be reikalo pabudo penktą va- 
landą ir pradėjo lūkuriuoti atlapsint Deivio - jam būtinai 
reikėdavo kompanijos, kai jis kratydavo dovanų kojinę. 
Bet jo negirdėti. Ji pastatė ausis į šaltą tamsą - namas 
tylut tylutėlis. Šalia saldžiai, savanaudišku ritmu pūtė 
Robertas, giliai 1r lygiai. Dar niekas nebuvo pabudęs, 
piktinosi Lizi, tik ji. 

Gal dar pagulėti 17 pabandyti užmigti? Apsivertė 
ant kito šono, atsuko nugarą Robertui ir užsimerkė. 
"Tuoj pat prieš akis stojo atliktini darbai: reikės ištuštin- 
ti 1ndaplovę, padengti stalą pusryčiams, nepražiopsoti, 
kada kišti kalakutą į orkaitę, užkurti svetainėje Židinį. 
Pamėgino išstumti iš galvos tuos darbus vaizduodamasi 
įvairių spalvų derinius, kas paprastai padėdavo jai už- 
migti, bet aiškių aiškiausiai išvydo Frensis prie restora- 
no stalelio, su žvakėmis, rankoje laikančią vyno stiklą; 
skamba gitaros, jai paduoda žvilgančią paella“. Lizi su- 


* Ispaniškas patiekalas iš jūros gėrybių, vištienos, ryžių, daržovių, šafra- 
no ir kt. prieskonių. 

vaitojo. Kaži ar neišgirdo Robertas? Kur ten išgirs! Ji 
vėl suvaitojo. Miega kaip užmuštas. Lizi atsisėdo, iški- 
šo kojas iš po pūkinės antklodės ir atsistojo. 

Nupėdino į vonią ir surūgusi žvilgtelėjo į savo kalė- 
dinį veidą, atsispindintį veidrodyje virš kriauklės. 

— Esi visai kaip vaikas, - garsiai ištarė. Išsivalė 
dantis, susišukavo, apsivilko Galerijoje buvusiu gražiu, 
11gu, su gobtuvu chalatu - juo ypač grožėjosi Frensis, 
kuri vis dar nešiojo seną, Lizi per Kalėdas mažiausiai 
prieš dešimtį metų dovanotą kimono, ir tvirtai nulipo 
žemyn. Visų miegamųjų, net Deivio, durys uždarytos. 
Atrodo, niekam ne galvoj, kad šiandien Kalėdos. 

Virtuvėje, kur dar tvyrojo gvazdikėlių kvapas, už- 
silikęs nuo vakarykštės vakarienės, buvo bent šilta. Po 
Kūčių visi jautėsi tokie pavargę ar aptingę, kad neva- 
liojo kaip reikiant sutvarkyti virtuvės - kriauklėje dar 
riogsojo neplautų puodų, ant kėdžių mėtėsi laikraščiai. 
O ant stalo driekėsi trupinių šuorai, juodavo maltų pi- 
pirų pėdsakai. Robas buvo mirtinai nusivaręs; Galerija 
ūžė iki septynių, iki paskutinės minutės vis įvirsdavo 
pirkėjų, daugiausia vyrai, ir jis parsirado tik apie devin- 
tą. Deivis jau miegojo, o Semas, vogčia išmaukęs du 
stiklus vyno, buvo nesuvaldomas 1r visaip išsidirbinėjo. 
Harieta garsiai vis spėliojo, ar paskambins Frensis 1š 
Sevilijos; Viljamui, atrodė, baisiai knietėjo patyliukais 
išslinkti ir paskambinti Džuljetai, o Alisteris įsiutino 
senelę pasakęs, kad nesupranta, kam mergaitėms stoti 


į universitetą, jei paskui jos tik lakstys po krautuves, 

virs valgyti ir gimdys vaikus. O tuo metu Lizi ant stalo 
krovė keptą kumpį, bulves, sūrį su žiediniais kopūs- 
tais, raudonuosius kopūstus, vaisinius pyragėlius, 
mandarinus ir kiekvieną sykį vos susilaikydavo ne- 
pliaukštelėjus: Harietai, tai vėl užgiedojus: „Dievaži, 
visai nejusti Kalėdų, sakytum eilinis savaitgalis, atsi- 
bodęs, sumautas šeštadienis, ir tiek. Kad bent Frensis 
paskambintų!“ 

Lizi pripildė didžiulį „Aga“ arbatinį ir pastatė ant 
viryklės. Katinas, Deivio pramintas Kukurūzu, pakilo iš 
komodos stalčiaus, kuriame miegodavo 1r dėl to jis bū- 
davo laikomas naktimis praviras, ėmė painiotis Lizi po 
kojų — reikalavo dėmesio ir pieno. It koks voras nieko 
neveikia kiaurą dieną, tik tykoja ją lygiai kaip vorai, ku- 
rie nieko kito neveikia, tik be paliovos ir be galo atkak- 
liai verpia voratinklius visuose Viensėdžio kampuose. 
Lauke gamta taip pat nė kiek ne geresnė, įnirtingai ir 
be perstojo vydama apie rožių krūmus vijoklius, kerpė- 
mis vis niokodama pieveles. Lizi nusižiovavo ir įdėjo 
maišelį arbatžolių į arbatinuką. 

Staiga trinktelėjo durys 1r raudodamas įpėdino Dei- 
vis, tįsdamas paskui savo kojinę it nugaišusią gumbuotą 
gyvatę. 

— Branguti mano! Kas nutiko? Ko verki, Deivi? 

— Semas! - sukliko Deivis. Jis paleido kojinę 17 ėmė 
plėšti savo rausvai geltonos pižamos sagas. 

— Semas? 

— Taip! Taip! Nekenčiu tos pižamos! 


Lizi priklaupė prie Deivio ir apkabino jį. 

— Bet kodėl? Kodėl nekenti - juk ji naujutėlaitė ir 
tau taip tinka. 

— Nenoriu, nenoriu jos! Nekenčiu jos! - Deivis ver- 
kė ir bandė ištrūkti iš Lizi glėbio. - Semas sako, kad su 
ja aš atrodau seksualiai. 

— Semas labai paikas, - pasakė Lizi. - Jis nežino, ką 
reiškia seksualus. 

Deivis dėbtelėjo į ją. 

— Dar ir kaip žino! Tai reiškia, kai rodai savo užpa- 
kalį ir... 

— Deivi! Juk šiandien Kalėdos. Ar užmiršai? — su- 
barė Lizi. 

— Semas sako... 

Lizi atsistojo, pakėlė Deivį ir pasodino ant sta- 
lo krašto. 

— Aš nenoriu žinoti, ką Semas sako. 

— Jis norėjo iškratyti mano kojinę, sakė, kad jam ga- 
lima. 

Lizi pakėlė nuo grindų Deivio kojinę. 

— O gal atrišam ją dabar, mudu abu? 

Deivis suabejojo. 

— Visi žino, kad kojines reikia atrišti /0v0je. 

— Nebūtinai. Mes su Kukurūzu palaikysim tau kom- 
paniją. Na, tai kaip? 

Deivis apsisuko, nušliaužė nuo stalo ant grindų ir 
timptelėjo kojinę prie savęs. 

— Ne, - pagaliau pasakė ir išsliūkino iš virtuvės. 

Lizi girdėjo, kaip jis lipa aukštyn pristatydamas ant 
kiekvieno laipto antrą koją, - žinojo, vargšas, kad grįžęs 
tikrai atsiims savo. Semas siaubingas, bet dėl to vaiko 
bent gali ramiai miegoti 1r negalvoti apie jo nevisaver- 
tiškumo kompleksą ar būsimą gebėjimą džiaugtis gyve- 
nimo pilnatve. Jis kaip terjeras - linksmas, smalsus, 
linkes pasipešti ir nesugniuždomas. Lizi beprotiškai jį 
mylėjo. Nespėsi apsidairyti 17 žiūrėk - jau visos mer- 
gaitės ims lygiai taip pat jį mylėti ir bus pilna virtuvė 
raudančių jo atstumtųjų, kurias guos Alisteris, visad 
mėgęs viską taisyti; jis sugebės nuosekliai pereiti nuo 
lėktuvų modelių prie sudaužytų širdžių remonto. Lizi 
liūdnai šyptelėjo. Stulbinantis dalykas: mintis, kad Se- 
mas bus širdžių ėdikas, teikė jai kad ir nedidelį, bet tik- 
rą malonumą, ir jautė, jei kuri pabandytų sutrypti jam 
širdį, ji, Lizi, kad ko, galėtų tokią nugalabyti. O Dieve, 
jau tos sūnų motinos... 

— Labas rytas, - pasisveikino Barbara, apsivilkusi 
mėlynu, šilku ataustu chalatu. - Linksmų švenčių! 

— O, mama, - Lizi ėjo jos pabučiuoti. - Tie ber- 
niūkščiai tave pažadino? Labai atsiprašau. 

— Buvo atėjęs Deivis pasiklausti, ar jo pižama sek- 
suali. Aš jam pasakiau, kad, mano nuomone ir visų nor- 
malių devyniasdešimt devynių procentų moterų nuo- 
mone, pižama yra pats neseksualiausias pasaulyje 
apdaras po kaliošų ir apatinių tinklinių marškinių. 

-— Čia Semas pasidarbavo, - paaiškino Lizi. Ji išpils- 
tė arbatą į puodelius. - Tik Semas gali sudirbti Kalėdų 


99 


rytą dar jam neišaušus. - Ji ištiesė puodelį Barbarai. — 
Gers: arbatos? 

— Aš jau vis tiek buvau prabudusi. - Barbara paėmė 
puodelį. 

— Vargšė... 

— Viljamas knarkė. 

— Kodėl neįsikiši ausų kamštelių? 

— Buvau pagalvojus: apie juos, bet paskui man top- 
telėjo, kad negirdėsiu, jei kiltų gaisras, tai taip ir teko 
pasinaudoti senu įpročiu paspardyti jį. 

— Tada miegokite atskiruose kambariuose. 

— O ne! - nukirto Barbara. 

Lizi gurkštelėjo arbatos. Niekas iš vakarykščių vai- 
šių - nei šampanas, galop Roberto nupirktas, nors buvo 
sakęs, kad jie negalį jo sau leisti, nei juodųjų slyvų ir 
kaštonų kalakuto įdaras, su kuriuo tiek vargo, nei 
sviestinis brendžio kremas, nei rūkyta lašiša, valgyta 
per vakarienę, nei anakardžių riešutai, nei belgiški triu- 
feliai nė iš tolo jai skoniu neprilygo pirmiesiems stip- 
rios, karštos rytinės arbatos gurkšniams. 

— O kodėl ne? Man rodos, taip 1lgai išgyvenus drau- 
ge, nėra ko čia daug įrodinėti... 

— Yra Džuljeta, - burbtelėjo Barbara. 

Lizi širdy suvaitojo. Deivio graužatis dėl pižamos 
seksualumo 1r Barbaros noras pakalbėti apie Džuljetą — 
ne, to jai per daug ankstų Kalėdų rytą! 

— Jis jai skambino vakar vakare, - porino Barbara. Ji 
priėjo prie „Agos“ arbatinio ir su puodeliu rankose pa- 
linko į jo šilumą. 

— Mama, tu žinai apie tėtį 17 Džuljetą jau dvidešimt 
septynerius metus. Jei tau tai buvo taip nepakeliama, 
seniai galėjai jį palikti. Bet nepalikai. Nusprendei būti 
su juo. Man atrodo, toks sprendimas nelabai atitinka ta- 
vo propaguojamas feministines nuostatas, bet tai ne 
taip svarbu, svarbu tavo pasirinkimas. Tėtis visada per 
Kalėdas skambina Džuljetai, kartais net tu pati pakalbi 
su ja. Džuljeta - gera ir maloni moteris, mama. Pameni? 

— Bet vakar vakare man tai nepatiko, - atsakė Bar- 
bara. - Net negaliu tikrai pasakyti kodėl, bet nepatiko. 
Jis atrodė... 

— Liaukis, mama. - Lizi pastatė puodelį 1r pradėjo 
atidarinėti spinteles — ėmė lėkštes, stiklainius, javainių 
pakelius ir dėjo ant stalo. 

Viršuje kelis kartus sudunksėjo, paskui trinktelėjo, 
tada pasigirdo riksmas 1r stojo tyla. 

— Einu pažiūrėti, kas ten dedasi, - tarė Barbara. 

— Nesijaudink. Jau lioviausi kas kartą bėginėti tik 
pamaniusi!, jog nutiko kas bloga. Kitaip nieko kito kiau- 
rą dieną ir neveikčiau. 

Virš galvų ėmė pokšėti atidaromos ir uždaromos 
durys. Robertas kimiu iš po miegų balsu šūktelėjo: 

— Ar neužsičiaupsit? 

— Beje, linksmų Kalėdų, - atsišaukė Alisteris. 

— Tik pagalvok apie Frensis, - neatlyžo Barbara, — 
prabunda vienut viena Sevilijos viešbučio kambaryje ir 
visą dieną leidžia su nepažįstamais užsieniečiais, versli- 


ninkais, kuriems Kalėdos buvę nebuvę. 

— Stengiuosi, - atsakė Lizi, lupdama popierių nuo 
naujo pakelio sviesto, - negalvoti apie Frensis. Visiškai 
negalvoti. 

— Kažin ar ne dėl to, gal kaip tik dėl to Viljamui taip 
baisiai norėjosi paskambinti Džuljetai... 

Atsivėrė durys. Supdamasis į vonios chalatą, visas 
pasišiaušęs 1r žiovaudamas įėjo Robertas ir pareiškė, 
kad ant Harietos durų kabo raštelis, jog nevalia, nepai- 
sant jokių aplinkybių, jos žadinti. Jis pasilenkė pakšte- 
lėti Barbarai į žandą ir pabučiuoti Lizi. 

— Kodėl visi taip baisiai nekalėdiškai nusiteikę? — 
užsipuolė Lizi. 

— Vaikai sugulę vienoje lovoje, - pasakė Robertas, 
pildamasis arbatos. - Bijau ir pagalvoti, kas ten dedasi. 
Visi po viena antklode. 

— Deivis iš pat ryto buvo susirūpinęs, kad atrodo 
seksualiai. 

— Alisteris per didelis šventuolis seksui. Viešpatie, 
nejau tik penkios po šešių? Einu atnešti malkų. 

— Ar Viljamas jau nubudo? 

— Kažkas dainavo tualete... - kiek pagalvojęs tarė 
Robertas. 

— Jis visad dainuoja tualete, - įsiterpė Barbara. — 
Tai jo kartos uždaros mokyklos mokinių įprotis, nes ten 
tualetuose nebūdavo užraktų, o kartais net ir durų. 

Lizi drėgna pašluoste ėmė įnirtingai trinti lip- 
nų ąsotį. 

— Kodėl nebūdavo? 

— Dėl pederastijos. 

— Dieve brangus, kas per kalbos, - suirzo Lizi. — 
Negi nesuvokiate, — vis labiau kėlė balsą, - negi nesu- 
vokiate, kad šiandien Kalėdos? 


— Ar dabar Kalėdos? - paklausė Deivis senelio. 

— Kalėdos. 

— O kodėl jie per Kalėdas pikti... 

— Piktoki, - sutiko Viljamas. 

Pusryčių sėdo valgyti tuoj po septynių, nes visi, iš- 
skyrus Harietą, jau buvo atsikėlę. Stalą gaubė slogi ty- 
la. Alisteris piktinosi, kad pusryčiaujama kur kas anks- 
čiau negu šiokią, mokyklinę dieną. Kaip reikiant apsi- 
rengęs buvo tik Robertas; dar vilkėdamas chalatu buvo 
išėjęs malkų svetainės židiniui 1r per neapsižiūrėjimą 
užtrenkė duris, o Lizi su Barbara to nepastebėjo, tad 
jam teko tamsioje darganoje pabėginėti įnirtingai bau- 
biant ir gailiai maldaujant, kad įleistų. Galop jį išgirdo 
Viljamas ir nulipęs žemyn atidarė duris. 

— O varge, tikiuosi, ne visą naktį lakstei lauke. 

Robertas užgniaužė pagundą atrėžti: „Nebūk toks 
visiškas avinas“, — ir nuėjo į vonią. Šiaip jis mėgo Vilja- 
mą, buvo jam dėkingas, bet uošvis taip pat labai greitai 
jį suerzindavo. Arba Viljamas po savo vapančiu širdin- 
gumu buvo gudrus kaip lapė, arba jam velniškai sekėsi. 
Robertui jo santykiai su Džuljeta buvo nesuprantami, 
atrodė senamadiški, kažkoks vaikiškas, liūliuojantis, 
bukaprotiškas įprotis, iš kurio Viljamas nepajėgė išaug- 

ti. Per septyniolika metų Robertas nė karto nesulaužė 
ištikimybės Lizi. Tiesiog nenorėjo. Kaip toks Žmogus 
kaip Lizi galėjo gimti tokioje bemaž nevispročių šeimo- 
je, Robertas neįstengė suprasti. Kaip radosi: Lizi, turė- 
dama tokį trenktą tėvą, ant sprando jodinėjančią moti- 
ną, iškreiptą, kvaištelėjusią feministę, tokią seserį kaip 
Frensis, plaukiančią per gyvenimą it laivas be vairo? 
Leisdamas į vonią vandenį ir kardamas ant radiatoriaus 
sudrėkusį chalatą, Robertas nutarė nesakyti Lizi, kaip 
prastai šiemet prieš Kalėdas klostėsi Galerijos reikalai, 
kol jai pačiai širdis peršti. Nors jam labai knietėjo pasi- 
dalyti rūpesčiais, iškloti visas bėdas, bet dabar bus ge- 
riau patylėti. 

Nusimaudęs pasijuto daug žvalesnis ir smagesnis, 
bet neilgam. Per pusryčius veikiai visa jo gera nuotaika 
išgaravo. Deivis, prisikimšęs 1š kojinės šokolado, nieko 
nevalgė, tik gūžėsi ant kėdės tirtėdamas 1š šalčio, nes 
buvo tik su niekinama pižama - chalato nieku gyvu ne- 
sivilko, mat Semas sakė, kad jis mergaitiškas, nes nėra 
į virvę suvyto diržo. Semas valgė godžiai, linksmai kri- 
zeno, tarsi vis prisimindamas išvietės pakampėse gir- 
dėtus juokelius. Alisteris įsistebeilijo pro nešvarius aki- 
nių stiklus į artimiausio dribsnių pakelio reklamą kon- 
kursą ir itin sunkiai kvėpuodamas skaitė, tarytum tai 
būtų pati įdomiausia literatūra pasaulyje. Lizi atrodė iš- 
vargusi, Barbara pasipiktinusi, Viljamas išsiblaškęs. 


Harietos tuščia kėdė iškalbingai bylojo apie artėjančią 

audrą - nervų kare ji paleido pirmą šūvį 1r nenurims, 
kol jis visiškai neįsiliepsnos. 

Kaip būtų gerai, galvojo Robertas, mudviem su Lizi 
dabar būti Sevilijoje. Tik mes abu, be jokių vaikų, tėvų, 
Kalėdų, kad nieko nereikėtų linksminti 17 užimti. 

Jis bandė sugauti Lizi žvilgsnį. Ji pylė kavą Vilja- 
mui, tankūs plaukai nukaro jai ant skruostų. Lizi giliai 
įkvėpė, tarsi pasiruošė kokiam žygiui ir tarė: 

— O dabar vis: eisime į bažnyčią. Pusę vienuolikos. 
Pagiedosime kalėdines giesmes. 

Semas sužviegė 1r šmurkštelėjo po stalu. 

— Nekvailiok! - burbtelėjo Barbara. - Aš niekad 
neinu į bažnyčią. 

— Mama... 

Alisteris su pasigėrėjimu pažvelgė į senelę. 

— Tikrai? 

— Puikiai Žinai, kad neinu. Kam man tie ritualiniai 
žaidimai! 

— Mama, juk Kalėdos, - nerimo Lizi. - Tu papras- 
tai... 

— Aš eisiu su jumis, - įsiterpė Viljamas. - Ir Deivis 
eis. Mums su Deiviu norisi truputį pagiedoti. 

— O aš neisiu, - pareiškė Alisteris. 

Lizi pasirėmė delnais į stalą. 

— Jau kažin kiek metų Kalėdų rytą mes, visa šeima, 
eidavome į Langvorto parapijos bažnyčią 1r giedodavo- 
me kalėdines giesmes. Šiandien mes taip pat eisime. 

— Apgailestauju, - atsiliepė Barbara. 

Robertas palinko į priekį. 

— Aš einu. 

— O aš ne! - šaukė iš pastalės Semas. 

Viljamas atsistojo ir apsukęs stalą priėjo prie Dei- 
vio. Jis paėmė vaiką ant rankų. 

— Mudu su Deiviu einam apsirengti. 

Deivis baisiai dvejojo. Jeigu tik Semas... 

— Aš siūlau taip, - įsikišo Alisteris, - kam norisi pa- 
žaisti tuos ritualinius žaidimus, tegu eina 1r daro savo, 
gali net ir už mane sužaisti. 

— Nesimaivyk čia! - subarė Robertas. 

— Brangusis tėveli... 

— Įdomiausia, kad kalėdinių giesmių žodžius, - įSi- 
terpė Viljamas, nešdamas Deivį iš virtuvės, - moka vi- 
si, taigi Visai nesvarbu, jei negali jų perskaityti. 

Viljamas, nešdamas Deivį, užlipo aukštyn. Harietos 
durys praviros, bet vonios — užrakintos, ir pro jas tren- 
kė roko muzika. Viljamas pasodino Deivį ant savo lovos 
1r apklojo antklode, kad sušiltų. Senais laikais sekma- 
dienio rytais jis taip šildydavo dvynukes, paliktas jo glo- 
bai, kai Barbara, anuomet atkakli bažnyčios lankytoja 
kaip dabar atkakliai nusistačiusi: prieš ją, eidavo anksty- 
vosios komunijos. Viljamui visad geriau patikdavo vaka- 
rinių pamaldų giesmės, jų lėta, mąsli tėkmė labiau pri- 
mindavo, jo supratimu, pirmųjų krikščionių dorybes — 
atlaidumą, gailestingumą, bodėjimąsi agresyvumu ar 
siekiais primesti kitiems savo įsitikinimus. Aišku, neiš- 
vengsi trinties didelėje šeimoje, kur kiekvienas kovoja 

dėl tos pačios erdvės ne dėl to, kad ji vienintelė, bet 
kad visi tvirtai įsitikinę, jog taip turi būti. Ar ne todėl 
Frensis pabėgo? Ar dėl savo gyvenimo būdo, kur kas 
uždaresnio negu sesers, nes taip jau susiklostė aplinky- 
bės, jai sunku, beveik nepakeliama būti drauge? O gal 
ji, - Ir tai visai suprantama, Viljamo nuomone, - išva- 
žiuodama tiesiog davė suprasti, jog jie - maloningai nu- 
siteikę bukiai, jei mano, kad ji džiaugsis ir dėkos per 
Kalėdas Viensėdyje patupdyta po šeimos sparnu? Laiš- 
kelis, paliktas jiems svečių kambaryje, buvo labai trum- 
pas; tik atsiprašė, jei sudrumstė nuotaiką per šventes 
išvykdama savo reikalais - gavusi daug žadantį pasiūly- 
mą. Išsisukinėjantis laiškelis, tiesiog paikas, net nepa- 
našus į tiesą. Bet gal ji ne tik negalėjo, bet 1r 2€n07e70 
sakyti tiesos? 

— Pusė pasaulio gyvena pavydėdama kitai pusei, — 
kartą pasakė Džuljeta, - o kita pusė niekaip nesupran- 
ta, kodėl anoji pusė nesusiima ir nepradeda gyventi taip 
kaip ta pusė. Ar supranti mane? 

— Ne, - atsakė Viljamas. 

— Noriu pasakyti, kad viena pasaulio pusė valdo, ki- 
ta yra valdoma. 

Viljamas prisėdo ant lovos krašto ir pažvelgė į Dei- 
vį, dabar mieguistą saugioje suaugusiųjų lovoje. Ar ir 
jis iš tų, valdomųjų, kaip 1r Viljamas? Kaip Frensis? Ar 
Frensis valdomoji, o Lizi valdančioji? Jei taip, gal ji ga- 
lop tai suvokė ir ėmė, kol nevėlu, veržtis iš tos raizga- 
lynės? 

Deivis atsimerkė. Stebėjo senelį. 
— Ar tu tikras, kad šiandien Kalėdos? - paklausė jis. 


Galų gale Lizi, Robertas, Viljamas, Semas ir Deivis 
išsiruošė į bažnyčią, o parapijiečiai, gerai pažinoję Gale- 
rijos savininkų šeimą, mikliai visus suskaičiavę susido- 
mėjo: o kurgi Barbara, Harieta ir Alisteris? Klausinėja- 
ma Lizi negi galėjo sakyti, kad per pusryčius Barbara 
pradėjo revoliucinę agitaciją prieš bažnyčią, tad ėmė nei 
šį, nei tą vapėti, kad, na, žinote, kaip esti Kalėdų rytą, 
kai 1mi ir kažkaip nesuderini ketinimų. Keista, bet baž- 
nyčia visiems jiems praskaidrino nuotaiką. Robertui pa- 
sidarė smagiau, kad pamaldos bent valanda sutrumpino 
begalinę dieną, Lizi džiaugėsi išsiveržusi iš virtuvės, 
Viljamas mėgavosi gerai žinomomis apeigomis, Semui 
visad patiko būti bet kokioje minioje, o Deiviui - kad 
vilkėjo Semo išaugtais drabužiais, todėl jų niekaip ne- 
pavadinsi nei mergaitiškais, nei seksualiais. 

Kai jie sugrįžo namo niūniuodami giesmių nuotru- 
pas ir jau po truputį rijo seiles galvodami apie šventinių 
pietų gardumynus, rado Barbarą virtuvėje pabrėžiama: 
mokančią Alisterį, kaip reikia laistyti riebalais kepamą 
kalakutą. Jos visa povyza bylote bylojo - tiesiog negaliu 
įsivaizduoti, kaip, jūsų nuomone, jis kada galės sukurti 
šeimą, jei taip niekingai toleruojate jo nežabojamą vy- 
rišką šovinizmą? Ir Harietą labai apsitempusiom kel- 
nėm, auksiniais žvilgančiais batais iki kulkšniukų, Ro- 
berto megztiniu 1r nežmoniškai išsidažiusią; toji Žiovau- 

dama rašinėjo korteles, nurodančias vietas prie pie- 
tų stalo. 

— Iš kur tokie batai? 

— Saros. 

— Baisiai vulgarūs, kaip kokios kekšės... 

Harieta dėbtelėjo į tėvą. 

— O tu 1š kur žinai? 

— Ar galiu, - šaukė Deivis, išsinėręs iš pusiau ati- 
trauktos striukės ir palikęs ją ant grindų virtuvėje, — 
dabar apžiūrėti savo dovanas? 

— Ne, kol nesusirasiu kuo jas surašyti. 

— O dabar apversime bulves, - garsiai nurodinėjo 
Barbara. 

Alisteris susmuko prie arbatinio. 

— Dievaži, aš jau visai išsunktas, žinote, krintu iš 
nuovargio. Ir turiu pabrėžti, kad moterys tokius darbus 
dirba kur kas geriau... 

— Liaukis čia man darkytis, - griežtai nukirto jį se- 
nelė. 

Dar su striuke virtuvės tarpduryje pasirodė Semas, 
apsiginklavęs sidabriniu plastikiniu spinduliniu ginklu. 

- Žiūrėkit! - klykė jis. - Žiūrėkit, žiūrėkit, ką gavau! 

Jis nuspaudė gaiduką ir pliūptelėjusi kurtinanti sal- 
vė trenkė nelyginant antausis į veidą. 

— Liaukis! 

— Iš kur jis jį gavo? Aš sakiau, Semai, juk sakiau pa- 
laukti, kol susirasiu popieriaus... 

— Ir aš noriu! Ar galiu pašaudyti, ar galiu, ar galiu... 

— Mane siutas ima, tiesiog netveriu kailyje, pama- 
čiusi vaikus su ta juokinga masine nesąmone! 

— Semai, liaukis! 

Bet įsismarkavęs Semas visai padūko. Spausdamas 
ginklą, blikčiojantį mirksinčiomis 1t išprotėjusios akys 
šviesomis, jis sukosi: po virtuvę ir į visus pliskino ap- 
kvaitęs nuo jėgos pojūčio ir malonumo. Jam išsvirdulia- 
vus pro duris lauk, į sodą, ginklas taip driokstelėjo, kad 
vos neparvertė Semo lėkdamas iš rankų. Akimirką sto- 
jo tyla, dar nespėjus nuaidėti Semo klyksmui, ir kaip tik 
tuomet pasirodė Frensis, apsivilkusi lietpalčiu su ža- 
liuojančia atlape bugienio šakele. 

— Sveiki, - netvirtu balsu pasisveikino Frensis. — 
Linksmų Kalėdų! 

Per Kalėdas Džuljeta Džouns mėgaudavosi ypatinga 
vienatve. Kadangi visas pasaulis labai uoliai švęsdavo 
Kalėdas, ji tą dieną atsiejo nuo visko, nuo laiko, vietos, 
ji kaip ir neegzistavo, todėl jai atėjus, nereikėjo paisyti 
jokių varginamų naminių darbų, į kuriuos šiokiomis die- 
nomis ranka nenumosi. Ta diena ji tiesiog gėrėjosi, lei- 
do ją tuščiai ar kokiam įnoriui tenkinti, norėjo - šventė, 
norėjo - nekreipė į ją jokio dėmesio, užsimanė - galėjo 
ištisai pragulėti lovoje ar klajoti po kalvas, persivalgyti 
ar pasninkauti. Per Kalėdas ji laikėsi tik vienut vienos 
taisyklės, kuri per ilgus metus stipriai įaugo jai į krau- 
ją - per šventes nieko neturi būti šalia jos. 

Ji nelaikė savęs mizantrope. Nuolat klausinėjama, 
mat žmonės paprastai įsitikinę, jog pasirinkti vienat- 
vę - nenormalu, vos ne iškrypimas, ji atsakydavo, kad 
šuo ir kariamas papranta, kad, neturėdama kitos draugi- 
jos, tiesiog įjunko į savo vienatvę. Ji suvokė esanti tru- 
putį nenormali, nes visada, nuo pat mažumės, geisdavo 
tik to, ko negalėdavo gauti. Gal kaip tik todėl ir užsi- 

mezgė jos santykiai su Viljamu? Bet, šiaip ar taip, Vilja- 
mas Šoras toli gražu nebuvo toks vyras, kokį būtų pasi- 
rinkusi Džuljetos Džouns sukirpimo moteris. Bent jau 
koks buvo prieš dvidešimt septynerius metus. O dabar 
tapo toks artimas, nelyginant jos pačios dalis, kuri, dė- 
kui Dievui, po kiekvieno susitikimo vėl pereidavo Bar- 
baros žinion. Kažkada Džuljeta norėjo Viljamo vaiko. Jei 
jau visai atvirai, tai norėjo ir vaiko, 17 paties Viljamo, to- 
kio švelnaus dvynukių tėvo, kuris, regis, būtų puikiai ir 
jai tikęs. Niekada jam apie tai neužsiminė, tik nesisau- 
gojo 1r tikėjosi. Tačiau jos lūkesčiai neišsipildė, ir Vilja- 
mas liko kaip buvęs. 

Džuljetą jos bendraamžiai visad laikė labai bohe- 
miška. Aukšta, ryškių bruožų, 1lgais vešliais plaukais, ji 
labai skyrėsi nuo savo kartos pirštinėtų ir įsmaugtomis 
per liemenį suknelėmis šeštojo dešimtmečio pradžios 
merginų. Mokėsi meno mokykloje, paskui Paryžiuje 1r 
Florencijoje, kur, anot jos senų Bato mokslo draugų, 
gyveno tokių kūniškų malonumų gyvenimą, apie kokį 
galima tik puse lūpų užsiminti. Paskui, sugrįžusi į An- 
gliją, pareiškė norinti būti ne tapytoja, o keramike ir įsi- 
kūrė namuose su dirbtuve nuošalioje vietoje per dvi 
mylias nuo Langvorto. 

Namo gražiu nepavadinsi. Viktorijos laikų tvirtai iš 
plytų sumūrytas avantiūrinu su grįstu kiemu. Namus 
supo tolyn banguojančios kalvos, 1r paauglė Lizi, minda- 
ma keliu dviratį, jausdavosi lyg kylanti į dangų. Džulje- 
tos būstas Lizi buvo atrastas lobis, Aladino ola, pilna 

spalvų, audinių ir netvarkos, palyginti su jos pačios na- 
mais, išdažytais žalsvai arba gelsvai, kur tiek maža bal- 
dų, ką jau kalbėti apie paveikslus. Džuljetos kambarių 
sienos, langai, stalai ir krėslai buvo apdangstyti įvai- 
riausiais audiniais, visur marguliavo kilimėliai, pagalvė- 
lės, turkiškais raštais išmargintos medvilninės ir žvil- 
gančio brokato drapiruotės, aksomo atraižos, siuvinėtos 
staltiesėlės klostė visa lyg kokie egzotiški lapai. Ir ta- 
me sodriame margumyne viešpatavo Džuljeta su savo 
molio dirbiniais; pati Džuljeta kupina savitvardos 1r ryž- 
to, 1r jos aptakių, švelnių formų vazos, kurios nuo pele- 
nų spalvos glazūros (jos specialybė) atrodė lyg iš dūmų 
plaukusios ir šaltos kaip klasikinės kolonos. Lizi dėl tų 
namų buvo tiesiog galvą pametusi, įsimylėjo Džuljetą, 
jos kūrybą, drabužius, jos gaminamus aštrius patieka- 
lus su kmynais, dilgėlėmis 1r alyvų aliejumi, kurį Bar- 
bara atsargiai, mažais buteliukais pirkdavo lyg vaistus 
tik vaistinėje. Lizi labai norėdavo, kad pas Džuljetą 
drauge su ja eitų 1r Frensis. Susižavėjusi nuolat jai pa- 
sakodavo apie tuos namus žadėdama Frensis tikrą rojų. 
Bet toji nėjo. 

— Ar jai rūpi seksas? - kartą Džuljeta paklausė Lizi. 

Lizi prisiminė Viljamo mokyklos geriausią mokinį. 

— Man rodos, kad pradeda rūpėti... 

Džuljeta niekad taip gerai kaip Lizi nepažino Fren- 
sis. Su Lizi buvo lengva bendrauti, ji geidė atsiverti, 
kaip ir Viljamas. Net Barbarą, kurios santykius su Džul- 
jeta, savaime suprantama, gaubė slogi įtampa, buvo 

lengviau suprasti negu Frensis. Barbara su Džuljeta tik 
kartą rimtai susibarė - tada Džuljeta pasakė, kad ji ne- 
sitrauksianti 1r, jei Barbara norinti pavaryti Viljamą, te- 
gu nieko nelaukdama ir varo, o vėliau, išskyrus vieną 
kitą menkesnį susirėmimą, jos, galima sakyti, nesivai- 
dijo. Tarp jų net radosi keista draugystė, kilusi dėl Bar- 
baros nebylaus įsitikinimo, už kurį Džuljeta buvo dė- 
kinga ir gerbė Barbarą, kad Džuljeta faktiškai neatims 
iš jos to, ko Barbarai labiausiai reikia. Atrodė, kad Bar- 
bara ir pati ne visai supranta, kam, esant tokiai padė- 
čiai, jai reikia Viljamo išorinio kevalo, jo kūno, o vis dėl- 
to reikėjo. Džuljeta tai suvokė, kaip ir tai, Jog ji pati 
nenori visada visą laiką būti šalia Viljamo ir kad Fren- 
sis, šiaip iš visko sprendžiant, Lizi antrininkė, tokia ne- 
apčiuopiama, kokia Lizi atvira ir aiški. 

Stebėdama tą šeimą 1š šalies, Džuljeta visus kiaurai 
permatė. Suprato, kad Viljamas, nors ir nepajėgia su- 
virškinti Barbaros temperamento, tačiau myli ją kaip 
savo vaikų motiną ir dar už tai, kad ji viską sprendžia už 
ji. Ji matė, kaip visą laiką Barbara kamuojasi plėšoma 
natūralaus noro pasireikšti ir griežtų jos kartos viduri- 
niosios klasės merginų auklėjimo nuostatų, paprastai 
neleidžiančių ištekėjusioms moterims dirbti, nebent vi- 
suomeninį darbą. Džuljeta suvokė, kad Lizi, tikriausiai 
nesąmoningai, nori įrodyti motinai, jog moteris gali rea- 
lizuoti visas moterų galimybes 1r priedermes - būti 
žmona, motina, dirbti mėgstamą darbą, žodžiu, praktiš- 
kai įgyvendinti feminizmo idėjas, garsiai ir nuosekliai 

neteoretizuojant. Bet Frensis... Ji Džuljetai nėra tokia 
aiški. Iš jos sklinda šviesa, bet justi ir šešėlių, ji ir atvi- 
ra, 1r slapukė, kartais žaisminga, permaininga, pažei- 
džiama ir kažką savyje užsklendusi nuo kitų. Kažkada 
Džuljeta manė, kad Frensis smerkia jos santykius su 
Viljamu, bet Lizi patikino, kad taip nėra. 

— Žinai, Frensis niekad nieko labai nesmerkia, ir ji 
mano, jei tėtis neturėtų tavęs, mama būtų jį palikusi. 

— Tikrai? 

— Taip, - atsakė Lizi, tik vakar išdėsčius: šitą teor1- 
ją Frensis ir neišgirdusi prieštaravimų. — Tikrai. 

Kai Viljamas pasakė Džuljetai apie staigų Frensis 
apsisprendimą per Kalėdas išvažiuoti, Džuljeta net pra- 
džiugo. Visad smagu matyti ką nors prasimušant į pa- 
grindinius vaidmenis, ypač jei to prasisiekėlio gyveni- 
mas iki šiol buvo vangus ir miglotas. Šaunuolė Frensis, 
pasakė Džuljeta Viljamui telefonu, klausydamas: pokal- 
bį lydinčių aludės stiklų skimbčiojimų ir balsų klegesio, 
taip 1r maniau, kad galop ateis tam laikas. Man patinka, 
kai Žmogus 1masi pats vairuoti savo gyvenimą. 

— Atrodo, aš pats niekad nevairavau, - liūdnai atsi- 
duso Viljamas. 

— Dažniau, negu manai, - kone piktai atkirto Džul- 
jeta. - Tik kartais tu begėdiškai apsimetinėji. 

Niekas tikrai nežinojo, kodėl Frensis išvažiavo, nes 
niekas, rodos, nebuvo linkęs patikėti jos aiškinimais. 
Lizi buvo giliai įskaudinta. Ji nuėjo pas Džuljetą sekma- 
dienį, vėlai vakare, ir susmuko prie židinio. 


— Mane žeidžia ne tai, kad ji elgiasi kaip jai pato- 
giau, tikrai ne, bet kam slapukauja, o paskui, kai jau vis- 
ką yra suplanavusi, teškia man naujieną, tarsi būčiau ją 
atkalbinėjusi, tarsi... ak, Džuljeta, tarsi ji manim mepa- 
sitiketų. 

Žmonės keistai suvokia pasitikėjimą, mąstė Džulje- 
ta. Suvokia jį kaip kokį šventą indą ir jei kartą jį vos vos 
įskėlei, jau laiko jį beverčiu, santykiai pašlyja. 

— Visiškai pasitikėti nereikia niekuo, - tvirtai pasa- 
kė Džuljeta, - nei manimi, nei tavimi, nei Frensis - nie- 
kuo. Negalima iki galo pasikliauti žmogum, nes mes vi- 
si iš prigimties esame nepatikimi ir tiesiog negalime 
kitokie būti. 

Lizi grįžo namo pritrenkta, neradusi paguodos ir 
palikusi Džuljetą bemiegei nakčiai. Metams bėgant ji 
pajuto, kad miegą reikia jau vilioti ir vakare apdairiai 
saugotis nuo nerimastingų žinių ir ginčų. Tą vakarą Lizi 
sielvartas, užvaldęs ją jausmas, kad yra atstumta, 1šju- 
dino jos pačios prisiminimus, kuriuos Džuljeta tarėsi 
seniai numarinusi; vėl atgijo skausmingi išgyvenimai, 
išsiskyrimai, nepageidaujamos vienatvės, nuo kurių ke- 
las į dabartinę sąlygišką ramybę buvo oi koks ilgas, 
sunkus ir erškėčiuotas. 

Miegojo ji blogai ir visą Kūčių dieną jai skaudėjo 
galvą. Kaip paprastai pasikvietė iš miestelio keletą be- 
šeimių vienišių - pensininkę medicinos seserį, buvusį 
vyriausiąjį grafystės bibliotekininką, tykų Žmogų, kuris 
dabar darė vėjarodes, vietinio laikraščio žurnalistą, naš- 

lį gydytoją pasivaišinti karštu vynu bei vaisiniais pyra- 
gėliais ir kaip visuomet jų veiduose matė tvirtą pasiry- 
žimą narsiai susidoroti dar su vienomis vienatviškomis 
Kalėdomis. Kai padrika šokinėjančių raudonų švieselių 
virtinė nelyginant mirguliuojančios dangaus žvaigždu- 
tės išnyko 1š jos nelygaus kelio, ji užgesino židinio ug- 
nį, sunešė stiklus ir lėkštes ant stalelio šalia virtuvės 
kriauklės 1r nuėjo viršun, kur užmigo kietu kūdikių 1r 
paauglių miegu. 

Prabudo ji trečią valandą. Lauke siautėjo bjauri 
naktis - stūgavo vėjas, langus plakė tai smarkus lietus, 
tai šlapdriba. Atsikėlus: nuėjo į virtuvę išsivirti arbatos. 
Nulipusi žemyn pasijuto ganėtinai žvali, tad suplovė 1n- 
dus, išsėmė iš židinio pelenus 1r išpureno svetainės pa- 
galvėles. Arbatą nusinešė į viršų, perklojo lovą ir ėmė 
vėl migdytis neužmiršus: garsiai, kone mėgaudamasi, 
palinkėti sau linksmų Kalėdų. 

Antrą kartą ją pažadino šūksniai. Iš pradžių pama- 
nė, kad čia tik vėjas, kurio stūgavimus puikiai pažinojo 
gyvendama kalnuose, bet paskui sumetė: kad ir koks 
gudrus jis būtų, vis tiek jos vardo nežinotų. Išlipusi iš 
lovos, užsivilko aksomo ir brokato skiaučių chalatą, ku- 
rį kažin kada buvo sudursčiusi, ir priėjo prie lango. Pro 
jį buvo matyti slėnis, kelias ir pats gražiausias vaizdas. 
Džuljeta atitraukė užuolaidą, pravėrė langą ir iškišo 
galvą. Apačioje, pilkšvoje prieblandoje su lagaminu ran- 
kose stovėjo Frensis Šor. 


— Užėjau nusiraminti, - tarė Frensis. - Kaip į pu- 
siaukelės namus. Tikiuosi, kad tu nieko prieš. Negalėjau 
prisiversti grįžti į savo tuščią butą, tai atvažiavau stačiai 
čia. Parsiradau kažin kokiu Lotynų Amerikos lėktuvu, 
kuris pakilo iš Madrido vidurnaktį ir skrido į Rio ar kaž- 
kur kitur ta linkme. Prasėdėjau daugybę valandų ant 
suolo Madrido oro uoste ir vis galvojau, ką gi aš čia da- 
bar veikiu ir ką man paskui veikti. Aš ir dabar dar neži- 
nau. Žinoma, vėliau nuvažiuosiu į Viensėdį, bet tikiuosi, 
nesupyksi, jei iš pradžių kiek atsipalaiduosiu čia. 

Džuljeta nusišypsojo, bet nieko nepasakė. Ji dengė 
stalą Frensis, padėjo duonos, sviesto, kavinuką, manda- 
rinų ir ąsotėlį medaus. 

— Man teko pasėdėti ir Sevilijos oro uoste, - pasa- 
kojo Frensis. - Ten nuvažiavo ir ponas Gomesas More- 
na, sėdėjo su manimi ir bandė įkalbėti pasilikti. Buvo iš 
tiesų baisiai malonus ir be jokio perdėto galantiškumo. 

— Tai ko nepasilikai? 

— Dėl to, kad jie viską supainiojo. Kai tavo planai 
nueina šuniui ant uodegos, nykiai ima rodytis ne tik at- 
eitis, bet ir praeitis. Pakilau į Seviliją tikėdamasi malo- 
niai prasiblaškyti, o nusileidau į nuobodžių, varginančių 
1r slegiančių nemalonumų liūną, į tokį gali patekti tik 
užsienyje. Užuot virtusi sužavėta užsieniete, tapau pa- 
čia nelaimingiausia užsieniete. Jokiame kitame krašte 
taip bjauriai nesijaučiau, kaip Sevilijoje. 

Džuljeta atriekė duonos riekę 1r pasmeigė ją ilga, 
senos mados šakute duonai skrudinti. 

— Ir todėl sugrįžai namo. 

— Džuljeta, - atsiliepė Frensis, - juk negalėjau grįžti 
į savo butą ir tūnoti ten apsimetusi, kad esu Ispanijoje? 

— Kur ten tūnosi. - Džuljeta pasilenkė prie ugnies 
ir ištiesė šakutę. Stora, žilstanti kasa, supinta nakčiai, 
nudryko per petį. - Jie visi, vieni labiau, kiti mažiau, 
prislėgti, kad išvažiavai. 

— Oi, - sudejavo Frensis. 

— O ko tikėjaisi? Juk pažįsti saviškius, žinai, kas yra 
Kalėdos. 

— Žinau, - atsakė Frensis ir įsipylė kavos. 

Džuljeta apsuko riekę. 

— Viljamas mano, kad išvažiavai norėdama paspruk- 
ti nuo jų visų. 

— Tik iš dalies, - tarė Frensis. Ji palinko į priekį. — 
Džuljeta... 

— Ką? 

— Aš norėjau... aš noriu įdomesnio, turiningesnio 
gyvenimo, noriu atrasti sau naujų dalykų... - Ji užsikirto. 

— Naujų dalykų? Užsienyje? 

— Oi, ne, - atsakė Frensis. - Ne užsienyje, bet sa- 
vyje, savo viduje. 

Džuljeta pažvelgė į ją 1r ėmė piltis sau kavos. 

— Tai ko tada bėga: iš Sevilijos? 

— Aš tau jau sakiau, kad ten viskas susipainiojo. 

— Bet, kiek supratau, tu pabėgai kaip tik tada, kai 
viskas ėmė taisytis. Juk sakei, kad ponas Gomesas Mo- 
rena buvo tau labai malonus. 

— Buvo, - patvirtino Frensis. Ji tepėsi sviesto ant 
paskrudintos riekės. - Jis kai ką man pasakė... 

— Ką? 

— Tiksliai neprisimenu, kodėl apie tai sušnekome, 
bet aš jam pasakiau, kad vaikystėje prikurdavau visokių 
istorijų ir kad dabar sugaunu save darant tą patį, ir kad 
tą rytą Sevilijos katedroje vėl pasidaviau tam savo įpro- 
čiui, tardama, jog matau Ferdinando ir Izabelės šešė- 
lius, ir jis pasakė: „Panele Šor, taip darom mes visi, kai 
mūsų viduje atsiveria tuštuma, o užpildome ją savo fan- 
tazijomis“. Niekad anksčiau apie tai nepagalvojau. 

Stojo tyla. Džuljeta gėrė kavą; Frensis jau kažkelin- 
tą kartą braukė medų ant skrebučio. 

— Jis visiškai teisus, - pasakė Džuljeta. 

- Žinau. Jis privertė mane galvoti... 

— Apie ką? 

— Apie vidinę tuštumą. Ar tu ją jauti? 

— Didesnę ar mažesnę kiekvienas jaučia. Manoji 
senstant mažėja. O ką tau pasakė ponas Gomesas Mo- 
rena atsisveikindamas? Kai sėdai į lėktuvą? 

— Jis pasakė: „Aš patenkintas, kad bent išvydote 
katalikų karalių porą“. Manau, kad taip pajuokavo. 

— O ką jis tau siūlė, jei būtum pasilikusi? 

— Norėjo parodyti savo viešbučius, vieną Sevilijoje, 
kitą netoli Kordobos, ir savo mėgstamiausią, esantį kal- 
nuose, į pietus nuo Granados. 

— Ir vietoj to, - pasakė Džuljeta, statydama kavos 
puodelį, - grįžti į Viensėdį? 

Frensis pažvelgė į ją, plaukų pluoštas kiek dengė 
jai Vieną akį. 
— Aš noriu grįžti į Viensėdį, - prisipažino Frensis. 


— Turiu pasakyti, - kalbėjo Robertas, - kad, ko ge- 
ro, dar niekam nebuvau toks dėkingas už apsilankymą. 

Jis palinko į priekį 1r pripylė vyno į Frensis stiklą. 
Prie kalėdinio stalo su šventinių pietų likučiais jie vie- 
ninteliai dar buvo gyvi. Trys vyresni vaikai kažkur din- 
go - išlavėjusi nuojauta sakė, kad jau greitai reikės nu- 
kraustyti stalą; Barbara nuėjo viršun nusnausti, Lizi 
bandė įkalbėti Deivį pasekti jos pavyzdžiu, o Viljamas 
su popierine violetine kepure ant galvos palaimingai 
knarkė kitame stalo gale. 

— Man prie širdies tokia netvarka, - kalbėjo Fren- 
sis, nužvelgdama stalą su lėkščių, stiklų, popierėlių nuo 
„siurprizų“ maišalynėe, į ištuštintas riešutų ir vaisių va- 
zas, butelius ir žvakides su baigiančiomis degti žvakė- 
mis, nuo kurių varvėjo raudonas vaškas. - Galima taip 
atsipalaiduoti. 

— O aš, deja, jau nemėgstu Kalėdų, - prisipažino 
Robertas. - Esu per daug pavargęs, kad galėčiau 
džiaugtis šventėmis, nes jos tik sukelia daug rūpesčių. 
Ir dar visi barasi. Jei nebūtum laiku pasirodžiusi, čia jau 
būtų liejęsis kraujas. 

Frensis gurkštelėjo vyno. Ji jau buvo nemažai išgė- 
rusi ir jautėsi po dviejų mažai miegotų naktų apsunkus: 


1r mieguista. 

— Atvažiavusi pirmiau užėjau pas Džuljetą. 

— Tikrai? Kodėl? 

— Aš... aš pamaniau, kad gal bus negerai čia įS1- 
veržti per pačius pusryčius. 

— Kaip gaila, kad neatėjai. Pusryčiai buvo siaubingi. 
Vargšė Lizi. 

— Ji atrodo pavargusi. 

— Ji 1r yra pavargusi. Kur nebus. 

Frensis pažvelgė į svainį. Jo griežtų bruožų, ryškių 
skruostikaulių veidas atrodė dar gerai, bet vešlūs, rusvi 
plaukai, teikę jam romantišką, beveik airišką išvaizdą, 
jau pradėjo smilkiniuose gerokai retėti ir platinti iš šo- 
nų kaktą. 

— Ar negalėtumėte judu su Lizi truputį pailsėti? Juk 
žinai, galėčiau bet kada jums poilsį suorganizuoti... 

— Reikalas tas, - atsakė Robertas, palinkęs ant al- 
kūnių į priekį, - reikalas tas, kad kitąmet bus labai 
striuka su pinigais. Praėjęs pusmetis buvo siaubingas, 
tokio dar niekad nebuvo. Lizi žino, kad reikalai blogi, 
bet aš jai nesakiau ir nesakysiu, kol praeis Kalėdos, kad 
padėtis tiesiog baisi. Ir tu turėjai savo kailiu tai pajusti. 

— Truputį pajutau, bet, matai, dauguma mano klien- 
tų - pensininkai, visi tie gėlių ir paukštelių mylėtojai, 
norintys patapyti ir pafotografuoti, o jie ne taip aštriai 
jaučia sunkmetį, kaip dirbantys žmonės... 

— Kokį sunkmetį? - paklausė įeidama Lizi. Ji ištiki- 
mai segėjo Semo dovanotus auskarus, didžiulius bugie- 
nio lapus, kuriuos jis padarė iš smaragdo žalumo mode- 

lių plastmasės ir nusagstė Žvilgančiomis, sulig Žirnių 
didumo raudonomis uogomis. - Pagaliau Deivis nuėjo 
miegoti su sąlyga, jog nunešiu jo geltoną pižamą į dėvė- 
tų drabužių krautuvę ir niekad nesakysiu, kad jis gražu- 
tis. Matyt, bus bėdos su juo. 

Ji atsisėdo šalia Frensis ir gurkštelėjo vyno 1š jos 
stiklo. 

— Tik pažiūrėk į save, - meiliai kreipėsi į Frensis. — 
Kaip tu atrodai! Tikrai gaila, kad reikalas neišdegė, bet 
jei visai atvirai, tai man ne taip jau ir gaila. 

— Tiek to. Nekalbėkim apie tai, - pasiūlė Frensis 
žiūrėdama į Viljamą, kuris miegodamas šypsojosi po sa- 
vo popierine karūna. 

Robertas su Lizi žaibiškai susižvalgė. 

— Na, žinoma, kad pakaks tų kalbų. 

— Robertui jau sakiau, kad iš pradžių nuėjau pas 
Džuljetą. 

— O kodėl nėjai tiesiai čia? 

— Buvo tik septynios... 

— Atvirai kalbant, - pasakė Lizi, - mes tada buvome 
jau prieš porą valandų sukilę ir apsiputoję ginčijomės 
dėl bažnyčios. 

Tarsi jos negirdėjusi Frensis pasakė: 

— Nežinau, kodėl vaikystėje geriau nesusipažinau 
su Džuljeta... 

— Tu neidavai pas ją. 

— Žinau. Prisimenu. 

— Mama sušneko apie ją šįryt šeštą valandą... 

— Šiandien Kalėdos, — įsiterpė Robertas, - o šven- 
tės visus veikia. Jei savaime neatsiranda temų pokal- 
biui, 1mi ieškoti priekabių ginčui. - Jis žvilgtelėjo į uoš- 
vį. - Kartais man net sunku patikėti, kad jis sugebėjo 
ketvirtį amžiaus turėti ir žmoną, 1r meilužę. Ir toks 
žmogus kaip Viljamas! 

— Tai todėl, kad visada už jį spręsdavo moterys, - 
paaiškino Lizi. 

— Tikrai taip manai? - pažvelgė į ją Frensis. 

— Įsitikinusi. 

Robertas lėtai, tarsi bandydamas, ar sąnariai atlai- 
kys jo svorį, pakilo. 

— Gaila, bet turiu eiti pamiegoti. 

Lizi žvilgtelėjo į Frensis. 

— O kaip tu? 

Frensis dvejojo. Apsunkusi nuo valgių, vyno ir ke- 
lionės, ji, kad ko, kaip Ripas Van Vinklis, miegotų iki šio 
šimtmečio pabaigos. 

— Ne, nenoriu. Reikia nukraustyti stalą. 

Lizi nužvelgė seserį. 

— Tu tiesiog didvyrė. O paskui išvesime visą kom- 
paniją pasivaikščioti. 

— Atsinešiu padėklą. - Frensis atsistojo. 

Virtuvėje, prie kalakuto likučių, buvo ramiai įsitai- 
sęs Kukurūzas. 

— Prakeiktas katinas! - suriko Frensis. 

Jis dryktelėjo it strėlė nuo stalo tiesiai prie katės 
angos duryse vienu šuoliu, seniai išmoktu ilgus metus 

vagiliaujant iš lėkščių ir pieno ąsočių. Frensis ėmė tyri- 
nėti kalakutieną. 

— Kažin ar galima nustatyti, kur jis apėdė? 

— Šiaip ar taip, apėdė ar neapėdė, aš to kalakuto ne- 
išmesiu, kaip mane gyvą matai! Tai diendaržyje penėtas 
kalakutas ir kainavo nežmoniškus pinigus. Frensis... 

— Ką? - atsitiesė Frensis. 

— Man tikrai labai gaila dėl tos Ispanijos... 

Frensis nežymiai mostelėjo - atseit nekalbėkim 
daugiau apie tai. 

— Žinau. Tikrai žinau. 

— Išmesk tą nesėkmę 1š galvos, tegul ji negadina 
tau kraujo. Kartais planai susijaukia be jokios matomos 
priežasties, nors rodės, viskas galėjo eiti kaip per 
sviestą. Ir nesijausk apkvailinta. 

Frensis metė į seserį įdėmų žvilgsnį. Nukabino nuo 
kablio už durų plastikinę prijuostę ir apsijuosė. 

— Kodėl manai, kad taip jaučiuosi? 

Lizi šyptelėjo, bet nieko neatsakė. 

— Neturėtum daryti skubotų išvadų, - pasakė 
Frensis. 

— Kokie tie Gomesai Morenos? 

— Jaunesnysis labai žavus, bet visai nesusitupėjęs, 
o vyresnysis — solidus juodbruvas europietis. 

— Malonus? 

— Malonus. 

— Patrauklus? 

— Nežinau. Tiesiog malonus, ir tiek. 


125 


— Aš taip norėčiau, kad būtum laiminga! - staiga 
karštai tarė Lizi. 

— Bet kada moteris yra laiminga? 

— Kai jaučiasi visapusiškai patenkinta, - kai tenki- 
nami Visi jos jausminiai, fiziniai ir intelektualiniai porei- 
kiai. Kai nejaučia savyje tuštumos. 

— Nori pasakyti, kad tai pasiekiama turint vyrą, vai- 
kų, namus, meno bei dailiųjų amatų galeriją? Bet... 

— Kas bet? 

— Bet aš manau, kad, nors mes ir dvynės, mūsų vi- 
diniai pasauliai skirtingi. 

Lizi padėjo ant stalo peilį ir šakutę, kuriais pjaustė 
kalakutieną nuo kaulų, 1r ėmė rimtai dėstyti: 

— Matai, jei 1r skirtingi tie mūsų pasauliai, juose vis 
tiek yra žmonių. Noriu pasakyti, jog tu turi mus, o mes 
visi taip mylime tave... 

— Nekalbėk su manimi taip iš aukšto! - pyktelėjo 
Frensis. 

— Aš ir nekalbu... 

— Kalbi! - atrėžė Frensis. - Tu laikai mane pustuš- 
čiu indu 1r todėl nevisaverte. 

— Nieko panašaus, - spinduliuojančiu meile veidu 
Lizi palinko į seserį. - Tikrai tavęs tokia nelaikau. Aš 
manau, kad tu pilna dar nepasireiškusių jėgų. 

— Liaukis čia dėl manęs gailavusi... 

Lizi vėl paėmė peilį ir šakutę. 

— Aš nesigailiu tavęs. Tu puikiai Žinai, ką turiu galvo- 
je. Tiesiog manau, kad tau teko mums abiem skirti suge- 

bėjimai daryti karjerą ir būti nepriklausomai, o man - na, 
kitkas. Aš tik noriu, kad tavo gyvenime būtų 1r šiltų as- 
meninių ryšių. Tai ir viskas. Žinai, kas mane labiausiai 
įskaudino, kai išvykai į Ispaniją? Kad nutarei važiuoti per 
Kalėdas, kad sąmoningai atsukai nugarą mums visiems, 
patiems artimiausiems žmonėms. Toks saviškių nepaisy- 
mas ir yra asmeninių ryšių trypimas. Nejau nesupranti? 

— Bet aš grįžau. 

— Taip, grįžai. Ir aš taip nudžiugau. Pajutau tikras 
Kalėdas, taip smagiai visi papietavome, o pusryčiai bu- 
vo tiesiog siaubingi. 

— Einu kraustyti stalo, - pasakė Frensis. 

Ji nuėjo į valgomąjį, kuris tris šimtai šešiasdešimt 
keturias dienas buvo žaidimų kambarys. Viljamas, mari- 
namas snaudulio, matyt, išėjo ieškoti patogesnio krėslo. 
Ji ėmė krauti į krūvą lėkštes, nubraukdama juodo kalėdi- 
nio pudingo gabalėlius ir gelsvo sviestinio brendžio kre- 
mo gumulus, į saują rinkti lipnius šaukštelius bei šaku- 
tes. Kažin ar kada nors Lizi leisdavo fantazijoms užlieti 
savo vidinį pasaulį? Ar ten vien tik planai, sąrašai, užsa- 
kymų knygos ir įsipareigojimai? Ar jos vidiniame pasau- 
lyje dar liko koks nepaliestas kampelis, dar visapusiškai 
neišprusintas ir neužprogramuotas našiai darbuotis ir 
džiaugtis darbo vaisiais? Ar dar liko vietos nerealizuo- 
tiems siekiams, o jei liko, ar ji kada apie juos susimąsto? 

Frensis išrikiavo stiklus į eilę. Nejau Lizi mėgino ją 
perspėti, kad jei ji nepuoselės savo santykių su žmonė- 
mis taip rūpestingai kaip geras sodininkas daigelių šilt- 

namyje, jie tiesiog nunyks? Bet aš turiu daug draugų, 
mąstė Frensis, turiu šeimą ir Niki, savo padėjėją konto- 
roje, turiu 1r Londone draugų, apie kuriuos Lizi gal ir 
negirdėjo. Kodėl ji sako norinti, kad mes būtume ne tik 
vienodos, bet ir skirtingos, kad papildytume viena kitą, 
bet nesuvokia, o gal nenori suvokti, jog galima gyventi 
1r kitaip, nebūtinai kaip ji? 

Ji nusinešė apkrautą padėklą į virtuvę. Ką tik nu- 
pjaustytą nuo kaulų kalakutieną Lizi sudėjo į didelį pus- 
dubenį, kurį apdengė plastmasine plėvele, o dabar dėjo 
kaulus į puodą sultiniui virti. 

— Ar supykdžiau tave? - paklausė atsigręžus: Lizi. 

— Ne. Vargu ar tu galėtum kada nors mane supyk- 
dyti, - tarė Frensis. 

— Žinai, aš baisiai išsigandau, - pradėjo Lizi ir užsi- 
čiaupė. Ji pridėjo ranką prie veido iškėlusi virš galvos 
nuo kalakutienos susiriebalavusią plaštaką. 

— Išsigandai? 

— Man pasirodė, - pasakė Lizi virpančiu balsu, — 
man pasirodė, kad tu lyg 1r nusisuk1 nuo manęs. 

— Lizi! —- šūktelėjo Frensis. Ji padėjo ant stalo pa- 
dėklą ir per visą virtuvę puolė prie sesers. - Lizi! Kaip 
galėjai būti tokia paika? - Ji apkabino seserį. 

— Juk mūsų abipusis ryšys amžinas, ar ne? Visam 
gyvenimui? 

— Taip. 

— Aš visada būsiu čia, visada lauksiu tavęs, parei- 
nančios kaip į namus... 

— Žinau. 

— Galima sakyti, kad aš esu lyg ir tau sukurta, o 
tu - man? 

— Taip. Tai yra mūsų kraujyje. - Frensis lėtai palei- 
do seserį iš glėbio. 

Lizi pasisuko prie popierinio rankšluosčio ritinio, 
atsiplėšė kelis lapus ir smarkiai nusišnypštė nosį. 

— Atleisk, tikrai atsiprašau už tokį spektaklį. 

— Nebuvo jokio spektaklio. 

— O gal ir reikėjo tai išsakyti... 

Frensis lėtai linktelėjo. 

Atsivėrė virtuvės durys ir tarpduryje pasirodė Ha- 
rieta, užsimetusi 11gą, rėkiančiomis spalvomis - oranži- 
ne, violetine, raudona, juoda, geltona - išmargintą apda- 
rą. Ir niekaip negalėjo liautis kikenusi. 

— Kas gi čia? 

— Senelės dovana. - Harieta jau raitėsi iš juoko, kil- 
nodama skvernus. - Ir dar sakė, kad yra psichodelinis... 

— Ū, tai vienas jos kaftanų! - tarė Lizi, eidama ar- 
tyn. - Marakešo laikų. Kas per siaubas! 

— Tikra šlykštynė, - pritarė Harieta. 

— Dovanodama jį senelė manė tave pamaloninsian- 
ti, - pasakė Frensis. - Ji nori, kad tu rimtai į save Žiū- 
rėtum. 

Harieta beregint surimtėjo. Ji ėmė timpčioti kaf- 
taną. 


— Nesuprantu... - gaižiai burbtelėjo ji. 


— Frensis, ar ne per daug sureikšmini smulkme- 
nas? - įsikišo Lizi. 

Frensis gūžtelėjo. 

— Mama buvo trejais metais vyresnė už mus, kai 1š- 
važiavo į Marakešą. 

— Kas tas Marakešas? 

— Miestas Šiaurinėje Afrikoje. Viena iš hipių sam- 
būrių vietų. 

Harieta teatrališkai išvertė akis kaip kukulius. 

— Senelė buvo hipe? 

— Taip, kurį laiką. 

— Jėzau! - šūktelėjo Harieta 1r įsirėmė į durų staktą. 

— Harieta! 

— Žinoma, kaftanas bjaurus, - pripažino Frensis, — 
bet senelei buvo svarbus arba bent jau prasmingas. 

Lizi, jau pasiruošusi atšauti, įsmeigė akis į Frensis. 
O ji žvelgė į kaftaną, bet tarsi matė ne pigią, akį rėžian- 
čią medvilnę, o kažką kita. Jos veidas buvo mąslus ir 
prijaučiantis. Bet kodėl Frensis turėtų ginti Barbarą? 
Juk Barbara jas, dešimtmetes, paliko bemaž metams. 
Lizi greičiau duotų ranką nukirsti, negu pasielgtų taip 
savanaudiškai 17 nemotiniškai. Ir dar šiandien Barbara, 
kai Frensis įžengė į virtuvę, kandžiai jai užvežė: „Vieš- 
patie, - šūktelėjo laikydama šaukštą, kuriuo laistė kala- 
kutą, - tik pamanyk, kaip mikliai tie ispanai atšventė 
Kalėdas!“ 


— Frensis! —- pašaukė Lizi. 

Sesuo krūptelėjo lyg iš miego pažadinta. Harieta su 
Lizi Žiūrėjo į ją. 

— Kartais žmonės gyvenime pasielgia taip, kaip ne- 
būtų galėję pasielgti nei prieš dešimtį, nei po dešimties 
metų, bet tuo metu toks elgesys jiems atrodo visiškai 
suprantamas ir net būtinas. Jums kelia pasipiktinimą 
toks Žmogaus žingsnis? 

— Jei tai įskaudina kitus... - pradėjo Lizi. 

— Ne, - garsiai nutraukė motiną Harieta. 

— Tai kaip tada į tai Žiūri? 

Harieta paglotnino kaftaną ant siaurų klubų. Nors 
kartą jos ryškių bruožų veidukas atrodė nuoširdus. 

— Kaip į vieną tikro gyvenimo vingių. 


Antrosios Kalėdų dienos vakarą Frensis grįžo į 
Londoną. Praėjusią naktį miegojo dvylika valandų ir dėl 
to pasijuto tik dar blogiau. Dabar jos vienintelis noras 
buvo kuo greičiau pasiekti savo nedidukės agentūros 
kontorą, teikiančią jai daugiausia pasitenkinimo ir pa- 
guodos gyvenime. 

Keliai beveik tušti; dauguma žmonių pratęsė Kalė- 
das iki kito savaitgalio. Automobilio užpakalyje, be laga- 
mino, buvo dar viena dėžė su gautomis dovanomis, ki- 
ta- su kalėdiniais valgiais. Lizi baisiai norėjo, kad 
Frensis ją paimtų, — kaip motina, išleidžianti sūnų į in- 
ternatinę mokyklą. Išvažiuojant jos dar kartą pasišne- 
kėjo; tada Lizi pasakė, ir visiškai teisingai, pamanė 
Frensis, kad jos esančios kaip Morta su Marija ir kad ji, 

Lizi, aišku, yra Morta 1r norėtų, jog ateityje, po to men- 
ko tarpusavio nesusipratimo, būtų atsižvelgta į jos sun- 
kią namų šeimininkės naštą. Frensis, prisiminusi savo 
apmąstymus lėktuve pakeliui į Seviliją, kad Lizi, šiaip 
ar taip, pati pasirinko tokį gyvenimą, jau buvo labai 
švelniai besakanti tai, bet pastebėjusi Lizi akyse staiga 
šmėkštelėjusį bemaž nevilties atšvaitą, nevilties, pa- 
gimdytos visokeriopo - jausminio, fizinio 1r rikiavimo 
nuovargio, būdingo tik daugiavaikėms motinoms, nuty- 
lėjo. Prieš išvažiuojant jos labai meiliai apsikabino, 
Frensis taip pat labai: šiltai atsisveikino su Viljamu, Ro- 
bertu, išglėbesčiavo visus vaikus, išskyrus Semą, kuris 
akivaizdžiai reiškė pasibjaurėjimą bučiniais, nors iš tie- 
sų buvo pats jausmingiausias iš visų keturių vaikų. Bar- 
bara ganėtinai šiltai pabučiavo Frensis, bet jos veidas 
bylojo, kad geidautų pasakyti daugiau, negu pasakė. Kai 
Frensis automobilis pajudėjo, jie visi, įvairūs siluetai, 
apšviesti iš koridoriaus sklindančios šviesos, stovėjo 
ant priekinių Viensėdžio laiptų, po grakščiu frontonu, 
aukščiau žolėmis apžėlusio privažiavimo kelio, ir moja- 


vo jal. 


Frensis įžengė vidun pro šonines savo nedidelio 
namo duris, vedančias tiesiog į jos butą. Namuose ne- 
buvo tik tris dienas, o ant kilimėlio jau susikaupė gero- 
ka krūva korespondencijos, daugiausia šlamštas, ir pu- 
siau nuvalgyta bulvė. Prie jų Frensis jau priprato. Už 
poros namų buvo keptų bulvių išsineštinai krautuvė, ir 

žmonės niekaip, atrodo, negalėjo įsiminti, koks nežmo- 
niškai bjaurus yra jų pipirų įdaras. 

Uždegė šviesą. Vieną savaitgalį ji kartu su Niki šią į 
tunelį panašią laiptinę išdažė terakotos spalva, tikėda- 
masi suteikti patalpai šilumos įspūdį, padaryti ją kiek 
įdomesnę, o išėjo visiškai priešingai; anot Frensis, da- 
bar lipdamas laiptais jautiesi, tarsi slinktum ilga žarna. 
Laiptinė buvo neapsakomai bjauri, bet ji taip ir neprisi- 
ruošė ką nors daugiau daryti, tik prikabino plakatų su 
Sienos, Florencijos vaizdais 17 San Džiminjano bokštų 
panorama. 

Viršuje siauros durys ėjo tiesiog į netikėtai didelį, 
šviesų kambarį su langais į gatvę. Dėl jo Niki vis kildavo 
visokiausių sumanymų, kuriuos karštai jai piršdavo, bet 
Frensis, atrodo, jis mažai rūpėjo, kaip 1r kitas kambarys 
už jo - miegamasis, pro kurio langą buvo matyti už dvie- 
jų kiemų auganti vyšnia ir mažas darželis. Čia atsikraus- 
čiusi abu kambarius išdažė magnolijos spalva, apstatė 
būtinais baldais ir daugiau galvos dėl jų nesuko. Kartais 
žmonės iš kelionių parveždavo dovanų - keraminių 
lėkščių, pagalvėlių, lakuotų dėžučių, vazonų su augalais. 
Ji kabindavo, statydavo, dėdavo jas kur papuolė, visai 
nesistengdama taikyti jų prie visumos. Kambariuose bu- 
vo patogu, bet pilka. „Kaip ir mano drabužiai, - sakyda- 
vo Frensis, kai Niki užsimindavo apie juos. — Matai, man 
tie dalykai nerūpi. Tai ko tu dėl jų suki galvą?“ 

Atsinešusi lagaminą numetė jį ant lovos, o paštą 
padėjo kitame kambaryje, ant kavos stalelio. Paskui grį- 

žo dėžių, išspyrė į gatvę apvalgytą bulvę ir petimi užda- 
rė duris. Dėžę su valgiais atvilko į mažytę virtuvėlę ir 
viską sąžiningai, iš dėkingumo Lizi, išdėliojo; paskui, 
lengviau atsidususi, pasiėmė portfelį, savo paštą 1r, ati- 
dariusi duris į svetainę, nusileido vidiniais laiptais į 
kontorą. 

Pajuto malonumą net šviesą degdama. Sakytum ga- 
lų gale atsistojo ant tvirtos žemės po keletą dienų tru- 
kusios bjaurios kelionės jūra. Niki, sąžiningoji, neįkai- 
nojamoji Niki ilgais glotniais plaukais, tvirtai suimtais 
užpakalyje, tvarkingumo įsikūnijimas, paliko viską idea- 
liai surikiuota: techninė įranga su apmautais, telefono 
atsakiklis išjungtas, žaliuzės tvarkingai nuleistos, kė- 
dės pristumtos prie stalų, gėlės palaistytos, šiukšliadė- 
žės ištuštintos. Frensis pasidėjo portfelį ant stalo, per- 
skaitė Niki atspausdintą raštelį („Kūčių dieną iki 18 val. 
jokių problemų, tik ponai Njubai teiravosi, ar kartais 
viešbutis Ravenoje ne pėsčiųjų zonoje, mat jie negali 
pakelti triukšmo. Taip pat ponas Pričardas klausė, kodėl 
kelionė į Luką rugsėjį kainuoja dvidešimčia svarų dau- 
giau negu gegužę. Tikiuosi, kad Sevilija - svajonė! Pa- 
simatysim pirmadienį. Šiaip ar taip, užbėgsiu - gal ir 
anksčiau, negu perskaitysi šį raštelį. Bučiuoju, Niki.“) 
ir ėmė sukiotis po kambarį liesdama tą ar kitą daiktą. 
Vienas didžiausių jos vienatviško gyvenimo malonu- 
mų - mėgautis tuo, kas jai teikia pasitenkinimo, ką pati 
savo rankomis sukūrė. Štai jau ketveri metai, ištisi ket- 
veri metai, kai ramiai, bet nuosekliai plečiasi jos ver- 

slas. Tad per ketverius metus pasitaikius: tokia nesėk- 
mė kaip ta nevykusi kelionė į Seviliją, gal jau ne tokia ir 
baisi? 

Ji atidarė portfelį, iškratė popierius bei bilietus ant 
stalo ir ėmė skirstyti į tris krūvelės: viena buhalteriui, 
kita į šiukšliadėžę, trečia į Niki segtuvą, vadinamą „Ga- 
limybės“. Į jį eis vadovai po Seviliją, į krūvelę buhalte- 
riui - lektuvo bilietai ir sąskaitos, bet ir tie mažyčiai, ne 
didesni už pašto ženklą popierėliai, gauti sumokėjus už 
kavą, kuriuos taip norėjosi išmesti, išmesti visa, kas 
siejosi su Gomesais Morenomis, taip pat 1r Luiso viziti- 
nę kortelę su Sevilijos ir Madrido adresais bei telefono 
numeriais. 

Frensis žvilgtelėjo į ją. Nieko ypatingo, kortelė kaip 
kortelė, ją įteikdamas Luisas pasakė: „Turiu ją duoti, 
nes taip tarp verslininkų įprasta. O jūs galite kad ir tuoj 
pat ją išmesti“. 

Frensis nykščio nagu sprigtelėjo ją kitų nereikalin- 
gų popierių link ir išmetė tą krūvelę į šiukšlių dėžę. 
Paskui, pati nesuvokdama kodėl, žaibiškai pasilenkė ir 
išėmė iš popiergalių tą kortelę. 


Asai DALIS 
Gegužė 


Luisas Gomesas Morena laukė Malagos oro uoste. 
Apsirenges įprastais europiečiams drabužiais - medvil- 
ninėmis kelnėmis, lininiu švarku ir nublizgintais moka- 
sinais — stovėjo pasistatęs tarp kojų lagaminėlį laukia- 
mojoje salėje ir skaitė straipsnį apie daugybės ispanų, 
gyvenančių baskų krašte, vis didėjantį nepasitenkini- 
mą. Vienas baskų miesto savivaldybės tarybos narys, 
Ispanas, teigė, kad baskų elgesys per tarybos posėdžius 
yra ryškiausias rasizmo pavyzdys. „Per tarybos posė- 
džius jie reikalauja kalbėti tik baskų kalba. Jie net nelei- 
džia, kad būtų sinchroniškai verčiama!“ „Baskų kalba, — 
rašė straipsnio autorius, —- yra senesnė už lotynų ir ne- 
turi nieko bendro su ispanų kalba. Baskų kraštas — ro- 
jus žemdirbiams ir iki šiol ten aimanuojama dėl ispanų 
invazijos. Vietiniai gyventojai - baisiai atkaklūs žmo- 
nės“, - mėgaudamasis baigė reporteris. 

Kai Luisas dar buvo mažas, jam slapčia papasakojo, 
kaip Hitlerio legionas „Kondor“ subombardavo šventą 

baskų miestą Gerniką. Tai jam išklojo jo jaunasis dėdė, 
motinos brolis, o slapčia todėl, kad Luiso vaikystėje ge- 
nerolas Frankas buvo tiesiog šlovinamas. „Tavo moti- 
na, - dėstė piktindamasis jaunasis dėdė, - ir mano se- 
suo buvo mokomos nuo mažumės garbinti ir pirmiausia 
lenktis Frankui, paskui Dievui, 0 po to tavo tėvui, taip, 
pagal tokią tvarką!“ Per tą dėdę jis pirmą kartą pajuto 
maišto skonį, pirmą kartą išvydo savo valdingą motiną, 
kurią iki tol laikė nepriekaištinga, kitoje šviesoje. Kai 
Luisui buvo dvylika, dėdė su visomis savo radikaliomis 
politinėmis idėjomis išsidangino į Ameriką; šeimoje bu- 
vo sakoma, kad jis išvyko savo noru, bet Luisas nelabai 
tuo tikėjo, 1r kartą motina, pykčio pagauta, patvirtino jo 
įtarimą. 

— Tavo dėdė Fransiskas - Ispanijos išdavikas! - 
šaukė ji. 

Vaikystėje Luisas sočiai prisiklausė barnių. Kaip ir 
daugumoje pokario ispanų šeimų, Luiso namuose tėvo 
valdžia buvo absoliuti, bet turėjo skaitytis su Luiso mo- 
tinos asmenybės ypatumais bei valios tvirtybe. Savo 
pareigas ji vykdė, bet nuolat maištavo ir, kaip Visi ispa- 
nai, tvirtai tikėjo, kad tik kančia stiprina. Ir neabejojo 
galų gale sulauksianti atlygio už savo nuoskaudas. Lui- 
sas ir jo sesuo Ana toli gražu nesidžiaugė savais na- 
mais, nes gyveno ne tvarkingą, disciplinuotą 1r nuosai- 
kų gyvenimą, kokį propagavo Frankas, o tarp tėvų 
amžinų rietenų. Luisas, būdamas keturiolikos, jau turė- 
jo drąsos prisipažinti, kad nemėgsta motinos, o kai pats 

tapo tėvu ir jo santykiai su mažyčio Chosė motina ėmė 
šlyti, pradėjo manyti, kad išvis nemėgsta motinų, kad 
motinystė, matyt, visas moteris paverčia valdingomis, 
savanaudėmis ir nenuspėjamomis siaubūnėmis. Ant jo 
amžinai šaukdavo motina, dabar žmona, vos tapusi mo- 
tina, daro tą patį. Motina reikalavo aklo paklusnumo, 
beribio pamaldumo, o žmona panoro kėsintis į jo laisvę 
1r savigarbą. 

Visa tai atšaldė Luiso norą artimai bendrauti su 
moterimis. Jis matė, kad dalis motinos kartos moterų, 
nugyvenusių gyvenimą kaip tikros namų vergės, jautės1 
apgautos; matė ir dabartines ispanes, geidžiančias lais- 
vai dirbti ir būti žmonėse; visa bėda, kad 1r su anomis, 
1r su tomis, kupinomis savo nuoskaudų kartėlio, buvo 
labai sunku rasti bendrą kalbą, nes joms vis prasiverž- 
davo pykčio 1r pašaipėlių kruša. Jis jokiu būdu nepritarė 
savo tėvo dažnai kartojamiems žodžiams: „Duok mote- 
riai laisvę, ir gausi anarchiją“, bet lygiai taip pat nepri- 
tarė ir įtūžiui, su kuriuo buvo išsakoma priešinga nuo- 
monė. 

Nors vaikystėje 1r prisiklausė dėdės patyliukais 
dėstomų gundančių revoliucinių minčių, Luisas netapo 
radikalu. Priešingai, kartais jam atrodė, kad propaguoja- 
mas tvarkingas, disciplinuotas ir nuosaikus gyvenimo 
būdas ne tik patrauklus, civilizuotas, bet ir geriau už- 
tikrinantis bendrą gerovės lygį negu iš pažiūros pažan- 
gūs naudos siekiai. Gyvendamas mieste, kuriame vyra- 
vo socializmo idėjos, kartais pajusdavo, kad nesutinka 

su Municipaliteto varoma politika, nors podraug niekad 
negalėjo iki galo pritarti daugumos tautiečių nuomonei, 
esą generolas Frankas, šiaip ar taip, ne toks jau blogas 
daiktas Ispanijai. Vienas užsienietis, amerikietis versli- 
ninkas, su kuriuo jis turėjo reikalų, kartą po varginan- 
čio posėdžio pasakė: „Kaip jūs, ispanai, mėgstat kraštu- 
tinybes!“ Galbūt, vėliau galvojo Luisas, kaip tik dėl to 
ispanių kraštutinumo taip sunku su jomis sugyventi. 
Nežmoniškai sunku. Todėl jau penkiolika metų jis gy- 
vena vienas, tik svečių lankomas. 

Per garsiakalbį virš galvos aiškus moteriškas bal- 
sas pranešė, kad ką tik nusileido Londono Getviko oro 
uosto lektuvas. Luisas žvilgtelėjo į laikrodį. Oro uos- 
tas — pilnutėlis, taigi bagažas bus mažiausiai po dvide- 
šimties minučių. Būtų neblogai išgerti kavos, pamanė, 
bet apsigalvojo. Tegu 1r po pusvalandžio ji pasirodys, 
bet Luisas nutarė nerizikuoti ir laukti, kol Frensis Šor 
išeis po Muitinės formalumų. 


Kai prieš Kalėdas atsisveikino su ja Sevilijos oro 
uoste, Luisas nemanė, kad ji kada nors atsilieps. Trum- 
pai kalbant, jis šiek tiek pyko, kad taip viskas baigėsi; 
ypač niršo ant Chosė - toks liurbis, amžinai nesugeba 
nieko kaip reikiant padaryti - dėl to nuolat bardavosi su 
Chosė motina, — be to, Frensis Šor buvo tokia nepanaši 
į kitus verslininkus, su kuriais jam yra tekę bendrauti 

per visus tuos dvidešimt penkerius metus. Mokydama- 
sis Londono ekonomikos mokykloje, jis pažinojo daug 
anglių, bet jos dažniausiai būdavo politizuotos, joms 
mažai rūpėjo jaunuolis, jų manymu, iš šalies, kur vyksta 
bulių kautynės, vyrauja religinis fanatizmas ir fašizmas. 
Nuotykių 1r naujybių troškulys pakišo jam mintį, nors ir 
buvo Kalėdos, aprodyti tai panelei Šor savo tris viešbu- 
čius. O Chosė sužlugdė tą planą, ir kai Frensis oro uos- 
te su juo atsisveikino mandagiai, bet be ypatingos šilu- 
mos, jis tarė, kad viskas baigta. Panelė Šor, vilkėdama 
patį tikriausią anglišką lietpaltį, pasileis ieškoti turisti- 
nių maršrutų kituose kraštuose. 

Tačiau ji paskambino jam. Tada jis buvo Briuselyje, 
aiškinosi Europos Sąjungos nuostatus kuriant ekologiš- 
kai švarius ūkius, nes tokį planavo su vienu Andalūzi- 
jos konsorciumu, 1r grįžęs į Seviliją rado Žinią nuo 
Frensis. Buvo vasaris. Tuoj pat paskambino ir sužinojo, 
kad ji norėtų atnaujinti derybas dėl posadas Andalūzijo- 
je. Pasakė esąs sužavėtas tokio jos sumanymo. 

O ji atšovė: 

— Man visai nereikia, kad jūs Žavėtumėtės mano 
sumanymu. Aš tik noriu, kad susitarę būtumėte vietoje 
1r laiku. 

— Būsiu čia gegužės mėnesį. 

— Gegužę beviltiška ištrūkti, per daug darbo. 

— Tik penkioms dienoms. Andalūzija gražiausia ge- 
gužę. Arba rugsėjį. Skriskite į Malagą, ir aš jus pasi- 
tiksiu. 

— Tik ne gegužę. 

— Tada rugsėjį. 

— Rugsėjis dar užimtesnis. 

— Tada... 

— Na gerai, - nutraukė jį Frensis. - Kaip nors apsi- 
suksiu. Atvažiuosiu gegužę. 

Ir štai ji čia, Malagos oro uosto bagažinėje. Luisas 
buvo patenkintas. Atvirai kalbant, daugiau negu paten- 
kintas, jautė vis didėjantį susidomėjimą, kaip laukiant 
kažko nežinomo, bet malonaus. 

Jis sulankstė laikraštį; jei ispanai - kraštutinumų 
žmonės, tai ką jau sakyti apie baskus? Įdėjęs laikraštį į 
lagaminėlį, pasileido skersai didžiulės dulkėtos salės 
prie muitinės durų. Jos vis varstydavosi išmesdamos 
keleivius, vežančius savo lagaminus vežimėliuose ir 
kiek apdujusiais, kaip esti po kelionės oru, veidais. Lui- 
sas juos atidžiai stebėjo: išėjo kiek ispanų, bet daugiau- 
sia buvo anglų, dažniausiai pabrėžiamai savimi pasiti- 
kinčių, iš pažiūros komersantų, kurių poreikius tenki- 
nant užstatyta visa pietinė Ispanija daugiaaukščiais 
namais ir tariamomis maurų gyvenvietėmis; tai pakėlė 
regiono pragyvenimo lygį, bet sunaikino jo dvasią. Stai- 
ga pasirodė Frensis. Mėlynu lininiu sijonu, baltais spor- 
tiniais marškinėliais, ant pečių užsimetusi megztinį 
priekyje surištomis rankovėmis, nešina lagaminu. Ji 
priėjo tiesiai prie jo ir šypsodamasi ištiesė ranką. 

— Pone Gomesai Morena, ko gero, manėte, kad nie- 
kad negrįšiu į Ispaniją? 

Pasodinęs ją į automobilį 17 užėmęs vietą prie vairo, 
Luisas paklausė, ar ji neprieštarausianti, jei jis nusiriš 
kaklaraištį. 

— Kažkodėl negaliu vairuoti jį ryšėdamas. Jaučiuosi 
lyg smaugiamas. 

— Žinoma, ne, - atsakė nustebinta tokio mandagu- 
mo. Ji suklostė savo mėlyną sijoną apie kojas. - Kaip 
malonu, kai šilta. 

— Dvidešimt du laipsniai, - su pasitenkinimu tarė 
Luisas, tars1 specialiai jai būtų patvarkęs orą. Jis užve- 
dė automobilį 1r plačiai šypsodamasis grįžtelėjo į ją. 

— Na tai ką, panele Šor, jūs vėl Ispanijoje? 

— Frensis. 

— Ačiū, Frensis. Tada 1r aš Luisas. 

Jis išvažiavo 1š viela aptvertos mašinų stovėjimo 
aikštelės. Virš Frensis galvos tas pats ryškiai žydras 
dangus, matytas Sevilijoje per Kūčias, bet dabar jis 
spinduliavo ne tik šviesą, bet ir šilumą. 

— Daugiau nenoriu jokių nesusipratimų tarp mū- 
sų, - pasakė jis, - bet man smalsu, kodėl apsigalvojote 
ir paskambinote. Žinoma, aš labai pamalonintas... 

— Man visą laiką knietėjo paskambinti, - prisipažino 
Frensis žiūrėdama pro langą. - Ir nedavė ramybės. 

-- Knietėjo? —- nesuprato Luisas. 

— Taip. Mane erzino, kad tada nieko nesutarėme, 
kad niekais nuėjo geras sumanymas. Ir daugelis mano 
ištikimiausių klientų, kurie naudojasi agentūros paslau- 
gomis nuo pat jos įsteigimo, užsimindavo, kad norėtų 
naujų maršrutų. Kur mes važiuojam? 

— Į Mochasą, - atsakė Luisas. - Šį kartą jau nerizi- 
kuosiu, - juokėsi Luisas. 

— Mochasas? Niekad negirdėjau... 

— Kur ten girdėsit. Tai kaimas. Mažas kalnų kaime- 
lis tarp Granados ir jūros. Ten yra mano geriausias, ma- 
no mėgstamiausias viešbutis. Nors mes pavėlavome - 
migdolai jau peržydėjo. 

— Migdolai?.. 

— Anksčiau kaimas gyveno tik iš migdolų. Net ir 
dabar, atėjus migdolų sezonui, visi sukrunta, kaimo gat- 
velėš pilnos asiliukų su pintinėmis, kiekviename name- 
lyje moterys ir vaikai taukši juos gvaldydami. Ten auto- 
mobiliu beveik nepravažiuosi - tokios siauros kaimo 
gatvelės, tinka tik asiliukams, bet ne mašinoms. 

— Mano klientams tai patiks, - atsargiai tarė Fren- 
sis. Ji galvojo apie savo išsilavinusius, imlius, gerbian- 
čius lankomas vietas klientus, su pasidygėjimu žiūrin- 
čius į Masinio turizmo daromą žalą. - Jie tykūs žmonės. 
Tai tokie turistai, kurie pirmiausia pasiskaitys apie Is- 
paniją prieš čia važiuodami ir niekad nepirks lėlių, ap- 
rengtų flamenko šokėjais. 

Luisas vėl nusijuokė. Jis labai greitai važiavo pa- 
ūksmingais Malagos priemiesčiais, mikliai nardydamas 
tarp judėjimo juostų, tarsi nė negalvodamas apie jas. 
Dažnai kairėje kelio pusėje pro pastatų tarpus blykčiojo 
ryškiai Žėrinti jūra. Frensis iš malonumo spūstelėjo šir- 


dį - kaip jai čia patiko! 

Po teisybei, visą laiką tas Sevilijos epizodas nepali- 
ko jos ramybėje. Regis, viskas baigta ir nėra ko apie tai 
daugiau galvoti, bet ne: tas projektas vis šmėkščiojo jai 
galvoje, tarsi būtų buvęs ne sužlugdytas, o tiesiog ne- 
baigtas. Laikraščiai kaip niekad anksčiau buvo pilni ra- 
šinių apie Ispaniją, televizija pasiuto rodyti Ispanijos 
grožybes, jos moteris, kalbėti apie ispanų nusikalsta- 
mumą ir katalikiškumą, azartinius žaidimus, valgius, 
gėrimus, Ispanijos karius. Kartą tuoj po Kalėdų, šlaisty- 
damas1 po namus su puodeliu kavos ir skrebučiu, 1š ne- 
turėjimo ką veikti įsijungė televizorių ir išvydo ne ko- 
kią pašnekesių laidą, detektyvą ar postringaujantį poli- 
tiką, o labai jauną Ispanijos kariuomenės šauktinį, 
priklaupusį ir labai pagarbiai bučiuojantį Ispanijos vėlia- 
vą. Frensis apstulbo. Koks teatrališkas, jausmingas, 
kartu ir prasmingas veiksmas! Pabandyk įsivaizduoti 
anglų naujoką bučiuojant Jungtinės Karalystės vėliavą! 

Galop Frensis pasidavė. Ispanija aiškiai užvaldė ją 
kaip 1r (tik ne taip smarkiai) ponas Gomesas Morena 
vyresnysis, kurio vizitinė kortelė, nors ir kažkur nukiš- 
ta, vis iškildavo stalčiuje į popierių paviršių nelyginant 
porceliano šukė gėlių lysvėje. 

— Prakeikta Ispanija! Ji mane pribaigė, - kartą 
Frensis pasiskundė Niki. 

— Tada paskambink jam, - pasiūlė Niki. - Važiuok 1r 
apžiūrėk jo viešbučius. Jei jie geri — valio! Jei sumauti, 
nusiraminsi. 

— Jie yra nuostabiose vietose... 

— Žinau. Skaičiau apie Kordobos katedrą mečetėje. 

— Pavasarį ir rudenį ten klimatas daug geresnis ne- 
gu Italijoje... 

— Skambink jam! 

— Lėktuvai į Malagą dažni ir nebrangūs... 

— Tai skambink greičiau! 

— O tas viešbutis kalnuose, atrodo, turėtų labai su- 
dominti floros ir faunos mylėtojus... 

— Frensis! - riktelėjo kantrybės netekusi Niki. — 
Skambink jam tuoj pat! 

Ir jį paskambino, o jis pasakė, kad jam bus labai 
malonu su ja susitikti. Paskui jis parašė žadėdamas ją 
lydėti į visus tris viešbučius, parodyti Ispanijos kaimą 
bei Granados, Kordobos ir Sevilijos grožybes 1r būti su 
ja per visą jos viešnagę. 

— Tai bent partneris! - šūktelėjo Niki. 

— Nekvailiok!.. 

— Tik tu žiūrėk! Viduržemio jūros regionų vyrai... 

— Jis pusamžis, vedęs katalikas ir mes beveik nepa- 
žįstami. 

— Tu nepateisini draugysčių su vedusiais vyrais? 

— Nepateisinu! - atrėžė Frensis. 

Niki dar kiek pakaleno mašinėle. 

— Tik visa bėda, kad kitokių kaip ir nėra. Jei neve- 
dęs, tai arba žydras, arba šiaip liurbis. 

Frensis skersomis žvilgtelėjo į Luisą. Nepanašus į 
liurbį. Taip pat, atvirai kalbant, nepanašus ir į nuolankų 
šeimos žmogų, tokį kaip Viljamas, nuolat kieno įsaki- 

nėjamą ir rikiuojamą. Luisas Gomesas Morena atrodė 
laisvas 1r niekam nepriklausomas. Galbūt, kai vyras 
penkiolika metų pats sau renkasi marškinius ir kojines, 
jis pakinta, praranda laikomo ant pavadžio ar kam pri- 
klausančios nuosavybės įvaizdį. Puikiai apkirpti plaukai 
labiau negu sūnaus garbanoti, nepriekaištingai išlyginti 
marškiniai, žemėlapiai ir šiaip visokie daikteliai prieki- 
nėje automobilio dėklėje bei durelių kišenėse, įspūdin- 
gas mašinos telefonas - visa tai jis pats pasirinko kaip 1r 
ji savo mėlyną sijoną, daiktus lagamine ir nelakuoti ko- 
jų nagų. Tai vienišiaus gyvenimas, galvojo Frensis, ne- 
svarbu, susituokusio ar viengungio: visada viską pats 
sprendi - kartais tai smagu, o kartais taip vargina. 

— Ką galvojate? - pasiteiravo Luisas. 

Dabar jie lėkė atviru keliu - tik keli garažai ir įpu- 
sėti statyti pastatai skyrė juos nuo jūros. Frensis pasi- 
suko į jį. 

— Deja, aš per mažai jus pažįstu, kad galėčiau pasa- 
kyti, - pabrėžtinai mandagiai atsakė ji. 

Jis vėl nusijuokė. Frensis pastebėjo žybtelėjusią 
auksinę danties plombą. 

— Gal manot, kad savaitės gale mudu vienas kitam 
viską pasakosim? 

— Gyvenime niekad nesu niekam visko pasakojusi, 
net savo dvynei seseriai. 

— Dvynei? Turite dvynę seserį? Ar judvi labai pana- 
šios? Ar tikrai čia atvažiavo toji, kurios laukiau? 

— Dėl to galite būti ramus, - atsakė Frensis. - Ma- 
no sesuo su sutuoktuviniu žiedu 1r keturiais vaikais. 

Jis žvilgtelėjo į ją. 

— Nepavydėkite jos sutuoktuvinio žiedo. 

— Aš ir nepavydžiu. Jos vienoks gyvenimas, mano 
kitoks. 

— Įdomu. Kontrastai visada įdomūs. Įdomu, kad 1s- 
panai ir anglai tokie skirtingi. Jei sutikčiau jus Sacharos 
dykumos viduryje, iš karto pasakyčiau, kad jūs anglė. 

— O jei aš sutikčiau jus, - kiek sudilginta tarė Fren- 
sis, — tuoj pasakyčiau, kad jūs iš Viduržemio jūros ba- 
seino arba Lotynų Amerikos, vienas iš milijonų, turin- 
čių alyvų spalvos odą, tamsius plaukus, rudas akis. 
kintas. 

— Niekas neturi juodų akių. Tikrai juodų. 

— O mano juodos. O jūsų - mėlynos. 

— Pilkšvai melsvos. 

— Kaip Anglijos dangus. 

— Luisai, man nepatinka tokios kalbos. 

Jis plačiai nusišypsojo, pakėlė ranką nuo vairo ir 
prisilietė prie Frensis rankos. 

— Man irgi, - pasakė jis. - Aš tik jus bandau. 


Jie važiavo jau dvi valandas. Kelias ėjo lygiomis pa- 
krantės žemumomis, pro nešvarias, ištįsusias betoninių 
statinių gyvenvietes ir keistą bevardę poilsiavietę su 
užrašais „La Playa“* ant kiekvieno medžio 1r pastato; 


* Pliažas (isp.). 

toliau pasirodė didžiulis, trikampis plotas su šiltnamių 
liekanomis - jų plastikines plėveles plakė vėjas. 

— Melionų ir cukinijų manija, - paaiškino Luisas. — 
Kaip aukso karštligė buvo apėmusi. 

Paskui pasirodė kelio šakuma; pakrantės atšaka ve- 
dė į Almeriją, antroji suko kairėn, į kylančias kalvas. 

— Štai ir kalnai, - pranešė Luisas. - Gražieji kalnai. 

Frensis 1lgesingai atsigręžė į jūrą. 

— Ar jūra matyti iš Mochaso? 

— Iš tolo. Ir tik mažas lopinėlis. Įrengiau baseiną — 
nedidelį, žydrą, apsuptą jazminų gyvatvorės. 

— Ar sodininkaujate? 

— Ne, žinoma, ne. - Jis mažumėlę patylėjo, o paskui 
erzindamas pridūrė: - Ispanijoje tai moterų reikalas. 

Frensis nekreipė dėmesio į pasakymo potekstę. 

— Tai kaip rados jazminai? 

— Nes aš - labai keistas ispanas. 

— Aišku... 

— Nė velnio jums neaišku, bet greit paaiškės, kai 
pamatysite Mochaso pbosada. Pažiūrėkite va čia, į tą 
vaizdą. 

Kylant keliu veikiai atsivėrė nuostabi panorama. 
Užpakalyje tįsojo krantas, kažin kokie miesteliai, nepa- 
teisinę verslininkų vilčių, o priekyje kalvos žydro dan- 
gaus fone pamažėle augo į kalnus - rudus, rusvus, ro- 
žės raudonio ir kroko spalvų, - aptaškytus šviežia pava- 


sario žaluma. 

— Aš labai mėgstu tas vietas, čia tiek erdvės, aplin- 
ka dvelkia žila senove, jų dar neatrado turistai. Jūros 
pakrantė Almerijos link nelabai tinka mėgėjams pasi- 
kaitinti, 0 čia, - jis mostelėjo į kalvų šlaitus už kelio, - 
neįrengsi golfo aikštelių. 

— Jūsų anglų kalba be priekaištų... - tykiai pripaži- 
no Frensis. 

— Dvidešimt penkerius metus kalbu angliškai. Ar 
dar nepavargote? 

— Truputį. 

— Jau nebetoli, ne daugiau kaip valanda. Gal stabte- 
lėti, kiek pramankštintumėte sustingusius sąnarius? 

— Ne, ačiū. Noriu greičiau ten nuvažiuoti. 

— Tada padarysim taip, - tarė Luisas 1r kiek pasisu- 
kęs į ją dešine ranka kažką už jos nugaros nuspaudė. 
Sėdynės atlošas pamažu atsivertė. - Na va. Dabar galė- 
site kiek pailsėti. 

Pro pakeltą stogo stiklą iš vaiskaus dangaus švietė 
saulė — tikra palaima! Atsipalaidavusi Frensis patenkin- 
ta žiūrėjo viršun; prisiminė dar visai mažytį Deivį veži- 
mėlyje, kaip jis su tokiu pačiu tingiu pasitenkinimu 
spoksojo į virš jo šiurenančius obels lapus. 

— Europoje mano, kad mes, ispanai, visi esame kas- 
tiljiečiai, labai ceremoningi ir išdidūs, visad giliai susi- 
mąstę, - kalbėjo Luisas, - tačiau mes kiekviename re- 
gione, net kiekviename kaime skirtingi. Pasakoja, kad 
vieno mažo miestelio, esančio netoli Madrido, meras 
pats asmeniškai buvo paskelbęs karą Napoleonui. Mo- 

chase tas pat; jis turi savo asmenybes, svarbias tik tai 
vietovei. Visi mano, kad andalūziečiai - čigonai, tokie 
pat temperamentingi, spalvingi, ir, po teisybei, jie tokie 
ir yra, bet jie dar yra ir Mochaso žmonės, tiesiog... — 
Jis žvilgtelėjo į Frensis. Ji miegojo. 

Jis tuoj pat sulėtino greitį, kad, prireikus staigiai 
stabdyti, nepažadintų jos. Kaip keista, kokia ji patikli, 
kad gali taip greitai ir kietai užmigti, sukryžiavusi ster- 
blėje rankas 1r nukreipusi veidą į saulės nutviekstą 
dangų, matomą pro automobilio stogą. Jis ėmė dar lė- 
čiau važiuoti, norėdamas geriau ją apžiūrėti, jos tankius 
vešlius plaukus, ypatingą, lyg permatomą anglišką odą, 
pro kurią tarsi matyti, kas po ja yra - šito nepasakysi 
apie tamsesnę odą, - ryškių linijų antakius ir tankias 
blakstienas. Nutarė, kad gražiu to veido nepavadinsi, 
bet buvo patrauklus. Jam patiko į jį žiūrėti. Jai miegant, 
atrodė ramus, tvirtas, o nemiegant - judrus, nuolat kin- 
tantis. Nužvelgė ir visą figūrą. Kodėl ji rengiasi nieko 
nesakančiais drabužiais? Kodėl renkas: tokius, kuriuos 
galėtų nešioti bet kas bet kokio amžiaus? Pasak Chosė, 
išvaizdi, bet visiškai neseksuali. Vedžiodamas akimis po 
baltais marškinėliais ir mėlynu sijonu Frensis kūną, 
Luisas sutiko su pirmuoju vertinimu, bet tik ne su ant- 
ruoju. Tačiau argi ji tikrai seksuali? Juk, galima sakyti, 
gremėzdiška: rankos kojos didelės ir... 

— Neapžiūrinėkite taip manęs, - ramiai paprašė nu- 
budusi Frensis, bet nepajudėjo. 

— Labai atsiprašau. 

— Jau turbūt netoli? 

— Dar keli kilometrai liko. Va ten, - parodė Lui- 
sas. - Ant tos kalno pašlaitės. Ten Mochasas. 

Frensis atsisėdo. Kitoje slėnio pusėje, ant šlaito at- 
brailų buvo išsibarstęs kaimas, kurio trobesiai baltavo 
nelyginant cukraus gabaliukai. 

— Ta žaluma viduryje - bosada tarp sodų. 

— Ar nepavargote taip greitai tokį atstumą nuva- 
žiavęs? 

— Anoks čia atstumas... 

Kelias vinguriavo žemyn, kirto pelkėtą klonį, prižė- 
lusį šiugždančių bambukų, nudžiūvusių, nenupjautų ku- 
kurūzų kuokštų, ir vėl kilo viršun. Kalvos šlaitai iš 
abiejų pusių leidosi dailiomis terasomis, kurias laikė 
pilkų ir geltonų akmenų žemos sienos. Jie aplenkė ber- 
niuką su beisbolo kepurėle, genantį keršmargių ožkų 
kaimenę, tyliai skimbčiojančią varpeliais, paskui žmo- 
gų, vediną asiliuku, kurio bemaž nebuvo matyti iš po di- 
džiulio žabų ryšulio. 

Visai nejučia Frensis išsprūdo: 

— Sunku įsivaizduoti, kad esu čia su reikalais. 

— Mes per daug pasinėrę į savo reikalus. Per daug 
galvojame apie darbą. 

— Jūs taip tikrai manote? 

— Panele Šor... 

— Frensis. 

— Ačiū. Frensis, filosofinėmis temomis mes vėliau 
pakalbėsime, o dabar - aš gidas, o jūs - turistė. Pažvel- 
kite į dešinę ir pamatysite migdolų giraitę. 

Kaip pasakų paveiksliukuose gumbuoti 17 susisukę 
medžiai augo rusvoje, grumstais ir akmenimis nusėtoje 
žemėje. 

— Štai ir Mochasas. Užsimerkite. Važiuojame į jį. 

— Bet juk sakėte, kad joks automobilis... 

— Joks, išskyrus manąjį ir dar vieną kitą. 

Kelias staigiai pasisuko į kairę, vis kildamas kalvos 
šlaitu. Dešinėje stovėjo siena, aukšta, balta, su siauro- 
mis, tamsiomis angomis, pro kurias, atrodė, vargu ar 
prasispaustų dviratis. 

— Mes negalime... 

— Užsimerkite, - paprašė Luisas. - Paprastai mes 
prašome svečių palikti automobilius čia, prie migdolų 
giraitės, 0 juos pačius nulydi vidun viešbučio patarnau- 
tojai. 

Pro angą smunkantį automobilį nuo sienos iš vie- 
nos ir kitos pusės skyrė gal tik kokie keli centimetrai. 
Paklusniai užsimerkus: Frensis pajuto, kad taip dar 1a- 
biau nervinasi, tad atsimerkė 1r apsidairė aplinkui. Balti 
takai, baltos alėjos, balti laiptai ir grindinio akmenys; o 
kas ten per grožybė leidžiasi kaskadomis - ar ne bu- 
genvilijos žydintys krūmai? Pelargonijų vazonai, aklinai 
uždarytos langinės, užsklęsti vartai, apaugusios vynuo- 
gienojais terasos; akį traukia ir bendras vaizdas, ir dan- 
gus, ir katės, ir taburetės lauke prie durų... viskas ryš- 
ku, neįprasta, perdėta, tiesiog neįmanoma, 0 toliau ma- 
žytė keturkampė aikštelė, apsupta akacijų, 1r du senu- 
kai ant suolo. 

— Tai čia, - tarė Luisas. 

— Kur? 

— Ten, kampe. - Luisas ėmė stabdyti 1r sukti auto- 
mobilį į tamsų kvadratinį šešėlį. 

Kampe buvo matyti nedidukas aklagatvis, besibai- 
giantis blyškiai oranžiniu belangiu pastatu su didelėmis, 
medinėmis durimis balta stakta ir varine lentele. 

— Mochaso posada, - paskelbė Luisas. 


Ją nuvedė į kambarį antrame aukšte. Frensis ėjo 
per daugybę asimetriškų vidinių balkonuotų kiemelių, 
pilnų citrinmedžių puskubiliuose ir melsvų besidrie- 
kiančių gvaizdžių. Baltai išdažyti kiemai su sodrios 
rausvai rudos spalvos balkonais buvo išgrįsti plytomis 
tokio paties abrikosų 1r terakotos atspalvio kaip ir kai- 
melio nuolaidūs stogai - ir praktiška, ir akiai miela. 

— Jums čia bus patogu, - pasakė Luisas, tokiu pat 
išdidžiu balsu, kaip 17 kalbėdamas apie Ispanijos orą. — 
Iš savo kambario matysite sodą 1r visą slėnį. 

Pailgo kambario vienoje sienoje buvo įprastas lan- 
gas ir kitas, dvivėris su baliustrada ligi liemens. Abi to 
lango pusės buvo atviros, saulės spinduliai krito ant 
grindų ir lengvas vėjelis švelniai plaikstė naujas med- 
vilnines, geltonai baltai 17 mėlynai dryžuotas užuolai- 
das, kurių galai lietė grindų plytas. Čia pat stovėjo raiži- 
niais išgražinta lova su baltomis, storomis pagalvėmis ir 
tamsaus medžio komoda nelyginant mažas altorius. Ant 
grindų patiesti medvilniniai kilimėliai, 0 ant sienų, to- 

kių šviesiai melsvų, kad atrodė mažne baltos, kabėjo du 
seni, ant medžio tapyti paveikslai: vienas vaizdavo leli- 
ją, kitas - garbanotą angelo galvą su aureole. 

Frensis nusiavė batus ir nuo vėsių grindų plytų še- 
šėlyje nupėdino ant saulės įšildytų. 

— Aš būsiu sode, - pasakė Luisas. - Kai susiruoši- 
te, ten valgysime tortillas“. Tik neskubėkite, čia niekad 
niekas neskuba. 

Ji priėjo prie dvivėrio lango ir įsirėmė rankomis į 
įkaitusią nuo saulės medinę baliustradą. Apačioje drie- 
kėsi sodas, kuris, kaip ir laukai už kaimo, leidosi žemyn 
keliomis neaukštomis terasomis; jų 1r laiptų pakraščiai 
buvo nustatyti amforomis, ąsočiais bei šiaip keraminė- 
mis vazomis su svyrančiomis gėlėmis 1r dekoratyviniais 
augalais. Čia buvo ir medžių - akacija, keli eukaliptai 
žalsvai melsvomis, lenktomis it arkos šakomis mojavo 
dangaus fone, o jų pavėsyje stovėjo baltai dažytos lauko 
kėdės iš kaltos geležies. Žemiau sodo nuožulnūs kaimo 
stogai galvotrūkčiais lėkė šlaitu į slėnį; jų veržiumą pri- 
laikė šen bei ten matemos trobos plokščiais stogais, 
virš kurių plevėsavo ant virvių sudžiaustyti skalbiniai, 
spindintys švara. 

Viešpatavo beveik visiška tyla. Tik iš tolimo slėnio 
vos vos girdėjosi skimbčiojant varpeliai - kažin ar tų 
ožkų? — Ir per mieguistą popiečio ramybę sklido nuo 
virtuvės keptuvių dzingsėjimas. Frensis užsimerkė. 


* Omletas (1sp.). 

Kartais gyvenime, tik kartais, imi ir pajunti laimės aki- 
mirką — apima kone didžiausias palaimos jausmas - re- 
gis, viskas aplink taip tyra, tikra, teisinga, tave supa 
darna... 

— Frensis? 

Ji atsimerkė ir žvilgtelėjo žemyn. Apačioje, ant vi- 
duriniosios terasos stovėjo Luisas. 

— Ar ten jums viskas gerai? 

— O taip... 

— Tada ateikite valgyti. Aš laukiu jūsų. 


8 


Palengva, smulkiais lašeliais krapnojo šiltas vasa- 
ros pradžios lietus. Bato turistai, dabar jau atvažiuojan- 
tys čia kiaurus metus, be tikslo erzinančiais būriais 
slampinėjo slidžiais šaligatviais išskleidę skėčius ir at- 
statę smailus virbų galiukus tiesiai jam į akis, širsda- 
mas galvojo Robertas. Kasmet Bato turistai, nesvarbu, 
kad jie palieka čia gražaus pinigo, vis labiau jį erzino. Ar 
kada jiems ateina į galvą mintis, kad 1r apylinkės žmo- 
nėms reikia važiuoti į Batą pasitaisyti avalynės, pasitik- 
rinti dantų, nusipirkti skalbiamųjų miltelių ar kiaulie- 
nos gabalą ir kad tiems vargo žmoneliams nėra gyveni- 
mo per tą galybę svečių, amžinai ieškančių Džeinės 
Ostin, Bo Nešo, King Bleidado ar bjauraus vietinio mi- 
neralinio šaltinio vandens? Niekad negali, net lietingą 
gegužės trečiadienį, patogiai pereiti Gėjaus gatve, nes 
tau lipa ant kulnų dailiais polistirolio lietpalčiais vilkin- 
tys turistai, jau apžiūrėję Karališkojo pusračio architek- 
tūros grožybes, Susirinkimų rūmus ir kulniuojantys ro- 
mėnų pirčių ir vienuolyno link. Tie turistai - žmonės 

padorūs, išauklėti, klusniai lipa 1r išlipa nelyginant mo- 
kinukai iš savo autobusų, tačiau net tas jų padorumas, 
atrodo, dirgino Robertą, nes bylojo apie jų tuščias ir be- 
jausmes širdis. 

Jis nužengė nuo šaligatvio ant grindinio. Po teisy- 
bei, šiandien viskas jį dirgino, ir buvo negražu giežti ap- 
maudą ant niekuo dėtų moteriškių, saugančių savo 
atostogoms sudėtus pusmetinius po languotais skė- 
čiais. Lizi žinojo, kad Robertas važiuoja į Batą pas jų 
buhalterį, 1r siūlės: kaip paprastai vykti drauge, bet Ro- 
bertas nesutiko, sakė nesivarginti, nes tai įprastinis ap- 
silankymas susumuoti pasibaigusių finansinių metų re- 
zultatų. Lizi nesispyrė ir, tiesą sakant, atrodė beveik 
patenkinta, kad nereikės važiuoti, nes galva buvo užim- 
ta mintimis apie užsakytinas prekes rudeniui, ir tik pa- 
siklausė, ar Robertas neprieštarauja dėl atsargų papil- 
dymo. 

— Ne, - neprieštaravo jis. - Tik nieko neužsakinėk, 
kol negrįšiu. Na, nesitark galutinai. 

— Gerai, - sutiko, nors nelabai girdėjo, ką jis pasa- 
kė. Ji apžiūrinėjo šilkografijos pavyzdžius, atneštus vie- 
no meno mokyklos studento, abstraktaus piešinio balz- 
ganų ir juodų spalvų, kiek primenančius Dankano 
Granto ir Vanesos Bel darbus. 

— Prieš penkerius metus būčiau tuoj pat griebusi, 
bet dabar nežinau, atrodo truputį bassė“*... 


* Pasenę (pranc.). 

— Grįšiu prieš penkias. Ar ko reikia iš Bato? - pa- 
bučiavo ją Robertas. 

Lizi papurtė galvą. Jis akimirką stabtelėjo — gal vis 
dėlto ją pasiimti, nors tam nebuvo jokios priežastis, tik 
instinktyvus noras, įpratimas turėti ją šalia, - 1r išėjo. 

Dabar, po dviejų valandų, jis ėjo Gėjaus gatve į ma- 
žytį skersgatvį, kur už apskritos aikštės buvo pasista- 
tes automobilį. Pas buhalterį viskas prasidėjo taip, kaip 
11 buvo numatęs - jie nuodugniai peržiūrėjo praėjusių 
metų sąskaitas, o paskui kalba pasisuko labai nemalonia 
linkme. Buhalteris pasakė, kad jei Galerijos pajamos 
greitai 1r Žymiai nepadidėsiančios, Robertas ir Lizi ne- 
pajėgsią sumokėti dar vieno įnašo už Viensėdį. 

— Per penkerius pastaruosius metus, - kalbėjo bu- 
halteris, - jūs pasiskolinote šimtą penkiasdešimt tūks- 
tančių svarų. 

— Pasikliaudamas Galerija. 

— Taip, bet pelninga Galerija. Iš dabartinės Galeri- 
jos pajamų nėra ko tikėtis, kad ji pati išsilaikytų, išlai- 
kytų visą jūsų šeimą 1r dar padengtų tokią skolą. 

— Tai jūs manote, kad paskutinių šešių mėnesių 
prekybos nuosmukis - ne atsitiktinis reiškinys, o taip 
tęsis ir toliau? 

— Tikrai taip. 

Nors būtų pasakęs „deja“, „man atrodo“, ar kaip 
nors panašiai, galvojo Robertas, priglusdamas prie au- 
tomobilio, kad pravažiuojanti mašina jo neužkabintų. 
Kodėl bent kaip žmogus nepasakė, 0 tiesiog spjaute iš- 

spjovė „tikrai taip“ lyg koks beširdis robotas? Žinoma, 
jo profesinė pareiga atkreipti Roberto dėmesį į tai, kad 
pirmą kartą per septyniolika metų reikalai ėmė šlubuo- 
ti, kad verslas, tvirtai ir nuolat stiprėjęs, be jokios abe- 
jonės, ėmė smukti, slydo į bauginančią nežinomybę. 
Bet kodėl jis nenorėjo nors kiek sušvelninti smūgio? 
Man baisu, pagalvojo Robertas. 

Lietus ėmė smarkėti. Pasiekęs Gėjaus gatvės galą, 
pasistatė apykaklę 1r pasileido kiton pusėn per aikštės 
veją pro guotą didžiulių liepų, kurios vienintelės iš gy- 
vų daiktų džiaugėsi lietumi. Jį pralenkė kikendami vai- 
kinas 1r mergina, abu susiglaudę po plastikiniu parduo- 
tuvės maišeliu slėpėsi nuo lietaus; Robertui skausmin- 
gai dingtelėjo — tokie pat jauni 1r nežmoniškai apsiren- 
ge kaip jiedu su Lizi prieš septyniolika metų, kai dar 
viskas buvo prieš akis ir niekas nerūpėjo. 


Kai sugrįžo į Galeriją, buvo likę dešimt minučių iki 
darbo pabaigos, ir Dženi Hardeiker, jau septyneri metai 
jų nepamainoma padėjėja ir pardavėja, ruošėsi uždaryti 
krautuvę. Dailaus veido, atgal šukuojamais ir šukutė- 
mis prilaikomais, kad nekristų ant veido, be laiko praži- 
lusiais plaukais, Dženi neteko vyro tuoj gimus jos vie- 
ninteliam vaikui, dabar guviam berniūkščiui, Deivio 
bendraamžiui. 

Atėjęs į Galeriją, Robertas paprastai primiršdavo 
nemalonumus, jam pasitaisydavo nuotaika. Išblizgintos 
grindys, rūpestingai parinktas ir nukreiptas apšvieti- 

mas, viliojančios prekės lentynose, ant stovų ar šiaip 
krūvose, jūržolių, medienos 1r kitokie kvapai buvo ne 
tik malonūs, bet ir iškalbingai bylojo apie klestintį ver- 
slą. Tačiau šį vakarą tas iškalbingumas apie klestėjimą, 
regis, dingo, rados liūdnas pažeidžiamumo dvelksmas, 
tarsi antstoliai jau ėjo griebti paveikslų, kilimėlių, 
šviestuvų ir be jokio pasigailėjimo boginti juos nelygi- 
nant bejėges prievartos ir plėšikavimo aukas. Robertas 
nusipurtė - negalima taip baisiai praskysti! Reikia pa- 
kalbėti su Lizi. 

Dženi pakėlė akis nuo kasos 1r šyptelėjo. 

— Ar viskas gerai? 

— Nelabai, - atsakė jis. 

Jos veidą kaipmat užliejo užuojauta. 

— O varge... 

— Ar Lizi kontoroje? 

— Taip. Su vaikais. Po pamokų jie užsuko čia. 

Galerijos kontora buvo antrame aukšte, užpakali- 
nėje namo pusėje, iš kur matyti keletas nebeveikiančių 
ir griūvančių Langvorto fabrikėlių. Žinodamas, jog čia 
praleis daug laiko, Robertas įrengė kontorą kaip studiją, 
kurios visad troško 1r jautė, kad niekad neturės, - su 
aukštu braižybos stalu, puikiu apšvietimu ir neužstaty- 
tomis sienomis piešiniams kabinti. Kai jis įėjo, Lizi, kal- 
bėjusi telefonu, atsigręžė 1r mostelėjo jam, o Deivis su 
Semu, kuris piešė flomasteriu erdvėlaivius ant plikų 
Deivio kelių, puolė prie jo ir iš visų Jėgų apkabino jam 
kojas. 

— Eikit sau! - paliepė Robertas. 

— Štai ką jums pasakysiu, - kalbėjo Lizi į ragelį, — 
padarykite pustuzinį ir pažiūrėsim, kaip žmonės pirks. 
Ne, arba parduosime, arba grąžinsime, - taip mes dirba- 
me su individualiais amatininkais, nes čia ir galerija, ir 
krautuvė. Gerai? Taip, skirtinga mediena gražu, bet vis- 
kas turi būti iš Anglijos medžių. 

— Semai, paleisk! - šūktelėjo Robertas. 

— Tavo batai permirkę... 

— Bate lijo. Nagi, paleisk, Deivi! 

— Nepaleisiu, kol Semas nepaleis... 

— Tuoj pat paleisk! - įsiuto Robertas. - Ir taip jau 
visko per akis, o čia dar su jumis tąsytis! 

Lizi padėjo ragelį. 

— Ar tikrai buvo taip blogai? 

— Taip, - atsakė Robertas. Jį apėmė šiurpi nuojauta, 
kad ima visai prarasti saiko jausmą. Mėgindamas išlais- 
vinti bent vieną koją, jis trūktelėjo ją daug smarkiau, 
negu ketino ir pataikė keliu Deiviui į pasmakrę. Deiviui 
apsipilti ašaromis — juokų darbas, tad 1r dabar kaipmat 
emė klykti susiėmęs smakrą. 

- Žiūrėk, — Semas aiškiai mėgavosi, - ar tik neiš- 
mušei jam visų dantų? Dabar jis galės valgyti tik jogur- 
tą 1r kitokią bjaurastį. Ir iki mirties! 

Robertas pasilenkė 1r pakėlė raudantį Deivį. 

— Aš labai atsiprašau, mažyli. Tikrai nenorėjau ta- 
vęs užgauti. 


— Aš nekenčiu jogurto... - staugė Deivis pro delnus. 

— Duok pažiūrėti. Atitrauk rankas ir leisk pažiūrėti 
į burną... 

Lizi vėl sušneko vis dar sėdėdama prie telefono: 

— Tai kas ten taip blogai, Robai? Nesijaudink dėl 
Deivio, viskas bus gerai, juk žinai, koks jis verksnys. 

Deivis kiek galėdamas plačiau išsižiojo 17 Robertas 
pažiūrėjo jam į burną. 

— Ačiū Dievui, visi vietoj... 

— Bet man rodos, kad sulaužei jam žandikaulį, - pa- 
sakė Semas, dar gulėdamas ant grindų. 

Deivis aiktelėjo ir išsprogino akis. 

— Nekvailiok! 

— Tai kas ten tokio baisaus? - pakartojo Lizi. - Juk 
važiuodamas žinojai visus skaičiavimus, žinojai, kad tu- 
rėjom patį blogiausią pusmetį... 

— Reikalai nesitaisys, - atsakė Robertas. Jis pasi- 
lenkė ir pastatė Deivį ant kojų. Deivis taikstė rieškutes 
prie veido - kad prilaikytų suskaldytą žandikaulį. 

— Ką nori tuo pasakyti? 

— Pamatysi, dabar tavo žandikaulis kabalduos kaip 
kokios senos žioplos beždžionės... 

— Sulivanas sako, jog kol kas nėra jokių požymių, 
kad bendra ekonominė padėtis taisytųsi ir kad mes, 
kaip ir visi smulkieji verslininkai, negalime tikėtis, jog 
artimiausiu metu prekyba pagerės. Ir dar Žavingai pr1- 
dūrė, jog žmonėms pirkinėti tokiose krautuvėse kaip 


mūsų yra prabanga, kurios jie pirmiausia atsisakys. 

— Nepaleisk smakro, - sušnypštė Semas Deiviui, — 
o tai atkris! 

Lizi atsistojo 1r priėjo prie Roberto. 

— Gaila, kad nevažiavau drauge su tavim. 

— Ir man gaila, bet tai nieko nebūtų pakeitę. Mūsų 
krautuvės apyvarta, atsižvelgiant į aplinkybes, nebuvo 
tokia jau bloga, bet pelno nepakanka mūsų išlaidoms 
padengti. 

Deivis prigludo prie Lizi ir prislopintu balsu paleido 
dūdas. Lizi pasilenkė 1r atplėšė jam rankas nuo smakro. 
Iš siaubo išsprogo Deiviui akys - juk tuoj apatinis žan- 
dikaulis it sulūžusi langinė kris žemėn. Bet nekrito. 

— Matai? — paklausė Lizi. - Koks tu kvailutis, Deivi, 
o Semas - chuliganas. 

— Kas yra chuliganas? - vildamasis paklausė Semas. 

— Toks žmogus, - Robertas įsmeigė akis į jį, - ku- 
riam smagu gąsdinti silpnesnius. Taip pasireiškia jų 
menkystė. Chuliganai viduje visad bailiai. 

Semas pakilo, priėjo prie artimiausio stalo ir, atsta- 
tes visiems nugarą, ėmė pamažu jį spardyti. Lizi žengė į 
priekį ir priglaudė skruostą Robertui prie krūtinės. 

— Aš nieko šiandien neužsakiau. Ką tik kalbėjausi 
su maloniu jaunuoliu, jis daro įvairias iš medžio tekin- 
tas dėžutes su pinučių dangteliais. 

— Maniau, Indijoje jas daro pigiau... 

Ji pakėlė galvą. 

— Pakalbėsime apie tai vėliau, gerai? 

— Gerai. 

— Mamyte, - prašneko Deivis, — ar galėsiu per va- 
karienę valgyti tą patį, ką 1r Semas? 

— Juk visad valgai tą patį, ką 1r Semas. 

— Aš nenoriu jogurto... 

Lizi žvilgtelėjo į Robertą kone beviltiškai šypsoda- 
masi. 

— Juk patys to norėjome; geidėme įvairiapusio, 
veiklaus, turiningo gyvenimo ir vaikų, ir kad viskas bū- 
tų susimaišę, argi ne? 

Robertas atsitraukė nuo jos ir ėmė vaikščioti po 
kambarį —- sutvarkė popierius, išjungė aparatus ir švie- 
sas. Lizi lydėjo jį akimis laukdama atsako, ir galop jis 
prakalbo, užšaudamas langą moderniais patentuotais 
skląsčiais atokiausioje kontoros pusėje. 

— Žinoma, kad taip. Toks jau gyvenimas - tai pakiša 
koją, kai visai nesitiki, tai kortas tau sumaišo. Mes ne- 
pasikeitėme, Lizi, pasikeitė tik mūsų gyvenimas ir ap- 
linkybės. 

— Tad turime išmokti prisitaikyti? 

— Tai jau taip, - atsakė jis tokiu liūdnu balsu, kokį ji 
retai išgirsdavo, - niekur nesidėsi. 


Tą vakarą kaip ir visuomet reikėjo suktis it vijurkui 
norint atlikti visus būtinus 17 amžinai tuos pačius dar- 
bus: kiekvieną pavalgydinti, patikrinti, ar išmoktos pa- 
mokos, ar pasimokyta groti, išmaudyti, nuvaryti nuo 

telefono ir televizoriaus 1r galop suguldyti. Lizi visad 
norėjo, kad vaikas, sulaukęs dvylikos metų, vakarie- 
niautų ne su mažyliais anksčiau, o su ja ir Robu vėliau, 
bet du dalykai sužlugdė tą norą. Pasirodė, kad nei Ha- 
rietos, nei Alisterio visai netraukė valgyti su tėvais — 
tai nealkani, tai, žiūrėk, nėra apetito ar dar nebaigė ra- 
šyti rašinio, perrašyti prancūzų kalbos žodynėlio, tai la- 
bai pavargę ar labai įsigilinę į knygą; vėliau Lizi paaiš- 
kėjo, jog jie labai įnikę į Los Andželo policijos ar 
inspektoriaus Morso serialus. Kita Lizi atskleista prie- 
žastis buvo ta, kad eilinį vakarą pusę devynių jie su Ro- 
bertu tiesiog jau būdavo pavaygę nuo vaikų. Iš pradžių 
ją dėl to graužė sąžinė - juk ji pati norėjo turėti bent 
keturis vaikus, juk buvo patenkinta savo didele šeima, 
guviais ir tvirtais vaikais. Bet paskui suvokė, kad ji - ne 
tik Roberto žmona ir vaikų motina, bet dar yra ir ji pati, 
Lizi Midlton, 1r jei neturės bent kiek laiko sau pačiai 
vakare po įtemptos darbo dienos, ji išprotės. Todėl da- 
bar virdavo makaronus ar dešreles, gamindavo ką nors 
iš maltos mėsos pusę septynių vaikams, 0 po dviejų va- 
landų tą procedūrą pakartodavo Robertas sau ir Lizi. 

Barbara dažnai sakydavo: 

— Tiesiog juokinga, kad dabar vaikų niekad neguldo 
laiku. Tu su Frensis iki keturiolikos metų būdavote lo- 
vose jau septintą. 

— Argi? Kaip būtų gera, jei dabar kas nors paguldy- 


tų mane septintą! 

Šis vakaras nesiskyrė nuo šimtų kitų, tik Semas, 
stebuklingai nuslopinęs tam tikrus savo būdo bruožus, 
švelniai aprišo Deiviui galvą savo „Manchester United“ 
futbolo komandos šaliku, kad neišeitų iš vietos žandi- 
kaulis, ir maitino jį mažyčiais dešrelės kąsneliais lyg 
bejėgį neapsiplunksnavusį paukščiuką. Deivis, tokio 
dėmesio pamalonintas, spindėte spindėjo. Harieta taip 
pat buvo neįprastai tyki; Lizi spėjo ją sielvartaujant dėl 
pamintos ir beviltiškos meilės Langvorto mokyklos 
šeštokui - nerūpestingam, žaviam vaikinukui, kuris nė 
nežiūrėjo į ją. Lizi norėjo, kad Harieta pasipasakotų 
apie savo širdgėlą, bet dukra niekad nelaikė jos žmogu- 
mi, kuriam galima atsiverti, ir kai tik Lizi įeidavo į kam- 
bar; Harietai pradėjus vieną iš savo nepabaigiamų tele- 
foninių pokalbių su Heder, duktė tuoj 1mdavo paslaptin- 
gai šnabždėti. Alisteris visai nepasirodė. Aišku, jis kaip 
paprastai savo kambaryje, keistoje pridvisusioje lindy- 
nėje, kur gyveno uždarą, intensyvų gyvenimą tarp savo 
modelių, žurnalų 1r galybės mėgstamų komiksų, ku- 
riuos ryte rydavo. 

Devintą valandą namuose buvo beveik tylu. Har1e- 
ta nusinešė radiją ir savo kraujuojančią širdį į vonią, Se- 
mas su Deiviu jau miegojo - Deivis vis dar rūpestingai 
sutvarstytas šaliku, - Alisteris, išsitiesęs ant grindų, su 
įkarščiu rašė apie nelemtus rūgščių lietų padarinius. 
Lizi prikrovė skalbiamąją mašiną, kurią užprogramuos 
prieš guldama - naktį elektra pigesnė, surašė kelis savo 
garsiuosius darbų sąrašus rytdienai ir pašėrė Kukurū- 

zą. Robertas pakepino ant grotelių du žlėgtainius ir gry- 
bų, pataisė salotų ir įkišo į orkaitę pakaitinti juodos 
duonos kepalą. 

— Kartais klausiu savęs, - Lizi sunkiai atsisėdo ant 
taburetės, - ar tūkstančių tūkstančiai Anglijos šeimų su 
keliais vaikais ir dirbančiais tėvais kas vakarą kartoja 
tai, ką darome mes, ir ar visi tėvai jaučia tokį nerimą 
kaip aš: regis, juo labiau lakstai, juo labiau nieko nespė- 
ji... Aš jaučiuosi taip pavargusi, tarsi smėlio maišu 
trenkta. Negi mes daugiau nusiplūkiam už kitus? 

— Ne, - atsakė Robertas, - mums tik taip atrodo, o 
tai tas pat. - Jis padėjo žlėgtainius 1r grybus prieš ją. 

— Bet kodėl? Ar mes daugiau dirbam? 

— Ne, bet visą laiką ko nors siekiame. Mūsų neten- 
kina vien tai, kad šiltai gyvename, esame pavalgę ir ap- 
sirengę, mes į tai žiūrime kaip į savaime suprantamą 
dalyką. Dėl tų savo siekių mes taip ir nusivarome. 

Lizi suvalgė grybą. 

— Per Kalėdas pasakiau Frensis, kad žmogus gali 
būti laimingas tik pasiekęs gyvenimo pilnatvę. 

— Taip ir pasakei? 

— Taip. Sakiau dar, kad reikia save ištyrinėti iki pa- 
šaknų, suvokti savo galias ir išnaudoti jas. 

Priešais sėdintis Robertas įnirtingai ėmė malti juo- 
duosius pipirus ant savo lėkštės. 

— Tai kas čia blogo? 

— Kad galop jautiesi, kaip sakiau, it maišu trenktas. 
Frensis niekad taip nenusivaro kaip aš. Tiesa, ar sakiau, 
kad ji vėl Ispanijoj? 

— Tikrai? Tai ko ten? 

— Sakė pasijutusi, kad padarė profesinę klaidą taip 
lyg niekur nieko išsiskyrusi su tais viešbutininkais per 
Kalėdas, o be to, dabar ir kai kurie jos klientai sako pa- 
žįstą tą Italiją kaip savo penkis pirštus ir prašą sugalvo- 
ti ką nors nauja. 

— Gerai sako. 

— Taip, - pritarė Lizi, dėdamasi salotų, - Žinoma, 
kad gerai. Ir jai pačiai išeis į naudą pajudėti; pastaruoju 
metu ji pasidarė tokia keista, užsisvajojusi... 

— Ji visad užsisvajojus1. 

— Kažkokia mano dalis niekad neturės ramybės, kol 
ji nebus laiminga. 

— Nori pasakyti, kol neištekės? 

— Dabar jos gyvenimas nei šioks, nei toks. Ji, kaip 
žmogus, pilna meilės, o vienatvėje ta meilė eina per- 
niek. 

— Daugybė žmonių pasirenka vienatvę. Ir vyrai, ir 
moterys. Ir ne dėl to, kad jie nevisaverčiai, nesugeba 
mylėti, sutinki? Dauguma jų tiesiog neranda sau tinka- 
mo žmogaus, juk geriau būti vienam negu su bet kuo. 

Lizi užsitepė ant duonos sviesto. 

— Frensis vieniša. Ir per daug prisirišusi prie keleto 
žmonių. 

— Iš kur Žinai? 

— Mes dvynės, - paprastai paaiškino Lizi. 

Vėliau, kai užbaigė vakarienę sūriu, suvalgė po 
obuolį ir ėmė svarstyti, ar nori kavos, Robertas atsipra- 

šes pasakė, kad negalės eiti miegoti nepakalbėjęs apie 
verslo bėdas. 

— Tada klok, - nusižiovavo Lizi. 

— Esmė tokia: mes kasmet mokame už banko pa- 
skolą procentus, kaip žinai, penkiolika tūkstančių sva- 
rų, be to, įnašus už išsimokėtinai pirktą namą, taip pat 
už maistą, drabužius, draudimą, turime ir kitokių išlai- 
dų — už namo šildymą, elektrą pernai sumokėjome pen- 
kiolika tūkstančių svarų, o už paskutinę telefono są- 
skaitą - apie tris šimtus, ir tai tik už metų ketvirtį. O 
kur dar einamosios verslo išlaidos? Apie jas tu Žinai. 

Jis nutilo. Į spintelę atsirėmusi Lizi priėjo prie stalo 
1r atsisėdo ant kampo. 

— O, Robai! Juk mes negyvename išlaidžiai. 

— Žinau. Bet mane ima baimė, kad mes išvis netu- 
rėsime iš ko gyventi, jei reikalai nepasitaisys. 

Žiūrinčios į jį Lizi veidas buvo toks išvarges, kad 
jam suspaudė širdį. 

— Kiek mums reikia dar pinigų, kad galėtume išsi- 
laikyti virš vandens? 

— Maždaug tiek, kiek mokame palūkanų už paskolą. 
Apie penkiolika tūkstančių. 

Ji pakilo nuo stalo, priėjo prie Roberto 1r apkabinusi 
jam galvą priglaudė prie krūtinės. Staiga jai toptelėjo 
liūdna mintis: tegu jie ir drauge vargą vargsta, tačiau 
dėl to jis nė kiek ne lengvesnis. Lizi jau matė save su 
Robu 1r vaikais mažyčiame, palaikiame, vandenį lei- 
džiančiame laiviūkštyje audringoje jūroje, vaikai grau- 

džiai verkia, 0 ją pačią smaugia baisus kaltės jausmas ir 
didžiulė baimė. Ji skęsta, o visos tos mažytės, priekaiš- 
taujančios rankelės kabinasi jai už kaklo... 

— Negalėjau net įsivaizduoti, — tarė ji, glausdama 
Roberto galvą, - kad mūsų padėtis tokia bloga. Man bai- 
siai skaudu, kad to nesuvokiau ir tave vieną slėgė ta 
našta... 

— Aš tikėjausi, kad tau nereiks dėl to galvos sukti. 
Maniau, užėjo blogas metas ir mums kurį laiką teks tik 
diržus susiveržti. 

— O gal penkiolikos tūkstančių stygius - dar ne ri- 
ba? — jos balsas kiek virpėjo. 

Jis pabandė Lizi glėbyje linktelėti. 

Lizi ėmė šnabždėti. 

— Matyt, aš labai naivi, nes niekad netikėjau, kad 
kada nors mums gali kilti sunkumų dėl pinigų. Niekad 
negalvojau, kad būsim milijonieriai, man to ir nereikia, 
bet kad mus smaugs skolos ir... negalėsime... - Jos 
balsas užlūžo. 

— Šššš... - Robertas atlošė galvą, norėdamas pa- 
žvelgti jai į akis. - Juk tai tik pinigai, - pasakė bandyda- 
mas pajuokauti. 

— Nesakyk taip, - papurtė galvą Lizi. - Taip kalbėti 
galima tik tada, kai jų yra tiek, kiek reikia. 


173 


Jie abu tą naktį miegojo blogai: iš dalies dėl rūpes- 
čių, iš dalies ir dėl to, kad Deivis, įsitikinęs, jog tapo 
luošiu, 1eškojo paguodos jų miegamajame nuo vidur- 
nakčio iki pusės septynių ryto keturis kartus. Galų ga- 
le, netekusi kantrybės ir trokšdama nors pusvalandį pa- 
miegoti, Lizi pasiėmė jį į lovą, kur vaikas tysojo 
sustingęs iš baimės su raudonai baltu vilnoniu šaliku 
kvailai apmuturiuota galva. 

— Man labai liūdna. - atsiduso Deivis. 

— Man irgi ganėtinai liūdna, - atsakė ji. Lizi apkabi- 
no vaiką ir prisiminė, kaip gulėdavo su juo, kai tas buvo 
visai mažytis ir jiems niekad nekildavo dvejonių dėl sa- 
vo gerovės stabilumo. Ji negalėjo patikėti, kad tokią ga- 
lybę pinigų jie taip lengvai prisiskolino, 17 bankas dar 
gana įkyriai klausinėjo, ar jiems užteks, 0 jie vis dar 
planavo: va, paimsim dar keletą tūkstančių, išdažysime 
kitą kambarį, nuvešime vaikus į Austriją (jie išmaišė 
pėsčiomis ir dviračiais jos puikius slėnius nešdamiesi 
Deivį ant nugaros ar specialiame krepšyje), pasikeisime 
automobilį, ir ėmė tuos pinigus, o skola pamažėle augo, 
kol iš įmanomos pavirto į neįveikiamą grėsmę, dabar 
užgriuvusią jiems ant galvų. Ir tegu jie iš kailio 1šsiner- 
tų betriūsdami Galerijoje, vis tiek negalėtų savo pa- 
stangomis uždirbti daugiau pinigų, nes jų pajamos pri- 
klauso nuo pirkėjų gausos ir išlaidumo, o dabar niekas 
nelinkęs išlaidauti. Turbūt yra nemaža žmonių, galvojo 
Lizi, siekdama šiltomis rankomis Deivio šaltų kojų, taip 
pat negalinčių užmigti naktimis slegiami minčių dėl už- 

statyto turto, vaikų ateities, kamuojami baisaus bejė- 
giškumo, kad niekaip neįstengia pagerinti savo padė- 
ties, nes ji priklauso nuo jiems nepavaldžių jėgų. 

Šalia pajudėjo Robertas, atsiduso ir atmerkė akis. 
Jis pažvelgė pro ją į Deivį. 

— Tai kiek dantų iškrito per naktį, Deivi? 

Pasipiktinęs Deivis užsimerkė. 

— Gal, sakau, mums reiktų paprašyti tėčio pagal- 
bos? —- pasakė Lizi. 

— Gal geriau nereikia... 

— Suprantu tave, bet jo, duok Dieve, jam sveikatos, 
taip nesunku prašyti, juk jis viską puikiai supranta... 

Robertas pasisuko ant šono ir prigludo veidu prie 
Lizi peties. 

— Lizi, bijau, kad man tai būtų nepakeliama. Vienas 
dalykas prašyti pinigų, kai tau sekasi: ir tik šiek tiek 
trūksta tikslui pasiekti, ir visai kas kita skęstant mal- 
dauti gelbėjimo rato. 

— Nekalbėk taip! 

— Kitaip negaliu, nes tai nė akimirką neduoda ra- 
mybės. 

Deivis nedrąsiai įkišo ranką už šaliko ir ėmė čiupi- 
nėti žandikaulį. 

— Ar su šaliku ir į mokyklą eisi? 

— Ne, - tarė Deivis. 

— Tai kodėl juo apsirišęs buvai visą naktį? 

— Semas sakė, kad jis mane pagydys. 

— Semo nešvari sąžinė. 

Deivis pažvelgė į mamą. 

— Semas sakė, kad gal Pimlotas leis man žaisti su 
jais. 

— Tau patinka Pimlotas? 

— Žinoma, - pagarbiai atsakė Deivis. 

L1zi pabučiavo jį. 

— Tu kaip teta Frensis, - tarė ji. - Ir už mažiausią 
nieką labai dėkingas. - Ji ironiškai šyptelėjo. - Tik pagal- 
vok apie Frensis! Palygink dabar Frensis su mumis... 

— Tu visad taip gailėjaisi jos... 

— Žinau, bet dabar, kai ji gegužės mėnesį sau basto- 
S! po pietų Ispaniją... 

— Ššš... - tildė ją Robertas. 

— Ispanijoje geri futbolininkai, - įsiterpė Deivis, 
čiupinėdamas didžiulį minkštą vilnonį mazgą ant viršu- 
galvio. - Pimlotas sakė. 

— Tu neprieštarausi, jei aš nueisiu pas Džuljetą pa- 
sikalbėti? - paklausė Lizi. 

— Žinoma, ne. Bet kuo, po šimts, gali padėti Džul- 
jeta? 

— Nežinau. Tikriausiai niekuo. Bet vis tiek norėčiau 
ją aplankyti. 

— Daryk, kaip išmanai, - tarė Robertas, lipdamas iš 
lovos. 

— Robai, nesišiaušk taip... 

— Aš nesišiaušiu, - atrėžė irzliai. - Tiesiog nesu- 
prantu, kam reikia Džuljetai pasakoti apie mūsų bėdas. 
Bet pasakok, jei tau taip norisi. 

— Man norisi, - atsakė Lizi. — Norisi, nes dabar ne- 
galiu pasikalbėti su Frensis. 


Džuljeta džiaustė skalbinius. Iš prigimties ji nebu- 
vo iš tų praktiškų, moksliniais pagrindais tvarkančių 
namų ūkį šeimininkių kaip Barbara, bet kai kuriuos ją 
raminamai veikiančius ruošos darbus mėgo ir vienas 
tokių buvo džiaustyti skalbinius. Gal dėl to, kad jos ko- 
tedžas ant kalvos, kur nuolat stūgavo vėjai - geresnės 
džiovyklos nesugalvotum; kaip smagu žiūrėti į tratan- 
čias, vėjo išpūstas paklodes, rankšluosčius - nelyginant 
bures ant aukštastiebių laivų. Kartais vėjai taip įsismar- 
kaudavo, kad nunešdavo skalbinius apačion, 1r Džuljeta 
turėdavo susirinkti juos nuo gervuogių krūmų ar aptva- 
rų. Dabar ji kaip tik statė virvę remiančią kartį - jų pri- 
sirankiodavo miške, geriausios buvo uosinės ir lazdy- 
no, - kai išvydo saulėje blykčiojantį stogą automobilio, 
sukančio į keliuką jos namų link. Po kelių akimirkų at- 
pažino Lizi. 

— Atrodai kaip iš „Mamos žąsies“ paveiksliuko, — 
tarė Lizi, lipdama iš mašinos. 

— Tai vis dėl tų žilų styrančių plaukų. Bet tu lyg iš- 
vargusi? 

— Blogai miegojau, o neišsimiegojusi aš dieną kaip 
trenkta, nieko negaliu nuveikti. 

Džuljeta įsivedė ją į kambarį. Ant stalo stovėjo siu- 
vamoji mašina, aplink paskleistos medžiagų atkarpos, 
ant Židinio atbrailos — vazonas su petražolėmis. Vienas 

langų atvertas ryto vėjeliu, lengvai plevenančiam 
užuolaidas. Nei 1š šio, nei iš to, net pati negalėtų pasa- 
kyti kodėl - nebent dėl nemiegotos nakties, - ją su- 
graudino Džuljetos kambarys, jo atsajumas nuo laiko 
tėkmės, jo teigiama aura, saugumo atmosfera. 

— Ar tau kada stigo pinigų? - paklausė Lizi. 

— Visada. 

— Skolindavaisi? 

— Niekada. Negaliu pakęsti skolų. Nesiskolinti — 
viena pagrindinių mano moralės nuostatų. Tuos namus 
nusipirkau prieš trylika metų už tris tūkstančius svarų, 
kuriuos paliko man motina. Nė už ką pasaulyje nebū- 
čiau galėjusi skolintis tiek pinigų. 

— Mes skolinomės, - pasakė Lizi gūždamasi ir pri- 
glaudė veidą prie pipirais kvepiančių petražolių. 

— Neabejoju, kad skolinotės. Visi skolinasi, išsky- 
rus mane. 

— O dabar pasidarė labai sunku... skolą grąžinti. 

Džuljeta prileido vandens į arbatinį. Ji galvojo apie 
Viensėdį, Lizi vaikus 1r verslininką, šį rytą per radiją 
sakantį, kad pirmą kartą per dvidešimt penkerius me- 
tus negauna užsakymų. 

— Aš nenoriu, kad tu išspręstum tą mūsų proble- 
mą, - tarė Lizi išsitiesdama. —- Nesitikiu net tavo užuo- 
jautos. Tiesiog turėjau kam nors išsisakyti, bet tik ne 
Robui, nenoriu to pasakoti ir mamai. 

Džuljeta pastatė arbatinį virti ir priėjo prie Lizi. 

— Aš labai užjaučiu tave. 

— Mes buvome tokie baisūs mulkiai, tokie lengva- 
tikiai... 

— Jūs, šiaip ar taip, ne verslo žmonės, juk jūs meni- 
ninkai... 

— Mes išmokome verstis, - bent aš taip maniau, - ji 
pažvelgė į Džuljetą, - man dabar baisiausia, kad negaliu 
sugalvoti, ką daryti. Jei sugalvočiau, tuoj pat 1mčiau 
veikti. 

— Tokiu atveju, - lyg tarp kitko pasakė Džuljeta, — 
kodėl vienam iš judviejų nepasiieškojus darbo? 

Luisas vežė Frensis į Granadą labai gražiu, kalnais 
vingiuojančiu keliu. Nors ir gimęs Sevilijoje, pasakojo 
jis, tačiau Granada yra jo mėgstamiausias Ispanijos 
miestas, kadaise toks gyvybingas 1r podraug melan- 
choliškas, pilnas nuostabiausių pastatų. Paskutinis 
maurų karalius Granadoje, labai neromantiškai vadina- 
mas Boabdilu, 1492 metais, bėgdamas iš miesto, ver- 
kė palikdamas Granados rūmus, fontanus ir mina- 
retus. 

— Jo motina buvo siaubinga, - pasakojo Luisas. - Ji 
pasakė jam: „Apraudi kaip moteris tai, ko kaip vyras 
nepajėgei apginti“. 

— Mano motina būtų galėjusi kaip nors panašiai pa- 
sakyti, - atsiduso Frensis. 

— Manoji irgi... 

Jie susižvalgė ir nusijuokė. 

— Aš norėjau ten studijuoti, - kalbėjo Luisas, - bet 
tėvas pasiuntė mane į Londoną, nes manė, kad Londo- 
no ekonomikos mokykla yra verslo mokykla. Jis nieko 

nenutuokė apie ten vyravusią politiką, 0 aš jam apie tai 
niekad neužsiminiau. 

— Ar Ispanijoje vaikai atviri su tėvais? 

— Mano kartos tikrai ne! 

— O Chosė? Ar Chose atvirai kalbasi su jumis? 

— Chosė? - Luisas suraukė kaktą. - Jis kalbasi su 
savo motina. 

Frensis pažvelgė pro langą, bet kelio šlaitas iš tos 
pusės buvo čia pat toks status 1r gilus, kad ji iš karto 
nukreipė nuo prarajos akis. Jai labai knietėjo paklausti 
Luisą apie jo santuoką, apie ją jis niekad neužsiminda- 
vo, nors nešiojo ant kairės rankos bevardžio piršto su- 
tuoktuvių žiedą, kurį nešioja vedę katalikai. 

— Aš atleidau Chosė, - pasakė Frensis. - Manau, 
kad 1r jūs turite jam atleisti. 

Luisas gūžtelėjo. 

— Jums jis gal ir žavus vaikinas, bet man jis kelia tik 
nusivylimą. Jam reikia tik malonumų. 

— Gal nevertėtų duoti vaikinui tiek daug pinigų? 

Jis Žvilgtelėjo į ją. 

— Ar jūs turite daug pinigų, Frensis? 

— Ne, bet man pakanka. 

— Ar jus tai tenkina? 

— Tenkina. 

— Tada jūs - puritonė. 

Ji žybtelėjo akimis į jį. 


— Ne, ne puritonė! 

mas ėmė kartoti jos žodžius: - „Ne, Luisai, daugiau še- 
rio negersiu, nors jis puikus ir dar norėčiau... Ne, Lui- 
sai, ilgiau negaliu su jumis vakaroti ir ginčytis filosofi- 
niais klausimais, nes čia atvažiavau su reikalais, be to, 
man reikia gerai išsimiegoti, kad ryt būtų blaivi galva... 
Ne, Luisai, aš neklausinėsiu jūsų apie asmeninį gyven!- 
mą, nes tai nedera“. 

Ji ramiai žvelgė į priekį. 

— Ar tikrai aš tokia? 

— Ne, nevisiškai. Todėl aš ir erzinu jus. Jūs visa tai 
man sakėte, bet nemanau, kad tai būtų gryna tiesa. 

— Tik jau nepataikaukite man! Nekenčiu šito, tai 
kelia man nepasitikėjimą, - pasakė Frensis. 

— Aš ir nepataikauju. Aš juk dažnai jums sakau, kad 
klystate, kad esate per daug nuolaidi. 

— O jūs per daug kietas. 

— Aš ispanas, - atsakė Luisas. - Mes žmonės kon- 
servatyvūs, linkę į tragizmą. Čia viskas vyksta didžiu- 
liais mastais, net nelaimės. Pažvelkite į priekį. 

Frensis pakėlė akis. Priešais plytėjo milžiniškas 
pasėlių laukas, už kurio buvo matyti kalnų siena su 
snieguotomis viršūnėmis. 

— Siera Nevados kalnai. Netrukus pamatysite ir pa- 
tį miestą. Pasuksiu į šiaurinę jo pusę ir pravešiu jus pro 
senuosius arabų vartus Puerta de Elvira ir mes nueisi- 
me į Albeisiną, kur kadaise gyvenę žmonės laikydavo 
medžioklinius sakalus. Dabar rajonas visai nuskurdęs, 

bet vis dar įdomus. Paskui apžiūrėsime Alhambrą, Gra- 
nados pasididžiavimą, po to užsuksime į pa7ado7*, kur 
pavaišinsiu jus priešpiečiais. 

Frensis švytėjo iš džiaugsmo. 

— Jūs labai malonus, Luisai, tiek vargstate mano 1a- 
bui, bet žinokite, aš jau teigiamai apsisprendžiau dėl p0- 
sada, taigi... 

— Man čia joks vargas. Man tai pačiam patinka. 

Ji nieko neatsakė. Žvilgtelėjo į jo rankas ant vairo, 
paskui į artėjančių kalnų sieną su sniego kepure. 

— Man smagu tai daryti, - pakartojo Luisas. - Man 
smagu būti su jumis. Matote, aš darau tik tai, kas man 
patinka. 


Generalife soduose Frensis prisėdo užsirašyti pa- 
stabų. 

„Generalife,- rašė ji stambia, tvirta rašysena, - 
arabiškai reiškia Kūrėjo sodas.“ Ji akimirką užsimerkė 
ir trumpam pasuko veidą į skaisčią 1r aiškią ankstyvos 
vasaros saulę. Kai savo malonumui ir džiaugsmui - O ši 
diena jų kupina - panorės vėl atsimerkti, išvys ilgą, žalią 
Patio de la Asekija, rožes, mirtas, apelsinmedžius ir tas 
grožybes rėpiantį tviskėjimą, sklindantį nuo nepaliauja- 
mai mušančių fontanų, kurių čiurkšlės raminamu, kerin- 
čiu, hipnotizuojančiu ritmu tai iškildavo, tai nusileisda- 
vo. Žvilgtelsi kiek kairėn, išvysi senovišką skliautinę 


* Užeiga (15p.). 

sieną, ant kurios raizgosi bugenvilijos krūmai; truputėlį 
nuleisi akis, pamatysi Luisą. Jis buvo įsitaisęs balkono 
šešėlyje, lyg kokioje stebykloje, ir tysojo užsimerkęs. Ji 
atvėrė akis ir pažvelgė į Luisą. Įsitaisęs ant akmenų, jis, 
turint galvoj jo amžių, atrodė labai gracingai. 

Frensis rašė toliau. 

„Tie sodai 1r rūmai kadaise buvo Granados valdovų 
vasaros rezidencija. Čia dominuoja maurų kultūra, nuo- 
stabi augmenija, vaizdai ir visur vanduo vanduo vanduo. 
Puiki vieta dailininkams 1r fotografams. Vietiniai valgiai 
taip pat kelia susidomėjimą, dažniausiai siūloma mau- 
riškų patiekalų. (Per priešpiečius Luisas privertė ją pa- 
ragauti ypatingo džiovinto kumpio su pupomis, didžiu- 
lėmis pupomis, vadinamomis habas, kurias maurai, 
pasak jo, labai mėgę.) Susidariau įspūdį, kad čionykščiai 
maurai gerai išmanė tikrą gyvenimą, ką žmogui reiškia 
oras, vanduo, gėlės, muzika, gražūs vaizdai, kaip paten- 
kinti visas jo jusles.“ 

Kaip profesionalė, ji susimąstė apie savo agentūros 
klientų jusles. Ar Alhambros egzotika ir subtilus grožis 
su visomis ažūrinėmis pertvaromis ir ornamentuotais 
skliautais, spindinčiais vandens baseinais nuslopins jų 
košmarus, kuriuos patirs bandydami rasti vietą atosto- 
goms išnuomotiems automobiliams pastatyti? Visa bė- 
da, kad šiandien jai tai mažai rūpi. Po teisybei, ji išvis 
liovėsi apie tai galvojusi, kai nusispyrusi batus pajuto 
po kojomis saulės įšildytas miegamojo plyteles Mocha- 
se; ar ne tada ji išgirdo aiškų sirenų balsą, šaukiantį jai 

kažką, kas nieko bendra neturi su jos tvarkinga Fulemo 
kontora, iš kurios vis skambina skrupulingoji Niki, rū- 
pindamasi, ar nauji, daugiausia pėsčiųjų maršrutai po 
etruskų paminklus ir Renesanso sodus nebus per daug 
varginantys jų ištikimiems, bet pagyvenusiems klien- 
tams? Ar ji, na, bent per tas kelias pastarąsias dienas, 
nenugrimzdo į visiškai kitą, tokį viliojantį gyvenimą, 
kokio anksčiau nepažinojo, 1r leido sau mėgautis saulės 
atokaitoje jo ritmu? Ji pasidėjo bloknotą ir išskėtė pirš- 
tus ant senų įkaitusių akmenų, tų pačių akmenų, paklo- 
tų įsakius sultonui Abul Validui Izmailui I, kurio žmona 
Zoraja tylutėliai jais žengė į slaptus pasimatymus su 
meilužiu Kiparisų rūmuose. Kerinti aplinka, galvojo 
Frensis, tiesiog kerinti, bet gal aš pati ganėtinai kvaiš- 
telėjau? Tikiuosi, kad ne, nes tai būtų man toks nusivy- 
limas, 0 aš jau taip pavargau nuo visokių nusivylimų. 
Bent šiandien manęs niekas nenuvylė, vakar taip pat, 
nei dieną, kai atskridau. Nuo pat atvykimo gavau viską, 
ko norėjau; atvirai kalbant, dar 1r tai, ko nedrįsau nė ti- 
kėtis. Kai pabus Luisas, paprašysiu, kad parodytų kata- 
likų karalių kapavietę. Po Kristupo Kolumbo kriptos 
mane taip ir traukia įžymių ispanų kapai. 

Luisas nemiegojo. Taip, buvo užsimerkęs, bet nevi- 
siškai 1r vogčiomis žvilgčiojo į Frensis, sėdinčią saulės 
atokaitoje su šiaudine skrybėle, kurią, jei ji būtų jo, tuoj 
pat sudegintų, nes atrodė prastai 17 senmergiškai. Jei ji 
būtų jo, galvojo jis, žinoma, jis nerengtų jos tokiais ryš- 
kiais 1r įmantriais drabužiais, kuriuos taip moka nešioti 

ispanės, bet, dievaži, pasistengtų, kad ji liautųsi slėptis 
po ta nieko nesakančia apranga, tarsi norėtų, kad iš pa- 
žiūros niekas nieko negalėtų sužinoti apie ją. Bet žmo- 
nės žvalgėsi į ją, tai pastebėjo Luisas. Nieko nuostabaus. 
Ir jam pačiam norėjosi Žiūrėti į ją, geriau ją pažinti. 

Jis ganėtinai stebėjosi, kad per priešpiečius papasa- 
kojo jai apie save daug dalykų. Jis tik stengėsi nekalbėti 
apie suirusią santuoką, šiaip neva egzistuojančią ir, re- 
gis, simbolizuojančią jo niekaip neišsprendžiamus vidi- 
nius prieštaravimus; taip jam visam gyvenimui ir liko 
katalikybės varžtai, nesvarbu, kreipė į juos dėmesį ar 
ne, kova tarp tradicinių vertybių ir naujų, bet nešančių 
neišvengiamą idėjų sumaištį. Kaip verslininkas, jis svei- 
kino Europos Sąjungos siūlomas galimybes Ispanijai; 
kaip ispanas, smerkė mažiausią Sąjungos poveikį, galin- 
tį pažeisti aikštingą Ispanijos išdidumą bei savitumą. 

— Ispanijoje kiekvieną dieną tavęs tyko koks nors 
nuotykis, - juokėsi Luisas. - Net sėdant į traukinį... 

O paskui nei iš šio, nei iš to papasakojo apie savo 
santuoką. 

Ji klausėsi įdėmiai kaip žmonės klausosi ko nors 
jiems labai svarbaus. 

— Žinoma, aš buvau įsimylėjęs, ji buvo labai žavi, 
bet reikia turėti galvoje 1r septintojo dešimtmečio pado- 
rios viduriniosios klasės šeimos, kaip mudviejų, griež- 
tas elgesio nuostatas. Mes negalėjome visapusiškai ge- 
rai vienas kito pažinti, negalėjome atsipalaiduoti, nega- 
lėjome, - jis stabtelėjo 1r paskui atsargiai pasakė, — 

turėti intymių santykių. Tada merginos 1r vaikinai ne- 
galėjo nevaržomai draugauti, kvailioti ar eksperimen- 
tuoti. Mūsų tėvai, kaip anksčiau jų tėvai, labai prižiūrė- 
jo savo vaikus. Aš nesiskundžiu. Dažnai toks būdas su- 
situokti nė kiek ne blogesnis negu davus vaikams 
visišką laisvę. Sunku pasirinkti esant didelei pasiūlai. 
Chosė niekaip neišsirenka. Ir ko jam rinktis? Jo motina 
rūpinasi juo kaip kūdikiu, o jis turi kiek nori mergelių 
pasilinksminti. Man tas nepatinka, bet jo motina į tai 
nekreipia dėmesio, sako, kad man nepatinkančios visos 
žmogaus laisvės, jeigu jomis naudojasi kiti, o ne aš. 

— Ar tai tiesa? — pasiteiravo Frensis. 

Jis dėbtelėjo į ją kone paniekinamai. 

— Kas per klausimas! Tiesiog aš manau, kad visi: 1r 
vyrai, ir moterys, - turi pagrįsti savo žodžius bei elge- 
sį. Tačiau mano žmona įsitikinusi, kad jai niekad nerei- 
kia nieko motyvuoti. Neįmanoma gyventi su žmogumi, 
manančiu, kad bet koks pokalbis beprasmis, nes ji vis 
tiek visada teisi - juk ji moteris 1r motina, o aš, kadangi 
esu jos vyras ir ispanas, - neteisus. Žinot, - jis vėl išsi- 
šiepė, - Sevilijos policijoje tarnauja ginklą nešiojanti 
moteris. Ji nuostabi. Pasakiau Chosė motinai, kad ji tu- 
rėtų sekti jos pavyzdžiu, tai ji paleido į mane gerą pus- 
dubenį. 

— Kur nepaleis, - šyptelėjo Frensis. Ji šaukšteliu 
kabino tirštą tamsią svarainių tyrę, kuri, anot Luiso, bu- 
vo pagaminta pagal senosios maurų virtuvės, kaip ir di- 
džiosi0s pupos, receptą. 

— Jūs tokia santūri, - pasakė jis. - Kodėl jūs neap- 
rėkiate manęs? 

— Būtų labai kvaila. 

— Visa bėda, kad Chosė motina, manding, kvaila. Ji 
mano sūnaus motina ir vesdamas mylėjau ją. Galima tik 
liūdėti, kai miršta meilė - juk ji kažkada gyvavo, 0 visa, 
kas gyvuoja, yra reikšminga. Kodėl jūs neištekėjote? 

Frensis padėjo šaukštelį ant jau ištuštintos lėkštu- 
tės. Ji įsistebeilijo į savo vyno taurę. Taip pat tuščia. 
Kiek taurių ji jau išgėrė? 

— Niekad nenorėjau. 

— Netikite santuoka? — Jo balse suskambo vilties 
gaidelė. 

— Ne, kodėl, tikiu. Nemanau, kad ji būtų taip ilgai 
egzistavusi kaip visuomeninis reiškinys, jei tai nebūtų 
geriausias vyro ir moters sugalvotas būdas bendruome- 
nei kurti. 

— Tada kodėl? — Luisas pripildė jai taurę. Pusė plau- 
kų kaip sparnas nuslinko jai ant veido ir paslėpė jį nuo 
Luiso akių. 

— Aš norėčiau, - atsargiai pradėjo Frensis, sukinė- 
dama taurės kojelę, - su kuo nors, su kokiu vyru tokių 
santykių, kurie mane pakylėtų 1r stiprintų. Jei, tarkim, 
mes, tas vyras ir aš, būtume viename kambaryje, norė- 
čiau, kad jam atrodytų, jog tas kambarys geriausias, nes 
jame esu aš. Taip pat norėčiau, kad tai jausčiau ir aš. 

Jis truputį patylėjo, o paskui paklausė: 

— O kodėl taip negalėtų būti? 

— Aš nesakau, kad negalėtų, - atsakė Frensis, - tik 
sakau, kad to aš niekad nejutau. - Ji pakėlė stiklą ir nu- 
gėrė gurkšnį. 

Luisas nieko neatsakė. Ji pažvelgė pro savo plaukų 
uždangą į jo rusvos odos ranką, kyšančią 1š šviesiai 
melsvų marškinių rankogalio, padėtą ant staltiesės per 
šešis colius nuo jos blyškios rankos su paprasta sidabro 
apyranke ant riešo, laikančios taurę vyno. Nė viena ran- 
ka nekrustelėjo. Po kiek laiko Luisas prašneko: 

— Noriu nuvežti jus pasižiūrėti pačių gražiausių 
sodų. 

Dabar, gulėdamas puikiame sode ir stebėdamas 
Frensis, Luisas pajuto kažką daugiau negu smalsumą, 
sakytum norą ginti, užvaldyti, gėrėtis ir, net pats nuste- 
bo, baimingą pagarbą. Kas ji per viena? Kodėl, būdamas 
su ja, taip dažnai pajunta, kad ji savo mintimis tolsta 
nuo jo, 0 jam norisi sekti įkandin, stverti ją ir prašyti, 
kad atsiskleistų jam. Ir kodėl dabar, kai ji, va, daro pa- 
prasčiausią dalyką - aunasi nuo baltų, niekuo nepasižy- 
minčių, net kiek per didelių, kad būtų gražios, kojų san- 
dalus, jį apima geismas? Jis nurijo seiles, manydamas, 
kad toks menkas garsas nebus girdėti fontanams čiur- 
lenant. 

— Luisai? Ar jau pabudote? - paklausė Frensis. 

Jis atsisėdo rąžydamasis. 

— Ar nenuvežtumėte manęs prie kapavietės su 
marmuriniais liūtais? Ferdinando 1r Izabelės, apie ku- 


riuos pasakojote. 

Žinodamas, kad jai nepatiks, jei pasakys, kad nu- 
vežtų visur, kur tik ji panorėtų, užgniaužė tuos žodžius 
1r tarė: 

— Žinoma. Man visad patinka ten apsilankyti. Tuos 
antkapius pastatė Karolis V, nes labai didžiavosi savo 
seneliais. Ar ne gera proga pamąstyti apie tai, kaip pui- 
ku turėti vaikaitį, kuris tave taip vertina? 


Antkapiai iš balto Italijos marmuro Frensis padarė 
didelį įspūdį. Netoliese, stiklinėse vitrinose buvo maty- 
ti Izabelės karūna, Ferdinando kalavijas ir, kas ją ypač 
sujaudino, vėliavos, su kuriomis Katalikų bažnyčia at- 
kovojo Granadą 1r išvijo iš rojaus vargšą ašarojantį Bo- 
abdilą į žiaurų pasaulį. Prie Izabelės antkapio degė ma- 
žytė, keliolikos vatų lemputė, kurios, kaip pasakojo 
fuisas, geidavo savo testamente karalienė. 

— Elektros lemputės? 

— Žinoma, kad ne lemputės, - nusišypsojo Luisas. — 
Dar mano vaikystės, net jaunystės laikais čia nuolat 
degdavo žvakė. 

O pati katedra Frensis nepatiko. 

— Kažkokia neproporcinga, 1r tokia jau nežmoniškai 
sunki. 

— Ispanai mėgsta masyvumą. 

— Ir visa ta bronza su auksu. Tiesiog bjauru. Kodėl 
taip suniokojo akmens grožį? 

— Jie norėjo, kad viskas čia žibėtų, kad katedra at- 
rodytų pilna spindinčios šviesos. Ši katedra laikoma 
vienu ryškiausių ispanų renesanso paminklų. 

Frensis atsilošė į dar masyvesnį piliorių, negu Se- 
vilijos katedroje jos ramstytą prieš keletą mėnesių. 

— Luisai, aš daugiau jau nebegaliu žiūrėti į tas gro- 
žybes... 

— Man reikėjo seniai jus iš čia išsivesti, jūs pavar- 
gote. 

— Tik nuo reginių. Ir mąstymo apie maurus. Man 
buvo labai įdomu, bet... 

Jis paėmė ją už rankos. 

— Ar galite eiti? Iki ba7vadox kur palikome automo- 
bilį, ar palauksite čia, kol atvažiuosiu jūsų? 

— Aš nueisiu. Man nieko bloga, tikrai. Gal mane 
taip veikia bažnyčios, ypač katalikų. 

Jis paėmė jos ranką sau po paranke. Frensis įsikibo 
1 ją, bet pajutusi, kad pasirėmė kiek per daug, nors ne 
tiek, kiek jai norėtųsi, truputį atleido jo ranką. O jis pri- 
spaudė ją tvirčiau. 

— Na, Frensis, nebūkit jau tokia anglų panelė, - pa- 
sakė jis 1r išsivedė ją į saulės šviesą. 

— Tik nesidairykite į fasadą. Net man, ištikimam 1s- 
panui, jis siaubingas. Iš pradžių paieškosime jums ko 
atsigerti. Čia savo kokybe garsėja vanduo, galima jo at- 
sigerti su citrinos sultimis 1r cukrumi. 

— Va, - kalbėjo jis, sodindamas ją ant žalios metali- 
nės kėdės po tentu. - Nusiimkite skrybėlę ir atsipūs- 
kite. 

— Spėju, kad jums ji nelabai patinka. 

— Na, sakykim, yra ir dailesnių... 

— Bet ji saugo mane nuo saulės, kitaip tuoj paraus- 
čiau 1r atsirastų strazdanų. 

— Strazdanų? 

— Čia, — ji bakstelėjo į nosį. - Žavu, kai vaikai straz- 
danoti, bet tik ne suaugusieji. 

Luisas pasisuko su visa kėde ir pašaukė padavėją. 

— Privalau pramokti ispaniškai, - pasakė Frensis. — 
Kaip žmogus, besiverčiantis turizmu, esu gėdingai ne- 
gabi kalboms. 

— Ar jūs muzikali? 

— Nelabai. 

Jis nusijuokė. 

— Še tai tau! Tai kokie jūsų privalumai? 

Ji šyptelėjo 1r be jokio koketavimo atsakė: 

— Gal jūs pasakysite? 

— Rimtai? 

— Ne. 

— Na va! - šūktelėjo jis, skėsdamas rankas. - Jūs 
vėl traukiatės atgal. 

— Luisai... 

— Paklausykit, Frensis, - jis tamsiomis žibančiomis 
akimis palinko į ją. - Aš noriu geriau jus pažinti. Aš nie- 
kad su moterimis taip nekalbėdavau, niekad nesijaučiau 
taip... gaubiamas slapties, ir kai tik kiek priartėju prie 
jūsų, jūs iškart traukiatės nuo manęs. Kodėl taip elgia- 
tės? Ko jūs bijotės? 

Ji įsmeigė į jį akis. 

— Nežinau. 

Padavėjas atnešė du aukštus stiklus su citrinos sul- 
timis, ąsotėlį vandens ir mažyčiame metaliniame inde- 
lyje kelis paketėlius cukraus. Jis viską išdėliojo ant sta- 
lo. Luisas nekreipė į jį dėmesio. 

— Frensis, juk mes dabar draugai. Mes erzinamės, 
juokaujame, pasakojamės apie save. Tiesa, mes pažįsta- 
mi dvi ar tris dienas, tai nelabai daug, bet bemaž visas 
jas praleidome drauge. Aš ne 1š tų pavojingų vyrų. Pa- 
žvelkite į mane. Man keturiasdešimt aštuoneri, trys ki- 
logramai antsvorio, esu iš viduriniosios klasės, mano 
uošvė pasakytų — buržuazijos atstovas, verslininkas. Aš 
ne vilkas. Mes kartu dirbame, ir mūsų darbo santykiai 
pavirto draugyste. Ar jums būtų geriau vienai važiuoti į 
Kordobą? 

— Žinoma, kad ne, - atsakė Frensis, ir jai suspaudė 
širdį baimė, nė kiek nesusijusi su kelione vienai į Kor- 
dobą. 

— Tada nesielkite taip su manim, - pratrūko kone 
piktai, guviai pilstydamas 1r maišydamas gėrimą, - tarsi 
būčiau koks laukinis, o jūs - išpertas šuo. 

Ji tylėjo. Jis baigė maišyti 1r padavė jai stiklą. 

— Pažiūrėkit, ar pakanka saldumo... 

— Saldu. Skanu. Luisai... 

— Ką? 

— Aš manau, - atsargiai pradėjo Frensis, - kad vien- 
gungio gyvenimas turi ir privalumų, ir trūkumų. Jis taip 
pat turi tokių ypatumų, kurie nei geri, nei blogi, bet tie- 
siog yra. Mano atveju viena tokių savybių yra ta, kad 

esu linkusi reaguoti į dalykus tam tikrais, dabar man jau 
įprastais būdais, ir dažniausia mano reakcija į išorinius 
dirgiklius, net ir į naujus reiškinius, yra trauktis. Tai 
nereiškia mano kritiško požiūrio į žmones, tai tiesiog 
yra paprasčiausia mano reakcija. 

Jis linktelėjo žvelgdamas į aikštę, kurioje sėdėjo, į 
mažą, vangiai mušantį baroko stiliaus fontaną viduryje 
1r tankiai sustatytus automobilius pakraštyje. 

— Bet kodėl manote, kad nauji dalykai gali jums tik 
pakenkti? Ar neateina jums į galvą mintis, kad kas nors 
nauja gali jus praturtinti, padaryti laimingesnę? 

— Žinoma, kad gali. Manau, kad gali net ir daug ge- 
ro duoti... 

— Tai kodėl?.. 

— Todėl, kad nemoku atsiverti. Noriu, bet nežinau 
kaip, - pasakė Frensis ir piktai pridūrė: - Ir nebandyki- 
te manęs dėl to erzinti. 

Jo veidas buvo labai rimtas. 

— Nė nemanau, - atsakė jis. 

Luisas paėmė jos skrybėlę nuo kėdės. 

— Dabar užsidėkite tą daiktelį, ir mes pamažėle grį- 
šime į pa7ador. 

Ji linktelėjo, paklusniai užsidėjo skrybėlę, bet kiek 
per daug nusmaukė ant pakaušio ir tai iš karto suteikė 
jai senamadiškumo ir naivumo atspalvį. Ji žvilgtelėjo į jį 
tikėdamasi: pritarimo. 

— Atleiskite, bijau, kad negaliu jos pakęsti, - tarė jis 
ir ištiesęs rankas atsargiai nuėmė jai nuo galvos skry- 

bėlę. - Man bus didžiausias malonumas nupirkti jums 
kitą, 0 toji tegul lieka čia. Kavinės savininko vaikai ap- 
sidžiaugs ją radę. 

Frensis kiek drovėdamas: pažvelgė į savo skrybėlę 
ant stalo. Ji nusipirko ją vieną karštą dieną daug negal- 
vodama „North End Road“ kioske. 

— Vargšė skrybėlė, - virptelėjusi iš susijaudinimo, 
kad jis pats nuėmė ją, pasakė anaiptol jos nesigailėda- 
ma. — O kokią skrybėlę jūs man nupirksite? 

Jis atskaičiavo smulkių banknotų ir monetų ant pa- 
dėklo, kuriuo buvo atnešti gėrimai. 

— Gal tokią, kokias deda asiliukams, - atsakė nė ne- 
šyptelėjęs, - su skylėmis ausims. 


Važiuojant į viešbutį Luisas paklausė, ar ji nepalai- 
kysianti jo labai nemandagiu, jei kartą kitą paskambins 
darbo reikalais. Ne, tikrai ne, atsakė ji. Jis atlošė jai sė- 
dynę taip, kaip ir atvykstant, kad galėtų gulėti ant nuga- 
ros 1r Žiūrėti, kaip blanksta dangaus mėlynė saulei 
krypstant į vakarus, kaip ryškėja, didėja Siera Nevados 
kalnai ir jų reljefas darosi vis dramatiškesnis. 

— Ar tikrai jums patogu? — paklausė jis. 

— Tikrai. Tiesiog palaima. Kaip gyva nesu taip pato- 
giai važiavusi. 

Ant užpakalinės sėdynės puikavosi nauja šiaudinė 
skrybėlė. Jos kaubrė buvo daug žemesnė už senosios, o 
atbraila trigubai didesnė 1r lanksti. Luisas privertė ją 
matuotis vienuolika skrybėlių. Ko gera, per visą savo 

gyvenimą nesimatavo vienuolikos skrybėlių, bent jau ne 
per penkiolika minučių. Ji turėjo tik vieną tamsiai mėly- 
ną skrybėlę, kokią paprastai nešioja anglų viduriniosios 
klasės atstovės; tokias dedas: mamos, eidamos į mokyk- 
14 išleistuvių dieną, ar nuotakos draugės į vestuves, jei 
jos vyksta žiemą. Luisui tikriausiai ji būtų taip pat bjauri. 
Sakytų - atgyvena ir būtų teisus. Prisiminė savo senąją 
skrybėlę, paliktą kavinėj ir laukiančią ispaniukų, kurie 
juoksis nustebę, kad kažkokia žmogysta galėjo ne tik 
nusipirkti, bet 17 nešioti tokį daiktą, 1r ją užliejo pasidi- 
džiavimo banga. Lyg atsikračiusi tos skrybėlės ji įveikė 
kad 1r nedidelį, bet reikšmingą barjerą savo gyvenime. 
Kai pagaliau išsirinko naują skrybėlę 17 Luisas pritarė 
jos apsisprendimui, ji, savo pačios nuostabai, pasakė: 

— Norėčiau nusipirkti dar šalikėlį 17 užrišti jį ant 
skrybėlės, - o jis patenkintas atsakė: 

— Jūs visai teisi, bet pirksiu jį aš. 

Ir jis nupirko 11gą, plono šilko violetinių, mėlynų ir 
žalių spalvų šalikėlį, o pardavėja mikliai užrišo jį aplink 
kaubrę taip, kad šalikėlio galai laisvai krito nuo plačių, 
banguojančių skrybėlės kraštų. 

— Geriau, - tarė Luisas, žiūrėdamas į ją. - Kur kas 
geriau! 

— Net ir prie „Markso ir Spenserio“ prekybos cen- 
tro marškinėlių? 

— Net Ir prie jų. 

Dabar skrybėlė su rūpestingai ištiestais šalikėlio ga- 
lais pūpsojo ant sulankstyto Luiso lininio švarko. Kaž- 

koks absurdas, galvojo Frensis, taip džiaugtis, net jau- 
dintis dėl skrybėlės. Aišku, ji prašmatni, bet Frensis nie- 
kad nešautų į galvą mintis mokėti net ketvirtadalio tos 
sumos už daiktą, skirtą slėptis nuo saulės; tačiau ta 
skrybėlė ne tik saugos nuo saulės spindulių, ji dar 1r ele- 
gantiška, ir romantiška, jai tinka ir... ją dovanojo Luisas. 

Šalia Luisas vis kalbėjo telefonu, liete liejosi greita, 
šaiži ispanų kalba, ji labai skyrėsi nuo italų 1r visiškai 
nuo anglų kalbų ritmikos. Jis pasakojo jai, kad yra Sevi- 
lijos fabriko, taip pat statybinių pastolių gamyklos val- 
dybų narys, kad jam priklauso nedidelis vynuogynas, 
tie keli viešbučiai, na, ir dabar ta projektuojama ekolo- 
giškai švarių produktų ferma. Jis pasišovęs samdyti tik 
moteris darbui toje fermoje, nes jos, pasak jo, rūpestin- 
gesnės, labiau suinteresuotos dirbti - joms reikia išlai- 
kyti vaikus. Jis ketino į tą fermą investuoti daugumą sa- 
vo pinigų, uždirbtų per pastaruosius dvidešimt penke- 
rius metus. Norėjo, kad ji būtų didžiausia tokio profilio 
ferma Europoje. Jis klausinėjo Frensis, kokia jos agen- 
tūros metinė apyvarta. Jai atsakius paklausė: 

— Su dviem darbuotojais? 

— Viena dirba visą darbo dieną, kita - pusę, ir aš. 

Jis pliaukštelėjo lūpomis. 

— Neblogai, - pasakė jis. 

— Geriau jūs jau patyleėkit, - ramiai pasakė ji. Jis 
šyptelėjo. 

— Po dešimties metų, kai būsite mano amžiaus, už- 
dirbsite milijoną. 

— Mane tenkina ir dabartinė padėtis. 

Tenkinti tenkina, galvojo ji, bet visa bėda, kad nedi- 
delės apimties verslas plečiasi ir to nesustabdysi, kad ir 
kaip norėtum. Va, atvažiavo į Ispaniją, nors nuolat kal- 
bėjo, kad jai ir jos klientams užteks Italijos visiems lai- 
kams, 1r štai, ant užpakalinės sėdynės jos skrybėlė, 
pirkta žmogaus, su kuriuo ji ruošiasi užmegzti dalyki- 
nius ryšius. Apie kokius reikalus jie kalbėjo? Beveik 
apie jokius! 

— Tarkitės su Chuanu, - pasakė Luisas, nurodyda- 
mas viešbučio vadybininką. - Apie kainas kalbėkitės tik 
su Chuanu. Jums priimtinas mano viešbutis, man - jūsų 
agentūra. Mes juk jau sutarėme dėl to. Liko tik kainas 
aptarti, tai dėl jų 1r kalbėkitės su Chuanu. 

Chuanas buvo nedidukas, žvitrus žmogus ir labai 
stengėsi įtikti Luisui. Todėl jis itin pagarbiai Žiūrėjo į 
Frensis, - ją, šiaip ar taip, pats Luisas atvežė į Mocha- 
są, - ir labai daug šypsojosi. Atrodo, kad reikalai eisis 
puikiai. Frensis užsakė savaitei šešis iš dešimties vieš- 
bučio dviviečių kambarių gegužės mėnesį ir savaitei 
spalio mėnesį, mokėdama specialią kainą, į kurią įeina 
mokestis už pusryčius ir pietus. Abi pusės sutarė laiky- 
ti užsakymą eksperimentu ir žiūrėti, kokie bus agentū- 
ros klientų atsiliepimai. Pati Frensis nelabai dėl jų bai- 
minosi. Viešbutis su vėsiais, uždarais, įvairiakampiais 
kiemais, miegamaisiais, apstatytais žaviais lyg koply- 
čios, lyg kaimo trobos rakandais, gražiais, pavėsingais 
sodais, puikia virtuve negali nepatikti Žmonėms. O 

sveikatingų angliškų pasivaikščiojimų mėgėjai galės iki 
soties džiaugtis nuostabiomis kaimo apylinkėmis. „Kas 
jūs per žmonės, - stebėjosi kartą Luisas, - vaikščiojate 
savo malonumui! Mes vaikštom tik tada, kai reikia kur 
nors nueiti“. O kokie čia atsiveria vaizdai, kokie įdomūs 
paukščiai ir augalai! Ar gali ko nesužavėti jos tik pro- 
bėgšmais matyta Granada, jos neįtikėtinas grožis, egzo- 
tika, išskirtinumas, kur katalikai 1r šiandien net neban- 
do pamiršti savo mauriškos praeities šimtmečių. Kaip 
keista, galvojo svajingai įsistebeilijusi į dangų, kad čia 
reikalai tvarkosi tarsi savaime, be ypatingų mano pa- 
stangų. Tarsi stoviu ant jūros kranto, o kiekviena banga 
atneša man tai, ko noriu, net ir tai, ko dar nežinojau no- 
rinti, bet paskui jau nė už ką negaliu be to apsieiti. 

Luisas baigė kalbėti telefonu. 

— Šiuolaikinė ekonomika! - burbtelėjo. - Kaip kvai- 
la! Kitais metais turbūt bus pigiau importuoti odą ba- 
tams iš Argentinos negu naudoti vietinę. Jau pabudote? 
Ar miegojote? 

— Ne. 

— Norite valgyti? 

— Dar ne. 

— Frensis, aš noriu jums dar kai ką parodyti, kol ne- 
išvažiavome iš Mochaso. O paskui važiuosime į Kordobą. 

— Rytoj? 

— Arba poryt. 

— Bet aš turiu penktadienį grįžti namo. 

— Kodėl? 

— Neklausinėkite kodėl. Pats puikiai žinote. Man 
reikia dirbti, kaip ir jums. 

— Kartais turime pamiršti reikalus arba juos apeiti. 
Ar jums čia nesmagu? 

— Pats matote, kad smagu. 

— Tada šiuo metu tai yra svarbiau negu jūsų ar ma- 
no reikalai. Yra toks baisus pasakymas „sveikas pro- 
tas“. Negaliu jo pakęsti. Jis nieko bendra neturi nei su 
tikru protu, nei su tikrais jausmais. 

— Anksčiau turėjo. Anksčiau jį taikydavo Žmogui, 
kaip tik gebančiam giliai jausti. 

— Tikrai? 

— Tikrai. 

— Tada atsi1mu savo žodžius. Vartosiu tą pasakymą 
senąja prasme. Nuo dabar, Frensis, aš noriu, kad niekad 
neprarastumėte sveiko proto. Noriu, kad nevaržytumė- 
te savo jausmų. Ar neužgniaušite jų? 

Ji nepajėgė atsakyti, tik nusigręžė slėpdama veidą, 
pilną didžiausio džiaugsmo. Po neilgai trukusios tylos 
jis atsiduso, vėl pasiėmė telefoną ir pradėjo rinkti Mad- 


rido numerį. 

Tą naktį ji sapnavo Lizi. 

Ji eina koja už kojos keliu į Džuljetos namus ir girdi 
kažką verkiant, vis garsiau 1r garsiau, o paskui mato, 
kad žmogus, kuris verkė, bėga priešais į ją. Kai priartė- 
jo, pamatė, kad ta: Lizi, labai jauna, gal kokių dvidešim- 
ties metų, labai ilgais plaukais, apsirengusi vienu iš 
Barbaros kaftanų. Frensis išskėtė rankas, siekdama ap- 
kabinti seserį, bet Lizi nekreipė į ją dėmesio ir verkda- 
ma pralėkė it vėjas pro ją keliu žemyn 1r dingo. Paskui 
dar jai šmėkštelėjo keli trumpi sapnai; sapnavo Grana- 
dą, Alhambros Liūtų rūmų reljefiniais ornamentais 1š- 
puoštas arkas, bet kai rytą nubudo, prisiminė tik sapną 
apie Lizi. 

Iš ryto jos kambarys buvo nuostabus: vėsus, mels- 
vai šviesus, tarsi būtų prie jūros, su tykiai ant grindų 
plytelių čežančiomis užuolaidomis 1r balsu moters, gy- 
venančios žemiau viešbučio sodo ir kas rytą šaukian- 
čios savo mažylį: „Pepe, ei, Pepe!“ Frensis niekad ne- 


girdėjo jo atsišaukiant. Matyt, turi, bet nenori eiti mo- 

kyklon, į mažytę, baltai išbaltintą mokyklėlę prie baž- 
nyčios, ir pasislėpė tas išdykėlis nenuorama, ispaniška- 
sis Semo variantas. 

Ji atsisėdo lovoje nubloškusi baltą, siuvinėtais 
kraštais paklodę. Chuanas sakė, kad paklodes siuvinė- 
ja dvi kaimo senutės, kurios jaunystėje nėrusios mez- 
ginius, bet dabar nerti negalinčios - akys ne tos. O ko- 
dėl ji turi galvoti apie Lizi? Ir ne tik galvoti, bet dar ir 
sapnuoti, ir dar taip negerai? Ji su malonumu nuleido 
kojas ant glotnių grindų. Gal Anglijoje lyja, gal lyja ant 
Lizi, o gal atsiliepė įsisenėjęs, nuolat ją slegiantis kal- 
tės jausmas, kad neatsiveria Lizi iki galo 1r kai ką pa- 
silieka tik sau, kad mylėdama seserį ir jos šeimą, jau 
ne taip ilgisi jų kaip anksčiau - gal tai krustelėjo mie- 
gančios Frensis pasąmonėje nelyginant priešistorinė 
pabaisa bedugnio ežero dumble ir apsireiškė jai sap- 
ne? Frensis pasipurtė ir ištiesė kiek galėjo į viršų ran- 
kas, o paskui nupėdino prie lango 1r praskleidė užuo- 
laidas. 

Langai atviri - kaip ir per visą naktį. Apačioje ža- 
liuojančiame ir žydinčiame sode Chuanas laistė vazo- 
nus, o drūtasis padavėjas - jų buvo dvejetas: vienas lai- 
bas, kitas storas - dėstė geltonas pagalvėles ant baltų 
metalinių kėdžių 17 braukė nuo baltų metalinių stalų 
prikritusius lapus ir žiedlapius. Ant vejos lopelio tupėjo 
Chuano šuo, linksmas mažytis mišrūnas su juokingai 


gauruota uodegyte, ir kasėsi. Jos klientams patiks tas 

šunėkas, galvojo Frensis, kaip 1r išsibarsčiusios akme- 
ninės pelargonijų vazos ir grakščiai besirangančios apie 
kaltos geležies baliustradą gvaizdės. Pasiges tik šezlon- 
gų- kurgi jie skaitys storus romanus, dar storesnius 
memuarus ir trijų dienų senumo Daily Telegrabh, pirktą 
Malagoje. Reikia pasakyti Chuanui apie šezlongus ir pa- 
aiškinti, kad jie — anglų silpnybė, dauguma negali be jų 
apsieiti, kaip ir be džemo per pusryčius. 

Žemiau sodo buvo matyti ankstyvos saulės nu- 
šviesti nuolaidūs, blankios abrikosų spalvos kaimo sto- 
gal. Žlugtas, aišku, jau lauke, kaip ir katės, kažkas 1spa- 
nišku ražu šaižiai brūžino akmeninį grindinį, 1š siaurų 
gatvelių aidėjo mulų kanopos ir kaimiečių, einančių vi- 
sai dienai dirbti į laukus, žingsniai. Frensis pastebėjo, 
kad čia mulus laikė tvartukuose, kurie buvo neatskiria- 
ma Mochaso trobos dalis, tarsi koks žemutinis aukštas, 
draugiškai glaudžiantis ne tik gyvulius, bet, jei reikia, ir 
šeimos dviračius ar motociklus. Čia žmonės, atrodo, 
gyveno tokį natūralų ir paprastą, gerai derantį su kas- 
dieniais darbais gyvenimą, įsišaknijusį į tas banguotas, 
rausvas kalvas 1r kalnus su alyvų giraitėmis, migdolų 
sodais 1r netikėtai atsiveriančiais tvarkingais, ryškiai 
žaliais kaip biliardas daržovių laukais. Bet tas jų gyveni- 
mas, deja, buvo varganas ir skurdus, sakė Luisas, ir kai 
Cuanas, paskelbė primąs padavėjus, iš vietinių kaimų į 
Mochasą atėjo trisdešimt septyni vaikinai, tikėdamiesi 


gauti vieną iš dviejų vietų. 

— Saulė klaidina šiauriečius, manančius, kad jei šil- 
ta, tai 1r lengva gyventi, - sakė Luisas. - Jūs gerokai 
nustebtumėte sužinojusi, kaip paprastai ir vienodai val- 
go šito kaimo žmonės. 

Ta mintis kiek prablaivė ją, taip pat ir prisimintas 
sapnas apie bėgančią ir verkiančią Lizi. Frensis grįžo į 
sujauktą lovą, atsisėdo ant krašto, pasiėmė telefoną ir 


paprašė sujungti su tarpmiestine stotimi. 


— Frensis! O, Frensis, kaip gerai, kad paskambinai! 

— Sapnavau tave, - tarė Frensis. - Negerai sapna- 
vau, todėl ir skambinu. Ar viskas gerai pas jus? 

— Gerai, - atsakė Lizi. 

— Tikrai? 

— Taip, tikrai, - patvirtino Lizi. - Mes suvedėm me- 
tų balansą, tai žinai, koks jis... 

— Per Kalėdas Robas sakė, kad jis negali būti geras. 

— Taip ir yra. 

— Ar rimtai blogas? 

Telefone sutraškėjo ir stojo tyla. 

— Li1z1? 

— Manau, man reikia pasiieškoti darbo, - pasakė Li- 
zi. - Kad galėtume susimokėti įnašus už namą. Nieko 
baisaus. Nenoriu eikvoti brangaus telefoninio laiko... 

— Darbo? Betgi tu dirbi Galerijoje... 

— Darbo kitur. Robas su Dženi galės vieni susitvar- 


kyti Galerijoje. Robas klausė, ar aš norėsiu ieškotis 

darbo, ar jam geriau, 1r aš nutariau dirbti pati. Dabar ga- 
na bjauriai jaučiuosi - atseit pasirinkau lengvesnį krūvį. 

— Kada apsisprendei? 

— Vakar. Nuėjau pas Džuljetą. Mes negalime prašyti 
tėčio pagalbos. Robas nenori, ir aš, ko gera, taip pat. 

— Gal aš galiu padėti? 

— Frensis, juk tu neturi pinigų... 

— Turiu tiek, kad galėčiau truputį padėti... 

— Ne. Tu labai gera, bet ne. Nereikia visko dramati- 
zuoti, daugybė žmonių tokią pačią košę srebia. Mums 
reikia tik šiek tiek pakeisti gyvenimo būdą, bet tai ir 
yra sunkiausia, nes niekad nemanėm, kad kada nors to 
prireiks. Daugiau nekalbėkim apie tai, žinai, slegia, o 
čia dar tas lietus kaip iš kibiro. Ar gerai leidi laiką? 

— Bijau, kad taip... 

— Tai ko bijai? 

— Nes jaučiuosi kaip kokia kiaulė —- aš čia smagi- 
nuosi, o jums ten tokios bėdos. 

— Frensis, liaukis! - griežtai nutraukė Lizi. - Aš juk 
nesu tokia smulkmeniška. Tai kaip ten tau? 

— Daug saulės, paprasta, žavinga, bet justi kažkoks 
nuožmumas. Ispanija, manding, nuožmi šalis. 

— Ir tavasis ponas, kaip ten jis, Morena taip pat? 

— O ne. Jis ne nuožmus. Jis... 

— Koks? 

— Nuostabus. 


— Frensis... 

— Žinok, aš labai laiminga. 

— Frensis, kas ten darosi? 

— Niekas, - atsakė Frensis. - Tik jis mane visur ve- 
žioja, viską aprodo, mes daug kalbamės, o paskui aš ta- 
riuosi su jo vadybininku verslo reikalais. 

— Frensis! - šaukė Lizi iš lietingos Anglijos. — 
Frensis, tu įsimylėjai? 

— Taip, - prisipažino ji, - Ispaniją, šitą kaimą ir... 

— Ir ką dar? 

— Save pačią. Čia aš tikrai sau patinku. 

— Panašu, kad visai pametei galvą! - šaukė Lizi. 

— Na, gal taip nesakyčiau. Tiesiog čia atsipalaidavau 
1r esu laiminga. 

— Dėl dievo meilės, būk atsa7g1! 

— Nepamiršk, kad man trisdešimt aštuoneri! 

— Dieve, žinau. Atleisk. Tikrai tau labai smagu? 

— Tikrai. 

— Labai džiaugiuosi: dėl tavęs, tikrai! 

— Parvažiuosiu namo šeštadienį ar sekmadienį. Ta- 
da ir pakalbėsime. Žinoma, galvoju apie jus, bet maža iš 
to naudos... 

— Dar ir kiek. Aš nuėjau pas Džuljetą, nes tavęs ne- 
buvo. 

— Bet juk yra Robas... 

Stojo vėl mažytė pauzelė. 

— Taip, yra, - atsakė Lizi. - Paskambink, kai sugrį- 


ši. Dėl mūsų nesirūpink, ne taip jau mums blogai. Ačiū 

už skambutį, man tai - didžiulė parama, rimtai. Sudieu, 
Frensis. 

Frensis išgirdo tylų trakštelėjimą — Lizi padėjo ra- 
gelį Langvorte. Jai derėjo paklausti, kokį darbą Lizi no- 
rėtų susirasti, kaip laikosi Robis, taip linkęs krimstis ir 
dabar, matyt, labai reikalingas Lizi paguodos. Jai reikė- 
jo - liaukis, Frensis, griežtai subarė save, tuoj pat liau- 
kis! Ne tu kalta dėl Lizi nesėkmių, kvaile tu, amžinai 
praskydusi:, kaltės jausmo apsėsta... 

Pasigirdo beldimas į duris. Frensis pakėlė nusmu- 
kusią naktinių marškinių petnešėlę. 

— Prašom)! 

— Labas rytas, - pasisveikino Luisas anapus durų. — 
Pamačiau, kad jūsų užuolaidos jau praskleistos. Ar pus- 
ryčiausite? 

— O kaipgi! 

— Tai gal valgom drauge? 

— Mielai. 

— Tada einu žemyn ir palauksiu jūsų. 

— Būsiu po dešimties minučių. 

— Čia juk Ispanija, - pasakė Luisas. - Nejau visad 
reikės jums priminti? Dešimt minučių ar valanda... 

Frensis nusijuokė. Ji krito į patalą ir be perstojo 
krizeno. 

— Nesijuokite viena pati, - subarė Luisas. - Nebū- 
kite tokia savanaudė, - bet balsas išdavė, kad ir jis pats 
juokiasi. Paskui: išgirdo jį lipant laiptais žemyn į nedidu- 
ką kiemą ir lyg dainuojant. 

— Noriu jus nuvežti į Mirasolą, - pasakė Luisas. — 
Kelias bus labai blogas, per kalvas... 

— Tai kodėl mums neiti pėsčiomis? 

— Pėsčiomis? Frensis, juk bus, kad ko, dešimt kilo- 
metrų! 

— Na tai kas? Negalite nueiti tokio kelio? Tik pagal- 
vokite, kaip į naudą išeitų tiems jūsų trims antsvorio 
kilogramams. 

Jis patapšnojo sau per pilvą. 

— Man dabar jie patinka... 

— Tai eikime į kompromisą. Dalį kelio nuvažiuosi- 
me, o likusį eisime pėsčiomis. 

— Šiurpus planas, - tarė Luisas. 

— Jūs tiesiog tinginys. 

— Jaunystėje aš puikiai žaidžiau tenisą, tikrai pui- 
kiai... 

— Tai manęs visai nedomina. Aš noriu pasivaikščio- 
ti po tas kalvas ir noriu, kad jūs eitumėte drauge. Galų 
gale, remdamasi savo patirtimi, savo klientams norė- 
čiau pasakyti, jog ten puikios vietos pasivaikščioti. Be- 
je, o kodėl mes ten vykstame? 

— Noriu kai ką jums parodyti. 

— Bažnyčią? Pilį? 

— Ne. Kai ką visai paprasto ir liūdno. Dabar eikite 
savo skrybėlės. 

Kai ji nulipo su skrybėle rankose, Luisas su Chua- 


nu stovėjo mažyčiame baltame kiemelyje už baro, kur 

augo figmedžiai ir viešbučio svečiai gerdavo prieš pie- 
tus šaldytą šerį. 

— Chuanas sako, kad yra bėdų su vandeniu. Dėl jo 
stygiaus kenčia visas tas rajonas. Dvi cisternos ant sto- 
go per naktį neprisipildė vandens. - Luisas nusigręžė ir 
ėmė greitakalbe kažką sakyti Chuanui. - Frensis, ko 
gero, reikės vėliau mums važiuoti į Motrilą pasibarti su 
valdžia, bet tą padarysime po išvykos į Mirasolą. 

— Gal norite tai padaryti pirma, turiu galvoje, van- 
dens reikalus. 

— Ne, - atsakė Luisas. Ji šyptelėjo Chuanui. - Chu- 
anas čia valdytojas, taigi vandens problema - jo reika- 
las. O man belieka tik mokėti už jo rūpesčius. Eime. 

Luiso automobilis, pageltęs nuo dulkių, stovėjo ne- 
didelėje aikštelėje po akacija. Seniams dar per anksti 
žmonėtis, todėl aikštė buvo tuščia, tik viename kampe 
višta pro tinklinę tvorą tyrinėjo šiukšlių kibiro turinį, O 
kitame išstypusi katė stebėjo ją apsimetusi abejinga. 
Baras uždarytas, taip pat 1r paštas, nušiuręs barokinis 
pastatas su nusilupusiais nuo fasado didžiuliais tinko 
gabalais. Tik vienut vienintelė krautuvėlė rodė šiokius 
tokius gyvybės ženklus - ant durų pakabinta plastikinių 
juostelių užuolaida, matyt, nuo musių apsiginti, vėjeliui 
papūtus, kiek subanguodavo. 

Luisas iš kaimo pasuko šiaurės rytų link ir važiavo 
siaurų gatvelių, ne platesnių už namo duris, labirintu su 
šmėkščiojančiais kiemais, gėlėmis, tamsiomis dirbtuvė- 
lėmis ir dar tamsesnėmis angomis vidun, o paskui, kur 

gatvės paplatėjo, Motrilo verslininkai buvo prisistatę 
bjaurių, neskoningų modernių vilų, aptvertų grėsmin- 
gomis sienomis ir grotomis. Kai kurių tų statinių prie- 
kyje žiojėjo didelės duobės, kažkada turėjusios tapti ba- 
seinais, o šalia jų visų stovėjo garažai keliems automo- 
biliams. Ko ne ispaniškas Langvortas? - pamanė Fren- 
sis. - Pavojingi miestiečių statybų čiuptuvai kėsinasi į 
senųjų gyvenviečių širdį. Už naujų vilų kapinės tįsojo 
lyg koks mažas miestelis, saugomas baltų sienų, už- 
dengtų abrikosų spalvos čerpėmis, 1r sergėjamas įspū- 
dingos koplyčios su būriu sargybinių - kiparisų. 

— Kai čia laidojo buvusį Mochaso merą, - pasakojo 
Luisas, - į laidotuves suėjo visi kaimiečiai iki vieno. Jis 
gyveno name, kur dabar posada, ir valdė kaimą kaip ti- 
ronas. Tada namuose nebuvo kanalizacijos, 1r keturi vy- 
rai kas rytą nešdavo jį mediniame krėsle į lauką atlikti 
savų reikalų, o paskui vėl nešdavo atgal. Visi bijojo jo 
kaip ugnies, nekentė jo, bet kai jis numirė, visas kai- 
mas, visi vyrai, moterys ir vaikai, gedėjo. Jie surinko pi- 
nigų jo statulai kaimo aikštėje pastatyti, bet kunigas 
neleido, nes meras buvo komunistas. 

— Kur pasidėjo pinigai? 

— Dingo, - atsakė Luisas. 

— Ar jų kartais nepasisavino kunigas? 

— Frensis, — šyptelėjo Luisas, — taip manyti baisiai 
nepadoru... 

Už kapinių nuo vieškelio atsišakojo kelias, rausvas 
nuo plytų spalvos dulkių, ir vinguriavo tarp dar raus- 

vesnio dirvožemio sklypų, apsodintų migdolų sodais. 
Paskui ėjo palei neaukštą kalvą, paskui nėrė į nedidelį 
dirbamos žemės slėnį, kur senis su jaunu vyru kaupė 
tvarkingą bulvių lauką šalia apgriuvusio namo, o paskui 
vėl kilo siauru raudonų ir gelsvų uolų tarpekliu į kau- 
burį, apžėlusį šiurkščiomis žolėmis. Nuo kauburio atsi- 
vėrė puikus vaizdas: bangavo kalvos 1r kloniai, išraižyti 
šviesiais keliukais, jungiančiais platybėje išbarstytus 
trobesius kaip karoliukus į vėrinį. Nebuvo matyti jokių 
vieškelių, elektros stulpų, jokių plastikinėmis plėvelė- 
mis dengtų šiltnamių ar panašių dalykų, jokių žymių, 
kad tuose didžiuliuose plotuose kas nors daugiau gyve- 
na, be paprasto žmogaus ar žvėrelio. O tolumoje, gal už 
kokių trijų mylių, ant šlaito virš miškingo tarpeklio ka- 
bojo didelis baltas kaimas, kurio varpinė rėmėsi į kylan- 
čią už kaimo nuokalnę. Luisas sustabdė automobilį 1r 
paskelbė: 

— Mirasolas. 

— Tai gal dabar einam? 

— Einam. Galim ir nukulniuoti. 

Išlipę iš mašinos pajuto čiobrelių kvapą. Buvo tyku 
tyku, tik dvelkė švelnus vėjelis, iš kažkur nešdamas 
Frensis taip pamėgtą ožkų kaimenės tilindžiavimo 1r 
mekenimo aidą. Ji užsidėjo skrybėlę ir šalikėlio galai 
suplevėsavo užpakalyje. Luisas ją stebėjo. 

— Na, tai pradedam jūsų anglišką pasivaikščioji- 


mą, - pasakė jis. 


211 


Ėjo daugiausia tylėdami. Po kojomis keliukas buvo 
minkštas ir vedė pamažėle į slėnį, priaugusį kupstais 
ryškių palėpščių ir erškėčių krūmų, susipynusių su lau- 
kiniais, kvapiais, rausvai violetiniais žydinčiais Žirne- 
liais. Dažnai praeidavo pro lopelius daržų, godžiai siur- 
biančių drėgmę 1š netikėto šaltinio, lysves pomidorų ir 
pupų, tvarkingai paremtų į sukryžiuotų bambukų pinu- 
čius, eiles morkų žaliais kuokštais, bulvių ir cukinijų 
juostas. Daržuose kai kur dirbo koks vienišas žmogelis, 
pririšęs savo mulą po medžiu, bet dauguma jų buvo tuš- 
ti ir tiesut tiesutėliai, sakytum sodinti pagal liniuotę. 
Sykį išdykusiam gūsiui nupūtus Frensis skrybėlę, Lui- 
sui teko nuimti ją nuo neišvaizdaus medžio mažais, tar- 
si šikšniniais lapeliais ir tokiomis pat šikšninėmis ilgo- 
mis, kuokštais karančiomis ankštimis, 1r vėliau Luisas 
paskelbė, kad laikas atsipūsti, 1r atsisėdo ant akmens, o 
Frensis įsitaisė šalia jo ant žolės ir papasakojo jam, kaip 
Barbara pabėgo į Šiaurės Afriką pas hipius ir kad tada, 
tiesa, kartais ir dabar, tas jos žingsnis buvo vertinamas 
kaip laisvės siekis, bet, deja, baigėsi šnipštu. 

— Sakytum pabėgdama ji atkimšo butelį, bet, grįžusi 
namo, tuoj pat vėl jį užkimšo. 

Luisas paklausė, ar ji panaši į motiną. 

— Nelabai. Ji tamsiaplaukė 1r griežtos išvaizdos. O 
tėvas šviesiaplaukis. Bent buvo, nes dabar jau žilas. 

— Ir aš Žilstu, — atsiduso Luisas. 

— Tikrai? O ką, nepatinka? 

— Žinoma, kad ne, - atsakė jis šypsodamasis. 

Takas į Mirasolą buvo statesnis, negu atrodė. Ir da- 
rėsi vis labiau akmenuotas, vis tamsesnis, nes buvo 
tankiai priaugę medžių, vis dažniau vinguriavo tarp šlai- 
to uolų. Luisas pradėjo aimanuoti, bet Frensis tik kopė 
pirmyn tai dengiama šešėlių, tai saulės nušviesta, ir kai 
takas pasiekė skalda grįstą vieškelį, atsisėdo ant ak- 
mens palaukti Luiso. 

— Siaubinga! - sušuko pasirodęs sunkiai alsuoda- 
mas Luisas. 

— Automobiliu: taip pat būtų siaubinga, - atsakė 
Frensis. - Pagalvokite apie pakabą. - Ji palaukė, kol jis 
atgavo kvapą. - O dabar papasakokite apie tą kaimą. 

Ji pažvelgė išilgai vieškelio. Pirmieji Mirasolo na- 
mai kabinosi į stačius šlaitus iš abiejų jo pusių grėsmin- 
gai balansuodami ar pusiau įsirausę į nuokalnę, nubal- 
tinti, uždarom langinėm, paslaptingi. 

— Per pilietinį karą kaimas palaikė respublikonus, — 
tarė Luisas. 

— Vargšai žmonės. Toks baisus buvo karas. 

Jie pasidavė vieškeliu į gyvenvietę. Kelias buvo 
gražus, banguojantis kartu su kalvomis. Seni namai su 
balkonais, langinėmis, išpjaustytomis pertvaromis, taip 
primenančiomis jų maurišką praeitį, buvo išbarstyti 
tarp kauburių ir pašlaičių ir pasiekiami tik siauručiais ir 
stačiais takeliais, nelyginant stogvamzdžiais. Mirasolo 
gyventojai, matyt, mėgo augalus, nes vynuogienojai, 
persipynę su besidriekiančiomis nasturtomis ir bugen- 


Žio 


vilijomis, visur kerojo ant sienų bei stogų; visi laiptai, 
visos terasos buvo nustatytos gėlių vazonais. 

— Bet čia nematyti žmonių, - nustebo Frensis. 

— Ne. Niekad jų nepamatysite. 

Frensis pakėlė galvą. Saulė it nublizginta moneta 
spindėjo ramiame danguje. Paskui pažvelgė į sukančią 
šonan gatvę. Viskas taip tapybiškai 1r žavu, bet podraug 
paslaptinga ir nyku. 

— Kodėl čia taip nyku? Kodėl čia tvyro toks liūdesys? 

— Eime, - pasakė Luisas ir paėmė ją už rankos. 

— Kur mes einame? Kodėl mane čia atvedėte? 

Luisas pasuko iš kelio 1r laikydamas ją už rankos 
emė kopti stačiais laiptais šalimais bažnyčios, o paskui 
kylančiais 1r už jos. Balta akla siena ėjo iš vienos 1r iš 
kitos laiptų pusės ir tarpas tarp jų buvo toks siauras, 
kad Luisas turėjo lipti pirma 1r tempti už rankos Fren- 
sis kaip vaiką paskui save. Taip jie vis lipo pro daugelį 
uždarų vartų 1r užsklęstų durų, pro šoninius aklagat- 
vius, pro vieline tvora aptvertą nediduką kiemelį, kur 
juos visiškai atsidavusiomis geltonomis akimis nulydė- 
jo vokiškas vilkšunis 1r galų gale pasiekė lyg ir aikštelę, 
nelygią, akmenuotą plokštumą virš kaimo po rusvos 
uolos kyšuliu. Abu uždusę gaudė kvapą. 

— Žiūrėkite, - sunkiai kvėpuodamas tarė Luisas ir 
parodė pirštu žemyn. 

Frensis pažvelgė apačion. Mirasolo stogai ir gėlės 
strimgalviais, stačiomis kaskadomis lėkė į tamsų tar- 
peklį. 

— Ar atvedėte mane čia to vaizdo pasižiūrėti? 

— Ne, - atsakė Luisas. 

— Tai kodėl? 

— Noriu kai ką jums parodyti. - Jis priėjo prie jos 1r 
šilta ranka paėmė jai už alkūnės. — Va čia. 

Jie nuėjo skersai akmenuotos plokštumos. Ji sukosi 
apie kalvą rytų pusėn kartu su uolos kyšuliu. 

— Žiūrėkite, - mostelėjo Luisas laisva ranka. 

Frensis nukreipė akis ta kryptimi. Ant stačios uo- 
los keturių šešių pėdų aukštyje grubiai, nelygiai, išblu- 
kusia raudona spalva buvo nutepti vienas prie kito įVai- 
raus dydžio kryžiai. 

— Kas čia per kryžiai?! 

— Atminimo kryžiai, - atsakė Luisas. - Kaimas rė- 
mė respublikonus. Franko sukilėlių būriai užpuolė kai- 
mą ir visus jo vyrus, berniukus atvarė čia 1r prie tos ak- 
meninės sienos sušaudė. Po to įvykio kaimas taip ir 
neatsigavo. 

Frensis ištraukė iš jo rankos alkūnę ir nuėjo prie 
aikštelės krašto. 

— Jūs priblokšta? 

— Žinoma! - sušuko ji piktai. - Priblokšta ir įpykusi. 
Kas galėtų likti abejingas? 

Luisas vėl priėjo prie jos. 

— Ketvirtąjį dešimtmetį, kai mano tevas buvo jau- 
nuolis, Ispanija visam pasauliui tapo skirtingų įsitikini- 
mų simboliu. Jūs teisi, sakydama, kad mūsų pilietinis 
karas buvo siaubingas, jis tikrai toks buvo, nes vyko 

žūtbūtinė kova. Jūs, anglai, dabar nė vieno gero žodžio 
nepasakysite apie Franką, jums jis fašistų pabaisa. Man 
jis iš tiesų buvo despotas, ir aš manau, kad diktatūra — 
antrarūšė politika, bet jis nebuvo pabaisa. Kai Prancūzi- 
ja krito Antrajame pasauliniame kare, aš tada buvau 
vaikas, o jūs nebuvote net gimusi, jis atsisakė būti Hit- 
lerio sąjungininku. Jis išgelbėjo Ispaniją nuo nacių ir 
neprileido jų prie Viduržemio jūros, taigi Europa jam 
kaip ir skolinga, bent už tai. Aišku, čia šiurpi vieta, bet 
čia vykusiame terore glūdi ne blogis, o tragizmas. 

Frensis pažvelgė į jį. 

— Kodėl visa tai man pasakojate? Kodėl čia mane at- 
vedėte ir viską aiškinate? 

Jis suėmė ją už rankų. Palinko į ją, o akys jam švie- 
tė kaip ir tada, sėdint prie kavinės staliuko Granadoje. 

— Todėl, Frensis, kad turite suprasti Ispaniją ir is- 
panus. Aš jums parodžiau daug mūsų žavingų vietų, 
gražių dalykų, mūsų istorinį palikimą, kitų įdomybių. 
Matėte mano viešbutį, jo sodą, šiek tiek Granados, jūs 
šypsodamasi bendravote su mano žmonėmis, bet to ne- 
užtenka. Nepakanka pamatyti Ispanijos saulę, net kraš- 
to didingumą, jūs turite pamatyti 1r jos liūdesį, atkaklu- 
mą, išdidumą, skirtingų požiūrių nuožmią kovą. Privalo- 
te visa tai suprasti! 

Luiso įkarštis sklido per jo rankas į jos rankas. 

— Kodėl aš privalau tai suprasti? - beveik pašnibž- 


domis paklausė. 

— Todėl, kad turite žinoti, su kuo susidursite, jei 
mudu tapsime meilužiai. 

— Luisai... 

— Tai nelengva skirtingų kultūrų žmonėms. Aš šiek 
tiek susipažinęs su jūsų tauta. Norėčiau mūsų abiejų la- 
bui, kad ir jūs kiek nutuoktumėte apie manąją. 

Akimirką jai rodėsi, kad viskas aplink skyla į ske- 
veldras: dangus, grėsminga uola, nusmegęs slėnis, Lui- 
so veidas. Paleidęs rankas jis suėmė ją į glėbį ir tvirtai 
prispaudė prie savęs. Jai nuo galvos nuslydo skrybėlė ir 
nuskriejo per plokštumą it aitvaras. 

— Frensis, amo7“... 

— Ššš... — Ji pakėlė veidą, gal tik kiek pakreipė, nes 
buvo beveik tokio pat ūgio kaip ir jis, 17 Luisas pabučia- 
vo ją. Ji apvijo jį rankomis ir pagauta geismo prisispau- 
dė visu kūnu prie jo. 

— Negaliu patikėti, ne, netikiu... 

Jis vėl ją bučiavo ir staiga atmetęs galvą nusijuokė 
žybtelėjęs dantimis. 

— Kas yra? - ji šūktelėjo pasipiktinusi. - Kas čia 
juokingo? 

Jis vėl ją pabučiavo. 

— Ak, jūs anglai! Negalite džiaugsmo atskirti nuo 


pašaipos? 


* Meilė (15b.). 

Didžiausiai nuostabai, naktį lijo. Frensis gulėjo Lui- 
so glėbyje 1r klausėsi, kaip lietus barbena į eukaliptų 
ovalinius pilkus ar akacijos žalius karpytus lapus, 1r į5i- 
vaizdavo, kaip džiaugiasi žolė, gėlės 1r žvilgantys šlapi 
terasos akmenys. Ji gulėjo labai tykiai, džiaugdamasi 
neapsakoma laime, miegančiu Luisu, didžiuliu paleng- 
vėjimu ir gėrėdamasi, beveik fiziškai mėgaudamasi šilta 
drėgna pietų Ispanijos naktimi. 

Jie mylėjosi du kartus. Iš pradžių jis ėmėsi iniciaty- 
vos, o paskui ji ir jis kartu. Pirmą kartą jis neleido jai 
kalbėti. 

— Noriu, kad tu tik jaustum 1r mėgautumeisi. Neno- 
riu, kad galvotum, nes tu išvis per daug galvoji, Fren- 
sis. Mes įsimylėjome be jokių išprotavimų, juk taip? 
Aišku, kad mylėjimasis priklauso instinktų ir vaizduo- 
tės sferai. Taigi, kaip anglai sako, užsičiaupk! 

Paskiau ji pasakė: 

— Luisai, bet juk tu vedęs! 

— Aš tik neišsiskyręs. Aš neturiu intymių santykių 
su Chosė motina jau penkiolika metų, nutraukiau juos, 
kai buvau trisdešimt trejų. 

Bet iš tikrųjų jai tas visai nerūpėjo. Ir ne dėl tų 
nuostabių akimirkų, bet dėl jausmo, kurio anksčiau nie- 
kad nebuvce patyrusi. Ir čia tik pradžia, Luisas daug ką 
jai atskleis, išmokys pamatyti savyje tai, ko anksčiau nė 
neįtarė esant. 

— Mes gyvename tokiu kvailu laikmečiu, - tarė Lui- 
sas per pietus (ak, kokie tai buvo pietūs - ji vos galėjo 

tverti 1š susijaudinimo, nes žinojo, kas bus paskui), — 
viską darome taip automatiškai, taip moksliškai ir visai 
nekreipiame dėmesio į savo instinktus 1r todėl labai 
klystame. Kad 1r tu. 

— Aš? 

— Taip, tu. Pažvelk į save. Kiek daug puikių dalykų 
neišmokė tavęs vertinti. Per daug juos slepi savyje. 

— Manai - slopinu? 

— Iš dalies. Turiu galvoje tą pasakymą, kuris dabar 
man patinka - „sveikas protas“. Noriu pasakyti, kad 
reikia pažinti savo jausmus ir mokėti mėgautis jų tei- 
kiamais malonumais. Kodėl nevalgai? 

— Kad man... 

— Bijai? 

— Tik kad aš tau pasirodysiu nuobodi, - prisipažino 
tiesiai žiūrėdama jam į akis. 

— Nuobodi? 

— Taip, nuobodi. Mano seksualinis gyvenimas ne- 
buvo itin audringas, todėl man savaime kyla mintis, kad 
galiu būti tau nuobodi. 

— Na ir pasakė! Visai nusikalbėjai! Kaip, tavo many- 
mu, aš myliuosi? Akimis? Kaip koks berniukas? 

Ji ėmė kikenti. 

— Žinoma, kad ne vien akimis... 

— Senjorita, baisiai nepadoru apie tai kalbėti! 

— Nieko negaliu su savimi: padaryti. Aš tiesiog ne- 
padoriai laiminga, todėl neatsakinga už savo žodžius 1r 


veiksmus. 

Jis nužvelgė ją. Ji vilkėjo juoda, gana siaura sukne- 
le - galėtų būti 1r labiau apgulusi, - bet vis geresnė už 
daugumą jos drabužių, - ir 1lgą gintarinį su sidabru vė- 
rinį bei sidabrinius auskarus. 

— Man niekad nenusibosta į tave žiūrėti, - pasakė 
jis. - Tavo veide - visa tavo asmenybė. Tu... - Jis stab- 
telėjo ieškodamas tinkamo žodžio 17 paskubomis bai- 
gė: — Tu tokia sąžininga ir atvira, Frensis. Niekad nepa- 
žinojau tokių moterų kaip tu. Net 1r kai ką nors slepi, 
vis tiek aš permatau tave. 

Ji nuleido akis. Dieve, jei yra tokia meilė, tai nie- 
ko nuostabaus, kad žmogus dėl jos pameta galvą ir vis- 
ko pridaro — palieka šeimą, spjauna į karjerą, sukelia 
karus. 

— O personalas nutuokia apie mus? 

- Žinoma. Manau, kad virtuvėje jau kertama la- 
žybų... 

— Luisai, ar tu kada... 

— Atsiveždavau čia moterų? Niekada. Čia mano 
užuovėja. Su moterimis aš turiu reikalų tik Sevilijoje 
nuo aštuonių vakaro iki antros ryto. Bet atsiradai tu ir 
sujaukei visas mano nuostatas. 

— O tu mano - neprasidėti su vedusiais vyrais 1r ne- 
painioti darbo reikalų su malonumais... 

— Ir jokių užsieniečių? 

— Taip, ir jokių užsieniečių. 

— Frensis... 


Po stalu jis kojomis suglaudė jai koją. 

— Frensis, bijau, kad daugiau nė minutės negaliu 
tverti... 

O paskui tai. Šiame kambaryje, šioje raižytoje tam- 
saus medžio lovoje su baltomis paklodėmis, šnarančio- 
mis užuolaidomis; didžiulis palengvėjimas ir meilė, o 
dabar lyja ant šiltos, tamsios žemės, tvyro nuostabiausi 
kvapai. Frensis kiek pasisuko, pastūmė Luiso ranką, 
kad neužgultų, o kitą uždėjo sau ant krūtinės ir užmigo. 

Pirmą darbo dieną Lizi nervinosi, baiminosi ir bjau- 
riai jautėsi. Ji ilgai ieškojo darbo 1r pats tas ieškojimas 
labai slėgė, nes ilgainiui suvokė, jog su savo išsilavini- 
mu gali tikėtis tik tokio menkai apmokamo darbo, kad 
vargu ar vertės dėl jo gaišinti laiką ir energiją. Galop jai 
1r vel padėjo savo patarimais Džuljeta. 

— Pasidairyk mokyklose, apeik visas privačias apy- 
linkės mokyklas, - paragino ji. 

— Dėstyti piešimą? 

— Galėtum pamėginti. Bet tu išmanai ne tik piešimą 
ir meno istoriją, ar ne? Gali būti buhaltere, sekretore, 
moki spausdinti mašinėle 1r dirbti su tomis naujomis 
nemaloniomis mašinomis. 

Lizi apėmė siaubas. Prieš akis stojo jos mokyklos 
sekretorė - mažytė nusmurgusi akiniuota moterėlė ža- 
liu megztiniu ir pilkomis kojinėmis. Ji niekad nesišyp- 
sodavo ir lankstėsi mokyklos direktorei kaip kokiai die- 
vybei. Atrodė, kad nekenčia mergaičių, nevirškina jų 
guvumo ir būsimų perspektyvų. 


— Žinai, Džuljeta, negalėčiau... 

— Seras Tomas Byčamas“* kartą yra pasakęs, kad 
žmogus savo gyvenime turi nors sykį viską išmėginti, 
išskyrus kraujomaišą ir liaudies šokį su Robin Hudo he- 
rojų apdarais, - atsakė Džuljeta. - Mokyklos sekretorės 
darbas, mano galva, mažiau keblus, palyginti su kitais. 

Paskui Barbara surado mokyklą. 

— Mokykla, žinoma, beviltiškai senamadiška, joje 
mergaitės dar auklėjamos tokiam gyvenimui, kokį nu- 
gyveno jų motinos, bet ko dar galima tikėtis iš provinci- 
jos visuomenės? Nemanau, kad jų tėvai skaito ką nors, 
be laikraščių. Ji net nėra gerai tvarkoma. Tavo senelis, 
išvydęs tokią tvarką, pašiurptų. 

Keista, bet Barbara užjautė juos dėl visų bėdų, 
keista todėl, kad užuojauta jai visai nebūdingas jaus- 
mas. Viljamas norėjo pasiūlyti jiems paskolą, bet Barba- 
ra, puikiai pažinodama Robo išdidų būdą, atkalbėjo. 

— Jei taip nori, padėk tuos pinigus į vaikų sąskaitą, 
bet negelbėk jų nuo bankroto. Robertas tik širs ant ta- 
ves, kad turi pinigų skolinti, ir aš nekaltinčiau jo dėl to. 
Galų gale savo kapitalą užgyvenai sunkiu darbu, argi ne? 

Ir Robertas dirbo vos ne dvidešimt metų, liūdnai 
galvojo Viljamas, kol užgyveno šį bei tą, ką dabar gali 
prarasti. O aš pamažu tik plaukiau sau pasroviui, vėliau 
tėvai paliko nemažą sumelę, kuri plaukė paskui mane 
nelyginant gelbėjimo ratas. Gyvenime neturėjau tikrų 


* Sir Thomas Beecham (1879-1945) - anglų dirigentas. 

rūpesčių dėl pinigų; tiesa, drąsiai galima sakyti, kad 
niekad daug ir neleidau, bet dėl jų vargo nepatyriau, per 
daug lengvai gyvenau. Daug geriau jausčiausi kiek da- 
vęs Robui su Lizi, - juk, šiaip ar taip, pusė vis tiek 
jiems teks, - bet svarbiausia dabar, aišku, ne mano 
jausmai. 

— Robertas 1r Lizi dar labai jauni, - kalbėjo Džulje- 
ta. — Nei vienas, nei: kitas neturi nė keturiasdešimties. 
Jiems gyvenimas dar prieš akis, užtektų laiko net 
dviem nugyventi. 

Dabar naujas Lizi gyvenimas suksis apie Vesten- 
deilą. Vestendeilas buvo tokia mokykla, kokią jos su 
Frensis, kai mokėsi, niekino dėl pabrėžiamo manierin- 
go poniškumo 1r žemo mokymo lygio; jų programų su- 
darytojams niekad nebūtų atėjusi mintis pamokyti mer- 
gaičių graikų kalbos, bet užtat itin daug dėmesio buvo 
skirta namų ruošos darbams. Tiesiog protu nesuvokia- 
ma, galvojo Lizi, kad dar yra tokių mokyklų mūsų lygių 
teisių amžiuje, tačiau kad ir kaip apgailėtina, atgyvenu- 
si, bet egzistavo ir joje mokėsi per du šimtus mergaičių 
mėlynomis ir baltomis uniformomis nuo vienuolikos 
metų iki brandos atestato. Jei ji būtų šiuolaikiškesnė, 
kaip visai teisingai sakė Robas, jei eitų koja kojon su 
gyvenimu, ten niekad jokio darbo negautų Lizi, kurios 
patirtis, daugelio darbdavių manymu, pranoksta jų po- 
reikius. 

Vestendeilas buvo įsikūręs ant kalvų, einančių nuo 
Langvorto į Batą, pietinių pašlaičių dviejuose ankstyvo- 

jo Viktorijos epochos stiliaus pastatuose. Jie stovėjo 
dviejuose senuose soduose ir buvo sujungti betono ir 
stiklo perėja, pastatyta šeštajame dešimtmetyje; pasta- 
tus supo įvairios mašinų stovėjimo aikštelės - persona- 
lui, mokinių tėvams, tiekėjams, teniso kortai, žolės rie- 
dulio duobutės i1r skurdžių krūmokšnių guotai, kur per 
pertraukas slampinėjo jauniklės, o vyresnės ir drąses- 
nės rūkydavo. Dieninėse mokyklose nesunku mergai- 
tėms numoti į draudimą rūkyti, o čia buvo vieni juokai 
užtraukti dūmą ir per pamokas, ir uniformuotai. Namų 
užpakalyje, ant šlakbetonio statramsčių, buvo pristaty- 
tos pagalbinės klasės - biologijos laboratorija, piešimo, 
muzikos, geografijos kabinetai, o kiekviena jų belangė 
siena turėjo pašiūrę dviračiams, kuriais stropiai minda- 
mos atvažiuodavo mokinės iš miesto. Visas tas kom- 
plektas atrodė tarsi išdygęs savaime, stichiškai, be jo- 
kio plano ir prašyte prašėsi remonto. Gimdytojai vieni 
kitiems atkakliai kartojo, kad mokykla labai gera. Pa- 
čios mergaitės puikiai žinojo, kad ji - baisus nykulys, 
bet reikia kaip nors ją baigti, o tada, jei pasiseks, gyve- 
nimas pasidarys jau įdomesnis. 

Lizi gavo mokyklos sekretorės padėjėjos vietą ir 
pradėjo dirbti vadovaujama dabartinės sekretorės, po- 
nios Meison, iki trimestro vidurio, kol jai sukaks lygiai 
šešiasdešimt 1r ji išeis į pensiją. Ji sakė einanti į pensiją 
todėl, kad norinti visiškai atsidėti vietinei miesto mote- 
rų gildijai, kuriai trokštanti vadovauti, Žinote, būti pir- 
mininke, patikslino. 

Lizi be žado linktelėjo. Jau būgštavo, kad tas tri- 
mestras ir ponia Meison su violetiniu megztuku 1r žyb- 
čiojančiais akiniais gali jai per pakaušį išlįsti. 

— Kaip pamatysite, - dėstė ponia Meison putniomis 
rankutėmis lakstydama per korteles stalčiuose, - aš 
esu sukūrusi mažytę darbo sistemą bei savus tvarkymo 
metodėlius. Mano vyras vis sako man: „Tavo protas, 
Freda, dirba ne taip, kaip kitų, bet jis, šiaip ar taip, dir- 
ba“. - Ir ji linksmai nusijuokė. 

— Taip, aišku, - linksėjo Lizi. 

Ji apžvelgė raštinę. Nors visos sienos buvo nusta- 
tytos metalinėmis kartotekų spintelėmis, patalpa dėl vi- 
sokių niekniekių ir niekam nereikalingų rankdarbių tie- 
siog lūžo 1r panėšėjo į labdaros mugę. 

— Įsitikinsite, kad aš niekuomet nieko neišmetu, — 
aiškino ponia Meison. - Ir man patinka darbo vietai su- 
teikti asmenybės aurą. Va, tai padarė mano vaikaitis. — 
Ji parodė į raudonai geltoną tumulą iš papjė mašė: tai 
galėjo būti drakonas, o gal ananasas arba tiesiog šiaip 
gumulas. - O čia pirmokėlės padarė kalendorių su iški- 
lais paveiksliukais 1r padovanojo man Kalėdoms. Koks 
išradingumas! 

— Tai jau, - išspaudė Lizi. 

Ji pasakojo Robertui apie ponią Meison, tikėdamasi 
Jį prajuokinti, bet tas per daug krimtosi, kad Lizi teko 
imtis tokio darbo, tad, be graužaties, nieko daugiau ne- 
juto. 

— Vargšė Lizi! Ar pajėgsi su ja ištverti? 

— Žinoma. Juk turėsiu su ja taikstytis tik kokias 
septynias savaites, o paskui užkursiu laužą iš visų tų 
rankdarbių. 

Ji sakė teisybę. Ponia Meison nelabai jai rūpėjo, ji 
buvo tik laikinas, kad ir ne visai vykęs, pajuokavimų 
objektas. Iš tiesų tai ją slėgė mintis, kad savo uždirbtų 
pinigų negalės prasmingai išleisti šeimos maistui ar 
drabužiams - jie visi eis tiesiai, be jokios juntamos nau- 
dos, bankui kaip palūkanos už paskolą. O kas dar blo- 
giau - jos algos, kad ko, dar neužteks toms palūka- 
noms - sakytum pilsi ant smėlio vandenį. Ją apimdavo 
neviltis, kad negali tais nuogąstavimais pasidalyti su 
Robu, nes jis, atrodė, jautėsi labai kaltas dėl juos už- 
griuvusių skolų, lyg jis būtų galėjęs ir privalėjęs numa- 
tyti ekonominio kilimo staigią baigtį 1r kad visos jų vil- 
tys ir planai taip grėsmingai pakibs ant plauko. 

— Tai mūsų abiejų verslas, - Lizi vis kartojo, - ir 
mūsų ab6:e74 namas. Dėl susidariusios padėties ir aš esu 
atsakinga, nes viską, visus finansinius reikalus spren- 
dėme drauge. Ir, po teisybei, Viensėdžio aš norėjau la- 
biau negu tu. 

Paguosti Robertą buvo lengviau negu pačiai nusira- 
minti. Ji suvokė, kad dėl vyro būdo 1r polinkio kaltinti 
save ji pati negali atsipalaiduoti ar laukti 1š jo paramos. 
Ir visa neviltis, baimė dėl gresiančios ilgos kovos, per 
kurią būtinai ką nors svarbaus praras, rodėsi dar šiur- 
pesnė, nes pirmą kartą gyvenime Lizi negalėjo viso to 
išlieti Frensis. 


£30 


Aišku, aš galiu jai išsipasakoti, galvojo Lizi, važiuo- 
dama pirmą rytą į Vestendeilą senu automobiliu, pirktu 
tam tikslui už septynis šimtus svarų 1r nekeliančiu pa- 
sitikėjimo, - bet kas iš to? Juk ji nesiklauso. Jau keturi 
mėnesiai ji nesiklauso, kaip tik nuo tos antros išvykos į 
Ispaniją, iš kurios grįžo visa švytinti ir taip paskendusi 
savyje. Jos tokios Lizi kaip gyva nebuvo mačiusi, net ir 
kai ji anksčiau įsimylėdavo. Lizi nė kiek neabejojo, kad 
1r ši meilė bus dar vienas romanas. 

— Frensis, juk tu su juo praleidai tik savaitę... 

— Kiek menu, judu su Robu... 

— Bet mes buvom jauni, studentai, karštakošiai... 
Čia visai skirtingi dalykai. Aš taip bijau, kad tu nenu- 
sviltum. 

Tada Frensis ir dėjo jai. Ne su pykčiu, bet kupina 
kažkokios ramios jėgos. 

— Lizi, užteks viso to. Man jau gana tavo amžinų 
nuogąstavimų, kad aš kažkoks nevisavertis žmogus, 
nesugebąs palaikyti rimtų santykių, kad aš taip ir laukiu 
kitų Žmonių, pirmiausia tavo, nurodymų, pamokymų 
kaip elgtis, kad tu prisuktum mane kaip kokį žaislinį 
laikrodį, ir aš jau trepsėčiau tavo nurodyta linkme. Aš 
myliu, Lizi, myliu iš tikrųjų pirmą kartą savo gyvenime 
ir niekas man nenurodinės, kaip turiu mylėti ar kokių 
klaidų nedaryti. Aš ne tik suradau mielą partnerį, kaip 
matai, ne tik įdomų ir artimą sau Žmogų, aš suradau 


meilužį. 

Tie jos žodžiai labai sukrėtė Lizi, juolab kad buvo 
aišku kaip ant delno, jog Frensis susirado ne bet kokį 
meilužį. Užteko tik pažiūrėti į ją, į jos odą, plaukus ir 
akis, o ką jau kalbėti apie nenusakomą, bet aiškiai pa- 
stebimą jos naujų drabužių darną, kad žinotum ją turint 
meilužį. Reikėjo tik paklausyti jos, kad ir užsimerkus, 
1r iš trykštančio pasitikėjimu balso iškart viskas aišku. 

Žinoma, Lizi norėjo susipažinti su juo, troško viską 
išgirsti apie jį, bet Frensis neskubėjo. 

— Ne dabar. Mums 1r taip stinga laiko. Stengiamės 
pasimatyti kiekvieną savaitgalį, bet ne visada išeina, o 
jei Išeina — to laiko taip maža. Dar truputį luktelk. 

— Aš juk tau taip 1r sakiau, - per pusryčius pasakė 
Barbara Viljamui. Buvo Nacionalinė slyvų savaitė, ir ji 
ištikimai jos laikėsi - didžiulis dubuo, pilnas juodųjų 
slyvų, grėsmingai blizgėjo prieš jį. - Argi nesakiau, kad 
čia įsipainiojęs vyras, kai ji išvažiavo per Kalėdas? 

Viljamas paėmė slyvą ir įmetė į savo javainių du- 
benėlį. 

— Tada nebuvo. 

— Kokia nesąmonė! Ispanas! Bet kodėl, po šimts, 
1mti ir išsirinkti sau ispaną? 

— Ne mes pasirenkam meilę, 0 ji mus, - susimąstęs 
pasakė Viljamas. — Ir ne visuomet, Dievas mato, ji su- 
veda vienas kitam pačius tinkamiausius Žmones, tačiau, 
kita vertus, argi asmenybių atitikmuo yra svarbiausias 

— Aistros! - burbtelėjo Barbara. Ji žvilgtelėjo į jo 
košės dubenėlį. - Kur tavo slyvos? 

Niekas iš jų dar nesikalbėjo su Frensis, net nematė 
jos nuo gegužės menesio. Lizi kartą išspruko į Londo- 
ną, ir Frensis kalbėjo su ja gana atšiauriai, o pati Fren- 
sis nebuvo Langvorte nė karto, ir užuot skambinusi kas 
antrą dieną kaip anksčiau, dabar susisiekdavo su ja kar- 
tą per savaitę, o kartais ir kas dvi. 

— Man rodos, ji skambina tik į Ispaniją... 

— Žinoma, kad skambina, - atsakė Robertas. - O ko 
tu tikiesi? Kodėl nesidžiaugi jos laime? 

— Džiaugiuosi. 

— Kur jau ten! Tu tik pranašauji būsimas bėdas. 

— Robai, juk jų tiek daug. Jis dešimčia metų vyres- 
nis, vedęs, katalikas, užsienietis. Kiek sielvarto jos 
laukia! 

— Galbūt šiandienos laimė jai nusveria visa tai. 
Šiaip ar taip, kodėl ji negalėtų pati susidoroti su savo 
problemomis? Negi problemas spręsti gali tik tu? 

— Ką tu! Aš tik visada labai užjaučiau Frensis... 

— Lizi! - nutraukė ją Robertas. - Gal liausiesi kartą 
aimanuoti dėl Frensis ir atsigręši į mus? Pirmiausia 
mes turime tau rūpėti, o ne ji. Aš tavo vyras, atsimink, 
tavo draugas, tavo meilužis, kai nesam velniškai nu- 
sikalę... 

Bėda ta, mąstė Lizi, spausdama vairą nepažįstamo 
kledaro, kuris, regėjos, tuoj subyrės, 1r daugybė sraigtų, 
varžtų, sraigtelių ir vairas pažirs ant kelio, bėda ta, kad 

aš pavyduliauju. Pavydėdavau jai, reikia prisipažinti, kar- 
tais ir anksčiau, kai ji atrodė tokia laisva, nepriklausoma, 
0 aš jaučiausi tokia sukaustyta, supančiota, bet dabar aš 
jai nepavydžiu 70. Aš jo nepažįstu, bet tikrai pykstu ant 
jo, kad jam tenka visas Frensis dėmesys ir pasitikėji- 
mas. Ypač dabar. Galų gale aš beveik niekad anksčiau 
neprašiau Frensis pagalbos, man jos niekad nereikėjo, 
aš 1r dabar, po teisybei, jos neprašau. Argi čia kas ypatin- 
go, jei tikiuosi savo sesers dvynės dėmesio sunkią va- 
landą, kai man taip baisu, kad galim prarasti viską, ką 
užgyvenome? Juk aš noriu ne per daug. Juk visai natūra- 
lu tokią valandą instinktyviai atsigręžti į savo kitą pusę, 
savo kitą aš? Žinoma, aš noriu, kad ji būtų laiminga, vi- 
sad norėjau, bet dabartinis jos gyvenimas toks pavojin- 
gas, per daug pavojingas, kad ji taptų laiminga. Dieve 
brangus, galvojo Lizi, pasukdama vairą, kad nekliudytų 
staiga posūkyje atsiradusio dviratininko, galbūt aš baisi, 
komanduojanti karvė, kad ko, tokia ir esu, kaip sakė Ro- 
bas, o Frensis... o, velnias! - ko gero, apsižliumbsiu, bet 
aš negaliu, neturiu teisės verkti, negaliu atvažiuoti pir- 
mą rytą chez Fredą Meison su raudona it vyšnia nosim. 

Kai Lizi atvažiavo, nedidelė Vestendeilo personalo 
automobilių aikštelė jau buvo pilna. Ji aplenkė ją ir pri- 
važiavo dar mažesnę, skirtą tėvams, atvykstantiems pa- 
siumti mažesnių vaikų, ir išradingai suplanuotą, kad bū- 
tų galima pasiduoti atbuline eiga, - ir pastatė automobi- 
l;. Iš krūmų išlindo sodininkas 1r pareiškė, kad persona- 
lui čia negalima statyti automobilio. 

— Aš ne mokytoja, - atkirto Lizi, rakindama dure- 
les. - Aš iš administracijos. 

— Poniai Draizdeil tas nepatiktų. 

Lizi praleido pro ausis jos žodžius. Ponia Draizdeil 
buvo mokyklos direktorė, stambi, įspūdingo stoto mo- 
teris, mėgstanti rengtis raudonų, žalsvai melsvų ir 
oranžinių spalvų drabužiais, tarsi pabrėždama, kad di- 
džiuojas1 savo grožiu, taip pat ir didžiule krūtine. Priim- 
dama į darbą Lizi, ji globėjišku tonu greitosiomis persi- 
metė su ja keliais žodžiais kaip visa matęs ir patyręs 
profesionalas 17 pasakė, kad visiškai pasikliaujanti po- 
nios Meison nuomone, kad jai patinka, jog Lizi turinti 
daug vaikų, bet kodėl ji nesiunčianti savo dukters į Ves- 
tendeilą? Nes mes neišgalime mokėti tiek pinigų už 
mokslą, be to, Langvorto vidurinė mokykla ganėtinai 
gera, pridūrė Lizi, ir tada ponios Draizdeil akys kiek 
prigeso ir ji, smagiai suskimbčiojusi apyrankėmis 1r pla- 
čiai, bet ne itin nuoširdžiai šypsodamasi, mostelėjo Li- 
zi - audiencija baigta. Lizi nesusidarė įspūdis, kad ponia 
Draizdeil iš tokių direktorių, kurie suktų galvą dėl au- 
tomobilių stovėjimo aikštelių; jai labiau pritiko didingi 
mostai ir plačios šypsenos. 

— Aš vis tiek pranešiu apie jus! - šaukė sodininkas. 

Lizi spruko nuo jo nutrypta vėlyvos vasaros žolės 
juosta paradinių durų link. Lipdama laiptais 1š visų jėgų 
stengėsi negalvoti, kad tai jos, kažkam parsisamdžiu- 
sios tarnautojos, pirmoji darbo diena. Nieko nepadarysi, 
griežtai tarė sau, pati tai pasirinkau ir tesėsiu. 

Freda Meison raštinės kampe parūpino klibantį 
kortų stalelį, turėsiantį Lizi atstoti rašomąjį stalą 1r, 
vaizduodama nuoširdžias sutiktuves, pastatė ant jo 
puokštę jurginų, kurių Lizi negalėjo pakęsti. 

— Kaip miela, - ištarė Lizi. 

— Mano vyro džiaugsmas ir pasididžiavimas. Tie 
bumbulai - jo specialybė. O šitas - Berlyno pasididžia- 
vimas, o tas mažytis oranžinis žiedas vadinamas „Nau- 
jagimiu“. Asmeniškai aš... 

Atsivėrė raštinės durys ir įėjo mergaitė. Tamsiais 
garbanotais plaukais ir išsigandusiomis akimis. 

— Džordžina, juk žinai, kad reikia pasibelsti. 

— Aš beldžiausi, - atsakė mergaitė. - Atėjau pa- 
klausti, ar galėčiau paskambinti mamai, mat užmiršau 
smuiką. 

Ponia Meison palingavo galvą ir pažvelgė į Lizi. 

— Kai kokį kartą Džordžina nieko nepamirš, minė- 
sim tą dieną. 

Džordžina atrodė supykusi. Ji nupėdino per raštinę 
prie arčiausio telefono ir vangiai ėmė rinkti numerį. 
Harietos amžiaus, spėjo Lizi, nedaili 1r, sprendžiant iš 
atžaraus gūžimosi, nekentė savo išvaizdos nuo nepa- 
klusnių plaukų iki kojų - pagaliukų. 

— Mes priskaičiuojame tuos telefono pokalbius prie 
sąskaitos už mokslą, - šnabžtelėjo ponia Meison Lizi. — 
Pavardė Felouz, adresas Sent Džeimso aikštė. Didžioji 
spinta, viršutinis stalčius. 


Džordžina numetė ragelį. 

— Nieko nėra namie. 

— O vargše! - užjautė Lizi mergaite. - Gal nuvežti 
tave namo to smuiko? 

Ponia Meison nustėro. 

— Nereikia, - atsakė Džordžina. 

— Džordžina! 

— Oi, norėjau pasakyti - ačiū, nereikia. Vis tiek ne- 
pasiruošiau pamokai. 

— Tai kodėl... 

— Aš stengiausi, - Džordžina vapėjo netekusi vil- 
ties. - Aš pasakysiu ponui Parsonsui, kad bandžiau mo- 
kytis. 

Ji nupėdino prie durų ir dingo už jų. Suskambo te- 
lefonas. Ponia Meison prišoko prie jo. 

— Vestendeilas! - Ji tylėdama mostelėjo laisvąja 
ranka Lizi, kad paduotų kuo rašyti. - Deja, jei nėra ypa- 
tingo reikalo, ponia Draizdeil priiminėja tėvus tik tre- 
čiadieniais ir ketvirtadieniais nuo trijų iki keturių. Ge- 
rail, aš pamėginsiu padaryti išimtį, pone Mari, bet paža- 
dėti nieko negaliu. Gal paliktumėte savo telefono 
numerį? Ak, jau tie tėvai... - sudejavo dėdama ragelį. 
Pamatysit, jie - stačiai Dievo rykštė. Tėvas, tik pama- 
nykit, devintą valandą ryto užsimanė pas ponią Draiz- 
dei!! 

— Gal jis dirba, gal jam reikėtų atsiprašyti iš darbo. 

— Jei norite sužinoti mano nuomonę, tai pasaky- 
siu, - tarė ponia Meison, - kad dabartiniams tėvams 
vaikai nėra pats svarbiausias dalykas. - Ji pažvelgė į Li- 

zi.— O dabar, kol dar tam kirviui neužėjo noras vėl 
skambinti, gal 1mkimės darbo? 

Rytas buvo ilgas ir nykus. Net Lizi, lankiusiai su 
Robertu vakarinius buhalterijos kursus ir nuo tų laikų 
susikūrusiai savo pačios metodus, kaip ją vesti, apraibo 
akys išvydus taip nežmoniškai suveltas ponios Meison 
apskaitas: prie kiekvieno įrašo buvo dar ranka brūkšte- 
lėta, kad papildomų duomenų reikia ieškoti kartotekos 
džiunglėse. Kampe stovėjo nedidukas kompiuteris, ir 
kai Lizi užklausė apie jį, ponia Meison lyg ir pasidygė- 
dama atsakė, kad tai tėvų komiteto dovana, labai mielas 
jų gestas, bet visiškai beprasmiškas. Ponia Meison pa- 
gal išsilavinimą bibliotekininkė, todėl jai nekyla jokių 
problemų sisteminti informaciją, ji tai galinti daryti net 
miegodama. Lizi klausėsi, atsakinėjo telefonu į klausi- 
mus, apie kuriuos nieko nenutuokė, žiūrėjo nieko nesu- 
sigaudydama į jai rodomus dalykus, išgėrė puodelį bjau- 
rios tirpios kavos, atneštą moters žaliu chalatu, ir sten- 
gėsi negalvoti apie Galeriją nei apie prakiurusį vonioje 
vamzdį, dėl kurio pamiršo paskambinti santechnikui, 
nei apie Alisterio pilvą, staiga jam suskaudusį per pus- 
ryčius. 

— Kur tau skauda? 

— Čia, - bakstelėjęs į pilvo apačią burbtelėjo nė ne- 
atitraukdamas akių nuo sekmadienio laikraščio komikso. 

— Ar anksčiau skaudėjo? 

— Na, kelias savaites... 

— Savaites? 

— Kokią savaitę tai tikrai. 

Robertas kiek irzliai pasakė nuvešiąs jį vakare pas 
daktarą, jei dar skaudės grįžus iš mokyklos. 

— Tada ir aš jau būsiu sugrįžusi ir galėsiu nuvež- 
ti pati. 

— Būsi pavargusi, - ryžtingai, lyg baigdamas kalbą 
pasakė Robertas. 

— Tu taip pat. 

— Būsiu, bet juk sutarėm, kad jei tu eisi dirbti, aš 
daugiau rūpinsiuosi vaikais. 

— O gal Dženi galėtų? - pasiūlė Lizi. 

Jie susižvalgė. 

— Negalime jos išnaudoti... 

— Žinau, bet ji sakė visad mielai padėsianti. Man re- 
g1S, ji jaučiasi Vieniša. 

— Mes pietaujame su mokytojais, - pasigirdo ponios 
Meison balsas. 

— Ne su mergaitėmis? 

— O ne! 

— Man būtų smagiau su mergaitėmis. 

— Kaip norite. Bet tada būtų geriau, jei pasikalbėtu- 
mete su ponia Draizdeil. 

— Nematau reikalo dėl tokių niekų trukdyti ponios 
Draizdeil... 

— Nepasakyčiau, kad tokio precedento sudarymas 
būtų niekai. 

Galų gale Lizi valgė bulvių apkepą su mėsa 1r mor- 
komis, obuolių pudingą, kuris tik taip vadinosi, aplietą 

saldžiu kremu, su mokytojais. Daugiausia buvo kalbama 
apie jai nepažįstamų mergaičių reikalus, paskutinių eg- 
zaminų rezultatus, kurie jos visai nedomino. Jai padavė 
atsigerti vandens plastikiniame puodelyje 17 daugiau 
niekas nekreipė į ją jokio dėmesio. Šalia sėdėjęs pus- 
amžis vyriškis rudu velvetiniu kostiumu sakėsi dėstąs 
geografiją ir, atpylęs jai paskaitėlę apie neteisingai vyk- 
domą naują nacionalinę programą ir bet kokios auklėja- 
mosios sistemos, jei ji remiasi nuolatiniu atestavimu, 
blogį, elgėsi paskui taip, tarsi jos čia nebuvo. 

Po pietų ji paspruko nuo ponios Meison, ketinusios, 
atrodo, užvesti slaptą pokalbį prie kito tirpios kavos 
puodelio, į lauką. Čia vienos mergaitės šnekučiuodamos 
stoviniavo būreliais, kitos nė kiek nesivaržydamos gu- 
lėjo priešais vakarop besileidžiančią saulę atsisagsčiu- 
sios palaidinukių apykakles ir užsikišusios jas už lieme- 
nėlių, kad daugiau saulės gautų. Labiausiai nudegusios 
buvo prilyginamos kino žvaigždėms. Lizi kelias pakalbi- 
no, prisistatė, bet mergaitės, nors atsakinėjo mandagiai, 
aiškiai davė suprasti, kad per pertraukas niekad su prie- 
šininkais, atseit suaugusiais, neprasidedančios 1r kad po 
ilgų vasaros atostogų turinčios viena kitai tiek daug 
svarbaus pasipasakoti. Tiktai viena protingo veido mer- 
gaitė, atsiskyrusi su knyga nuo kitų, atrodė, mielai 
šnektelėjo su Lizi. Mergaitė skaitė „Aną Kareniną“ ir 
sakė knygos tiesiog sužavėta. Po kelių minučių padri- 
kos šnekos Lizi nuovokiai nuėjo sau, leisdama mergai- 
tei nevaržomai pasinerti į vargšės Anos kančias. 

Visą popietę Lizi kovojo su žiovuliu. Neįprasta būk- 
lė, nuobodulys 1r nusivylimas, 1r tai tik dar labiau aštri- 
no ponios Meison kaimynystė nedideliame kambaryje, 
kuriame sėdės nuo devynių iki pusės keturių, o dvi die- 
nas iki pusės šešių, nuolatinė savitvarda, kad neužsi- 
mirštų, ko ji čia, ir podraug pastangos negalvoti, kaip 
mažai jai bus už tai sumokėta - visa tai vargino kur kas 
labiau, negu Lizi būtų galėjusi anksčiau įsivaizduoti. 
Buvo neapsakomai sunku už nieką neatsakyti, aklai pa- 
klusti ponios Meison darbo tempui ir metodams. Pusę 
keturių, dar apsunkusi nuo neįprastai gausių pietų - su 
kokiu apetitu visi šveitė tuos pietus! - Liz: išsvirdulia- 
vo į blyškiai auksinę popietę; kieme šurmuliavo mer- 
gaitės, 0 ant jos automobilio priekinio stiklo baltavo 
mažaraščio raštelis, įspėjantis, jog ši stovėjimo aikštelė 
skirta tik mokinių tėvams. 


Ji pasiekė Langvortą tuoj po keturių ir nuėjo tiesiai 
į Galeriją. Ten tyku ramu, tik keli klientai vaikštinėjo 
po krautuvę greičiau kaip ekskursantai negu potencia- 
lūs pirkėjai. Viršutinio aukšto kavinukėje kelios mote- 
rys gėrė kavą su avižiniais paplotėliais, keptais iš eko- 
logiškai švarių avižų, o kampe sėdėjo Dženi Hardeiker 
su Semu, Deiviu ir savo sūnumi Tobiu, kuriuos, kaip 
buvo sutarta, parvežė iš mokyklos. 

— O, Lizi! Kaip praėjo diena? - paklausė Dženi. 

Deivis su Tobiu 1r toliau gėrė pieną per šiaudelį, 
bet Semas, išvydęs motiną, pavaizdavo mirštantį 1r išsi- 
drebė ant kėdės atlošo užvertęs akis ir iškišęs liežuvį. 

— Deja, siaubingai. Kur Robas? 

— Kontoroje. Kalbasi su žvakdarių atstovu. 

Lizi prisėdo. Semas tuoj pakilo ir taikėsi negyvas 
ant jos kristi. 

— Neišdykauk, — sudraudė Lizi, bet jis nekreipė dė- 
mesio. - Nesakysiu Robui, kaip ten nyku, nes tas varg- 
šas ir taip ganėtinai sielvartauja dėl manęs. 

— Žinau. Gal su laiku apsiprasi? 

— Baisiausias neišmanymo 1r noro smulkmeniškai 
vadovauti derinys. Stokis, Semai! Kaip šiandien ėjo 
prekyba? 

Dženi suraukė nosį. 

— Gal vidutiniškai. Iš ryto jau maniau, kad parda- 
viau lovos užtiesalą, bet pirkėja pasirodė esanti iš tų 
„dar turiu pagalvoti“ žmonių, kurie negrįžta. 

— Gaila. Krautuvė pilna prekių... 

— Lizi, - kreipėsi Dženi. 

— Ką? 

Dženi su nuoširdžia užuojauta palinko į ją. 

— Aš tikrai noriu jums padėti. Man nebaisu papildo- 
mai ką nors padirbėti, tikrai man tai nesvarbu. Turiu 
galvoje, kad už papildomą darbą man nereikės primokė- 
ti, tiesiog noriu, kad žinotumėte, jog galite į mane atsi- 
remti, galite manimi pasikliauti, jei reikės padėti susi- 
tvarkyti su vaikais ar ką nors padaryti namuose. 

— Tu nuostabus žmogus, mūsų išsigelbėjimas, bet 


mes nenorime tavęs išnaudoti. 

Tobis ištraukė iš stiklinės pilną šiaudelį pieno ir 
pūstelėjo ant stalo. Sužavėtas Deivis pasielgė taip pat. 
Semas žiūrėjo į juos su pavydu. 

— Vaikai... 

Tylėdama Dženi padėjo į šalį Tobio stiklinę 1r šiau- 
delį. Deivis pastatė akis į Lizi laukdamas, kad ir ji pasi- 
elgs taip pat, bet ji to nepadarė. 

— Aš niekur tavęs nesivesiu, - ramiai pasakė Tobiui 
Dženi, - jei elgsies kaip koks mažytis. 

Vaikas paraudo. Ir jau norėjo nuslysti nuo kėdės. 

— Sėdėk vietoj, - paliepė Dženi. Vaikas pakluso. 

— Kaip tau taip išeina? - gėrėdamasi paklausė Lizi. 

— Kad turiu jį vieną. Turiu tik apie jį galvoti. Todėl 
1r noriu, kad tu daugiau remtumeisi į mane. Tuo man 
tik suteiksi malonumo, Lizi. Visai neblogai galiu pragy- 
venti iš Maiko palikimo, man nereikia dirbti, kad išgy- 
venčiau, dirbu todėl, kad noriu dirbti. 

Deivis pradėjo pirštu iš savo pieno balutės vedžioti 
kyšulius ir taškus. Nieko nesakydama Dženi švelniai 
atitraukė jo ranką nuo pieno, paskui padėjo į šalį stikli- 
nę ir šiaudelį. Semas prisikėlė iš numirusiųjų Lizi ster- 
blėje ir įsistebeilijo į ją. Paskui nuėjo prie stalo, atsisė- 
do, tvirtai suėmė stiklinę 1r ėmė gražiai gerti. 

— Puiku! - pasakė Lizi. 

— Aš, aišku, nenoriu kištis... 

— Kad tu ir nesikiši. Gal kartais Žinai, ar Robas nu- 
vežė Alisterį pas daktarą? 

— Nežinau. Gal paklausti... 

— Alisteriui per pusryčius skaudėjo pilvą 1r Robas 
ketino po pamokų vežti pas gydytoją, jei nepraeis. 

Dženi pakilo. 

— Tuoj sužinosiu. O tau paruošiu puodelį arbatos, 
atrodai gerokai nusivariusi, o paskui paklausiu. 

— Tuoj tave išbučiuosiu! 

— Fui! —- pasibjaurėjo Semas. 

— Aš galiu įsikąsti sau į kojos nykštį, - pasigyrė 
Deiviui Tobis. Bet Deivis nesusidomėjo. 

— Štai ir Robas, - kaip tik stodamasi tarė Dženi. 

— Brangioji, - Robas pasilenkė pabučiuoti Lizi. — 
Kaip ten tau? 

— Nieko, gerai, - atsakė ji. - Esu kiek nuilsusi, Ži- 
nai, viskas nauja ir neįprasta. 

Jis pakėlė nuo kėdės Deivį ir pats ant jos atsisėdo 
su vaiku ant kelių. 

— Galvą dedu, kad nebuvo gerai. Lažinuosi, kad ten 
baisu. 

— Ji sakė, kad siaubinga, - įsikišo Semas. 

— 0, Lizi! 

Ji paėmė jam už rankos. 

— Nebuvo siaubinga. Ne taip jau blogai, aš tik tru- 
putį paverkšlenau Dženi ant peties. 

Robertas nusišypsojo. 

— Tai narsuolė! Gaila, kad nežinojau, jog grįžai, — 
būčiau pašaukęs pakalbėti su Frensis. 

Lizi pastatė akis. 

— Frensis? 

— Taip. Skambino prieš dešimt minučių, norėjo ta- 
vęs, nežinojo, kad pradėjai dirbti Vestendeile. 

— Ką sakė? 

— Klausė, ar galėtų atvažiuoti šį sekmadienį pietų. 

— Žinoma, kad gali... 

Robertas palenkė galvą 1r nesąmoningai pabučiavo 
Deiviui į pakaušį. 

— Ji nori atsivežti savo garsųjį ispaną meilužį. Nori 
supažindinti jį su mumis. Pasakiau, kad puiku, ir tikiuo- 


si, kad taip ir bus. 


12 


— Dedu galvą, kad jis skystalas, - pareiškė Harieta. 

Alisteris skaitė Deivio knygą apie bijojusią tamsos 
pelėdą ir nepakeldamas akių paklausė: 

— Kodėl? 

— Juk jis užsienietis. Atsimeni tuos berniūkščius 
prancūzus, kuriuos turėjome priimti mokykloje? Juk 
buvo gryniausi skystalai. 

Alisteris ėmė sukti plaukų kuokštą ant pakaušio. 

— Bet mama sakė, kad jis senas. 

— Skystalai būna visokio amžiaus, - paniekinamai 
aiškino Harieta, - toks užgimė, ir baigta. Pažiūrėk į vi- 
sus tuos siaubingus poetus - praskydę graudulingai va- 
pa apie pirmą pavasario kurpelės žiedą... seni kaip gry- 
bai, 0 v151 skystalai! 

Alisteris nusviedė knygą ant grindų. Pelėdą įkalbė- 
jo skristi naktį ir ji pasijuto matanti daug geriau negu 
dieną; taigi galas buvo laimingas 1r kvailas. 


— Bet atrodo, kad mūsų teta įklimpus: iki ausų. 

Harieta paraudo. Mintis apie meilę trikdė ją ir kėlė 
viduje nemalonią suirutę. 

— Bus taip nesmagu ir tiesiog baisiai 2epatogu... 

— Kas nepatogu? 

— Žiūrėti į juos. 

— Tada nežiūrėk. 

Bet Harieta baisiai norėjo viską pamatyti. Aišku, 
Frensis miega su tuo tikriausiai skystalu ispanu, ir tai, 
kad jie nevede (sutuoktinių seksas toks šlykštus ir gė- 
dingas, kad net grasu apie jį galvoti), kėlė jai siaubą 1r 
kartu velniškai masino. Harieta keletą kartų buvo tyčia 
ėjusi į savo miegamąjį 1r matė Frensis nuogą. Visai to- 
kia pati kaip Lizi, į kurią nuogą šiuo metu Harieta neno- 
rėjo net žiūrėti, tik lieknesnė ir dailesnė, ir kojos visai 
nieko, o k... na, krūtys - siaubingos, t:47a1 baisu žiūrė- 
ti, o jų... Harieta nurijo seilę ir pasisukusi į langą, prie 
kurio sėdėjo, piktai žvilgtelėjo į gatvę. Jei ji sau leis gal- 
voti apie vyrą, liečiantį Frensis, ji, ko gera, susivems. 

— Senelė sako, kad jis, be jokios abejonės, turtin- 
gas, - pranešė Alisteris, kilstelėjęs nuo sėdimos pagalvė- 
lės „Vaikų vadovą apie dinozaurus“, gulintį kiek toliau. 

— Geriau jau mes būtume turtingi, - burbtelėjo Ha- 
rieta. 

Alisteris atsivertė knygą. Pirmas paveiksliukas vaiz- 
davo stovintį ežere liūdną diplodoką, kuriam Semas rau- 
donu pieštuku pridėjo akinius 1r kaspiną ant uodegos. 

— Deja, mus palietė ekonomikos nuosmukis. Toks 
verslas kaip mūsų turėjo patirti nuostolių. 

— Kodėl taip kalbi? 

— Kaip - taip? 

— Na, taip moksliškai ir įmantriai. 

— Aš tik stengiuosi tiksliai vartoti anglų kalbos žo- 
džius, - paaiškino Alisteris, vėl sėsdamas ant pagalvė- 
lės ir pasišovęs skaityti apie diplodoko smegenų dydį. 

Harieta pakilo nuo minkštasuolio, stovinčio prie 
lango. Nutarė pasikeisti juodą triko kitu juodu triko. Ji 
peržengė per brolį. 

— Jei tas ispanas, - ji tarė aiškiai artikuliuodama 
garsus, — ir pasirodys esąs skystalas, vis tiek jis nega- 
lės būti skystesnis už tave. 

Alisteris atsiduso. Diplodokas buvo tingus žolėdis 
1r dėl to, matyt, pats kaltas, kad išnyko. Harieta paliko 
vaikų kambarį 1r išeidama trinktelėjo durimis. 


— Nekantrauju susitikti, - tare Luisas. 

— Nebijai, kad viskas išeis formaliai? 

— Ne, - atsakė jis, - man įdomu. Tu juk pažįsti ma- 
no sūnų Ir seserį. 

Frensis žvilgtelėjo į jį. Jis pusiau gulomis, visai at- 
sipalaidavęs sėdėjo šalia, ramiai žvalgydamasis pro lan- 
gus į Vilširo 1r Eivono žalius plotus. Ji pasiūlė jam vai- 
ruoti, bet jis gūžtelėjęs atsisakė — šįkart mieliau pabus 
keleiviu. 

— Man nepasirodė, kad būčiau labai sužavėjusi tavo 
seserį. 


Jis mostelėjo ranka. 

— Duok jai laiko apsiprasti. Ji pripratusi prie mano 
viengungiško gyvenimo. Deja, Ispanijoje dar daug žmo- 
nių mano, kad yra skirtumas tarp vyro ir moters lais- 
vės. Ji taip pat... - Jis stabtelėjo, paskui vėl sušneko: — 
Man regis, ji nustebo pamačiusi, kad tu anglė, kad aš iš- 
sirinkau užsienietę. 

— Turiu pasakyti, kad man pasirodė, - pasakė Fren- 
sis, perjungdama pavarą prieš posūkį iš greitkelio, - jog 
ji nepalankiai žiūri į mūsų santykius. 

— Ne, čia ne tai, - nesutiko Luisas. — Ji šiuolaikinė 
moteris, turi profesiją, yra gydytoja. Pati matei. Tik iš 
pradžių ji šiek tiek santūri. 

Daugiau negu šiek tiek santūri, galvojo Frensis. Ji 
prisiminė pietus jos bute Sevilijoje: tamsaus medžio 
baldai, senamadiškai ceremoningai padengtas stalas, 
pati Ana de Mena, ryškiai ispaniškai išsidabinusi, jos 
vyras, tykus profesorius ištįsusiu, niūriu šventojo prieš 
kankinio mirtį veidu. Jie buvo bevaikiai, sakė Luisas, 
žmonės, visiškai atsidavę savo profesijai. Jiems šiaip 
sau kalbant angliškai, o Frensis tik pradėjusiai graibytis 
ispaniškai, vakaras gerokai prailgo. Jokių pajuokavimų. 
Net Luisas nebuvo linkęs krėsti juokų, 1r, kai galop jie 
Išėjo į gatvę, jis staiga ją apkabino ir kone su laukine 
aistra pabučiavo — tuo labai nustebindamas Frensis, nes 
jis niekad nerodydavo jai savo jausmų viešose vietose. 

— Ji papasakos apie mane tavo motinai? Ir Chosė 


motinai? 

— Ne, - atsakė Luisas. - Nuo pat vaikystės nei aš, 
nei ji nieko nepasakodavome motinai, išskyrus tai, ko 
negalėdavome nutylėti, o Chosė motinos Ana nemėgsta. 

Frensis kiek palengvėjo širdis. 

— Kodėl nemėgsta? 

— Nes ji visą laiką kalba apie feminizmą, bet užsi- 
dirbti sau pragyvenimui nenori. 

— Aaa, - numykė Frensis, galvodama apie Barba- 
rą. - O kodėl jie neturi vaikų? 

— Ana atsisakė vaikų dėl karjeros. Ji jau taip apsi- 
sprendė. 

Frensis norėjo paklausti: „Ir manai, kad gerai pada- 
rė?“, bet susilaikė. Kam klausinėti, jei jau žino Luiso 
atsakymą: „Aną augino mūsų motina, - sakys Luisas. — 
Ji žino, ką tai reiškia. Patyrė motinystės grėsmę iš pir- 
mųjų rankų“. 

Kai Luisas tai pasakė pirmą kartą, jie pirmąkart su- 
sikivirčijo. Frensis pagavo aistringas įniršis - sukilo 
moters instinktai. 

— Tu tiesiog nesuvoki, ką kalbi! Tu negali pasmerk- 
ti visų pasaulio motinų vien dėl to, kad tau nepatinka 
tavoji 1r daugiau nebemyli Chosė motinos! Tu nieko 
apie tai nesupranti! 

— Pakankamai suprantu. 

— Ką nori tuo pasakyti? 

— Noriu pasakyti, - jis suėmė jai už riešo, - kad mo- 
terys, tapusios motinomis, pasikeičia, nustoja būti savi- 
mi, negali objektyviai ir laisvai mąstyti, joms galvoj tik 
viena — jų vaikai... 

— Gryniausia nesąmonė! Kaip gyva nesu girdėjusi 
tokių niekų! Va, Lizi... 

— Lizi? 

— Mano dvynė sesuo. Ji turi keturis vaikus 1r dėl jų 
neišsigimė į kažką... 

— Aš nevartojau žodžio „išsigimti“... 

— Bet turėjai galvoj... 

— Norėčiau susitikti su Lizi. Susipažinti su tavo 
dvyne. 

Ak, ta meilė, tada galvojo Frensis, slopindama pyk- 
tį, mylėdama garbini va tokį, visiškai tau svetimų pažiū- 
rų Žmogų, bet sykiu jis tau artimiausias 1š Visų, su juo 
patiri palaimingiausias susivienijimo akimirkas. Kartais 
jos tave išsekina, bet dažniausiai teikia tiek džiaugsmo, 
tiek jėgų, pasijunti it namas, anksčiau nykus, uždaromis 
langinėmis, o dabar tarsi kas būtų plačiai atvėręs visus 
jo langus 1r duris saulei. 

— Galėsi susipažinti su Lizi, - rūsčiai pasakė ji, — 
jeigu tik neužmirši, kaip aš ją myliu. 

— Aš niekad to neužmiršiu. 

Dabar nesunku visus mylėti, galvojo Frensis, dabar 
tai lengva ir paprasta. Dabar ji kupina meilės, tarsi stai- 
ga būtų atradusi beribes jos galias, galėtų ja saujomis 
su visais dalytis, žerti į orą kaip konfeti per vestuves. 
Jau praėjo keturi mėnesiai, o neįtikėtina laimė vis dar 
neapleidžia jos. Luisas čia, šalia jos, jos automobilyje 
vien todėl, kad ji čia, tik dėl jos. 

— Liko tik trys mylios, - pasakė ji. 

Jis pasuko galvą ir įbedė į ją visiškai atvirą įdėmų 
žvilgsnį. Paskui ištiesė ranką ir palietą jai skruostą. 
— Mano Frensis, - pratarė jis. 


Lizi vaizdavosi Luisą juodbruvą, apkūnų, ne tokį 
aukštą ir ne taip romantiškai atrodantį kaip Robertas, 
bemaž pusamžį ir ganėtinai gerai viską nuspėjo, bet 
niekad jai neatėjo į galvą mintis, kad jis gali būti toks 
patrauklus. Luisas žinojo, kad Lizi panaši, bet kas galė- 
jo iš anksto numanyti, kad, būdama tokia panaši į Fren- 
s1S, ji visiškai kitokia. Nebūtų lengva, galvojo Luisas 
šypsodamasis jai, pasiguldyti tą Lizi lovon. 

— Bijau, - kalbėjo Lizi, leisdama jam laikyti savo 
ranką, - kad tiesiog begėdiškai smalsiai laukėme pažin- 
ties su jumis. 

— O aš su jumis, - šypsojosi Luisas. - Niekad nepa- 
žinojau dvynukių. Na, o čia kas per vaikai? 

— Semas sako, kad turi „Rolex“ laikrodį, - išpyški- 
no Deivis. 

— Deivi! 

— Semas sakė tiesą, - patvirtino Luisas. - O kur tas 
Semas? 

— Va čia, - Deivis pirštu parodė į sofą su krūva pa- 
galvėlių, iš po kurių kyšojo kojos. 

— Ar Semas begalvis? 

— Deja, jis tiesiog nemoka padoriai elgtis, - atsakė 
Alisteris. - Manau, kad dėl to reikėtų kaltinti mūsų 
tėvus. 

— O kuo tu vardu? 

— Aš Alisteris. 

— O tu - Harieta, - Luisas pasisuko į Harietą, kurią 
nuplieskė raudonis iki pat plaukų šaknų. 

— Žinote, Frensis yra labai ypatinga teta, - pasa- 
kė Lizi. 

Luisas nusijuokė. 

— Galite man nepasakoti, kad ji ypatinga... 

— Aš taip pat turėčiau brolį dvynį, - įsiterpė Aliste- 
ris, - jei jis nebūtų visai mažytis numiręs. Baisiai pikta, 
kai pagalvoji: būtų jis gyvenęs, dabar man nereiktų 
taikstytis su Semu. Semo išvis nebūtų buvę. Šiaip ar 
taip, kokia būtų palaima... 

— Gana, - nutraukė jį Robertas. Jis stengėsi nežiū- 
rėti į Frensis. Ji vilkėjo raudono šilko palaidinukę - rau- 
doną! Kas kas, bet Frensis ir raudona spalva! Juodos 
kelnės, plaukai ilgesni ir šviesesni negu anksčiau, ant 
basų, nudegusių kojų gražūs juodi sandalai. Segėjo auk- 
siniais čigoniškais auskarais, iš kur tiek drąsos tokius 
nešioti!? Anksčiau išvis apsieidavo be auskarų, nebent 
kokius kuklučius perlų lašelius įsisegdavo. Jis žvilgte- 
lėjo į Lizi. Ji žiūrėjo į Luisą atvirai susidomėjusi, o Lui- 
sas, pakišęs riešą Deiviui pasigrožėti laikrodžiu, spok- 
sojo į Frensis. 

— Ar su tuo laikrodžiu galima nardyti? 

- Žinoma. 


— Ir skristi erdvėlaiviu? 

— Aišku, - atsakė ir ištiesė laisvą ranką Frensis. — 
Amor... 

Staiga kambarys prisipildė elektros. Amox jis taip 
kreipėsi į ją, galvojo Lizi, amo7! Kas per žodis, kaip 
jis... atskleidžia intymumą, aistrą... Lizi nurijo seilę. 
Amo?! Kreiptųsi kas taip į mane, galvojo Lizi, aš, ko ge- 
ro, nualpčiau. Ar palyginsi 407 su „brangioji“? Tas žo- 
dis turi tiek jaudinamo žavesio kiek rudo popieriaus 
maišelis. Ji metė smalsų žvilgsnį į Frensis. Toji, palin- 
kusi prie Deivio, aiškino: 

— Tavim dėta, taip smarkiai nesižavėčiau tuo laikro- 
džiu, Deivi. Man jis atrodo labai vulgarus. 

Ji nepasikeitė, 1r balsas skamba kaip paprastai. O 
gal... gal Luisas taip kreipiasi į ją visada? Tai kokia tada 
jų privataus gyvenimo atmosfera? Kaip gali ką nors vi- 
sai paprasta daryti, valytis dantis ar skrudinti duoną, 
kai į tave taip žiūri vyras ir sako tau am072 

— Lizi? 

— Ką? - sumirksėjo Lizi. 

— (Gal galėčiau tau padėti paruošti pietus? Robas 
nori parodyti Luisui Galeriją. 

— Gerai, tegu rodo... - greitai atsakė Lizi. — O tu 
neini? 

— Ne, aš liksiu čia, - atsakė Frensis. Ji žiūrėjo tie- 
siai į Lizi. 

— Galės padėti 1r Harieta... 

Harieta degė noru kuo toliau sprukti nuo kambary- 
je susidariusios atmosferos, todėl, kažką sumurmėjusi 
apie istorijos namų darbus, dingo. 

— Aš tau padėsiu, - pasisiūlė Frensis. - Taip ilgai 
tavęs nemačiau. 

— Tai vis mano kaltė, - tarė Luisas, bet nebuvo pa- 
našu, kad dėl to apgailestautų. Jis pasilenkė užsegti 
auksinės laikrodžio apyrankės Deiviui ant riešo. — Na 
va. Dabar atrodai kaip tikras Europos verslininkas. 

Žavėdamasis Deivis kita ranka prilaikė riešą. 

— Ar pažadi, kad Semas tikrai negaus jo panešioti? 


Galerija padarė Luisui gerą įspūdį. Jis sakė Rober- 
tui, kad čia kur kas geriau atskleidžiamas įvairiatautis 
skirtingų kultūrų skonis negu panašioje Ispanijos pro- 
vincijos krautuvėje. Ypač žavėjosi interjero dizainu; pa- 
sak jo, Ispanijoje dizainui skiriamas labai didelis dėme- 
sys, ypač Barselonoje. Ir klausinėjo, kokio reikia 
pasiruošimo, kad galėtum vadovauti tokiam verslui An- 
glijoje. 

— Pasiruošimo? - pertarė Robertas. - Bent tokio 
profilio verslui jokioje mokykloje neįsigysi. Dirbi ir mo- 
kaisi, o su laiku ateina ir patirtis. 

Luisas pasakojo, kad Ispanijoje profesijos įgyjamos 
tik specialiose, profiliuotose mokyklose, kurios papras- 
tai įsikūrusios įvairiuose rajonuose; norint padaryti 
karjerą, būtina tokią baigti - kitaip neprasimuši. Užsi- 
minė apie darbo problemas Ispanijoje, apie profesinių 
sąjungų — ir socialistų, ir komunistų jėgą, apie minima- 
lų darbo užmokestį, apie vyraujantį Ispanijos kaimuose 
konservatizmą ir kai kuriuose miestuose socializmą. 

— Bet jums jau ausys atbuko nuo tų mano kalbų, - 
susigriebė Luisas. Jis stovėjo prie aukštų geležinių žva- 
kidžių, atvežtų 1š Filipinų, su nusmailintomis viršūnė- 
mis didžiulėms, gelsvoms vaškinėms žvakėms užmauti. 

— Na ką jūs! Aš juk žalio supratimo apie Ispaniją 
neturiu... nieko apie ją nežinau... 

— Bet galvojate ne apie ją. - Jis šypsodamasis apžiū- 
rinėjo žvakes. - Jūs labai mandagus, bet iš tiesų jums 
galvoje Frensis... 

— Savaime suprantama... 

Luisas palietė jam ranką virš alkūnės. 

— Sakykit atvirai. Jums rūpi Frensis... 

— Mes šeimoje labai artimi, - atsakė Robertas. - 
Mes gerokai vienas prie kito prisirišę. Lizi 1r Frensis 
labai artimos, čia aišku - jos dvynukės, bet jos palaiko 
artimus santykius 1r su savo tėvais. Aš, pavyzdžiui, sa- 
vų beveik nelankau. 

— Aš taip pat, - atsakė Luisas. - Mano motina pasi- 
darė labai dievobaiminga, o tėvas, buvęs kariškis, aišku, 
yra kraštutinių dešiniųjų pažiūrų, gal net per daug radi- 
kalių šiandienos Europai. 

Robertas perėjo į kitą salės pusę, kur kabėjo kelios 
vietos dailininko impresionistinės litografijos, vaizduo- 
jančios medžiojamus žvėris bei paukščius, kurios, jo di- 
džiam nusivylimui, neturėjo paklausos. Lizi manė, kad 
paveikslai per daug išraiškingi ir niūrūs, per daug juose 
jėgos. 

— Žmonės žino, jog lapės pjauna fazanus, - sakė ji, — 
bet, mano galva, jie tiesiog nenori į tai Žiūrėti. 

— Ar jums patinka tos litografijos? — paklausė Ro- 
bertas. 

— Patinka, - atsakė Luisas. - Jas gerai pirktų Is- 
panijoje. 

— O čia niekas jų neperka. Lizi mano, kad jos per 
daug slegiančios. - Jis žvilgtelėjo į Luisą. - Matote, Lizi 
kelia nerimą tai, kas bus paskui. 

— Tai visad kelia nerimą moterims. Aš negaliu pasa- 
kyti, kas bus paskui, nes nežinau, kaip viskas klostysis 
ateityje. 

— Bet mes nenorime, kad Frensis liktų be ateities. 

Luisas išsitiesė. Jis atsigręžė į Robertą ir, žiūrėda- 
mas tiesiai į Jį, pasakė: 

— Jūs neįvertinate Frensis. Ji niekad nebus be at- 
eities. Gyvenime nesu sutikęs tokio tvirto žmogaus 
kaip ji. 

— Frensis? 

— Taip, Frensis. Tik ji nerodo savo tvirtumo. Mano 
sesuo Ana taip pat tvirta, bet ji tą savo tvirtumą de- 
monstruoja kaip drabužį, tai iš karto matyti. O Fren- 
sis — atvirkščiai. 

— Aš pažįstu Frensis nuo dvidešimties metų, tik ko- 
kį mėnesį ar du mažiau negu Lizi. Ir niekad nemačiau, 
kad jai būtų buvę kokie nors santykiai tokie svarbūs, 
kaip dabar su jumis. 

— Ir jūs, - tarė Luisas, kišdamasis rankas į kelnių 
kišenes, - perspėjate mane, kad neskriausčiau jos? Ar 
jūsų Žmona pavedė jums tai pasakyti? 


— Tik prašau nepykti... 

— Aš nė kiek nepykstu, - atsakė šypsodamasis Lui- 
sas. - Aš tik bandau jus suprasti. 

— Čia ne koks nors kišimasis, — rimtai aiškino Ro- 
bas. - Tik norisi kaip ir apginti Frensis... 

— Suprantu. Atsiminkit, kad ir aš kai ką suvokiu. 
Gal aš ir apgailėtinas svetimtautis, bet taip pat žmogus. 

— Matote, - ir staiga Robas pasijuto visiškai kvailai, 
tarsi kokio rūstaus tėvuko vaidmenyje, kurio niekad 
neketino vaidinti 17 kuris jam pačiam buvo koktus, — 
šiauriečiai ir pietiečiai reiškia jausmus labai skirtingai. 
Argi ne? Gal mes negalime suprasti vieni kitų iki galo, 
nes mūsų įgimti polinkiai tokie skirtingi... — Jis nutilo. 
Pažvelgė į Luisą 1r vėl sušneko: - O Dieve, atleiskit 
man, niekad neketinau viso to išdrožti, nes, ko gero, 1r 
pats netikiu tuo, ką čia malu. Ar galėtume pamiršti tas 
kelias paskutines minutes? Aš galiu tik pridurti, kad 
niekad nemačiau Frensis gražesnės ir laimingesnės, 
kaip dabar. 

Luisas įsmeigė į Robą akis. Jų žvilgsniai susidūrė. 
Ką tas malonusis Frensis svainis mėgino pasakyti? Ar 
bandė palinkėti laimės 1r sykiu išreikšti abejones, kad 
kažin ar galų gale jiems su Frensis bus gera drauge. Ar 
jis taip pat turi tą keistą anglų įprotį užsisklęsti savy- 
je, - Jį turėjo 1r Frensis, kai jie susipažino, - nerodyti 
savo jausmų, net bijoti juos atviriau reikšti. Jis panašus 
Į pasibaisėtiną mandagumą, neva pagarbumą, bet tatai 
taip slopina asmenybę, kad galop visai ją supančioja ir 

žmogus dėl tokio įpročio tik pats kenčia. Nepasakysi, 
galvojo Luisas, kad ispanai moka gerai reikšti savo 
jausmus, bet jie bent nebijo jų. Jie, kaip pastebėjo Fren- 
sis, didžiuojas1 savo jausmų jėga. „Dėl to jūs tauri tau- 
ta, - pasakė Frensis. - Jūs didžiadvasiai. Anglai dažnai 
būna puikūs, bet dabar jie bijo pasirodyti didžiadvasiai. 
Jie jaustųsi kvailai, manytų, jog juos palaikys valdingais 
pasipūtėliais“. Robertas Midltonas neatrodė Luisui nei 
kvailys, nei valdingas pasipūtėlis; veikiau nelaimingas 
žmogus, neišmanantis, kaip išlieti savo jausmus. Luisas 
ištraukė iš kišenių rankas ir ištiesęs suėmė Robertui 
plaštakas. 

— Jei ji taip atrodo, tai ir aš taip jaučiu. 

— Taip, Žinau... 

— Kartais, - kalbėjo Luisas, - kyla šiaip visai nebū- 
dingų mums poreikių, mums reikia į viską pažiūrėti ki- 
tų akimis. 

Staiga Robertas prisiminė jų pačių padėtį, Galerijos 
sunkumus, varganą Lizi darbą, gresiantį pavojų Vien- 
sėdžiui. 

— Kartais ne dėl kilusių poreikių keičiame savo vi- 
ziją. Kartais aplinkybės priverčia mus pažiūrėti į daik- 
tus kitomis akimis, - pasakė Robertas. 

Staiga Luisas paleido Roberto rankas. Jo galvoje ra- 
dosi jau kitos mintys, nesusijusios su Frensis. 


— Kartais būna ir taip, - mandagiai sutiko Luisas. 

— Nejaugi negaliu pasirūpinti jūsų atostogomis? Tu 
1 Robas Mochase? Tu net negali įsivaizduoti, kaip ten 
gražu. 

Lizi varvino riebalus nuo ančių, kurias taip švais- 
tūniškai nupirko Frensis ir Luiso garbei ir dabar jau 
šiek tiek gailėjosi, 17 pasakė, kad iš tų atostogų nieko 
neišeis. 

— Bet kodėl? 

Lizi pasidėjo kepimo skardą ant spintelės šalia 
kriauklės ir smaigstė antis šakute. 

— Mes negalime to sau leisti. Mums dabar ne pagal 
kišenę ir tas namas, ir automobiliai, niekas. Todėl mes 
tikrai negalime atostogauti Ispanijoje. 

— Bet tai būtų dovana. Nuo manęs. Man taip patik- 
tų, aš taip noriu, kad jūs ten nuvažiuotumėte. Tik tu 1r 
Robas. 

Lizi sudėjo antis į pusdubenį 1r įkišo į orkaitę, kad 
neatšaltų. Bukas skausmas ėmė gniaužti jai širdį. 

— Lizi? 

— Aš negaliu priimti dovanų iš tavęs. Aš... 

— Ką?! 

— Tai labai miela iš tavo pusės. - Lizi jautėsi baisiai 
nelaiminga. — Tikrai gražu, bet aš negaliu... 

— Kodėl negali? Iš ko ko, bet iš manęs... 

— Būtent iš tavęs. 

— Na, žinai! - Frensis įnirtingai smeigė peilį į ana- 
nasą, kurį jai buvo pavesta supjaustyti vaisių salo- 
toms. - Kad pasakei, tai kaip į veidą spjovei. 

— Nemanyk taip. Dievaži, nenorėjau tavęs užgauti. 
Tik aš jaučiuosi taip, lyg žemė slystų man iš po kojų. 

— Klausyk, jei jau tokia striukė, tai kam tada tos an- 
tys ir ananasai? Pirkai specialiai mums? 

Lizi krūptelėjo išgirdusi „mums“. 

— Žinoma, kad jums... 

Frensis metė peilį. 

— Ak, Liz1! Kodėl? Kurių galų apsimetinėti, kad nie- 
kas nepasikeitė, jei viskas pasikeitė? 

— Todėl, kad aš nekenčiu kai kurių pokyčių. Kaip aš 
jų nekenčiu!.. 

— Ar tavo darbas tikrai toks baisus? 

— Ne, - atsakė Lizi, pildama sultinio į kepimo skar- 
dą padažui pagaminti. - Žinoma, kad ne, tik nuobodus ir 
varginantis, tiesiog nykus nuoslūgis po man įprastos 
veiklos. Tu tikriausiai manai, kad likimo smūgis - stai- 
gus dalykas, baisus sukrėtimas, baimė, bet kai visa tai 
praeina, pamažėle atsigauni. Tik visų mūsų nelaimė yra 
ta, kad po vienos nesėkmės užgriūva kita, smūgis po 
smūgio, nes kai prisilieti prie pinigų ir laiku neapsižiū- 
ri, Jie įgauna siaubingą savybę - dauginti tuos smūgius. 
Atleisk, aš kalbu taip neaiškiai 1r Žinau, kad esu baisiai 
nedėkinga, bet jaučiuosi visiškai užspeista į kampą, 
Frensis, tarsi daugiau jau nieko negaliu pakeisti mūsų 
gyvenime, 0 aš šito negaliu pakęsti, nes visad sugebeda- 
vau pasiekti tai, ko noriu. Manau, kad taip jaučiasi stai- 
ga netekę darbo ar valdžios žmonės, tarsi tapę kokio 
negailestingo mechanizmo aukomis. Tada kažkaip bai- 

siai sunku priimti kokią malonę net ir iš tavęs. Aš ne- 
noriu malonių, aš tik noriu ką nubausti. 

Frensis krapštinėjo peilio smaigaliu likusias ant 
ananaso kietas akutes. 

— Bet gal kaip tik atostogos leistų tau atsitiesti ir 
tada galėtum kitaip pažiūrėti į padėtį. 

— Visai galimas daiktas. Bet jaučiu, jei išvažiuočiau, 
kažin ar pajėgčiau sugrįžti. Mane kankina kaltės jaus- 
mas, jaučiuosi kalta prieš vaikus ir dėl to esu tokia suir- 
zusi ir pikta. Aš negaliu važiuoti į Ispaniją, palikusi 
juos, bent dabar. 

— Bet jy neslegia Joks rūpestis. Galima pamanyti, 
kad jie nieko net nenutuokia. 

— Aš ir nenoriu, kad jie ką nutuoktų. Mama sako, 
kad laikas ir jiems pajusti gyvenimo sunkumų, o aš net 
klausyti negaliu tokių kalbų. Atvirai sakant, daugiau ne- 
galiu tverti kalbų šia tema. Pakalbėkime apie ką nors 
kita. 

— Papasakosiu tau apie Luisą, - paprastai pasakė 
Frensis. 

Lizi atsigręžė. Frensis sėdėjo prie stalo ir pjaustė 
ananasą; tviskanti palaidinukė pabrėžė švelniai auksinį 
rankų ir veido atspalvį. Niekas, galvojo Lizi, nelaikė 
dvynukių gražuolėmis dėl labai paprastos priežasties — 
jos tokios nebuvo, negalėjo būti, nes jų išorei stigo kla- 
sikinių linijų bei bruožų grynumo, bet dabar, dievaži, 
Frensis buvo bemaž gražuolė. Lizi priėjo 17 apkabino 
seserį per pečius. 

— Atleisk, kad dabar esu tokia nuotaikos gadintoja 
ir zirzeklė, bet tikrai tikrai labai džiaugiuosi dėl tavęs. 

Frensis pažvelgė į ją. 

— Na, kaip jis tau? 

— Kol kas labai patinka. 

Frensis išsitiesė ir pabučiavo Lizi. 

— Tada viskas gerai, - patenkinta tarė. - Jis apvertė 
mano gyvenimą aukštyn kojom. 

— Viską? 

— Net verslą, - atsakė Frensis. - Jis ieško man gidų 
kitų metų kelionėms po Ispaniją. Tu žinai, kiek vargda- 
vau su gidais Italijoje, kaip sunku surasti pakankamai 
atsakingų ir savo darbą išmanančių žmonių, kurie 
neužsiprašytų tiek pinigų ir nepakeltų kelionių kainos 
iki kosminių dydžių. Ispanijoje taip nebus. Jei nori ką 
nors ten nuveikti, reikia turėti pažinčių, o Luisas pažįs- 
ta visus. 

— O, Frensis! - nusijuokė Lizi. - Esi įsimylėjusi iki 
ausų. 

— Žinau. Tikrai iki ausų. Bet dėl to visai nesijaudi- 
nu, tegu ir dar labiau įklimpčiau. Mes ruošiamės aplan- 
kyti ir mamą su tėčiu. 

— O Viešpatie!.. 

— Kodėl „o Viešpatie“? 

— Na, — Lizi staiga pabūgo sakyti tai, ką norėjo, - ta- 
da visi manys, jog Luisas - būsimas žentas, - jam tas vi- 
zitas gali per gerklę išlįsti. 

— Jis pats nori su jais susipažinti. 


263 


— Tikrai? 

— Tikrai, - tvirtai atsakė Frensis. 

Atsidarė laukujos virtuvės durys ir vidun įžengė 
Robertas su Luisu. 

Luisas iš karto tarė: 

— Turite puikią krautuvę. 

— Žinau, - nusišypsojo jam Lizi. - Tik kad daugiau 
pelno duotų, tai išvis būtų gerai. 

— Kažkas nuostabiai kvepia... 

— Antis. 

— Puiku! Baisiai mėgstu antis. Ouerida“, ką ten da- 
rai su tuo grėsmingu peiliu? 

Dabar ir guerida. Viešpatie, kas per kalba! - pama- 
nė Liz: ir greitai sušneko: 

— Robai, surask Deivį. Man neramu dėl Luiso laik- 
rodžio... 

— O Luisas visai ramus dėl to laikrodžio, — tarė 
Luisas. 

— Vis tiek, - pasakė Robertas, darydamas duris į 
prieškambarį, - mums bus labai nemalonu, jei kas nors 
jam nutiks. 

— Užtat Frensis apsidžiaugtų. 

— Taip,- ramiai atsiliepė Frensis, - ji apsidžiaugtų. 
Na, štai, baigta. Ar pridėti tų vynuogių? 

Iš koridoriaus pasigirdo Roberto balsas, šaukiantis 
Deivį. Paskui stojo ilga tyla, o po to atsivėrė durys ir 


* Mylimoji (15. ). 

virtuven plūstelėjo televizoriaus triukšmas, paskui kaž- 
kas jas užtrenkė ir lėtai nupėdino koridoriumi. 

— Semas bijojo net prisiliesti prie to laikrodžio, — 
buvo girdėti Deivį aiškinant. 

— Ir gerai darė, kad nelietė. 

— Alisteris jam sakė, kad jei jis palies laikrodį ma- 
žuoju piršteliu, tai jį kaipmat didžiuoju pirštu sudoros 
Frensis dėdė... 

— Deivi, - nutraukė jį Robertas, - mūsų svečią va- 
dina ponu Morena. 

Robas pasirodė tarpduryje su Deiviu ant rankų. 
Luisas juokėsi. 

— Frensis dėdė! 

Deivis paraudo. Jis pasimuistė Roberto glėbyje ir 
įsikniaubė tėvui į kaklą, Lizi priėjo prie jų ir paglos- 
tė Deivį. 

— Viskas gerai, branguti, tu juk nežinojai, žiūrėk, 
ponas Morena nė trupučio nepyksta... 

— Ne kiek, - patvirtino Luisas. 

— Branguti, - Lizi meiliai glostė Deivio pasišiaušu- 
sius plaukus. Jis pasuko galvą ir susirūpinusiomis aki- 
mis pažvelgė žemyn į ją, o Frensis tuomet žvilgtelėjo į 
jų trijulę - Robą, laikantį ant rankų sūnų, ir Lizi, s1e- 
kiančią jo; visų trijų Veidai kupini juos vienijančios mei- 
lės. Ją nusmelkė skausmas, neįvardijama, bet aštri gėla. 
Buvo jau besižiojanti sakyti: „Visai kaip iš šventosios 
šeimynos paveikslo“, bet susičiaupė. Viskas buvo taip 
tikra, tai kam tų žodžių... 


265 


Luisas iš karto priėjo prie jos, išsitraukė taburetę 
iš po stalo ir atsisėdo. 

— Eikš, - mostelėjo Deiviui, - ateik, 1r aš tau paro- 
dysiu, kaip galima sužinoti, kiek dabar valandų Austra- 
lijoje. 

Robertas atsargiai pastatė Deivį ant grindų. Dvejo- 
damas Deivis prisiglaudė prie tėtės kojos. 

— Nagi ateik, - kvietė Luisas. - Mes juk draugai, ar 
ne, Deivi? 

Labai lėtai Deivis apėjo aplink stalą 1r stabtelėjo 
per tris pėdas nuo Luiso. 

— Iš taip toli aš neįžiūriu laikrodžio. Aš jau toks se- 
nas, Deivi, kad matau daiktus tik prikišęs juos prie 
akių. Turi man padėti. 

Statydamas koją už kojos Deivis priartėjo. 

— Ant kurios rankos laikrodis? 

Sustingęs it kareivis Deivis ištiesė dešinę ranką. 
Luisas ją paėmė. 

— Prieik truputį arčiau. 

Deivis priėjo. 

— Dar arčiau. Tas ciferblatas toks nedidelis. Dabar 
žiūrėk. Aš čia paspausiu, ir tame mažame langelyje 1š- 
vysime pasaulio kraštus. Ar gerai moki skaityti, Deivi? 

— Taip sau, - suvapėjo Deivis, draskomas noro pasi- 
girti Ir sąžinės. 

— Matai čia A raidę? 

— Alisterio vardas prasideda raide A... 

— Kaip 1r Australija. 

Deivis pasilenkė prie laikrodžio, ir Luisas apkabino 
jį viena ranka. 

— Dabar paspausk čia. 

Deivis paspaudė. 

— Matai, kas pasirodė? Skaičiai. Ar moki skaičiuoti? 

Deivis pakėlė į jį akis. Jų veidai kone susiglaudė. 

— Moku skaičiuoti iki penkių, - tvirtai atsakė Deivis. 

— Tai protingas vaikas! 

Deivis spoksojo į jį kelias sekundes, o paskui vėl 
palinko prie laikrodžio. 

— Protingas, mielas vaikas, - pasakė Luisas ir per 
Deivio galvą pažvelgė į Frensis. Ji taip pat Žiūrėjo į jį, 1r 
Luisui dingtelėjo, kad ji mato kažkokią viziją. 

— Tiesiog absurdas, - neatlyžo Barbara. 

— Taip irgi sakei, kai sužinojai, kad laukiesi dvynu- 
kių, — priminė jai Viljamas. - Taip pat sakei... 

— Visa tai absurdas, - pakartojo Barbara. Ji drėgna 
pašluoste jau valė stalą, nors Viljamas dar nebuvo nė 
įpusėjęs pusryčių. Dabar ji dažnai jam valgant imdavo 
kiloti dubenis, stiklainius ir be jokio reikalo trinti jų 
dugnus. Tas jos įprotis varė Viljamą iš proto. Jis pagrie- 
bė marmelado stiklainį ir tvirtai prispaudė prie krū- 
tinės. 

— Juk jis tau patiko. 

— Na tai kas? - piktai atšovė Barbara. - Žinoma, 
kad patiko, jis labai malonus, mandagus žmogus. Bet 
ne tai svarbu. Padėk marmeladą, o tai išterliosi megz- 
tinį. 

— Neišterliosiu, - atrėžė Viljamas. - Marmeladas 
stiklainio viduje. Juk sakei, kad niekad Frensis neatrodė 
taip gražiai, o Luisas - mielas žmogus. 


— Bet jis svetimtautis. 

— Kiekvienas, - kantriai dėstė Frensis, - yra sve- 
timtautis kitos tautybės žmogui. Palik skrebučius, aš 
dar valgysiu. 

— Mišrios santuokos... 

— Barbara! - suriko Viljamas. 

— Nešauk! 

— Jie 2es17w0$14 tuoktis! - šaukė Viljamas, nekreip- 
damas dėmesio į jos pastabą. - Luisas vedęs! Jie tik tu- 
ri romaną! 

— O tu, aišku, puikiai išmanai tokius dalykus, - at- 
kirto Barbara ir atsikeršydama paėmė sviestą. 

— Frensis turėjo kelis romanus, - kalbėjo nepaisy- 
damas jos Viljamas ir storai tepdamasis ant skrebučio 
marmelado, nes nebuvo sviesto. - Nė vienas nebuvo la- 
bai rimtas, o šitas, man regis, yra rimčiausias. Štai ir 
viskas. 

Barbara įdėjo sviestą į šaldytuvą ir uždarydama taip 
trenkė durelėmis, kad viduje visi buteliai gailiai sutarš- 
kėjo. Ir liko stovėti prie jo nugara į Viljamą. 

— Barbara? 

Ji neatsiliepė. Stovėjo aiškiai įsitempus!, įsistebeili- 
jusi į sieną virš šaldytuvo, kur kabėjo apgailėtinai sal- 
džių spalvų kalendorius, vietinio garažo atsiųstas su ge- 
riausiais kalėdiniais palinkėjimais. Viljamas mandagiai 
palaukė pusę minutės, o paskui atsikando skrebučio. 

— Tai visai kas kita, - pagaliau pratrūko Barbara. 


— O tai kas tada? - paklausė kramtydamas Viljamas. 

Ji atsigręžė. Stengėsi iš paskutiniųjų susitvardyti. 
Visą gyvenimą dėdavo daug pastangų, kad veidas neiš- 
duotų jos jausmų, išskyrus pyktį, dažnai pagalvodavo 
Viljamas. 

— Aš nesmerkiu Frensis dėl to romano. Ir iš tiesų 
man nesvarbu, kad jis svetimtautis... 

— Na, tai viskas gerai. 

— Bet šį kartą ji myli. 

Viljamas išsprogino akis. 

— Ką? 

— Ji tikrai myli. Karštai, iš visos širdies. 

— Tai ir gerai. 

— Jis vedęs, - pasakė Barbara. 

— Taip, Žinau... 

— Todėl ji 2udegs, - pareiškė Barbara. 

Viljamas padėjo skrebutį. 

— Nesuprantu... 

— Aišku, kur tu suprasi, tu niekada nieko nesupran- 
ti, nes tu 1š tų gudručių, kurie tik žiūri, kad liktų ir vil- 
kas sotus, ir avis sveika, todėl nepuoselėju nė mažiau- 
sios vilties, kad galėtum ką suprasti. O Frensis myli 
vedusį kataliką užsienietį ir viskas baigsis ašaromis, 
kurių daugiausia išlies Frensis. 

Viljamas vėl paėmė skrebutį. Jam ranka truputį vir- 
pėjo ir kiek džemo leptelėjo ant megztinio priekio. 

— Kodėl negali palikti jos ramybėje? Net jei ir bus 
ateityje problemų, tai daba7 jų nėra. Kodėl negali drau- 
ge su ja pasidžiaugti, užuot kranksėjusi kaip kokia nela- 
ba Kasandros varna? 

— Žiūrėk, užsidrėbei marmelado ant megztinio, — 
burbtelėjo Barbara. - Taip 1r žinojau, kad užsidrėbsi. 

— Užsičiaupk, - suriko Viljamas. Jis sviedė skersai 
virtuvės savo skrebutį, kuris nukrito į pintinę su lygin- 
ti surinktais skalbiniais. 

— Vyrai, - Barbara dėbtelėjo į jį naikinamai, - bevil- 
tiški romantikai, niekad nemato, kas dedasi po nosimi. 
Ko gi dabar idiotiškai džiaugtis, jei viskas baigsis nelai- 
me? Ačiū Dievui, nesu linkusi kaip tu į romantišką sen- 
timentalumą. 

Viljamas nulenkė galvą. Pagalvojo, beje, ne pirmą 
kartą gyvenime, kaip apmaudu, kad dėl savo vidurinio- 
sios klasės prietarų negali prikulti žmonos. 

— Tik nemanyk, kad aš nemyliu Frensis, - kalbėjo 
ji. - Taip pat negalvok, kad jos nesuprantu. Kaip tik dėl 
to, kad ją myliu ir suprantu, aš nesiruošiu įsitraukti į tą 
juokingą žaidimą 1r neva tikėti, kad ji susikūrė laimingą 
ateitį, kai iš tiesų viskas yra atvirkščiai. Dabar einu pa- 
kloti mūsų lovos, o tu malonėk sutvarkyti baltinių pinti- 
nę, kurią taip vaikiškai priterliojai. 

Išeidama ji uždarė duris, - Viljamo motina būtų pa- 
sakiusi — deramu būdu, paskui buvo girdėti, kaip ji sun- 
kiais 1r vienodais žingsniais lipo viršun, kirto laiptų 
aikštelę ir įėjo į jų bendrą miegamąjį; po to žingsnius 
nuslopino nesuprantamas tolimo radijo burbuliavimas — 
radiją Barbara visada nustatydavo nežmoniškai garsiai. 

Viljamas atsistojo ir nuėjęs prie kriauklės drėgna 
pašluoste nusivalė megztinį. Pažvelgė pro langą. Vaizdas 

lygiai toks pat, koks buvo beveik prieš keturiasdešimt 
metų, kai Barbara jam pasakė, kad gims dvynukai, tie 
patys mieli, niekuo neišsiskiriantys laukai, tos pačios 
gyvatvorės, net tos pačios juodų tuopų galingais ruplė- 
tais kamienais eilės su puikiais tamsiai raudonais Žirgi- 
niais pavasarį. Pasikeitė tik tai, kad už laukų esantis 
ūkis pasistatė bjaurų siloso bokštą ir dar bjauresnę šiau- 
dų stoginę, nudažytą klaikiai ryškia žalia spalva ir dabar 
išmarginta didžiuliais, iš tolo šviečiančiais rūdžių lopais. 

Viljamas pasirėmė į kriauklę. Gal jis 1r romantikas, 
jei mano, kad, jei Frensis dabar yra laiminga, tai galima 
numoti į galimus ateities debesis. Gal tai jis instinkty- 
viai jaučia, kad joks grožis ar gėris nedingsta be pėdsa- 
ko, net jeigu jo jau ir nebėra; ir tai nieko bendra neturi 
su protu, bet galų gale jis niekad gyvenime nesivadova- 
vo vien tik protu. Tačiau Barbara, kad 1r kokia grasi bū- 
tų, savaip teisi būgštaudama dėl galimų liūdnų padari- 
nių net pačiame džiūgavimų sūkuryje. Ji taip pat dvynių 
motina, nors kartais, kaip motina, elgdavosi ir gana 
keistai, ir jaučia pareigą ginti 1r saugoti savo vaiką, net 
jei tas jos instinktas prasiveržia neįprastai ar nemalo- 
niai. Tiesiog stebėtina, kad Barbara išvis rimtai pažiū- 
rėjo į Frensis laimę; juk galėjo paniekinamai šnarpšte- 
lėjusi pasakyti, kad sveiko proto žmogui romantiška 
meilė dabar kelia tik juoką. 

Viljamas giliai atsiduso ir nusisuko nuo lango. Varg- 
šės mažytės dvynukės, kurias abi užgulė skirtingi sun- 
kumai. Lizi dabar slegia bėdos, Frensis ateityje gresia 

nelaimės, net jei ji 1r nenujaučia jų. Jis prisiminė, kaip 
anksčiau per varginamą liguistų dvynukių kūdikystę 
manė, kad niekas nesiryžtų turėti vaikų, jei žinotų, kaip 
jų priežiūra išsekina tėvus. Koks naivumas, koks ribo- 
tas mąstymas! Dabar tas kūdikystės laikotarpis atrodė 
jam, kaip tėvui, aukso amžius jau vien dėl tos paprastos 
priežasties, kad tada jis pajėgė padaryti savo vaikus lai- 
mingus. 

Jis nuėjo prie skalbinių pintinės ir pažvelgė į ją. 
Skrebutis gulėjo ant jo jau gražiai išlygintos šviesiai ir 
tamsiai mėlynai dryžuotos pižamos. Kelias minutes pa- 
spoksojęs nutarė skrebutį palikti pintinėje. 


Naujas Langvorto banko valdytojas buvo apyjaunis 
pailgo veido žmogus trumpais plaukais, apsirengęs tam- 
siu kostiumu, kokius dabar, atrodo, nešioja visi ir visur, 
išskyrus karvių melžėjus ar automobilių aptarnautojus. 

— Man labai malonu, pone Midltonai, kad rados pro- 
ga susitikti su jumis, - prašneko jis. 

Kodėl „susitikti“, galvojo Robertas, o ne „susipa- 
žinti“? Ar yra koks skirtumas tarp šių žodžių? Šiaip ar 
taip, jis atėjo čia ne susipažinti, o jį iškvietė. 

— Jūs pakvietėte mane užeiti. 

— Tikrai taip. Jei neklystu, mano laiškas buvo adre- 
suotas jums abiem —- jums ir poniai Midlton. Aš lau- 
kiau... 

— Ponia Midlton, kaip sau sakiau jūsų sekretorei, 
dienomis dirba Bato Vestendeilo mokykloje. 

Banko valdytojas pakėlė antakius ir prikando lūpą. 

— Ar buvote mums pranešę apie tai? 

— O kodėl turėčiau? 

— Jūsų dabartinė padėtis, - iškošė banko valdytojas 
tokiu tonu, tarsi Roberto skola pavertė jį kriminaliniu 
nusikaltėliu, - įpareigoja jus viską mums pranešti. 

Robertas jau buvo besižiojąs atkirsti jam: „Prašy- 
čiau nekalbėti su manim tokiu tonu!“, bet prikando lie- 
žuvį. Ką jis galų gale tuo laimėtų? Pasimėgautų tik 
smagia adrenalino porcijėle, už kurią paskui turėtų nuo- 
lankiai atsiprašyti, o priešininkas vis tiek gautų viršų. 
Robertas žiūrėjo į valdytojo rusvus plaukus, blyškias, 
beveik be blakstienų akis ir odą, kurioje dar buvo maty- 
ti jaunatviškų spuogų žymės. Jis ne tik panašus į prieši- 
ninką, bet jam, atrodo, ir patiko būti panašiam į pr1e- 
šininką. 

— Prašom sėstis, pone Midltonai. 

Robertas nenoriai pakluso 1r pasirinko kėdę, ap- 
muštą juosvai pilka vilnone medžiaga. Bankininkas at- 
sisėdo prie rašomojo stalo ir sudėjo rankas ant storo 
aplanko, kuriame, matyt, buvo Midltonų dokumentai. 

— Bijau, pone Midltonai, kad daugiau negalėsiu to- 
leruoti tokios padėties. 

— Kaip drįstate vartoti tokį žodį kaip „toleruoti“? — 
pasipiktinęs sušuko Robertas, pamiršęs savo nusistaty- 
mą. - Kaip d7įstate? Jūs, bankai, esate mūsų paslau- 
goms, leiskite tai jums priminti, velniškai brangiai ap- 
mokamoms paslaugoms, o ne koks etikos komitetas, 
drausminantis klystančius klientus! 

Stojus skausmingai tylai, banko valdytojas nudelbė 
akis į savo sunertas rankas, tarsi laukdamas, kol išsi- 
sklaidys nemalonus tvaikas. 

— Mano kredito komitetas, pone Midltonai, mano 
Bato filialo kredito komitetas buvo jau pareikalavęs, 
kad nedelsdami i1mtumetės priemonių ir grąžintumėte 
pagrindinę dar nesumokėtos paskolos dalį. Jei prisime- 
nate, buvo sutarta, kad jūs per devynis mėnesius žen- 
kliai sumažinsite skolą. Bankas susirūpinęs, pone Mid- 
Itonai, kad paskola gali likti įšaldyta. 

— Įšaldyta? 

— Kad jūs, pone Midltonai, priprasite prie tos sko- 
los 1r nesiimsite jokių priemonių jai likviduoti, o tik 
mokėsite procentus. 

Robertas akimirką nunėrė akis. Jam sukosi galva. 
Tiesiog neįtikėtina ne tik tai, kaip čia tas rudis su juo 
kalba, bet ir ką jis sako, ką nori pasakyti. Jis giliai at- 
siduso. 

— Ar jums neatrodo, kad ta skola mus slegia šimtą 
kartų labiau negu jus jau vien dėl to, kad kelia grėsmę 
viskam, ką mudu su žmona užgyvenom per pastaruo- 
sius aštuoniolika metų? Gal manote, kad turėjome bent 
vieną ramią valandėlę užsimiršę, į kokią padėtį pateko- 
me? Mes dieną naktį sukame galvą, kaip greičiau i1šsi- 
kapanoti iš tos duobės. Kaip manote, kodėl mano žmo- 
na pradėjo dirbti kitur? Tik siekdama sumažinti verslo 
išlaidas ir kad būtų iš ko mokėti jums tuos siaubingus 
procentus. Mano žmona, labai talentinga 1r kvalifikuota 

dailininkė, priversta dirbti tokį darbą, kokio kažin ar 
1mtųs: net jūsų prie langelių sėdintys tarnautojai... 

— Atsiprašau, - nutraukė jį banko valdytojas, - bet 
asmeniškumai čia nepadės. 

— Bet ką dar mes galime padaryti?! - Robertas jau 
kone šaukė. - Mes dabar dirbame daug daugiau 1r gau- 
name daug mažesnį negu kada nors pelną. Ką dar, po 
šimts, norite, kad mes padarytume? 

Banko valdytojas pakėlė rankas ir, alkūnėmis pasi- 
rėmęs į stalą, sudūrė abiejų rankų pirštų galiukus — 
gestas, kaip Robertui pasirodė, ir valdingas, ir šventei- 
viškas. 

— Mano kredito komitetas... 

Kažkodėl Robertui širdis nukrito į užkulnius. 

— Mano kredito komitetas, - kalbėjo banko valdyto- 
jas, Žiūrėdamas tiesiai į Robertą, - dabar reikalauja 
tiksliai nurodyti, kada, ir, beje, artimiausiu metu, bus 
padengta pagrindinė paskolos suma. 

— Bet kaip, velniai rautų, aš galiu tai padaryti? 

— Čia nieko sudėtingo, pone Midltonai. Jums terei- 
kia parduoti savo namą. 


Dženi stovėjo prie Galerijos kontoros durų su pa- 
dėklu, ant kurio buvo butelis mineralinio vienam žmo- 
gui ir tuno sumuštinis. Robertas sėdėjo jau dvi valandas 
užsidaręs kabinete; dabar bemaž trečia, o jis, Dženi ži- 
nojo, dar nebuvo pietavęs. Ji pasibeldė. 

— Kas ten? - paklausė Robertas. 

— Dženi. 

— O, Dženi, užeik. 

Ji lėtai pravėrė duris. Robertas sėdėjo prie rašomo- 
jo stalo apsikrovęs segtuvais su banko dokumentais. 

— Pamaniau, gal norėtumei kiek užkąsti, nes, regis, 
dar nepietavai. 

— Nepietavau. Kokia tu gera, Dženi! 

— Sumuštinis su tunu. Tik jis ir buvo likęs kavinėje. 
Tikiuosi, bus gerai. 

— Puiku, - padėkojo Robertas. 

Ji padėjo padėklą ant staliuko šalia rašomojo stalo. 

— Mineralinis vanduo toks atsibodęs. Gal norėtum 
ir kavos? 

Robertas pažvelgė į ją. Buvo labai išblyškęs. 

— Dženi... 

— Ką? 

— Prisėsk minutei. 

Ji atsisėdo ant sukamosios kėdutės ir sukryžiavo 
ant kelių rankas. Stojo tyla, o paskui Robertas staigiai, 
be jokių įžangų, tėškė: 

— Reikės parduoti Viensėdį. 

Dženi aiktelėjo ir rankomis užsidengė veidą. 

— O, ne... 

— Reikės, - patvirtino jis. - Šį rytą buvau banke. 
Mums buvo duoti devyni mėnesiai, per kuriuos turėjo- 
me sumokėti pagrindinę skolos dalį. Mes, žinoma, ne- 
sugebėjome to padaryti - vos pajėgėme procentus su- 
mokėti, taigi dabar jie neria mums kilpą ant kaklo. 

Prieš Dženi akis stojo jos pačios namelis, kuris po 
Maiko mirties jai reiškė daug daugiau negu tik gyvena- 
mąją vietą. Matė brangų ir mielą fasadą, prieangį, ap- 
raizgytą žydinčiais vijokliais, 17 mansardos langus, atro- 
dančius lyg iš nustebimo pakelti antakiai, 1r ją pervėrė 
žvėriškas, net išgąsdinęs skausmas - kaip ji iškęstų, jei 
kas atimtų jos namus? 

— O, Robai... 

Jis paėmė sumuštinio puselę ir prisiversdamas at- 
sikando. 

— Kaip man tai pasakyti Lizi? 

— Net neįsivaizduoju... 

— Ji įsimylėjusi tą namą, - kalbėjo Robertas, dėda- 
mas ant padėklo sumuštinį. - Ji nužiūrėjo jį mums tik 
atsikėlus į Langvortą, mes savaitgaliais vaikštinėdavo- 
me pro jį sakydami: „Vieną gražią dieną, kada nors...“ 
1r fantazuodavome, kaip jį pertvarkysime. Ir galų gale tą 
namą įsigijome; tu gi žinai, kaip užsidegusi Lizi puolė 
jo remontuoti. O dabar turiu jai pasakyti, kad jį reikia 
parduoti. 

— Gal... 

— Kas gal? 

— Gal, - ėmė kalbėti Dženi, gniaužydama savo ma- 
žas, dailias rankas, - bankas pasitenkins tuo, kad pa- 
skelbsite, jog namas parduodamas, o paskui reikalai pa- 
gerės ir neprireiks jo parduoti... 

— Bankas nori, kad per šešis mėnesius grąžintume 
bent šimtą tūkstančių svarų. 

Jie susižvalgė. Šimtas tūkstančių svarų, pamanė 
Dženi, daug didesnė suma negu ta, kurią jai galų gale 
išmokėjo draudimo kompanija po Maiko mirties per au- 
toįvykį. Viso jos turto kartu su namu vertė mažesnė už 
Midltonų skolą. Jai perbėgo šiurpuliai per nugarą. 

— Lizi tokia drąsi ir stipri, - tarė Dženi. - Ji tikrai 
nepalūš. Neabejoju, kad sugalvos kokią išeitį. 

— Tu tikrai taip manai? - Jis įsmeigė akis į Dženi 
mielą, paprastą veidą, jos dryžuotos palaidinukės stan- 
džiai suklostytą apykaklę, perlų vėrinėlį iš didėjančių 
karoliukų, dailiai gulančių ant žalio megztinio. Staiga ji 
pasirodė jam tokia tvirta ir ištverminga, kad vos susilai- 
kė nepuolęs jai ant krūtinės prašydamas paguodos ir 
pažado, kad kitą rytą viskas bus gerai. 

— Visa bėda, - susitvardęs pasakė Robertas, - kad 
mūsų viskas jau apgalvota pergalvota, ir jei būtume ką 
sugalvoję, seniai būtume padarę. 

Po kiek laiko jis paliko Dženi uždaryti Galerijos, o 
pats išėjo anksčiau pasiėmęs Semą su Deiviu, kuriuos 
Dženi kaip paprastai parvežė iš mokyklos ir išvirė arba- 
tos. Ta tvarka Semu: baisiai nepatiko, nes jis kažkodėl 
nedrįso prie Dženi darkytis, o kodėl — pats nesuprato, 
juk ji tik kita mama, be to, dar tokia smulkutė ir tyki. 
Tačiau elgtis padoriai jis tiesiog negalėjo dėl kažkokios 
vidinės nuostatos, todėl, atsigriebdamas už tokį susi- 
menkinimą, per trumpą kelią iš Galerijos į Viensėdį 1š- 
sidirbinėjo kaip tik galėjo: visu balsu šūkalojo bjaurius 
žodžius, kaip patrakęs lyg koks kamikadzė mesdavosi į 

gatvę, tad Robertas pasiekdavo namus įsiutęs ir virpan- 
tis iš nervinės įtampos. Jei Lizi išvažiuodavo iš Bato 
anksčiau 1r spėdavo pati vaikus parvežti namo tuo senu 
kledaru, tai šiek tiek sugadindavo Semui planą pasiro- 
dyti siaubingam, nes tada kelio tebuvo trys minutės. 

Robertas, atsivedęs į virtuvę Semą ir nerimastingai 
šnirpščiojantį Deivį, nes Semas pasakė, kad jo veidas 
kaip beždžionės subinė, čia jau rado Alisterį, saujomis 
čiaumojantį javainius tiesiog 1š pakelio 1r skaitantį ko- 
miksą „Kaip tenkinti instinktyviai kylančius malonumų 
poreikius“. Harietos - nė padujų. 

— Labas! — pasisveikino Robertas. 

Alisteris kaip tik kimšo burnon saują dribsnių bars- 
tydamas juos aplink ir nekreipė į tėvą dėmesio. 

— Liaukis! - šūktelėjo Robertas. - Atsakyk, kai kal- 
bu su tavim, ir nežiaumok tų kukurūzų, jei jų žmoniškai 
nevalgai! 

Semas išsliūkino iš virtuvės smailiomis akimis jau 
ieškodamas televizoriaus, o Deivis, vis dar tykiai aima- 
nuodamas, nupėdino įkandin jo. Alisteris lėtai pakėlė 
akis nuo komikso tarsi baisiai nustebęs dėl tėvo žodžių. 

— Prašau? 

— Puikiai girdėjai, ką sakiau. - Jis žengė į priekį 1r 
nustvėrė dribsnių pakelį podraug su komiksu. 

— Prašom atleisti, bet... 

— Paimk semtuvėlį, šluotą ir sušluok visus tuos 
dribsnius. O paskui: eisi ruošti pamokų, kol pašauksiu 
vakarienės. 

— Tokiu atveju esu visiškai nelinkęs vakarieniau- 
ti, - atkirto Alisteris. 

— Tada sėdėsi alkanas, - pareiškė Robertas. - Būk 
ramus, dėl to nesuksiu sau galvos. 

Alisteris dėl visa ko pasitraukė toliau nuo tėvo. 

— Ak, kas per pykčio pliūpsniai! Kaži kokia širšė ta- 
ve įkando? 

Robertas nuėjo prie šaldytuvo, atidarė 1r ėmė rinkti 
paketus bei ryšulėlius, susuktus į plastikinę plėvelę ir 
vaškinį popierių. 

— Daryk, ką liepiau, Alisteri. Kur Harieta? 

— Ką aš žinau? Paskutinį kartą buvo pastebėta su 
Heder Turgaus aikštėje; be abejo, tykojo Džeizo Per- 
džio, o tai byloja, jei paklaustute mano nuomonės, apie 
neapsakomą net tokios beviltiškos personos kaip mano 
brangi sesutė skonio stoką. 

— Alisteri, - kreipėsi Robertas, 1mdamas kepimo 
skardą 1r dėliodamas ant jos lygiomis eilutėmis blyškias 
itališkas dešreles, - jei tuoj pat nepaimsi šluotos, aš tau 
kailį iškaršiu. 

Alisteris nuėjo šluotos labai vangiai ir pakeliui pa- 
aiškino Kukurūzui, kuris susidomėjęs ginču išlindo iš 
stalčiaus, kad yra visiems žinoma tiesa, jog, pasiduoda- 
mas įniršiui, pripažįsti kitos pusės pergalę. Ant skardos 
Robertas dar pridėjo pomidorų puselių 1r iki gyvo kaulo 
atsibodusių grybų - berniukai nė už ką jų nevalgys, bet 
Harieta gali susigundyti, jei teiksis sugrįžti vakarienės, 
ir pašovė į orkaitės viršų. Jis staiga užsinorėjo viskio, 

bet susitvardė - juk dar tik dvidešimt minučių po pen- 
kių 1r, kad ko, nuo Kalėdų namuose išvis neliko viskio. 

Alisteris grįžo su šluota ir sušlavė į semtuvėlį maž- 
daug du trečdalius pribarstytų dribsnių, kuriuos į šiukš- 
lių kibirą taip pylė, kad pusė vėl pabiro ant grindų. Pas- 
kui su didžiausiu sarkazmu tarė: 

— Na, tėve, iš visos širdies tikiuosi, kad dabar esate 
patenkintas, - ir išslinko iš virtuvės nė durų neuždaręs. 

Robertas nuėjo į podėlį prie virtuvės - žavingiausią 
Viktorijos stiliaus kamaraitę su lentynų eilėmis ir di- 
džiuliais kabliais kumpiams, - ir iš šaldiklio išs1ėmė pa- 
kelį paruoštų kepti bulvių; kai siekė šaldytų žirnių mai- 
šelio, kuris, matyt, jau buvo praimtas, nes imant 
nukrito plastikinio apvalkalo gnybtukas, pakelis atvipo 
ir kelios saujos žirnių nubarškėjo iki pat šaldiklio, pr1- 
grūsto per tris pėdas šaldytų produktų, apačios. Rober- 
tas nusikeikė, užtrenkė šaldiklio duris 1r su likusiais 
maišelyje žirniais grįžo į virtuvę. 

Po dvidešimties minučių turi parvažiuoti Lizi, par- 
siras kaip tik tada, kai vakarienė vaikams bus jau pa- 
ruošta. Aišku, Robertas jai nieko nesakys, kol nepaval- 
gys vaikai, o gal dar geriau būtų atidėti pokalbį, iki jie 
abu susės prie stalo ir išgers po taurę bulgariško vyno, 
pirkto prekybos centre. Kažkada buvo toks trumpas, 
puikus tarpas Roberto gyvenime, kai jis darbavosi pas 
vieną Bato vyno pirklį ragaudamas vynus ir skaityda- 
mas rimtus mokslinius straipsnius apie Naujosios Ze- 
landijos ir Čilės vynininkystės perspektyvas. Dabar jis 

su Lizi per didįjį savaitinį produktų apsipirkimą (du pre- 
kybos centro vežimėliai) visuomet leidžia sau paimti 
tris butelius vyno, parduodamo papigintomis kainomis. 
Jis griežtai sau teigė, kad ir apie tris butelius daugelis 
žmonių gali tik svajoti, nes nepajėgia jų įpirkti, bet kar- 
tą galėjęs laisviau mėgautis vynu, dabar dažnai to pasi- 
gesdavo. 

Kaip visa tai pasakyti Lizi, laužė galvą Robertas, 
berdamas bulvių gabalėlius ant kitos skardos. Ar pradė- 
ti užuolankomis, ar iš karto - viens du, ir viską išdėti, 
žiūrint jai tiesiog į akis? Kažkada net nesvarstydamas 
būtų pasirinkęs tik antrą būdą, toks jai buvo artimesnis, 
taip ji ir pati pasielgtų. Jaunystėje ji niekad nesisteng- 
davo atsiriboti nuo nemalonumų, viską, ką tik sakytum 
ar prašytum, išklausydavo tiesiai, tvirtai ir atvirai, ir tas 
jos būdo bruožas itin žavėjo Robertą. Tačiau bėda ne tik 
ta, kad turi pasakyti jai kol kas patį baisiausią jiems ka- 
da nutikusį gyvenime dalyką, bet kad ir ji pati pasikeitė; 
dabar ji vyresnė, labiau pavargusi, jau ne taip optimis- 
tiškai Žiūri į gyvenimą, o po to, kai Frensis atsivežė tą 
savo ispaną, pasidarė daug uždaresnė. Sakytum užsi- 
sklendė, tarsi svarstė, iš naujo vertino sau labai svar- 
bius dalykus. Atvirai kalbant, toks pastarojo meto Lizi 
atsajumas varė Robertą iš proto. Jis buvo pripratęs, — 
šiaip ar taip, dvidešimt metų pragyveno drauge, - kad 
Frensis užėmė ypatingą vietą Lizi mintyse, bet dabar 
viskas buvo kitaip. Jam susidarė įspūdis, kad Lizi tarsi 
apsėdo — tik taip galima nusakyti jos būseną - mintys 

apie Frensis ir Luisą. Kaip, tiesiai sakant, drįsta ji, gal- 
vojo Robertas, žerdamas paskutinius žirnelius į verdan- 
tį puodą, kaip d7įsta ji kad 1r akimirkai atsiriboti nuo jo 
1r jų bėdų tokiu sunkiu metu? 

Pokštelėjo laukujos virtuvės durys ir į virtuvę įvir- 
to Harieta, sviedė ant grindų portfelį ir atbula koja, ap- 
auta didžiuliu batu, užtrenkė duris. 

— Sveika, brangute! 

— Labas, — burbtelėjo Harieta. Ji, matyt, buvo ver- 
kus1 ir nuo tušo, kuriuo rūpestingai išsidažė eidama į 
mokyklą 1r (ar?) dėl Džeisono Perdžio, apie akis pasida- 
rė juodi, kaip liūdnos pandos, ratilai. 

— Kaip laikaisi? 

— O kaip tau atrodo? 

Robertas padėjo šakutes, kuriomis vartė dešreles, 
ir priėjęs prie Harietos apkabino ją per pečius. 

— Berniukai? 

— Tarp kitų šūdinų dalykų 1r jie... 

— Nesakyk šūdinų. Kokių dalykų? 

— Ai! - suniurnėjo vaduodamasi iš tėvo rankų. — 
Mokykla, istorija, sušikta panelė Felps, ta kiaulė Heder 
Morgan... 

— Tai gal pasipasakok? 

— Negaliu. Niekam negaliu pasakoti. Kas vaka- 
rienei? 

— Dešrelės. 

— Ir vėl? 

— Ir vėl. 

— Einu žiūrėti televizoriaus... 

— Ne. Padenk stalą. 

Kitoje koridoriaus pusėje atsidarė vaikų kambario 
durys. Išėjo Deivis, viena gaida dainuodamas televizijos 
reklamos žodžius, peršančius universalų virtuvės va- 
liklį. 

— Užsičiaupk! — jam įkandin suriko Semas. 

Vis dar dainuodamas Deivis sustojo virtuvės tarp- 
duryje. 

— Kai norėsiu, kad tu, susk:, dainuotum, - rėkė Se- 
mas Amerikos gangsterio tarsena, - tai įgrūsiu tau 
grašgalį į subinę! 

Deivis liovėsi dainavęs. 

— Kas yra grašgalis? 

— Smulkus pinigėlis, - paaiškino Robertas, taip pat 
šiepdamasis, dėkingas už progą šyptelėti. 

Sunerimęs Dievis pačiupinėjo savo velvetinių kel- 
naičių sėdynę. 

— Aaa... - numykė jis. 


Kai vaikai jau buvo pavalgę ir kaip papuolė sukišę 
savo lėkštes į indaplovę, o Lizi, grįžusi namo labai nu- 
vargusi ir su dviem dėžėm kortelių - jas norėjo surū- 
šiuoti prieš miegą, - jau įpusėjo vyno taurę, Robertas 
staiga, be jokių įžangų, visai ne taip, kaip ruošėsi, ėmė 
1r viską išdėjo apie savo vizitą į banką. Ir dabar laukė 

Kokią minutę Lizi nieko nesakė, tik sėdėjo krėsle, 
kurį taip rūpestingai prieš trejus metus aptraukė dailiu 
languotu audiniu, importuotu iš Švedijos, ir tylėdama 
spoksojo į stiklą su tamsiai raudonu skysčiu. Paskui pa- 
tyliukais vis tebežiūrėdama į vyną, pradėjo verkti, o 
ašaros, Robertui pasirodžiusios nenatūraliai didelės, 
riedėjo skruostais, kapsėjo ant rankų, į stiklą 1r sterblę. 
Vaizdas pjovė jį be peilio. Lizi niekad neverkdavo. Ne- 
pateisindavo jokių ašarų, nebent suėmus dideliam, gi- 
liam skausmui. Vis sakydavo, kad galima verkti nete- 
kus artimo žmogaus, jam kenčiant, 0 šiaip ašaroti - tai 
tik grynas savo silpnybių popinimas. Ir štai ji vis verkia, 
ašaros vis gausiau rieda, tiesiog srūte srūva iš po vir- 
pančios, nuleistos galvos plaukų uždangos, perskirtos 
per vidurį. 

— Lizi, - sušneko Robertas, apimtas siaubo ir siel- 
varto. Priėjęs priklaupė prie jos ir norėjo paimti jai 1š 
rankų stiklą, nes Lizi jau ėmė drebėti, bet ji stipriai su- 
spaudė stiklinaitę. 

— Ne... 

— Lizi, brangioji mano, Lizi... 

— Ne! - Lizijau raudojo. - Ne! 

— Lizi, mes turime tai iškęsti. - Jis negrabiai suėmė 
jai rankas, laikančias stiklinę. - Mes privalome, Lizi. 
Juk tai: - ne pasaulio pabaiga. Per kokius metus kitus 
mes atsigriebsime ir tada galėsime išpirkti savo namą... 

— Aš neištversiu to, aš negaliu, negaliu... 

— Lizi, juk tai tik namas... 

— Ne! - sukliko 1r nubloškė šalin jo rankas aplieda- 
ma vynu sijoną. - Viskas akyse griūva! 

— Nesąmonė! - Robertas bandė šypsotis, stengėsi 
pro plaukus pažvelgti jai į veidą. - Nereikia taip tirštinti 
spalvų. Nurimk, brangioji. Juk mes sveiki, vaikai sveiki, 
o tai ir yra svarbiausia. 

Lizi pakėlė galvą. Veidas buvo raudonas ir blizgėjo 
nuo ašarų - visai kaip Deivio, kai jį pagaudavo širdgėlos 
priepuolis dėl kokios Semo šunybės. 

— Daugiau nebegaliu pakelti, - pasakė plaštakos 
viršumi beprasmiškai braukydama skruostus. - Dau- 
giau nebegaliu. Tiesiog taip daugiau negaliu. 

Robertas padavė savo nosinę. 

— Na, gana, nurimk jau, - guodė pusiau juokais, pu- 
siau priekaištaudamas. — Nereikia persūdyti. Juk tai ne 
pasaulio pabaiga. 

— Čia mano pabaiga, - raudojo Lizi, šnypšdama nosį. 

— Labai dėkingas už atvirumą... 

Ji dėbtelėjo į Robertą. 

— Kodėl aš negaliu pasakyti, kad man jau gana? Ko- 
del? Kodėl negaliu kalbėti atvirai 17 pasakyti, kad pri- 
ėjau liepto galą ir daugiau nebeturiu jėgų kvailai, be- 
prasmiškai ir apgailėtinai vaidinti, kad vis dar plaukia- 
me, kai iš tiesų skęstame! 

— Mes neskęstame. 

— Dar 1r kaip skęstame! - šaukė vis garsiau Lizi. — 
Nes netenkame visko, ką užgyvenome, dabar net namų 
neturime - jie priklauso tam prakeiktam bankui, visad 

priklausė, mes gyvenome apsigaudinėdami, viską sta- 
tėm ant smėlio, nebuvo nieko tikro, nieko tvirto! - Ji 
jau klykte klykė. - Visos mūsų pastangos pasirodė nie- 
kam vertos, absoliučiai niekam, viskas buvo kvailiau- 
sias puikavimasis ir saviapgaulė! 

Išbrinkusiu veidu, pravira burna, Lizi įsmeigė į Ro- 
bertą nuožmų žvilgsnį. Net nesuvokdamas, ką daro, Ro- 
bertas pakėlė dešinę ranką ir pliaukštelėjo Lizi per žan- 
dą ir tuoj pat pasibaisėjo savim. 


Gulėdama viena svečių kambaryje Lizi nemiegojo 
1r spoksojo į praskiestą tamsą, į melsvą gatvės žibinto 
juostą, krintančią pro nesandariai užtrauktas užuolai- 
das, į geltoną šviesos brūkšnį po durimis - laiptų aikš- 
telėje naktį nuolat degė šviesa, ir jei kas užgesindavo, 
Deivis pajusdavo net per miegus. 

Ji nutarė miegoti atskirai. Per visą jų vedybinį gy- 
venimą to niekad nėra buvę, nebent kuris susirgdavo 
gripu, 1r Robertas manė, tikriau, pasakė, kad ji miegan- 
ti atskirai todėl, jog negalinti pakęsti jo šalia savęs. Tai 
tiesa, bet ne tokia, kaip jis mano, tačiau tikrosios prie- 
žasties ji ir pati negalėtų net sau kaip reikiant paaiškin- 
ti, juolab jo apraminti. Kaip jam pasakyti, kad ji nemiega 
su juo ne todėl, jog jis apvylė ją ar sudavė, o todėl, kad 
jai labai gėda. 

Spoksodama sausomis akimis į nieką, Lizi galvojo, 
kad kaip gyva nėra jutusi tokios kankinamos gėdos. Tos 
ašaros, versmės ašarų, pliaupė ne todėl, na, gal tik iš 

dalies dėl to, kad ji praras Viensėdį, bet labiausiai iš sa- 
vigailos ir dėl Frensis. Pastaruoju metu ją buvo visiškai 
užvaldžiusios mintys apie Frensis, tiesiog dieną naktį 
matė ją Žydinčią, laimingą, jai nedavė ramybės jos toks 
tvirtas ir intymus ryšys, ir galop ėmė justi, kad jos psi- 
chinė būsena darosi liguista. Norėjo liautis galvojusi 
apie Frensis, bet nieko negalėjo su savim padaryti, tos 
mintys tapo jai nelyginant narkotikai. Todėl, Robertui 
pasakius apie galimą Viensėdžio netekti, ją pervėrė 
mintis, kad, va, Frensis skrieja vaivorykšte į saulę, o ji, 
Lizi, krinta į juodą, siaubingai riaumojančią prarają. Ir 
kas skaudžiausia, kad skrajojanti padebesiais Frensis 
net nežiūri į ją, į nieką nežiūri, tik į Luisą. 

Kaip tik priėjus šį savianalizės tarpsnį, ją suėmė gė- 
da, tokia geda, dėl kurios jos akys pasruvo kaip niekad 
gausiomis ašaromis. Kaip ji gali pavydėti Frensis jos lai- 
mės? Kaip ji gali leisti Robertui manyti, kad jis ją nuvy- 
lęs 1r kad ji nenori 1r negali jo palaikyti, paremti per juos 
ištikusią krizę, kuri galų gale buvo ne jo vieno, 0 jų abie- 
jų? Kaip ji galėjo žliumbti ir klykti 1t išpopintas vaikas, 
kad iš jos atima - gertai, tegu mylimą ir branginamą, bet 
vis dėlto daiktą? Kaip galėjo taip išduoti save ir Robą, 1r 
visa, kuo ji tikėjo ir visad tvirtino, kad tiki? Ji niekaip 
nesuvokė, kaip galėjo taip niekšingai pasielgti, bet vis 
dėlto pasielgė, ir po viso to gulėti šalia kantraus, 1švar- 
gusio, padoraus i1r mylinčio Roberto buvo neįmanoma. 

Todėl ji nuėjo į laisvą kambarį, kuris greitai bus 
kieno nors kito laisvas ar vaikų kambarys, arba senos 

motinos miegamasis. Lizi sugniaužė paklodės kampą - 
ar sugebės kada vėl būti tokia pati kaip tada, kai taip 
optimistiškai, nerūpestingai nusiteikusi pirko tas paklo- 
des Bato senovinio stiliaus daiktų parduotuvėje? — ir 
žiūrėjo į tamsą, tarsi joje galėjo atrasti ramybę, paguo- 
dą, atlaidumą... Tamsa buvo tuščia ir negailestinga. Lizi 
apsivertė ant šono, užsimerkė ir vėl pajuto po vokais 
besikaupiančias skausmo ašaras. 

— Ak, - sudejavo pro sukąstus dantis, - tikrai esu 
pati bjauriausia iš bjauriausių padarų. 

Džuljeta Džouns retai vykdavo į Londoną. Prieš 
daugelį metų ji mylėjo tą miestą, visad širdy sukildavo 
nerimastingi lūkesčiai traukiniui iš vakarinių rajonų ar- 
tėjant į Pedingtono stotį, bet tos pakilios dienos seniai 
praėjo. Jos akimis, Londonas dabar buvo ne tik nešva- 
rus ir aptriušęs, bet taip pat 1r ne anglų miestas; visos 
jo institucijos nusmuko iki žioplių sambūrių, sakytum 
tikros asmenybės užleido vietas banalybėms ir karika- 
tūroms. Bet, susitikusi su Viljamu, paskui su Barbara ir 
po Lizi vizito, Džuljeta nutarė, kad reikia važiuoti į 
Londoną ir pasimatyti su Frensis. 

Ypač ją suglumino Lizi vizitas. Atrodė ji baisiai su 
nutįsusiais plaukais ir pajuodusiais paakiais; atėjus: ne- 
va pranešti apie Viensėdžio pardavimą, ji iš tiesų atva- 
žiavo išsipasakoti daugybės dalykų apie savo santykius 
su Robu, su Frensis ir į visą tą žodžių srautą Džuljeta 
negalėjo nei ką žmoniškai pasakyti, nei įsiterpti. Lizi 
sėdėjo prie židinio pintame krėsle su turkiškų orna- 
mentų pagalvėlėmis ir be perstojo kalbėjo spausdama 


291 


rankose puodelį arbatos. O Džuljeta nelabai gaudėsi, ką 
ji norėjo pasakyti, bent tada. Lizi vis kartojo, kad jiems 
teks kur nors išsinuomoti butą. 

— Nemanau, kad tai tragedija, - galop pasakė Džul- 
jeta. — Kol visi esate sveiki 1r po vienu stogu... 

Bet Lizi nesiklausė. Vis pylė apie tai, kiek buvo 
įdėjus: širdies, ką ten širdies — visą save į Viensėdį, dėl 
ko Džuljeta nė kiek neprieštaravo, o paskui prisipažino 
bjauriai pasielgusi su Robu. 

— Kodėl? Ką padarei? Juk niekad anksčiau... 

— Iš pykčio, - atsakė Lizi. 

— Dėl Viensėdžio? 

— Ne... - Lizi sutriko. 

— Tai... 

— Aš negaliu priversti Frensis manęs klausytis, - 
pratrūko Lizi. 

— Bet, Lizi, čia ne Frensis bėda... 

— Aš žinau, žinau, žinau... 

— Na tai... 

— Aš visai negaliu susikaupti, - atsakė Lizi, sukinė- 
dama rankose puodelį. 

— Gal dėl to, kad patyrei tokį smūgį? 

— Nežinau. Gali būti dėl visko: dėl rūpesčių, pinigų, 
gėdos, baimės. Svarbu ne dėl ko, o tai, kad negaliu susi- 
doroti su savimi. 

— Lizi, es: per daug sau griežta, - tarė Džuljeta. — 
Tu visad tiek daug vežei. Ir negalima savęs kaltinti, jei 


dabar negali susiimti. 

— Bet aš nežinau, ar aš negaliu. — Lizi vis sukinėjo 
puodelį. - Gal aš tik nenoriu. 

— Man regis, jums reikia gerai apgalvoti, ką dary- 
ti, - tvirtai pasake Džuljeta. - Tai vienintelė išeitis. Tu- 
ri ieškoti buto, žodžiu, užsiimti tuo reikalu. 

— Aš negaliu, - atsakė Lizi. 

— Kodėl negali? 

— Jau sakiau. Negaliu susikaupti. 

— Tai neskubėk, laiko yra. 

— Man nereikia laiko, - atkirto Lizi. - Aš noriu nuo 
viso to pabėgti, noriu visko atsikratyti, noriu ko nors 
naujo. 

Džuljeta pažvelgė į ją. 

— Nekalbėk taip, - sudraudė. 

Lizi pakėlė galvą. 

— Kodėl? 

Todėl, norėjosi Džuljetai atsakyti, kad ir tavo tėvas 
taip kalbėdavo, bet ničnieko nedarydavo, todėl pamažė- 
le aš pradėjau jį niekinti. Tos kalbos man atrodė ne kas 
kita, kaip tik egoizmo išraiška. 

— Todėl, kad tai netiesa, - garsiai išpyškino Džuljeta. 

— (0) man atrodo, kad tiesa. 

Džuljetai jau buvo gana tų kalbų. Ji atsistojo. 

— Manau, kad tau jau laikas namo. 

— Taip, laikas, - sutiko Lizi. - Juk, šiaip ar taip, ten 
mano vieta, ar ne? 


— Apsieikim be sarkazmo. 

Lizi atsistojo 1r padėjo puodelį ant stalo, kaip visada 
nukrauto gausybe Džuljetos siuvinių. Ji palietė arti- 
miausią medžiagėlę, paprastą, mėlynai baltą, sulanksty- 
tą medvilnės atraižą, kuri staiga jai priminė jos 1r Robo, 
dar studentų, atostogas Graikijoje, kaip jie šmirinėjo 
tarp salų motorine valtimi, kuri, deja, trenkė dyzelinu ir 
žuvimis, o ne alyvų aliejumi ir citrinomis, kaip jie vaiz- 
davosi dar būdami namie. 

— Nuo kitos savaitės aš - Vestendeilo mokyklos 
sekretorė... 

— O, tai gerai, - pasidžiaugė Džuljeta. - Paaukšti- 
nimas? 

— Ne. Bet nors po akimis daugiau nesimaišys Freda 
Meison. - Ji pažvelgė į Džuljetą. - Frensis atsivežė sa- 
vo draugą. 

— Tikrai? - Džuljeta apie tai jau buvo girdėjusi iš 
Viljamo. —- Malonus? 

— Malonus. 

— Turbūt ji labai laiminga... 

— Taip, laiminga, - atrėžė su įniršiu Lizi ir pridūrė 
dar pikčiau: — 0 su manim dabar jai nėra ko kalbėti, nėra 
ko sakyti... — Ir išbėgo iš kambario, tarsi Džuljeta būtų 
ją Su Šluota vijusi. 

Netrukus po to apsilankęs Viljamas pasakojo, kad 
Lizi ir Roberto nervai visai pašliję, bet tai visai supran- 
tama, ir todėl Lizi taip nenuosekliai kalbėjus: ir gal nu- 
sikalbėjo. Barbara, susitikusi Džuljetą Langvorto che- 
minėje valykloje, pasakė, kad visi, Frensis taip pat, ap- 

1mti kažkokios isterijos. Džuljeta, visa tai gvildenus: 
pergvildenusi tiek, kad net bloga pasidarė, priėjo išva- 
dą, kad Robertas 1r Viljamas rimtai susirūpinę dėl Lizi; 
kad Lizi ir Barbara, kiekviena savaip 1r dėl skirtingų 
priežasčių, pavydi Frensis; kad Robertas ir Lizi, taip pat 
Viljamas ir Barbara, vėlgi dėl skirtingų priežasčių, grie- 
žia dantį vienas ant kito ir kiekvienas vienodai nenori 
ar nesugeba apibūdinti savo nepasitenkinimo ir todėl 
nė nebando jo pašalinti. Visa tai sumetusi pasijuto labai 
patenkinta, kad neįsipainiojo į šeimyninį gyvenimą, ir 
podraug tarė, kad būtina aplankyti Frensis. 

Ji niekad nebuvo buvusi: „Į naujus krantus“ konto- 
roje, nors apie ją daug girdėjo iš Lizi ir Viljamo. Kontora 
buvo įsikūrusi nedideliame name niekuo neišsiskirian- 
čioje gatvėje, nebent tuo, kad čia viena po kitos rikiavo- 
si įvairiausių nacionalinių virtuvių užkandinės, visos 
susitelkusios į vieną vietą, kad būtų patogiau. Aplink — 
galybė šiukšlių, ore tvyrojo skrudėsių 1r sojos padažo 
tvaikas. Tarp nušiurusių plastikinių reklamų, siūlančių 
kebabus, kinų patiekalus, keptas žuvis su bulvių traš- 
kučiais, „Krantų“ fasadas švietė ramiu nuosaikumu, 
languose tarp augalų buvo pakabintas plakatas, vaizduo- 
jantis romėnų amfiteatrą Lukoje, dabar rusvų rausvų 
spalvų itališką ovalinę piazza“, skleidžiančią griuvėsių 


aurą. Atvėrusią duris Džuljetą pasitiko kavos aromatas. 
* Aikštė (1t.). 

Kitame kambario kampe telefonu kalbėjosi Frensis. 
Ji pamojavo Džuljetai 1r be garso lūpomis perdavė, kad 
bus laisva po minutės. Sėdėjusi prie stalo mergina 1l- 
gais, glotniais nimfos plaukais atsistojo ir priėjus: pri- 
sistatė esanti Niki. 

— O aš - Džuljeta. 

— Frensis laukia jūsų. Duokite savo paltą. Gal iš- 
gertumėte puodelį kavos? 

Džuljeta mielai nusivilko paltą. Kaip ir visada, ji vėl 
pamiršo, kad Londone dešimčia laipsnių šilčiau negu 
jos vėjuotose kalvose. Ji apsidairė. 

— Gražu pas jus, - pagyrė Džuljeta. 

— Daugiausia čia pasidarbavo Lizi, - tarė Niki, rū- 
pestingai kabindama paltą ant pakabo. 

— Ai, nereikia vargintis dėl tokio palto. Jis ne iš tų, 
kuriais taip rūpinamasi. 

— Anoks čia vargas, - atsakė Niki, kabindama paltą į 
spintą. — Kaip 1r kava, jei gersite. 

— Mielai. Su malonumu. Londonas visad sukelia 
man velnišką troškulį. 

Frensis padėjo ragelį ir atsistojo. Buvo apsirengusi 
puikiai pasiūtu gelsvai rusvu kostiumu su kelnėmis. 
Šypsodamasi ji ištiesė į Džuljetą rankas. 

— Džuljeta, kaip malonu tave matyti! 

Jos pasibučiavo per stalą. Niki pastatė Džuljetai 
puodelį kapučino kavos. Džuljeta pasijuto tarsi patekusi 
neapmokama statiste į televizijos serialą apie šių laikų 
verslininkę. 

— Kviečiu tave pietų, - pasakė Frensis. - Čia pat, 
visai arti. 

Vėl suskambo telefonas, paskui kitas. 

— Džuljeta, labai atsiprašau... 

Džuljeta linktelėjo, pasiėmė kavą ir nuėjusi prie 
lango atsisėdo ant mažos sofos. 

— Labai apgailestauju, - kalbėjo telefonu Niki, — 
bet, deja, visos vietos į pirmą pavasario išvyką paatos- 
togauti Ispanijoje jau išpirktos. Panelė Šor stengiasi 
daugiau jų organizuoti ir, jei pavyks, mes tuoj pat jums 
pranešime... 

Džuljetos žvilgsnis klaidžiojo po kambarį. Tikrai 
žavinga patalpa, bet žavesys santūrus ir tai, kaip jai at- 
rodė, būtina norint pabrėžti įstaigos sėkmingą veiklą. 
Tokio įspūdžio kontora nedarytų, jei būtų šeimyniškai 
jauki, - o mūsų netraukia tvarkyti reikalų su Žmonė- 
mis, kurie atrodo mėgėjai, o ne profesionalai. Frensis 
tikrai neatrodė mėgėja. Džuljeta prisiminė, kokią ją ma- 
tė paskutinį kartą per Kalėdas po savo miegamojo langu 
su taip pat rusvai geltonu, tačiau baisiai nuobodžiu 
standartiniu lietpalčiu; nors ji 1r dabar apsirengusi rus- 
vai geltonu kostiumu, bet atrodo toli gražu ne nuobo- 
džiai, juolab ne standartiškai. Dabar ji įdomi, elegantiš- 
ka ir labai moteriška. Kad ko, tas jos ponas Morena eina 
su ja pirkti drabužių 1r, ko gera, turi lemiamą balsą, kaip 
kai kurie europiečiai vyrai (ne, ne chėrie“, tik ne juoda, 


* Brangioji (pranc.). 

čia būtinai reikia raudonos, tiesiog dievinu raudoną 
spalvą). Gal ji 1r pati ėmė kitaip Žiūrėti į save, kad jam 
įtiktų, ar tiesiog jis ją taip pakeitė, kad ji stačiai įsimylė- 
jo save? Ji taip pat nešioja žiedą, tik iš tolo nematyti, 
kas tai per žiedas. Kaip keista, kad romano pradžioje 
žmonės velniškai nori visiems skelbti apie savo pri- 
klausomybę vienas kitam, ir kaip dažnai paskui, lygiai 
su tokia pačia aistra, trokšta panaikinti visus matomus 
abipusio ryšio požymius. Tikriausiai ponas Morena dar 
tebenešioja sutuoktuvių žiedą, kurį užsimovė prisiek- 
damas amžiną ištikimybę poniai Morena, ir todėl nesi- 
puikuoja jokiais kitais ženklais, bylojančiais apie jo ry- 
šius su Frensis, o Frensiš, meilužė... 

— Džuljeta, gal jau einam? —- pakvietė Frensis. — 
Frontui pavadovaus Niki. 

Glotniaplaukė romi Niki šyptelėjo joms, kilstelėjus: 
galvą nuo kompiuterių ir telefonų. 

— Toji Niki nuostabi, - mandagiai pasakė Džuljeta. 
Niki veidas kaip kiaušinis, galvojo ji, blankus ir neiš- 
raiškingas. Kažin kaip tokie Niki veidai atrodo įniršę? 

Frensis vedė Džuljetą pro kebabų užkandines ir ki- 
nų greito maisto krautuvėles, pro keptų bulvių kioską, 
prie kurio ant stovo šypsojosi didžiulė plastikinė bulvė, 
ištiesus1 juokingai plonas rankas su bulvių įdarų sąrašu, 
apsuko kelis vėjuotus kampus ir atvedė į itališką resto- 
raną „Trattoria Antica“. Nedidukas, dailus, rausvomis 
staltiesėmis ir kaimiškomis, pintomis kėdėmis. Fren- 
sis, matyt, čia buvo gerai pažįstama ir jai davė staliuką 
prie lango. 

— Šiaip visad pietauju namie, - šnekėjo patenkinta 
Džuljeta. - Tiesa, kartais pasikviečiu į aludę ką nors iš 
savo vargšų vienišių, bet žinai, kaimo užeigoje per pie- 
tus esti labai nyku. Man jau iki kaklo nusibodo jų mik- 
robangų krosnelėse kepti kepsniai ir inkstų pyragai be 
prieskonių. 

— O ką dabar valgysi? 

Džuljeta pasirinko kelių rūšių rūkytos dešros, tre- 
jopai uždarytų makaronų ir salotų. Frensis sakė, kad jai 
prie širdies žmonės, galintys iš karto apsispręsti, ką 
valgys. 

— Jei jau sušnekai apie širdį, - šyptelėjo Džuljeta, - 
tai turiu pasakyti, kad atrodai puikiai. 

Frensis pažvelgė į ją tiesiai ir atvirai - tas Žvilgsnis 
visad buvo viena žavingiausių dvynukių savybių. 

— Aš taip ir jaučiuosi. 

— Tai tas ponas Morena užpildė visas tavo vidaus 
tuštumas ir dabar tau jau nereikia guostis? 

Frensis truputį paraudo ir linktelėjo. 

— Labai džiugu tai girdėti. Niekas mums nesuteikia 
tokių sparnų, kaip meilė. 

— Ji duoda dar daugiau... 

— Žinoma. Aš tik truputį šaipausi, brangioji. Ir esu 
labai laiminga dėl tavęs, tikrai; be to, atrodo, jis ir vi- 
siems patiko. 

Padavėjas padėjo dvi lėkštes rausvai baltos 1r rau- 
donos saliamio dešros, apdėtos blizgančiomis juodomis 


alyvuogėmis. 

— Atvirai kalbant, mano požiūris į jį nė per plauką 
nepasikeistų, jei jis ir niekam nepatiktų, - pasakė 
Frensis. 

— Žinau. 

— Lizi mano, kad tie santykiai mudvi atitolino... — 
Frensis stabtelėjo. 

Džuljeta susuko šakute dešros griežinį į ritinuką 1r 
įsidėjo į burną. 

— Aš kaip tik dėl Lizi ir atvažiavau. 

— Taip? 

Padavėjas pasilenkė ir įpylė joms į stiklus bal- 
to vyno. 

— Jai labai sunku, 

— Dėl namo... 

— Ir Roberto. 

— Dėl Robo? - pastatė akis Frensis. 

— Taip, - tarė Džuljeta, valgydama alyvuogę. - Kad 
bėda suartina žmones — plačiai paplitusi, bet visiškai 
klaidinga nuomonė. Atvirkščiai, tada žmonės darosi! ir- 
zlūs, vieni su kitais 1ma kirstis, nes juos graužia rūpes- 
tis ir slegia baimė. Tik kai bėda praeina, žmonės vėl pa- 
sijunta artimi, nes ateina didelis palengvėjimas, kad at- 
laikė audrą. Lizi su Robertu dar nepriėjo to tarpsnio. 
Audra dar siaučia jiems. 

Frensis pakėlė vyno stiklą ir gurkštelėjo. 

— Tu žinai, kad bandžiau jiems padėti. Siūliau pini- 
gų, siūliau poilsinę kelionę į Ispaniją. Lizi atsisakė ir to, 
ir to. Bent iš manes nenori jokios pagalbos. 

— Jai baisiai dėl to gėda, - pasakė Džuljeta. 

— Dėl ko? 

— Dėl to, kad taip išsigando 1r praskydo, kad apkal- 
tino Robertą, nors žino, jog tai ne jo kaltė, kad puolė į 
isteriją dėl Viensėdžio pardavimo, kad pavydi tau roma- 
no ir širsta, kad judu su ponu Morena tokie artimi, o 
pastarasis jausmas dar susikomplikavo, nes jai patinka 
ponas Morena ir, įtariu, ganėtinai traukia. 

Frensis valgė neskubėdama, bet kažkaip ryžtingai, 
Džuljetai pasirodė, net atkakliai. 

— Ji 1š visos širdies troško tau laimės, Frensis, bet 
niekad nesusimąstė, kaip reaguos, kai tu ją surasi. 

— Man labai gaila, - tarė Frensis. 

— Ko gaila? 

— Gaila, kad Lizi taip susipainiojo. Gaila, kad tu tu- 
rėjai sukarti visą tą kelią į Londoną, kad pasakytum tai, 
ką, mano galva, ji pati galėjo pasakyti. Man tikrai labai 
gaila jų namo, kad prarado pelną ir sėkmę. 

— Tačiau, - kalbėjo Frensis, valgydama duoną, - be 
savo meilės Lizi ir tos pagalbos, kurią galėčiau suteikti 
1r siūliau, daugiau nieko negaliu padaryti. Aš negaliu, — 
pasakė su staigiu apmaudu, - daugiau taip tvarkyti savo 
gyvenimo, kad jis būtų visiškai priimtinas Lizi. 

Džuljeta apstulbo. 

— Frensis, brangioji... 

— Palauk, išklausyk mane iki galo, - pylė toliau 
Frensis. - Esu dvynė, kaip ir Lizi, ir mes iki šiol, dau- 
giausia jos iniciatyva 1r man sutinkant, gyvenom kažko- 

kį bendrą gyvenimą, bet tai nereiškia, kad esu mažiau 
individualus, nepriklausomas ir savarankiškas Žmogus 
negu ji. Aš neatsakau už jos sprendimus. Ji - už mano. 
Aš pasiruošusi padaryti viską, kad tik jai padėčiau, bet 
ji atsisako bet kokios paramos iš manęs. Ji nori pagal- 
bos pagal savo nuožiūrą ir man laimės - taip pat pagal 
savo nuožiūrą. Taip, jos dabartinė padėtis siaubinga, bet 
ji ne mažiau siaubinga ir Robui, 1r vis dėlto tai - ne pa- 
saulio pabaiga. Ja dėta, turiu galvoje juos abu, aš pada- 
ryčiau iš kavinės ir parodų salės gyvenamąsias patalpas 
1r persikelčiau ten gyventi. Tai perpus sumažintų darbo 
1r administravimo sąnaudas bei išlaidas. Taip pat palik- 
čiau mane ramybėje ir leisčiau man gyventi taip, kaip 
noriu - juk aš visad taip su ja elgdavausi. Niekad jos ne- 
kritikuodavau. Tiesa, kartą aš labai atsargiai paklausiau, 
kodėl ji krikštijo Deivį, - juk ji su Robu visad buvo lais- 
vų idėjų šalininkai ir skelbė, kad nevalia primesti vai- 
kams jokių religinių įsitikinimų. Dievaži, tai buvo v:e- 
nintelis kartas, kai aš, kad ir netiesiogiai, suabejojau jos 
sprendimo logika. Bet man jau gana. Aš jai ne medaus 
puodynė, į kurią, kai tik užsimano, visad gali įkišti pirš- 
tą ir palaižyti. Aš esu aš, laisvas 1r nepriklausomas 
žmogus, ir kai ji tai suvoks ir nuoširdžiai i1ms gerbti ma- 
no laisvę, tada mūsų santykiai pasitaisys. O dabar aš 
galiu ją tik užjausti, bet daugiau savęs dėl to nekaltin- 
siu. Teisybę sakau? 
Džuljeta ilgai žiūrėjo į ją nustebusiomis akimis. 
— Teisybę, - tykiai pritarė. 

— Gerai, - pasakė Frensis. Ji paėmė iš stiklinio šal- 
diklio butelį vyno. - Tada išgerk. 


Vėliau, važiuodama į oro uostą pasitikti Luiso, at- 
skrendančio iš Madrido pavakario reisu, Frensis iš įpra- 
timo laukė sąžinės priekaištų. Jų nebuvo. Kaip sakė 
Džuljeta, ji užjautė Lizi, bet jau nebejuto organiškos at- 
sakomybės už ją, nes tas jausmas dabar jau buvo nukry- 
pęs kitur, į kitą asmenį, kuris šiuo metu jau pradeda 
leistis į Hitrou oro uostą. Prisidėjo dar ir kitų dalykų, 
Frensis sakė sau, naujų, labai svarbių jai rūpesčių, apie 
kuriuos ji, pagal savo būdą, bemeilijo nutylėti, o Lizi tai 
visiems papasakotų. 

Dabar visos jos mintys sukosi tik apie Luisą. Jų 
priešokiais tarp verslo reikalų ir gyvenant skirtingose 
šalyse puoselėjamas romanas kitam gali atrodyti žavu- 
mo viršūnė - kelionės, reti pasimatymai, dažni pokal- 
biai telefonu, jausmingi išsiskyrimai ir susitikimai teikė 
jų ryšiams svaiginamo šviežumo ir saugojo nuo buitinių 
apnašų, bet Frensis gana anksti pastebėjo, kad meilės 
santykiai turi savo laikrodį, kuris jiems neišvengiamai 
pradėjo tiksėti Luisui tvirtai pasakius apie būtinybę į51- 
sąmoninti jų šalių nacionalinius savitumus, jei jie taps 
meilužiais. Ir to laikrodžio neįmanoma sustabdyti. Gali 
daryti, ką tik nori - sėstis į lėktuvą ir kažin kur skristi, 
vengti telefono pokalbių, bet pastovios, nenumaldomos 
meilės romano raidos nesulaikysi. Gali tvirčiausiai su- 
1mti save į rankas, vis tiek jis eis pirmyn, pagal savo vi- 

dinius dėsnius ke1515 ir pagal juos vers tave keistis. Aki- 
vaizdus įrodymas, Frensis tarė sau taukštelėjusi ranka 
per vairą, - gegužę būčiau velniui sielą pardavusi už tai, 
kad tapčiau jo meilužė, o dabar, po šešių meilės mėne- 
sių, man jau norisi kažko daugiau. 

Kai ji tai jam tiesiai pasakė, du savaitgaliai praėjo 
labai audringai. Luisas aiškino, kad nelaikąs savęs Cho- 
sė motinos sutuoktiniu 1r visiškai priklausąs Frensis, 
bet nenorįs kelti audros prašydamas skyrybų; taip pat, 
jei ir būtų laisvas, jis nevestų Frensis, nieko daugiau 
nevestų, nes vedybinis gyvenimas — ne jam. Jis nieko 
nepasakojęs savo motinai apie Frensis ir niekad nepa- 
sakosiąs, nes gerai žinąs jos reakciją, kuri labai prislėg- 
tų Frensis, net jei ji 1r būtų tam pasiruošusi, todėl jis 
niekad Frensis su ja nesupažindinsiąs. 

— Bet tu tai susipažinai su mano tėvais, su Visa ma- 
no šeima. Aš esu atvira ir sąžininga, ir elgiuosi su tavim 
garbingai... 

— Taip. 

— Tai kodėl negali vien tik dėl elementaraus pado- 
rumo ir mandagumo atsimokėti man nors šiek tiek tuo 
pačiu? 

— Todėl, kad aš ne toks kaip tu. Aš esu vyras, esu 
1spanas, gimiau ir buvau auklėjamas kataliku. Ouerida, 
kiek kartų mes apie tai jau kalbėjome? Mano tėvas — 
užkietėjęs konservatorius, dešinysis ir buvęs karys. 
Motina - giliai tikinti katalikė, geležinės valios, linkusi 
kelti scenas ir barnius. Greičiausiai jie net nesutiktų ta- 

vęs priimti savo namuose, 0 jei ir susipažintų, geriausiu 
atveju būtų pasipūtę ir šalti kaip ledas. Taigi nėra jokios 
prasmės su jais prasidėti. Tu būtum tik baisiai įskaudin- 
ta ir nieko gera iš to neišeitų. 

— Vadinasi, aš turiu likti tavo baslabtimi? 

— Apie tave žino Chosė, tave pažįsta Ana ir mano 
svainis... 

— Bet aš ir jiems paslaptis! 

— Klausyk, - Luisas suėmė ją per pečius ir priglau- 
dė jos veidą prie savojo, - kito kelio nėra. Supranti? Ki- 
to kelio nera. 

Ji liovėsi prašiusi. Nenorėjo verkšlenti, aimanomis 
ir maldavimais prarasti Luiso įteigtos savigarbos, taip 
pakeitusios jai gyvenimo skonį, tad prikando lūpą. Nela- 
bai oriai, pamanė ji dabar, bet vis dėlto nutilo. Šiaip ar 
taip, ji juk su kiekviena diena vis tvirčiau puoselėjo 
troškimą, svarbesnį net už tą svajonę, kad ją kažkaip 
stebuklingai priima į Luiso šeimą ir ji viešai gyvena su 
Luisu. Žinoma, ji nori būti jo žmona, nes geidžia, kad jis 
visam pasauliui pareikštų, ką ji jam reiškianti, nori su 
juo kartu gyventi, dalytis buitimi ir aukštesniais daly- 
kais, nori, kad jų puikius santykius įrėmintų saugūs 
santuokos rėmai, ir tada... Frensis nutraukė minčių gi- 
ją. Vingiuojantis automobilių srautas, užtvindęs oro 
uosto prieigas, vertė sukaupti visą dėmesį į kelią, o be 
to, reikėjo didžiulės drąsos prisiminti tam praėjusio sa- 
vaitgalio pokalbiui, kai išsakė jam savo didžiausią troš- 
kimą. Bet, kita vertus, pastaruoju metu Frensis nuolat 

1r vis daugiau reikia drąsos — tiek stojiškos, kai turi su- 
sitaikyti su nepriimtinais ir nepakeliamais dalykais, tiek 
susijusios su laviravimo rizika, kai reikia prašyti ar gin- 
tis. Frensis tada aiškiai prašė išsakydama savo troškimą 
Luiso bute, esančiame Madride, praėjusią savaitę, kai 
sakė, kad kitą gimtadienį jai sukaks trisdešimt devyneri 
ir kad užsimezgus tarp jų ryšiui labai nori kūdikio, kol 
jai dar nesukako keturiasdešimt. 

Luisas ruošė salotas. Jis mokėjo gaminti valgį 1r 
mikliai sukdavos: virtuvėje; tada jis stovėjo prie stalo 
savo mažytėje virtuvelėje ir pjaustė daržoves. Ji sėdėjo 
kitoje stalo pusėje ant taburetės, užsimetusi Luiso cha- 
latą, nes ką tik buvo nusipraususi po dušu ir jiems 
abiem patiko, kai ji vilkėdavo jo chalatu, marškiniais ar 
megztiniais. Tai pasakiusi: ji apmirė ir laukė pasidėjusi 
alkūnes ant stalo prie lentelės, ant kurios jis pjaustė, 
delnais pasirėmusi veidą. O jis vis pjaustė. Ji stebėjo 
dailius pipirų, pomidorų ir agurkų gabalėlius, žeriamus į 
krūvą, ir blykčiojančius peilio ašmenis. Jis dažnai susto- 
davo pjaustęs, rieškučiomis semdavo susmulkintas dar- 
žoves ir berdavo į gilų molinį mėlynai baltą i1r geltoną su 
raudona rože dugne dubenį, kartu pirktą Kordoboje. 

— Frensis, turiu tau pasakyti, jei pagimdysi vaiką, 
viskam bus galas, - pagaliau ištarė Luisas. 

Tada ji atsistojo ir nuėjo į mažą, pustamsį miegamąjį, 
kur stovėjo plati lova, o pro langą buvo matyti eilinė 
Madrido gatvė su daugiabučiais namais ir spaudos kios- 
kais. Ji atsisėdo ant lovos tiesia it styga nugara ir sukry- 
žiavo rankas. Ji žinojo, kad jis ne šiaip sau tai pasakė. Ži- 

nojo, jei imtų kalbėti apie jo meilę Chosė (nors kartais 
gerokai gadinančią jam kraują), apie jo meilią draugystę 
su Lizi Deiviu, apie jų stiprią abipusę meilę, jei 1mtų įro- 
dinėti, kad gimęs kūdikis būtų natūralus jų seksualinės 
darnos 1r aistros vaisius, tai būtų tas pat, kas šaukti aud- 
rai Siaučiant, kai vos ištartus žodžius pasiglemžia vėjas. 
Jis tiesiog jos negirdėtų. Ir niekas jo nepakeis, niekas, 
tegu ji pasitelktų į kovą visus savo arsenalo ginklus - 
meilę, protą, etines nuostatas. Nors jai ir krumpliai imtų 
kraujuoti besibeldžiant į užvertas jo logikos duris - vis 
tiek jis jų neatvertų, tai būtų bereikalingas vargas. Tegu 
dėl to jai gyvybiškai svarbaus kūdikio klausimo priremtų 
jį prie sienos, vis tiek nieko nepeštų - jie tik susvetimė- 
tų, o to ji tikrai neištvertų. Todėl pakilo nuo lovos, apsi- 
movė mėlynais džinsais, apsivilko baltais, jai didokais 
marškiniais - Luisui patiko ją matyti vilkint jais - 1r su- 
grįžusi į virtuvę draugiškai pasiūlė pavalgius eiti į kiną. 
Jis įsmeigė į ją akis. Žiūrėjo ilgai, tvirtai, o paskui, metęs 
visus darbus, nusivedė ją vėl į miegamąjį. 

Tai buvo praėjusį sekmadienį, galvojo Frensis, o 
praėjusį sekmadienį aš taip pat važiavau oro uosto tu- 
neliu, tik kita kryptimi, iš Ispanijos, iš Luiso, o ne pas 
ji, kaip dabar. Pasijuto be galo laiminga ne tik todėl, kad 
greit pamatys jį; ją apėmė daug didesnė laimė, kurią 
gimdo tikrumo ir pilnatvės pojūtis. Kai parvažiavo pra- 
ėjusį sekmadienį namo, jos jau laukė atsakiklyje Žinia 1š 
Luiso; nepasakysi, kad jis atsiprašė, bet žodžių šiluma 
1r intymumas bylojo tai. Jis nesipuikavo savo pergale, 
gal labiau pabrėžė didelį savo dėkingumą už tokią jos 

reakciją. Žinutę baigė ispaniškai. Ispanų kalba, daugiau 
Frensis pramokus ją, tapo jų meilės kalba. 

Perklausiusi: Luiso žodžius kelis kartus, Frensis 
griebėsi tuoj pat išpakuoti daiktų. Jei tik jų nesutvarko 
vos įžengusi į namus, sujauktas kelionmaišis mėtosi 
ant grindų, kol kita beprotiškai džiaugsminga penkta- 
dienio pavakarė priverčia ją arba perdėti, arba iškraus- 
tyti jį iki Luisui atvykstant. Ji sukabino sijonus ir švar- 
ką, išrikiavo kaip Luisas, kuris buvo labai tvarkingas, į 
eilę batus 1r, pasiėmusi tualetinių reikmenų krepšelį, 
nuėjo į vonią. Kaip visuomet visą jo turinį iškratė į 
kriauklę - tas jos įprotis siutino Luisą - dantų pastą, 
kremus, plaukų šepetį, losjonus, o paskui po vieną daik- 
tą dėliojo ant lentynėlės po veidrodžiu. Ji paėmė plokš- 
čią folijos pakelį su kontraceptikais ir išsitraukė juos. 
Tabletės išdėliotos plastikiniame lapelyje, kiekviena va- 
kuuminiame lizdelyje, virš kurio nurodyta savaitės die- 
na. Frensis suskaičiavo. Iš šio ciklo liko dar dešimt die- 
nų. Ji pabaksnojo nykščiu lapelį, paskui įkišo vėl į 
pakelį 17 išmetė į šiukšliadėžę po kriaukle. 

Tai buvo prieš penkias dienas, galvojo Frensis, va- 
žiuodama iš tunelio į ryškiai apšviestas terminalų priei- 
gas, ir penkias dienas aš nevartojau jokių tablečių. 
Priešais kabojo didžiulis aiškus užrašas „Antrasis ter- 
minalas“. Jei viskas gerai, Luiso lėktuvas dabar jau lei- 
džiasi; jei pasiseks, jis pasinaudos savo įgūdžiais - 1š- 
smuks vienas pirmųjų iš lėktuvo 1r vienas pirmųjų 
pasirodys tarp tų automatiškai atsidarinėjančių muiti- 
nės durų 1r ji kris į jo laukiantį glėbį. 


Lia DALIS 
Balandis 

Vaikai, nelyginant pergabenti į kitą vietą naminiai 
gyvūnai, vis nuklysdavo į Viensėdį. Ramindamas Ro- 
bertas aiškino, kad taip dėl to, jog naujieji namo šeimi- 
ninkai turi paauglį sūnų, gal net dar žavesnį už Džeiso- 
ną Perdį, mašiną ledams gaminti ir vaikišką biliardą. 
Bet Lizi manė, kad jie, kaip ir vargšas Kukurūzas, ku- 
ris, išguitas iš priprasto spintelės stalčiaus, vis jo 1lge- 
singai ieškojo. Dabar Kukurūzas nė už ką nemiegojo ta- 
me pačiame stalčiuje, nes buvo kitoje virtuvėje, nei 
naudojosi smėlio dėže naujoje vietoje. Dergė po stalais, 
kėdėmis ir dėbsojo į Lizi su nuožmiu priekaištu ir pikt- 
džiuga. Jis taip pat teršė po lovomis ir už sofos. Keršy- 
damas jai už tai, kad neteko Viensėdžio sodo ir visų ga- 
limų žaidimų su pelėnais ir kirstukais, išmoko atidaryti 
šaldytuvą ir vaišintis tuo, ką jame rasdavo. 

Visi sakė, kad naujasis butas gražus. Iš tikrųjų nie- 
kas nežinojo, kam kilo mintis du viršutinius Galerijos 
aukštus, ten buvusią nepelningą kavinę 1r parodų salę 
paversti Midltonų namais, bet su tuo sumanymu, kaip 

su metų laikų kaita, visi susigyveno ir galop jis buvo 
įgyvendintas. Robertas dirbo visą žiemą, beveik viską 
pats padarė savo rankomis, išskyrus vandentiekio įran- 
gą 1r elektros laidų pertvarką, ir dabar jie turi virtuvę, 
svetainę, tris miegamuosius, vonios kambarį; iš namo 
priekio matyti Langvorto pagrindinė gatvė, o iš kitos 
pusės — griūvantis fabrikėlis ir, po teisybei, ta jų gyve- 
nimo permaina nesanti jau tokia bloga, saulė matyti ir 
rytais, ir vakarais, ir ar ne puiku, kad nereikia vėluojant 
į darbą lėkti per visą miestą - tik nulipai laiptais ir jau 
vietoj; Žinoma, smagiau gyventi keturis kartus dides- 
niame name, bet jie priprasią ir prie to būsto, ar ne 
lengviau ant širdies atsikračius visų tų sodo rūpesčių? 
Ypač kai Langvorte yra tokia nuostabi poilsio vieta su 
žaidimų aikštele. Ir ar ne palaima, kai visos krautuvės 
po ranka, o miegoti prie gatvės triukšmo pripranti per 
savaitę kitą, argi ne? 

Lizi nekentė to buto. Jai brangūs daiktai, su tokia 
meile rinkti baldai, susigrūdę naujuose, beveidžiuose 
kambariuose, atrodė apgailėtinai pasimetę nelyginant 
katinas Kukurūzas. Triukšmas, neišvengiama netvarka 
ankštuose vaikų miegamuosiuose ir kiek dar, dėl Dievo, 
Harieta galės miegoti viename kambaryje su Deiviu? 
Daugumos baldų nebuvo kur statyti, todėl už didelę 
kainą jie laikomi saugykloje; amžinas vargas išskalbus, 
kai reikia ieškoti, kur viską išdžiaustyti, kur ramiai su 
Robertu pavalgyti - čia pat televizorius, čia pat sunkiai 
dūsaudami Alisteris su Harieta ruošia pamokas. Nerasi 

vietos, kur galėtum pabūti vienas — nuo tokio gyvenimo 
Lizi jaučiasi it voverė uždarame rate, pasmerkta visą 
laiką bėgti ir niekur nenubėgti. Jiedu su Robertu dar 
negali lengviau atsikvėpti 17 pakelti bulgariško vyno 
taurių sveikindami vienas kitą atsikratę skolų. Jie dar 
buvo skolingi. Spiriami banko greičiau parduoti Viensė- 
dį, jie gavo už jį daug mažiau, negu patys mokėjo ar jis 
dabar buvo vertas. Siaubingai daug pinigų prireikė nau- 
jam butui įrengti ir persikraustyti į jį, ir tos išlaidos kė- 
lė Lizi tokį pat siutą, kaip ir reikalaujami procentai už 
kredito perviršį. 

Žmonės sakė, kad naujieji Viensėdžio šeimininkai 
labai malonūs. Nes parduodant namą ji pati stengėsi 
kuo mažiau su jais susidurti ne todėl, kad jie nepatiko 
jai kaip Žmonės, bet dėl jaučiamo jiems priešiškumo už 
tai, kad jie, Maiklas 1r Bridė Pringlai, gali gyventi jos 
namuose, 0 ji pati ne. Pringlas, aukštas, liesas, su barz- 
da 1t kutai pažandėse, turėjo nedidelį fabrikėlį, gami- 
nantį grąžtus giliems vandens šuliniams 1r naftos gręži- 
niams. Ponia Pringl buvo airė 1r didelė žaliųjų judėjimo 
aktyvistė. Harietos nuomone, ji tikrai patobulino Vien- 
sėdį. 

— Dabar ten viskas balta, tikrai labai liuks, grindys 
šviesios ir Žžvilga, užuolaidos didžiulės, jas šonuose pri- 
laiko languoti kaspinai, 1r jie turi puikų Azijos varnėną, 
1r valgo tik ekologiškai švarų maistą, 1r virtuvėje paka- 
bintas pakartotinai naudojamų atliekų sąrašas. Kodėl tu 

— Renku, kaipgi. Visad surenku butelius ir nešu į 
supirktuvę. 

— Bet ne popierinius, plastikinius maišelius, skardi- 
nes ir kartoną. Ir mes ledus visad perkam. Bridė sako, 
jei mes žinotume, ko į juos prideda gamintojai, neduo- 
tume jų net savo pikčiausiam priešui. Pamatytum jų 
virtuvę! Dabar ji tiesiog puiki! 

— Buvo puiki ir anksčiau... 

— Ką tu! - nukirto ją Harieta. - Buvo tik pretenzin- 
ga netvarka. 

— Tu nežinai, ką reiškia „pretenzinga“... 

- Žinau! - atšovė Harieta. - Alisteris sakė. Reiškia 
dėtis didingesniam, negu esi. 

Robertas ramino Lizi, kad Harieta norėjusi ją tik 
paerzinti. Harietai iš tikrųjų patinka gyventi miesto 
centre ir ji laksto į Viensėdį tik todėl, jog ją ten mielai 
priima ir ji jaučia šiokį tokį pranašumą, kad čia pirmiau 
gyveno, ir dėl to jų vaikinuko Freizerio. Ir pridūrė šai- 
žesniu balsu, kokiu pastaruoju metu kalbėjo su Lizi, 
kad čia jie pradeda naują gyvenimo tarpsnį - taip reikia 
žiūrėti į tą jų permainą - ir jei jau kartą jie sugebėjo 1š 
nieko prasigyventi, sugebės ir dabar. 

Bet Lizi buvo sutrikusi. Pajuto, kad net ilgisi moks- 
lo metų pradžios Vestendeile - sunku patikėti, bet jau 
bus trečias semestras, - nes bent Vestendeile jos diena 
turi kažkokią tvarką, mintys - kryptį. Ji buvo gera mo- 
kyklos sekretorė. Net ponia Draizdei!, kuri iš pradžių 
būgštavo dėl galimų Lizi nepriklausomo mąstymo pada- 

rinių, pakeitė apie ją nuomonę ir reikšmingai linkčioda- 
ma bei gestikuliuodama sakė, kad stačiai nuostabu, jog 
nespėjus vienoms durims užsiverti (ponia Meison), at- 
sivėrė kitos, ir, kad ko, dar geresnės (Lizi). Dabar sek- 
retorlatas atrodė visai kitaip - dingo visi užsigulėję ran- 
kų darbeliai (išskyrus raudonai geltoną papjė mašė 
gumulą, kuris ėmė kažkodėl patikti Lizi, ko gera, todėl, 
kad turėjo stipriai išreikštą individualybę be atskleistos 
autorystės), ėmė dirbti tėvų komiteto dovanotas kom- 
piuteris, pradėjo mažėti kartoteka, oranžinio rudumo 
liaudiškų raštų užuolaidos buvo susuktos ir įkištos į pa- 
mestų daiktų spintos kampą; telefonas, nors dar dažnai 
skambėdavo, bet iš jo jau be perstojo nesiliejo skundų 
srautas, taip kurstęs ponios Meison įsitikinimą, kad tė- 
vai - tam tyčia išvesta veislė jai kankinti. Be abejo, 
Vestendeilas išlošė gavęs sumanią Lizi, o Galerija, kaip 
dažnai dabar pagalvodavo Robertas, pralošė. 

Ji buvo visai nelinkusi svarstyti rudens prekių 
asortimento. 

— Na, prašau, - meldė Robertas. 

Jie buvo Galerijos kontoroje, užkrautoje dėžėmis, 
nes dabar čia buvo ir sandėlis. Lizi užrašinėjo namų iš- 
laidas. Ji apytikriai vedė namų ūkio išlaidų knygą nuo 
tada, kai baigė buhalterijos kursus, bet dabar tai darė su 
perdėtu kruopštumu, primenančiu Robertui jo motiną 
keturiasdešimtaisiais metais: „Keturi pašto ženklai po 
puspensį, dvi menkės filė porcijos po devynis pensus, 
pernykštės bulvės - šeši pensai'“. 

— Tau būtinai dabar reikia tai užrašinėti? 

— Juk žinai, kad reikia, - atsakė Lizi, baksnodama 
kalkuliatorių. — Įsivaizduoji, prikalti tavo batų puspa- 
džius ir pakulnes kainuoja šešiolika svarų? 

— Tada nešiosiu apavą su virveliniais padais... 

— Nekvailiok. 

— Lizi... 

Lizi uoliai ilgino 1r taip ištįsusį skaičių stulpelį. Ro- 
bertas įsistebeilijo į jos nulenktą rusvą galvą, kaip pa- 
prastai po nukarusiais plaukais slepiamą nuo jo veidą. 
Ji buvo su džinsais ir tamsiai mėlyna be apykaklės tr1- 
kotažine palaidine atraitotomis rankovėmis ir apie kak- 
14 turėjo užsirišusi taškuotą tabako spalvos skarelę. 
Kaip ji sulyso! Tik dabar pamatė, kai įsižiūrėjo. Kaip 
baisu - gyveni su žmogum, regi jį kas dieną ir nė velnio 
nematai. 

— Lizi, norėčiau, kad drauge, kaip visuomet, važiuo- 
tume į Birmingamo mugę. 

Ji liovėsi rašiusi, atsigręžė 1r įsmeigė į jį akis. 

— Robertai, aš nenoriu važiuoti. 

— Kodėl? 

Ji nudelbė akis. 

— Galerija man dabar nebemiela, - tyliai atsakė. 

— Ką?! 

— Galerija dabar mane slegia. Ji lyg akmuo mums po 
kaklu. 

Robertas užsidengė rankomis veidą. Paskui jas ati- 
traukė 1r aiškiai valdydamasis tarė: 

— Ji mums ne akmuo po kaklu, Lizi, o gelbėjimosi 
ratas. Ji neleis mums pražūti. 

Lizi atsiduso 1r vėl užgulė buhalterijos knygą. 

— Tada aš nieko negaliu paaiškinti. 

— Ar tik nenori pasakyti, kad Vestendeile tau geriau 
negu Galerijoje? 

— Ko gera, pasakysiu. 

— Lizi! 

— Vestendeile man nereikia galvoti, ką darau. Dir- 
bu, kas reikia, ir viskas... Kasdien keletą valandų aš ga- 
liu pasinerti į kitų žmonių gyvenimą, jų problemas, ku- 
rias mielai sprendžiu, nes tai su manimi nesusiję... Vis 
šiokia tokia laisvė. 

Robertas pasilenkė ir užvertė buhalterijos knygą. 

— Leisk tau priminti, Lizi, - prapliupo piktai, - kad 
aš tokios laisvės niekad nepatyriau! 

Ji žvilgtelėjo į jį 1r vėl nunėrė akis. 

— Atleisk... 

Jis sugriebė jai už rankų. 

— Eikš su manim. 

— Kur? 

— Į Galeriją, mūsų Galeriją, mūsų sukurtą pragyve- 
nimo šaltinį. 

— Ko aš ten nemačiau?.. 

— Noriu, kad ją pasižiūrėtum taip, tarsi matydama 
pirmą kartą, - tarė Robertas, atidarydamas kontoros 
duris ir stumdamas ją prieš save. - Noriu, kad pažiūrė- 
tum į ją naujomis akimis 1r pamatytum ne tik, kokia ji 

yra, bet 1r ko ji dar verta. Noriu, kad gerai į ją pasižiūrė- 
tum, nes, velniai griebtų, pats laikas tau priminti, kad 
ji - mūsų kūrinys! 

— Ten bus pirkėjų... 

— Vienas kitas, - pasakė Robertas, verdamas krau- 
tuvės duris. - Jau beveik pusė šešių. 

Parduotuvėje moteriškė aiškino Dženi, kad du lakš- 
tus dovanoms vynioti popieriaus reikia susukti į ritinė- 
l;, o ne lankstyti; jos berniukas, maždaug dvylikos me- 
tų, meiliai glostė indiškų medinių ančių varinėmis aki- 
mis ir snapais vadą. 

Dženi metė žvilgsnį į juos tarpduryje ir vėl sužiuro 
į klientę. 

— Vienas svaras. 

— Svaras?! 

— Jūsų išsirinkto popieriaus lakštas kainuoja pen- 
kiasdešimt pensų. 

— Gal yra pigesnio? 

— Popierius apatinėje lentynoje kainuoja trisdešimt 
penkis pensus. 

— Luktelėkite, - paprašė moteris 1r sugrįžo prie vy- 
niojamojo popieriaus lentynos. Dženi kantriai ėmė vy- 
nioti susuktą popieriaus ritinėlį. 

— Bet jis negražus... 

— Nelabai. 

— Tai ką man daryti? 

Robertas nusivedė Lizi į kitą krautuvės pusę. Čia 
buvo gerokai daugiau prekių; ant sienų keliomis eilėmis 

kabojo afrikietiški kilimai, minkštomis stirtomis kūpso- 
jo pagalvėlės, stalai nukrauti lempomis, keraminėmis 
vazomis ir pintais iš vytelių krepšiais. 

— Čia nėra vietos naujoms prekėms, - pasakė Lizi. 

— Rudenį atsiras. Pastarąjį mėnesį prekyba ėjo jau 
geriau. 

Lizi, žiūrinčiai į litografijas, kurios taip patiko Lui- 
sui, ta Žinia vilties nesuteikė. 

— Tikrai? 

— Lizi, juk aš sakau tau! - Jis apkabino ją per pečius 
1r atgręžė į save. - Man rodos, kad rudeniui turime pa- 
ieškoti gražių, pigių daikčiukų, medvilninių pagalvėlių, 
indiškų varinių žvakidžių, smulkių alavinių indelių, 
įperkamų žmonėms, užsinorėjusiems kiek atnaujinti 
savo būstą nepraėmus santaupų. 

— Bet mes visad mūru stovėjome už prekių koky- 
bę... 

— Aš nesakau, kad tokia bus mūsų nuolatinė kryp- 
tis, tai būtų tik laikina priemonė krautuvės interjerui 
pagyvinti, kad neatrodytų, jog čia prekės dūla mėne- 
siais. Sakau, gal mums pabandžius parodyti žmonėms, 
kaip be ypatingų pastangų galima atnaujinti kambarį — 
na, uždengti stalą, o ne grindis afrikietišku audiniu... tu 
juk puikiai išmanai tokius dalykus... - Staiga jis nuti- 
lo. — Na? 

— Reikalas tas, - tarė ji lėtai, - kad aš tiesiog neno- 
riu nieko daryti. 

Jis nuleido rankas. 

— Lizi, gal tu sergi? 

— Ne. 

— Tada... 

— Žinau, kad tave nuvyliau, - beviltiškai pratrūko 
Lizi, - kad jau nebesu ta patikima, sumani ir gabi Lizi, 
kad dabar esu tiesiog beviltiška, bet aš jaučiu, 1š tiesų 
jaučiu, kad tik vegetuodama galiu išgyventi, ištverti tą 
krizę. 

Virš jų pakibo tyla. Robertas numanė, kad jo jaus- 
mai atsispindi veide taip aiškiai, lyg būtų raštu išrašy- 
ti — gėla dėl žlugusių vilčių, vidinė sumaištis ir, nors 
stengės1 iš paskutiniųjų susitvardyti, kartėlio ir tūž- 
masties samplaika. 

— Tai vis ta tavo sumauta sesuo? 

Lizi pajudino galvą, bet taip nežymiai, kad galėjai tą 
judesį suprasti ir kaip „taip“, ir kaip „ne“. Pakėlusi ran- 
ką, nubraukė plaukus už kairės ausies. 

— Pasiimk Dženi. 

— Ką?! 

— Pasiimk į Birmingamą Dženi. Ji jau turi gana pa- 
tirties ir mielai važiuos. 

Robertas buvo jau besižiojąs atrėžti, kad jam nerei- 
kalinga Dženi, kad nori važiuoti su savo žmona, bet te- 
pasakė: 

— Negaliu. Kas gi bus krautuvėje? 

— Aš pabūsiu, - pasakė Lizi siutinamu balsu žmo- 
gaus, siūlančio paslaugą, kuri iš tiesų yra jo pati pirmoji 
pareiga. - Juk mokslo metai prasideda tik kitą savaitę. 

Robertas įsmeigė į ją akis. Na, ką gi, jei jai taip no- 
ris: žaisti tą kvailą žaidimą, gali kol kas pažaisti 1r jis. 
Jokio smagumo su Dženi važiuoti į tą mugę, bet vis šio- 
kia tokia paguoda, o šiuo metu jam taip reikėjo tos pa- 
guodos 1r atjautos, taip norėjos:, kad jį kas paguostų ir 
nuramintų. Jis gūžtelėjo pečiais. 

— Gerai. 

— Tai sutarta, - tarsi su palengvėjimu tarė Lizi. Pa- 
linko į jį 17 pabučiavo jam į skruostą. 

— Sutinki, kad piniginiai rūpesčiai netaurina Žmo- 
gaus? — paklausė Lizi. 

— O taip, - piktai burbtelėjo Robertas. - Tačiau jie 
neturi būti patogi dingstis perdėtai savigailai. 

— Robai, aš niekad... 

— Nenoriu nieko daugiau apie tai girdėti, - nukirto 
jis. - Grįžk į savo Vestendeilą, o aš 1mu Dženi į Birmin- 
gamą. 

Jis apsisuko ant kulno 1r nudrožė skersai krautuvės 
prie kasos, kur Dženi skaičiavo dienos įplaukas. 

— Žinai, kuo baigėsi tas nesusipratimas su popie- 
rium? - išgirdo ją sakant Lizi. - Ogi ji nusipirko ir bran- 
gesnio, 1r pigesnio. Ar ne keisti tie žmonės? 

— Tai jau, - sutiko Robertas, pabrėždamas savo žo- 
džių reikšmę. - Kai kurie žmonės tikrai labai keisti. 


— Ar čia tikrai maltinis? — įtariai paklausė Semas, 
pirštu rodydamas į lėkštę. 


— Žinoma, - atsakė Barbara. - O kaip tau atrodo? 

Širdies gilumoje Semas manė, kad tai panašu į ka- 
tės vėmalus, bet galvoje skimbtelėjęs varpelis perspėjo 
verčiau prikąsti liežuvį. Jam patiko senelė, nes niekad 
neskiedaliojo, bet jis jau žinojo, kad su ja kartais reikia 
būti atsargiam. Kai ką galima jai drožti tiesiai į akis, bet 
yra dalykų, apie kuriuos geriau patylėti - kad ir apie jos 
pagamintą maistą. Semui niekad neatėjo į galvą mintis, 
kad ji nemoka virti, jam atrodė, kad ji tik nesistengia 
skaniai pagaminti. Juk visos moterys moka virti. Jau 
toks jų darbas. Kai kurie tėvai taip pat moka. Semo 
nuomone, Robertas geresnis virėjas už Lizi, nes niekad 
nepristoja su tomis salotomis. Salotos - peilis Semui, 
taip pat kopūstai, o visų šlykščiausias valgis - brokoliai. 
Jie - peilių peilis. Pamatęs brokolius, gatavas gyvas į 
žemę lįsti. Semas žvigtelėjo į Deivį. Tas aiškiai suneri- 
męs apžiūrinėjo maltinuką. 

— Deiviui nelabai patinka tas maltinis, - pasakė 
Semas. 

Deivio veidą iškart iškreipė kone siaubo išraiška. 

— Jei jis nesuvalgys jo, tada tai turės dingstį nervin- 
tis, — šaltai pasakė Barbara. 

Ji įsmeigė akis į berniukus. Barbara pati pasisiūlė 
prižiūrėti juos tas dvi dienas, kol Lizi nuo ryto iki vaka- 
ro dirbs Galerijoje Robertui išvažiavus į Birmingamą. Ji 
mėgo pagloboti vaikus ne tik dėl to, kad galėdavo taisy- 
ti prasto Lizi 1r Roberto auklėjimo spragas - jie leisda- 
vo be saiko žiūrėti televizorių, vėlai gultis, vaikai apgai- 
letinai elgėsi prie stalo. Ji užsiimdavo darbiniu jų 

auklėjimu - liepdavo ravėti, valyti batus 17 dulkes tarp 
laiptų turėklų pinučių su tokiu stebuklingu daiktu — 
stulbinančiu plunksnų kuokštu ant bambuko lazdelės — 
juo kažkodėl baisiai žavėjosi Deivis, - siųsdavo berniu- 
kus į laukus už namų su sąrašu, ko privalo ieškoti: įvai- 
rių lapų ir gėlių, akmenėlių, paukščių kiaušinių lukštų, 
lervų išnarų, kad įrodytų jai, jog ne šiaip sau bimbinėjo 
kapodami pagaliais gyvatvores, o stebėjo gamtos gyve- 
nimą. Vakarais Viljamas žaisdavo su jais šaškėmis 1r do- 
mino, skaitydavo Deiviui ką nors iš „Geltonosios fėjos 
knygos“, išleistos 1894 metais, tokios prieštvaninės, 
kad Semas nuduodavo niekinąs ją, bet visad trindavosi 
netoliese, kad viską girdėtų. Jei senelės namuose nulei- 
si tualete vandenį ne taip, kaip reikia, ji lieps grįžti 1r 
vėl nuleisti, o paskui nusiplauti rankas ir duoti jai pa- 
uostyti, ar justi muilo kvapas. Jos išvietėje baisiai šalta, 
bet ten kaba įdomi grandinė, pritvirtinta prie geležinio 
bakelio, esančio kone prie pat lubų 1r dėžutė su plonu, 
sakytum, kopijavimo popieriumi pramaišiui su paprastu 
popieriumi. Deivis vienas nė už ką ten neidavo. 

— Valgyk, - paragino Barbara. 

— Kečupo, - sušnabždėjo Deivis. 

— Ko? 

— Jis prašo truputį kečupo, - paaiškino Semas. 

— Kam? 

— Kad užmuštų skonį, - išlemeno Deivis. 

Barbaros lūpos suvirpėjo. Jei Semas nebūtų jos ge- 
rai pažinojęs, būtų pasakęs, kad ji tuoj šyptelės. 

— Mes su seneliu nevartojame kečupo. 

Semas žvilgtelėjo į Deivį. Prieš tris dienas Pimlo- 
tas išvadino Deivį skystablauzdžiu, kai tas bijojo Žaidi- 
mų aikštelėje šliaužyne leistis žemyn galva, 1r tada, sa- 
vo didžiam nustebimui, Semas spyrė Pimlotui. Pimlotas 
apstulbo. Išvertė savo šviesias, didžiules, apskritas it 
mėnuliai vaiduokliškas akis, o paskui dėjo į kojas. Nuo 
to karto Semas daugiau jo nematė. Jam pranykus Dei- 
vis be jokių įkalbinėjimų, kupinas ryžto, visas nustėręs, 
tvirtai įsikibęs į metalinius kraštus, nušliaužė galva že- 
myn. Pakeliui į namus Semas davė jam kramtomosios 
gumos pakelį 1r smeigtuką su užrašu „Būk pasiruošęs! 
Tavęs reikia Britanijai!“, kurį dabar nešiojo įsismeigęs į 
megztinį. Jis palinko prie Deivio. 

— Valgyk su bulvėmis. 

— Gerai pasakyta, - pritarė Barbara visai draugišku 
balsu. Ji žiūrėjo į juos taip pat visai draugiškai, tarsi bū- 
tų su jais Vienos nuomonės. 

Deivis įsidėjo kąsnelį į burną ir ėmė ryžtingai 
kramtyti. 

— Matai, eina kaip per sviestą, - drąsino Semas. 

Deivis paėmė kitą kąsnį. Su tuo buvo jau sunkiau 
susidoroti. Ryjant jam akys pasruvo ašaromis. 

— Kur senelis? 

— Išėjęs, - trumpai atsakė Barbara. „Išėjęs“ reiškė, 
kad jis nuėjo pirkti benzino ar žolės sėklų, gal užsuko į 
aludę išgerti pintos alaus, o dar tikriausiai šmurkštelės 
pas Džuljetą. Pasak Viljamo, Džuljetai labai rūpi Lizi 

reikalai, o tai rodo, Barbaros supratimu, stulbinantį jos 
įžūlumą. Kokio galo jai turi rūpėti Barbaros dukters rei- 
kalai? Barbara turi savo požiūrį į Lizi. Be abejo, jis nėra 
neigiamas, bet daug ko Barbara negali pateisinti. Ji pa- 
žvelgė į vaikaičius. Semas padeda Deiviui apvolioti pa- 
smeigtą maltinio kąsnį bulvių koše taip, kad nebūtų ma- 
tyti mėsos. Keista, bet 17 dvynukės anuomet taip pat 
nemėgo jos maltinių. Taip pat keista, bet gal ir nenuos- 
tabu, kad dabar, kai Lizi neturi laiko jų prižiūrėti, - rei- 
kia tikėtis ir melstis, kad neilgai tai tęsis, - vaikai ėmė 
daugiau rūpintis vienas kitu. 

— Na, matai, - lipšniu balsu sušneko Semas, - ne 
taip jau baisu, Deivi, ar ne? 

— Nelabai, - narsiai atsakė Deivis ir pasinaudojo 
proga pasipuikuoti, - bent ne taip, kaip buvo sulūžus 
žandikauliui. 


Robertas pavaišino Dženi priešpiečiais vienoje Pa- 
rodų centro kavinėje. Jis užsakė jai stiklą vyno, nors ji 1r 
protestavo sakydama, jog niekad negerianti vyno vidur- 
dienį, abu nusivylę valgė nekokį apkepą, įdarytą bulvių 
gabalais, salotas ir gėrė nuostabiai gerą kavą su morkų 
pyrago riekute. Rytas nepraėjo jiems veltui. Dženi pui- 
kiai suvokė jų biudžeto galimybes ir reikmę atnaujinti 
krautuvės lentynas nebrangiais, bet stilingais daiktais. 
Robertas visad manė ją turint labai tradicinį skonį, ma- 
nė, kad jai patinka gėlėtas porcelianas, margi kartūnai 1r 
lekštokos arbatinių puošmenos, bet pasirodė, kad ji pui- 

kiai suvokia Galerijos poreikius. Valgydama pyragą pa- 
sakė, kad išmokusi iš Lizi, ko reikia ieškoti. 

— Žinai, Lizi - tikrai gera skulptorė. Ji studijavo 
skulptūrą meno mokykloje, kur mes susipažinome, - 
aiškino Robertas. 

— Kodėl ji dabar tuo neužsiima? 

Robertas maišė kavą. 

— O kaip tu manai? 

Dženi nieko neatsakė. Pasižmonėti jai smagu, bet 
širdies gilumoje jautė, kad būti čia su Robertu, kai tuo 
metu Lizi darbuojasi krautuvėje, ne visai gražu. Apie 
tai ji buvo nedrąsiai užsiminusi - ne jos būdui rėžti sta- 
čiai į akis, - bet jis davė suprasti, jog Lizi nenorinti va- 
žiuoti į Birmingamą 1r pasiūliusi, kad vietoj jos važiuotų 
Dženi. Ji nebuvo tikra, kad Robertas nori su ja važiuoti, 
1r, užuot tiesiai tai išdrožusi, tik puse lūpų pasakė, gal 
būtų geriau važiuoti vienam Robertui. Ne, pasipriešino 
jis, nebūtų, - visad naudingiau, kai prekes renka du 
skoniai 1r dvi poros akių - dviese lengviau išsiaiškinti 
įvairių Galerijos klientų poreikius. Tada Dženi, suvoku- 
si, kad yra tapatinama su dauguma pirkėjų, turinčių tra- 
dicinį ir sentimentaloką skonį, sutiko. Ji blaiviai žiūrėjo 
Į save, didžiavosi esanti gera pardavėja, nes nujausdavo, 
ko Žmonėms reikia, ir jų nebaugino. Tad, atsikračiusi 
daugumos dvejonių dėl savo elgesio tinkamumo, susita- 
rė su kaimyne, kad Tobis pernakvos pas ją, ir davėsi ve- 
žama į Birmingamą. Mugėje ji leido sau kelis kartus 
tvirtai pareikšti savo nuomonę, ryžtingai rinko prekes 

ir podraug mėgavosi Roberto draugija - šiaip ar taip, 
juk jis žavus, mielas kompanionas 1r labai patrauklus. 
Tačiau kai ko ji sau neleido. 

— Nemanau, kad derėtų kalbėti apie Lizi, kai jos čia 
nėra. 

— Bet aš tik 1išreiškiau savo susižavėjimą jos, kaip 
skulptorės, gabumais... 

— O paskui nesunku pereiti 1r prie kitų dalykų, ar ne? 

— Ar kartais tu ne per daug smulkmeniška? - nusi- 
šypsojo Robertas. 

Dženi neužsigavo. 

— Ko gera. Mano tėvas, kuris buvo labai spalvinga 
asmenybė, man sakydavo, kad aš gera mergaitė, bet 
niekada niekas vien gerumu nepasiekė kalno viršūnės. 

— Ar Maikas tau buvo geras? - pasiteiravo Robertas. 

Dženi šiek tiek paraudo. 

— Nelabai. 

— Ar pasigendi jo? 

— Žinoma. Bet jo... - Dženi sudvejojo. 

— Ką jo? 

— (Geriau pasigesti negu gyventi su juo. 

— 0, Dženi... 

— Bet man nepatinka vienai gyventi, - greitai pridū- 
rė Dženi. - Manau, kad man skirta būti žmona. Jei ne 
Tobis ir Galerija, būčiau tiesiog nelaiminga. Man patin- 
ka būti reikalingai, kai žmonės manimi pasikliauna. 


— Mes pasikliauname tavimi. 


327 


Dženi vėl paraudo. Ji paskubomis baigė gerti kavą 
ir pastatė puodelį. 

— Ar būčiau labai įžūli, jei paklausčiau, kokie mūsų 
reikalai? Turiu galvoje, ar jau taisosi piniginiai reikalai? 

— Ką tu! Juk aš tau pirmai pasakiau apie mūsų bė- 
dą. Gal kiek 1r eina į gerąją pusę, bent jau ne blogyn. 
Trypiam vietoj, bet žemyn jau nebekrentam. 

— Kaip gera tai girdėti! 

— Buvo taip siaubinga. Ypač Lizi. 

— Robertai... 

— Bet aš turiu apie ją pakalbėti, - jis tvirtai nutrau- 
kė Dženi. - Man reikia su kuo nors apie ją pakalbėti. 
Negaliu ta tema šnekėti su jos tėvais ar Frensis, taigi li- 
kai tik tu. Turiu kam nors pasakyti, kad daugiau nebe- 
galiu pakelti tokio jos elgesio, kai ji savo viduje atsiri- 
bojo nuo manęs, vaikų ir verslo reikalų. Žinau, mūsų 
finansinė padėtis buvo košmariška, bet mes neatsidūrė- 
me gatvėje, turime namus 1r verslą, ir vaikai tos krizės 
labai baisiai nepajuto. Žinau, kad sunku jai, pripratusiai 
žiūrėti į Frensis kaip į dar vieną savo vaiką, kuriuo rei- 
kia rūpintis, kai ji dabar taip įklimpus: į tą savo Luisą, 
kad beveik nė nepaskambina, bet čia jokia tragedija. 
Frensis jai sesuo, o ne vyras ar vaikai. Ir ji visad kalbė- 
davo, kaip trokšta matyti Frensis laimingą 1r susikūru- 
sią savo gyvenimą, ir dabar, kai ta laiminga, Lizi visai 
pasimetė, tarsi pati būtų užmezgusi romaną. Dievaži, 
visa tai Mane varo iš proto ir aš jau imu nebesuprasti, 
kodėl aš vienas turiu nertis iš kailio gelbėdamas Galeri- 
ją, nes, matote, dabar jai nėra ūpo prisidėti. Negaliu pa- 

sakyti, kad nesistengiu jos suprasti, bet su kiekviena 
diena aš vis labiau glumstu. Pradedu galvoti, kad vedęs 
patekau į puspročių šeimyną. Visad maniau juos esant 
gerokai trenktus, bet niekad, iki pastarųjų metų, nelai- 
kiau Lizi tokia. Noriu dar kavos. Gal ir tu išgers1? 
Dženi papurtė galvą. Ji buvo kupina pavojingos, ke- 
liančios pasimėgavimą užuojautos. Ji stebėjo Robertą, 
einantį prie savitarnos bufeto — plačiapetį, vilkintį vel- 
vetinį švarką. Jis visad nešiojo velvetinius švarkus, ne- 
lyginant kokią firmos uniformą, kuri, Dženi supratimu, 
teikė jam išskirtinumo ir vos vos juntamą lengvabūdiš- 
kumo aurą. Vargšas žmogus. Vargšas Robertas. Lizi taip 
pat vargšė, nelaiminga ir priblokšta. Kartais šeima gali 
pasidaryti baisi našta, tai ji supranta, nors šeimoje buvo 
vienintelis vaikas 1r kol kas, — visad tai sau priminda- 
vo, - teturi vieną sūnų. Dženi beveik nepažinojo Fren- 
sis, tarė ją esant tik ramesnę, blankesnę Lizi atmainą, 
kai anksčiau kartais šeštadieniais matydavo parduotu- 
vėje, bet dabar - niekad. Tai dėl to, kad turi romaną, 
pastarąjį žodį Dženi pakartojo sau kelis kartus. Ji su 
Maiku neturėjo jokio romano, jis tik asistavo jai per te- 
niso klubo šokius ir visa tai baigėsi vieną šeštadienio 
popietę Langvorto parapijos bažnyčioje jai apsirengus 
motinos išrinktu baisiai senamadišku baltu krinolinu, 
dabar dulkstančiu Dženi palėpėje, dėžėje, į kurią niekad 
nė nežvilgtelėdavo. Meilės romanai, aišku, labai skiriasi 
nuo tvarkingos rutinos, kurios laikėsi Dženi 17 Maikas, 
nelyginant kadrilio, kur numatytas kiekvienas žingsnis, 
šokėjai. Dženi supratimu, kai turi romaną, nusirenginė- 

ji audringai, psichologiškai 1r paraidžiui viską užmiršti 
1r duodi valią jausmams. Savo gyvenime, Dženi gali pri- 
sipažinti, niekad nebuvo užsimiršusi tikrąja to žodžio 
prasme, niekad nebuvo davusi valios jausmams, o kai 
po vestuvių pabandė tai daryti Maikas, jai tikrai nepati- 
ko. Jai pasirodė, kad jo neatpažįstanti, kai jis taip užsi- 
miršo. Ji pakėlė akis. Ateina Robertas, nešinas kavos 
puodeliu. Tik žvilgtelėjus į Robertą, galima iš karto pa- 
sakyti, kad jis jautrus, bet daugiau sau negu kitiems. 
Robertas padėjo kavos puodelį ant stalo tarp priešpie- 
čių likučių ir atsisėdo. 

— Aš labai atsiprašau, kad taip pratrūkau, - pasakė 
jis. - Bet tai, matyt, 1rgi paguoda, nes dabar geriau jau- 
čiuosi. 

Ji šyptelėjo jam. Jai norėjosi ką nors jam pasakyti, 
išreikšti savo užuojautą, bet kartu 1r bijojo kišti pirštus 
tarp durų. „Tu gera mergaitė“, - sutrikusi: prisiminė tė- 
vo žodžius. 

— O ką šią popietę apžiūrinėsime? - tepaklausė ji. 

Robertas išsitraukė katalogą ir išskleidė jį ant sta- 
liuko kampo. Jis buvo apibrėžęs mugės plane įvairius 
stendus raudonu tušinuku. 

— Alaviniai dirbiniai, - nurodė jis. - Plakatai 1r med- 
vilniniai kilimėliai. Bent nuo tų pradėsime. 

Jis šyptelėjo jai. Ji šyptelėjo jam. Jis ištiesė jai 
ranką. 

— Kelkitės, ponia Hardeiker. Gana sėdėti! Laikas 
atidirbti už priešpiečius. 

Frensis sėdėjo apleistuose Alkazaro soduose Sevi- 
lijoje. Buvo šilta. Skaisti pavasario saulė švietė vaiskia- 
me pavasario danguje. Ji sėdėjo ant koklinio suolo ply- 
tomis grįstoje alėjoje ir stebeilijo į vangiai besikalan- 
čius palmių ūglius ir apelsinmedžius, jau apsinešusius 
dulkėmis, nors buvo tik balandis. 

Pirmą kartą Luisas atvežė ją į Alkazarą praėjusią 
vasarą tokią velniškai karštą dieną, kad ji buvo kaip ap- 
dujusi. Jis vedė ją per kiemus su kolonomis ir plytelė- 
mis išklotus rūmų kambarius, pro mauriškas arkas ir 
kupolus, išmargintus arabeskomis ir taip keistai sumi- 
šusius su Renesanso kolonomis ir galerijomis. Luisas 
sakė, kad ta vieta apipinta legendomis. Viena jų pasako- 
jo, kad karalius Pedras Žiaurusis čia nužudė savo svečią 
iš Granados, kažkokį Abu Saidą, dėl jo brangakmenių; 
vieną jų, nušlifuotą rubiną, Pedras padovanojęs Juoda- 
jam Princu: per rūmų pokylį, suruoštą jo garbei 1350 
metais. Buvo šventai tikima, kad tas rubinas pateko į 
Angliją 17 kad Henrikas V nešiojo jį per Azenkūro mūšį. 

— O kur jis dabar? 

— O kaip tu manai? Ogi jūsų karalienės Elžbietos 
karūnoje. 

Prieš Frensis akis stojo karalienė su Abu Saido ru- 
binu ir dviejų židinių akiniais, kuriuos ji paprastai užsi- 
deda per valstybines iškilmes. Apie savo vaizdinį papa- 
sakojo Luisui, tas liko sužavėtas. Tada jie buvo prie 
sodų didžiulio baseino, kurio vandenin pažvelgus: Fren- 
sis išvydo juokais leipstančio iš karalienės Luiso at- 
spindį. Pedras Žiaurusis gyveno Alkazare su dviem ka- 
ralienėm. Pirmoji buvo Burbonų princesė, kurią jis 
atstūmė dėl Marijos de Padila, jo numylėtos antros 
žmonos, taip mylimos, kad rūmų riteriai rikiuodavosi į 
eilę gerti vonios vandens po jos maudynių. Vienas jų at- 
sisakęs — esą, paragavęs padažo, galįs užsimanyti ir pa- 
čios kurapkos, pasakojo Luisas. Frensis nusileido į 
skliautuotą pogrindį pažiūrėti garsiųjų Marijos vonių, o 
paskui užkopė į rūmų antrąjį aukštą, kur karalius Ped- 
ras buvo įrengęs savo mylimajai miegamąjį, nes, anot 
jo, pirmajame aukšte žiemos žvarbis galėjęs pakenkti 
jai. Po šešių šimtmečių tas miegamasis atrodė nykiai 
keistas. Mauriškos arkos, paneliai ir baisiai prasta devy- 
niolikto amžiaus lubų tapyba, siaubingas sidabrinis sta- 
las, priklausęs karalienei Izabelei II. Virš durų sąramos 
nutapyta penkių kaukolių eilutė. Visa tai vertė susimąs- 
tyti apie Pedro Žiauriojo ir Marijos de Padila intymaus 


gyvenimo pobūdį; taip pat skatino pagalvoti, ką ji dabar 

taip dažnai ir daro, apie kupiną senovės nuosėdų ir iš 
esmės tokią skirtingą ispanų prigimtį. 

Frensis atskrido į Malagą prieš tris dienas - atlydė- 
jo pirmą savo turistų grupę į Mochaso bosada. Žmonės 
buvo labai patenkinti. Klientai žavėjosi viešbučiu, apy- 
linkėmis, Chuanu ir besišypsančiais padavėjais, pietų 
valgiaraščiu, naujais geltonais šezlongais, viliojančiais 
pailsėti po akacijomis. Aišku, kaip visada buvo ir erzi- 
nančių smulkmenų - tai vos kapsi dušas, tai maža paka- 
bų, neatsidaro užsikirtęs langas, - bet nieko rimta. 
Frensis praleido ten dvi dienas, stebėjo pirmuosius pa- 
sivaikščiojimus, pietus, pusryčius ir, išklausius: visas 
padėkas bei sveikinimus, paliko juos besitariančius apie 
geriausią kelią į Džeraldo Brenano kaimą 1r nuo ko pra- 
dėti apžiūrinėti Granados grožybes. Ji sugrįžo į Malagą 
1r spėjo į tarpmiestinį lėktuvą Sevilijon praleisti ten sa- 
vaitgalio. 

Luiso butas Sevilijoje iš tiesų buvo keli kambariai 
„Posada de Los Naranjos“ užpakalinėje dalyje. Kamba- 
riai vėsūs, tamsūs, o žiemą šalti, nes, kaip patyrė Fren- 
sis, Andalūzija, kaip 17 Toskana, neturi nė menkiausio 
supratimo, kaip šiltai gyventi užėjus šaltiems orams. 
Langai išėjo į Frensis mėgstamą alėją, 0 sienos, kaip 
paprastai išbaltytos kalkėmis, kurios jau po truputį lu- 
pinėjosi, buvo skirtingo aukščio — vienos šen bei ten iš- 
bedžiotais langeliais, ant kitų, žemesnių, gulė įžambūs 
rusvų čerpių stogai, apkloti apelsinmedžių šakų su 
standžiais, blizgančiais lapais. Alėjoje buvo matyti ir 

balkonų, ir sieninių lempų, 1r daugybė ganėtinai nušiu- 
rusių užpakalinių durų, pro kurias Žmonės ėjo su pirki- 
niais, kopėčiomis ar dviračiais; nuo visų balkonų ar at- 
brailų karojo ant vielos kilpų gėlių vazonai su besidrie- 
kiančiais raudonais, baltais ir rausvais pelargonijų Žie- 
dais. Vasaros vakarais priešais esančio namo balkone, 
kuriame anksčiau niekas nesėdėdavo, dabar gitara 
skambino žmogus 1r dainavo ilgesingą, pratisą, liūdną 
cante jondo“ . Vos vasaros naktys kiek atskleidė Frensis 
pietinės Ispanijos dvasią. 

Luiso miegamojo ir svetainės langai išėjo į alėją, 0 
vonios kambarys buvo belangis, tik lubose atsivėrė 
stiklinė anga, pro kurią žiūrint buvo galima, bent taip 
rodėsi Frensis, visai kitaip spręsti apie orą negu žvel- 
giant pro langą. Tame vonios kambaryje, kaip ir dar ma- 
žesniame Madride 1r kiek didesniame Fuleme, Frensis 
dabar laikė 1r dantų šepetėlį, ir losjoną, ir drėkinamąjį 
kremą. Atvažiuodama kas kartą vis ką nors palikdavo. 
Luisui tai patiko; jis akino ją dar daugiau atvežti savo 
daiktų —- batų, palaidinukių, džinsų į abu jo butus. Saky- 
davo juos teikiant jam paguodos tomis ilgomis ir dažno- 
mis išsiskyrimo akimirkomis, kai ji būdavo Anglijoje. 
Kada ypač imdavo kankinti jį ilgesys, jis kartais valyda- 
vos: dantis jos šepetėliu; ją nusmelkdavo aštrus jaudu- 


lys, vaizduojantis jį stovint tame vonios kambaryje po 
* Andalūzų liaudies daina (15p.). 

didžiulių Sevilijos žvaigždžių keturkampiu su jos dantų 
šepetėliu burnoje. 

Tą popietę Alkazaro soduose Frensis prisiminė vo- 
nios kambarius ne šiaip sau. Prieš dešimtį dienų du ry- 
tus iš eilės Frensis atliko intymią procedūrą Londono 
vonios kambaryje su nėštumui nustatyti namie prepa- 
ratais, pirktais skirtingose vaistinėse. Ji atliko tai du 
kartus sąmoningai, skatinama didžiulio noro, sakytum 
nenuslopinamo fiziologinio reflekso, kad būtų visiškai 
tikra dėl rezultato. 

Ji atliko tą procedūrą, kaip paprastai tokie dalykai 
daromi, 1š ryto, su dviem skirtingais plastikiniais inde- 
liais 1r dar vienu, panašiu į lašiklį, kurio galiukas, rašė 
pridėtoje instrukcijoje, pamėlynuos, jei rezultatas bus 
teigiamas. Pirmajame indelyje susiformuos mėlynas ar- 
ba violetinis apskritimas, bylojantis apie gyvenimo pra- 
džią ar galą - nelygu, kokie tavo lūkesčiai. Instrukcija 
buvo parašyta šnekamąja, vos ne vaikiška kalba, ir 
Frensis jau laukė, kad embrionas bus vadinamas kokiu 
„svetimuku“. Pagal vieną ir kitą instrukciją, pamėlęs 1a- 
šiklio galiukas 17 mėlynas apskritimas bus sutiktas su 
džiaugsmu 1r palengvėjimu kaip rūpestingo ir raciona- 
laus šeimos planavimo rezultatas. 

O kokie ją užplūdo jausmai, nebūtų galėjusi niekam 
apsakyti, j1 tik jautė jų jėgą. Visų pirma ji jau kažin kiek 
laiko norėjo — ne, tiesiog tzokšte troško Luiso kūdikio, 
ne šiaip vaiko, nes jai ant nosies keturiasdešimt, bet jo 
kūdikio. Tai jai priminė kiekviena su juo praleista va- 

landa, net jei jie ir ginčydavosi, ir nors jis sakė, kad jai 
pastojus viskas tarp jų baigsis. Turint galvoje jo nuosta- 
tas 1r visas aplinkybes, jos pasiryžimas atrodė visiškai 
nevykęs, bet tai neturi reikšmės, galvojo Frensis, juk 
jis, kaip Žmogus, teisingas ir geras jai - toks jis bus ir 
būsimam kūdikiui. Tačiau, nepaisant tų įsitikinimų ir 
instinkto balso, ją suėmė baimė. Sėsdama ant vonios 
krašto Fuleme 1r žiūrėdama į du mažyčius indelius su 
šlapimu, padėtus ant uždengto unitazo, Frensis būtų 
galėjusi pasakyti, kad ją sugriebė ne baimė, bet greičiau 
siaubas, o ir pats tas siaubas —- ne tas žodis, nes ir troš- 
ko, ir baiminosi mėlyno apskritimo. Sėdėdama tas pen- 
kias minutes, kaip nurodyta instrukcijoje, ir laukdama 
cheminės reakcijos pabaigos, turėjo apsčiai nepageidau- 
jamo laiko apmąstyti rizikai, kuriai pasiryžo. 

Atrodo, neįmanoma, kad Luisas imtų ir paprasčiau- 
siai nustotų ją mylėjęs, nelyginant išjungtų elektros 
srovę jai pastojus. Jų santykiai per daug rimti, jie per 
daug toli nuėję, stačiai suaugę vienas su kitu. Jis įsius, 
bet paskui atlėgs. Gal net pagaliau ims galvoti apie sky- 
rybas su Chosė motina ir santuoką su ja, jie visi trys 
sukurs šeimą ir gyvens Madrido bute, ji vežios kūdikį 
Botanikos sode netoli Prado... Liaukis! Frensis griežtai 
subarė save, juk tai absurdas ir to niekada nebus. O gal 
bus? Apie nėštumą reikės pasakyti ne tik Luisui, bet ir 
Lizi, mamai, tėčiui, Niki. O kaip bus su verslu? Ir ką pa- 
sakys Lizi, išgirdusi, kad aš nėščia? Jei aš... Ji įsistebei- 
lijo į du indelius. Jai pasidarė šalta - buvo tik su nakti- 

niais marškiniais, chalatu, basa ant vonios grindų. Ji iš- 
tiesė nugarą, nubraukė nuo veido plaukus ir instinkty- 
viai kaip maldai sudėjo rankas. 

Dešiniojo indelio paviršiuje pasirodė ir sustingo ap- 
skritas mėlynas ratas, aiškus ir simetriškas. Mėlynas 
apskritimas. Testas teigiamas. Ji, Frensis Šor, pastojo 
nuo Luiso Gomeso Morenos. Ji šito taip troško, 1r tai 
įvyko! Iš pradžių pajuto net pasidygėjimą, kad apie tokį 
svarbų įvykį sužinai iš šalto, mėlyno apskritimo bjauria- 
me mažame indelyje, o paskui ją užliejo pramaišiui pa- 
nikos 1r džiaugsmo, liūdesio 1r palengvėjimo jausmai. 
Negalėjo atitraukti akių nuo indelio. Paskui nuleido 
rankas ir vieną su nuostaba uždėjo ant pilvo po chalatu. 
Pažvelgė pro vonios langą. Balandžio dangus buvo mig- 
lotų spalvų - žydros, pilkos ir baltos - mišinys, ir staiga 
įgavo nepaprastą reikšmę Frensis, dabar tokiai sutriku- 
siai 1r pilnai prieštaravimų. 

— Aš nėščia, - garsiai ištarė tuščioje vonioje. — Ir 
niekas apie tai nežino, tik aš. 

Kitą rytą ji atliko antrą testą ir nė kiek nenustebo 
pamačiusi lašiklio galiuką pamėlynavus, bet labai nuste- 
bo vėl pajutusi tą patį kaip ir vakar prieštaringų jausmų 
antplūdį. Tačiau antrą dieną džiaugsmo, regis, buvo 
kiek mažėliau, o baimės šiek tiek daugiau, taip pat ir 
neišvengiamų, kamuojančių minčių apie praktišką rei- 
kalo pusę - ką daryti, kam 1r kada pasakyti, kaip visa tai 
suformuluoti. Tą dieną ji jautėsi baisiai pavargusi, skau- 
dėjo galvą, ir Niki, tardama, kad tai dėl artėjančių 

menstruacijų, pasiūlė jai eiti į savo kambarį ir atsigulti. 
Frensis papurtė galvą. Tą antrą dieną ji dar norėjo gal- 
voti. Bet likusi viena ir užsidariusi su savo mintimis 
per daug ryškiai 17 skausmingai prisimintų savo nelai- 
mingą, beprasmišką gyvenimą prieš Luisą, ir tai tik dėl 
to, kad pirmą kartą tarp jų radosi: paslaptis, ir, kas be 
ko, ganėtinai grėsminga. 

Frensis buvo nesunku niekam nieko nepasakoti, 
bet peilis tai nutylėti Luisui, kai jis, kaip paprastai kas 
vakarą, paskambino ilgai ir jaukiai pasišnekėti. Žinoma, 
jis nepajuto įtampos, bet ji buvo kaip supančiota ir pir- 
mą kartą per jų draugystę ją nusmelkė susvetimėjimo 
šaltis. Po kelių vakarų jis paklausė, ar ji gerai jaučiasi. 

— Gerai, tik truputį pavargusi. Sezono pradžioje vi- 
sad tiek daug darbo. Manai, kad žiemą viską kas reikia 
nuveikei! ir beliks tik gražiai žmones pasodinti į lėktu- 
vą, bet kur ten... niekad taip neišeina... 

— Turi save patausoti, guerida. 

Jai suspurdėjo širdis. Taip sako patenkinti, išdidūs 
1r rūpestingi būsimieji tėvai savo mylimosioms roma- 
nuose. O gal jis?.. 

— Po savaitės, kai atvažiuosi, aš tave palepinsiu. 
Manau, jau laikas tau nueiti į bulių kovą. 

— Oi ne! Luisai, juk žadėjai... 

Jis nusijuokė. Jam patiko pakirkinti ją, paglostyti 
prieš plauką. 

— Tave taip lengva maustyti. 

— Žinau, - atsakė aprimusi. 

— Aš myliu tave. 

— Irgi žinau. 

— Tada gerai. Nes jau pats laikas tai žinoti. Eik 
anksčiau gulti. Ir žiūrėk savęs. 

- Žiūrėsiuos. Aš... 

Lova buvo vienintelė geidžiama vieta, kol neatsigu- 
lė. Fiziškai nebuvo pavargusi, tik nusikamavusi nuo 
emocinės įtampos, kuri ją su ūžiančia kaip bičių avilys 
galva ir paguldė devintą valandą. Ją pradėjo persekioti 
mintys apie būsimas, nežinia kaip pakeisiančias jos gy- 
venimą permainas, su kuriomis teks susidoroti. Meilė 
Luisui buvo, žinoma, didelė permaina jos uždarame ir 
vienišame gyvenime, bet su tokiu pakitimu labai lengva 
susigyventi, nes jis tik turtino gyvenimą, nevaržė lais- 
vės ir nepriklausomybės, glostė jos lengvai pažeidžia- 
mas vietas. Bet būsima permaina bus visiškai kitokia, 
laisva valia ji geidė jos 1r dabar, kai tai įvyko, pareika- 
laus 1š jos laisvės didžiulės duoklės. Tos pirmos naktys 
po procedūrų vonioje buvo, švelniai tariant, gerokai 
bauginančios. 

Todėl, sėsdama į Malagos lėktuvą, pajuto didelį pa- 
lengvėjimą. Oro uosto minioje, bendraudama su klien- 
tais, dalis kurių jau tapo draugais, siuntinėjančiais jai 
kalėdinius sveikinimus su savo fotografijomis, daryto- 
mis per „Krantų“ organizuotas išvykas, ar jų vaikaičių 
nuotraukomis, Frensis vėl ėmė jaustis kaip visada. 
Įprastas vaizdas — varganai, pusiau ant kėdžių, pusiau 
ant bagažo snaudžia žmonės ar bereikšmiais veidais 

kažką Žiautaroja, geria ar slampinėja po neapmuitintų 
prekių krautuves suglumę dėl nesuprantamo įgeidžio 
pirkti alkoholį, rūkalų, laikrodį ar šokoladą - kaipmat 
grąžino jai realybės 1r saiko pojūtį. Barbara, prisiminė 
ji, visada mesdavosi į namų ruošos sūkurį, kai tik ją ap- 
imdavo emocinė įtampa. Ko gera, tai darė ne tik ins- 
tinktyviai, bet 1r žinodama tai esant puikią priemonę 1š- 
sikrauti. Juk iš esmės gyvenimas tikrąja to Žodžio 
prasme yra kova dėl išlikimo, kad būtum tikras, jog ki- 
tos dienos rytą tu dar būsi čia, gyvuos: ir kvėpuosi. Bū- 
tų gerai kartais tai prisiminti. Atskleisti mūsų visų ar- 
šių kovų dėl geresnio rytojaus tikrą vertę. 

Kai lėktuvas nusileido Malagoje, Frensis pasijuto 
dar geriau. Prieš akis Ispanija, saulė, trys dienos su 
Luisu. Taip pat Mochaso posada, kur per kiekvieną ap- 
silankymą ją pagauna stiprių jausmų banga, 1r, jei būtų 
kitaip, ji tiesiog nusiviltų. Ji užleido savo pirmojo vizito 
Mochase kambarį dviem klientams, o pati pasirinko 
daug mažesnį, be jokio vaizdo vienvietį kambarį, kurio 
durys išėjo į vieną iš vidinių netaisyklingos formos kie- 
melių. Iškraudama savo bagažą vis galvojo, kaip būtų 
buvę nuostabu, jei jų kūdikis būtų pradėtas Mochase ir 
dar geriau toje pačioje lovoje, kurioje pirmą kartą mylė- 
jos: ir kurioje dabar ponas 1r ponia Balantainai iš Amer- 
šemo guli, be jokios abejonės, taip toli vienas nuo kito 
1r taip tvarkingai kaip numirėliai kapavietėje. Bet kūdi- 
kis buvo pradėtas ne Mochase, o tikrų tikriausiai Fule- 
me šeštadienio popietę po praleisto krautuvėse rytme- 

čio ieškant Luisui angliškų batų (brougsų? Iš kur tas 
žodis „brougsai“? Airiškas? Vadinasi, batai airiški?) ir 
išgėrus per priešpiečius butelį vyno. Mylėjosi smagiai, 
bet ypatingos palaimos tada nejuto. Tai prisiminus jai 
pasidarė gaila, kad per jų kūdikio pradėjimą jiems buvo 
tik gera, o ne nuostabu. 

Šiaip ar taip, tai vyko daugiau negu prieš mėnesį. 
Viskas tuose apleistuose ispaniškuose soduose — pal- 
mės, mirtos, ištįsusios bukmedžio gyvatvorės, olean- 
drai su kraiko krūvelėmis ant šaknų - buvo tada kaip 1r 
dabar, taip bus 1r vakaro sutemoms tirštėjant, kai ji, 
Frensis, pasakys Luisui, be jokios abejonės, esanti 
nėščia. 

Į jų numerį pietauti atėjo Chosė. Kaip paprastai 
pietūs buvo užsakyti viešbučio restorane, 1r Chosė už- 
ėjo, kaip dažnai būdavo, suvalgyti bent vieno patiekalo 
drauge. Jis bemeilijo matytis su tėvu, kai Frensis būda- 
vo Sevilijoje, nes šiaip gimdytojas mėgo jam papriekaiš- 
tauti, kad per daug sau leidžiąs, nieko nesugebąs ir dir- 
bąs viešbučio vadybininku tik dėl giminystės ryšių, o 
vien dėl to, pasak Luiso, įdarbinti netikšą, kaip dabar 
matyti, yra pats blogiausias dalykas pasaulyje. Prieš 
Frensis Luisas būdavo santūresnis ir savo susierzinimą 
nuleisdavo juokais. Chosė mėgo Frensis, nors manė, 
kad grynai dėl fizinių duomenų ji netinka į meilužes — 
šiuo metu jo jusles kaitino Holivudo tipo gražuolės — 
nudegusios, auksaplaukės, bet suprato, kodėl tėvui pa- 
tinka Jos draugija. Jis pats mėgo bendrauti su Frensis, 

patiko jos tiesumas ir atvirumas, neįprastas humoras, 
kad nebuvo linkusi dramatizuoti, tirštinti spalvų. Matė, 
kad ji tėvui daro gerą įtaką, kad jis laimingas ir atsipa- 
laiduoja būdamas su ja, galvoja tada ne vien apie savo 
viešbučius, pastolius ir batų fabrikus. Viena jauna Cho- 
sė draugė, sparčiai daranti karjerą Andalūzijos sveika- 
tos apsaugos tarnyboje, paklausė, ar jo tėvas ketinąs 
vesti savo draugę anglę. Chosė pasibaisėjo: 

— Vesti ją?! Žinoma, kad ne. Apie tai negali būti nė 
kalbos. Gal tau pasimaišė, kad šovė į galvą tokia mintis. 

Tačiau tas klausimas gerokai sutrikdė jį. Jis jau bu- 
vo pripratęs prie motinos puoselėjamos nenumaldomos 
vendetos tėvui, senelės rypavimų ir priekaištų dėl gim- 
dytojų gyvenimo skyrium - juk daugelis jo draugų tėvų 
taip gyveno ir skyrybos, kaip 1r vedybos, dabar nieko 
nebestebino, bet kad tėvas vestų Frensis - tai jau visai 
kitas dalykas, keliantis ne tik pasipiktinimą, bet ir 
šventą rūstybę. Kai po to pokalbio susitiko su Frensis, 
žiūrėjo į ją jau kitomis akimis - įtariomis ir smerkian- 
čiomis. O ji, atrodo, nė nepastebėjo jo šaltų ir įnirtingų 
žvilgsnių, elgėsi su juo lygiai taip pat ramiai ir santūriai 
kaip ir visada tėvo akivaizdoje. Staiga jam toptelėjo, kad 
ji, ko gero, visai nenori tekėti už tėvo ir kad bus taip, 
kaip ji panorės, ir dėl to jam vėl užvirė, bet jau kitoks, 
pyktis. Jį taip pat slėgė baisi nuojauta, kad Frensis jei 
atvirai ir nesijuokia 1š jo, tai pasišaipyti tikrai pasišaipo. 
Jis ėmė dėl visa ko vengti jos ir neužeidavo į numerį, 
kai ji būdavo atvažiavusi. Niekas į tai lyg ir neatkreipė 

dėmesio ir santykiai dėl to nepakito. Chosė ėmė pasi- 
gesti pietų su tėvu ir Frensis, kuri savo ramiu buvimu 
tarsi apgindavo jį nuo tėvo. Chosė galop nutarė, kad ga- 
na pasidarbavo gindamas šeimos garbę 1r ėmė vėl pie- 
tauti penktadieniais ir šeštadieniais pas tėvą. Ilgainiui 
net pamiršo, dėl ko širdo - taip būdavo ir su visais Čho- 
sė gyvenimo nemalonumais. Jis retkarčiais atnešdavo 
Frensis gėlių ir pamokytas vienos dailios, jo nusižiūrė- 
tos austrės studentės, studijuojančios Sevilijos uni1ver- 
sitete, ėmė bučiuoti jai ranką. 

— O lia lia, pone, - šyptelėjo Frensis. 

— Kodėl taip uždainavote? 

— Todėl, kad prisiminiau operečių veikėjus. Fi, po- 
ne, kaip galima šitaip, pone, už bausmę taukštelėsiu 
jums vėduokle, pone! 

— Aš nesuprantu jūsų. 

— Kur ten suprasi! 

— O kodėl negalėčiau! 

— Nes tu ispanas. 

— Bet puiku būti ispanu! 

— Bet tu asilas, Chosė, - meiliai pasakė Frensis. 
matoma, sakytum nuovargis nutrynė jai nuo veido spal- 
vas. Matyt, persidirbo, nutarė jis. Jis pats neturėjo jokio 
supratimo, ką reiškia persidirbti, nes saugojosi tos bė- 
dos kiek galėjo, bet ta nelaimė lengvai gali ištikti nepa- 
kankamai budrius žmones. 

— Kur tėvas? 

— Duše. 

— Užsakėte aj0 blanco?* Puiku! Ir salmonetes, kaip 
čia išvertus?.. 

— Kefalė, — pasakė Frensis, — rausvoji kefalė. Apie 
valgius nieko nežinau, viską užsakė Luisas. Aš popietę 
praleidau Alkazare. 

— Alkazare? - nustebo Chosė. - Ką jūs ten darėte? 

— Galvojau. 

— Jūs keisčiausia moteris pasaulyje. Ir, man atrodo, 
truputį pavargusi. 

— Teisybė. 

— Tada ramiai pasėdėkite, o aš atnešiu jums taurę 
vyno. 

— Labai ačiū, - padėkojo Frensis. Ji nusispyrė batus 
1r susirangė ant sofos prie lango, su vaizdu į tamsią alėją. 

Luisas išėjo iš miegamojo braukydamas rankomis 
drėgnus plaukus. Chosė priėjo prie jo 1r jie apsikabino, 
paprastai, be žodžių. Frensis prisiminė, kaip natūraliai 
Deivis, Semas bučiuoja tėvą, bet Alisteris, kaustomas 
bundančio drovumo, jau stoviniuoja įsitempęs atokiau. 

— Anglams, turiu galvoje tėvus ir suaugusius sū- 
nus, niekad nešaus į galvą mintis bučiuotis. 

Luisas sudribo šalia jos ant sofos. 

— Dažnai man norisi Chosė ne bučiuoti, o kaip rei- 
kiant uždrožti. 


— Ar kada uždrožei? 
* Ajo blanco - baltasis česnakas (tsp.). 

— Oi, dažnai, - atsiliepė Chosė, nešdamas storuose, 
balzganuose stikluose vyno su kylančiais oro burbuliu- 
kais. - Mano vaikystė buvo siaubinga. Jis mušdavo ma- 
ne lazda ir užrakindavo spintoje, - išdrožė mirktelėjęs. 

— Vargšelis, — atsiduso Frensis. Į ją rėmėsi Luiso 
sunkus ir švarus kūnas. 

— O dabar jis bučiuoja mane, bet vis tiek barasi. 

— Aš nesibaru, - paprieštaravo Luisas. - Niekad ne- 
keliu balso. Aš tik sakau tai, ko tu nenori girdėti, dėl to 
tau 1r atrodo, kad baruosi. 

Frensis pažvelgė į Luisą. 

— O tau taip nepasitaiko? Ką tu darai, kai tau sako 
tai, ko nenori girdėti? 

Jis atsigręžė į ją. Tarp jų akių buvo tik mažytis tar- 
pelis. 

— Kodėl klausi? 

Akimirką stabtelėjusi atsakė: 

— A, šiaip iš smalsumo. Įdomu, ką vaikai paveldi iš 
tėvų... 

— Tikrai? — paklausė jis. 

Chosė nuėjo prie telefono. 

— Pasiteirausiu apie jūsų užsakytus pietus. Norite 
kefalės... 

— Ne, aš jos nenoriu, - nutraukė jį Luisas. - Aš no- 
riu omaro. 

— Bet... 

— Tuoj imsiu bartis, - šūktelėjo Luisas. - Čia mano 
viešbutis 1r aš noriu omaro; nors tu ir mano sūnus, bet 


dar esi Ir viešbučio vadybininkas! 

Chosė ranka pakibo virš telefono. 

— Kodėl tau nenuėjus į virtuvę ir nepažiūrėjus, ku- 
ris patiekalas atrodo skaniausiai - mes jį ir sudorotu- 
me, — net jei tai bus ir ne kefalė, ir ne omaras. 

Luisas priglaudė skruostą Frensis prie peties. 

— Kokia diplomatiška. 

— Arba praktiška. Aš noriu valgyti. 

— Taip pat atnešiu iabas,* — žadėjo Chosė eidamas 
prie durų. - Ar norite midijų? 

— Noriu. 

— Vadinasi... 

— Mažyčių midijų ir didelių alyvuogių... 

— Chosė, nešdinkis, - įsiterpė ispaniškai Luisas. 

Durys atsidarė 1r užsidarė. 

— Tas vaikis tiesiog varo mane iš proto. 

— Pagal metus gal kiek nesusitupėjęs... 

Luisas atitraukė skruostą nuo Frensis peties 1r pa- 
ėmė ranką, kuri nelaikė stiklo su vynu. 

— Frensis? 

— Ką? 

— K4 nori man pasakyti, ko aš nenorėčiau išgirsti? 

Ji nejučia tykiai kvėptelėjo. Ne taip viskas buvo nu- 
matyta. Ketino palaukti, kol Luisas pavalgys, 1šgers vy- 
no ir Chosė išeis baigti savo, kaip vadybininko, darbų, o 
tada švelniai, su jausmingais meilės 1r laimės prisipaži- 
nimais, atsargiais žodžiais, apmąstytais šiandien Alka- 


* Užkandžiai prie vyno (1Sp.). 

zaro sode, viską pasakytų. Bet Luisas, stiprios nuojau- 
tos akinamas, kirto it kardu jai per širdį ir vienu smūgiu 
sužlugdė jos planus. Ją apėmė baimė. 

— Ne dabar. 

— Ne, dabar! 

— Vėliau, kai būsime vieni... 

— Mes 1r dabar vieni. - Jis jau kaip reikiant spaudė 
jai ranką. 

Ji nurijo seiles. Palinko į priekį 1r padėjo stiklą su 
vynu ant lempos staliuko. 

— Tai labai svarbu. Nenoriu paskubomis pasakyti ne 
taip. 

— Tuoj pat sakyk! 

Ji atsigręžė ir įbedė į jį akis. 

— Tu nenorėsi to girdėti. Kaip tik to nenorėsi 1š- 
girsti. 

— Sakyk! 

— Paleisk ranką. Skauda. 

Jis bloškė ranką kaip kokį daiktą, nieko bendra su 
ja neturintį. 

— Nagi? Sakyk! 

— Aš neščia, Luisai, - mažame kambaryje jos balsas 
nuaidėjo kaip bažnyčioje. - Aš turėsiu kūdikį. 

— Ne! - suriko jis. 

— Taip, - atsiliepė ji. 

— Kaip išdrįsai?! — šaukė jis. - Kaip tu galėjai? Kaip 


drįsai apgauti mane? 


347 


Ji atsistojo ir apėjo stalą, padengtą trims asmenims, 
su išdėliotais šaukštais baltai gazbacho* sriubai, peiliais 
bei šakutėmis žuviai ir blizgančiais prislopintoje švieso- 
je stiklais. 

— Aš taip noriu kūdikio, man tiesiog reikia jo. Net 
negaliu tau apsakyti, kaip noriu turėti tavo kūdikį - tai 
toks didžiulis troškimas kaip aistra. Nutariau surizikuo- 
ti... surizikuoti... — ji stabtelėjo, įkvėpė oro ir pridū- 
rė: - ...tavim. 

Luisas taip pat atsistojo. Iš įniršio jis kone žadą 
prarado. 

— Ar pameni, ką aš tau sakiau? 

— Pamenu. 

— Tapusi motina, tu pasikeisi. Baisu net pagalvoti 
apie tai. Kas čia, spąstai? Gal manai, kad tokiu būdu pr1- 
versi mane vesti tave? 

— Ne. 

— Ir visai teisingai manai. Aš niekad tavęs nevesiu! 
Girdi? Tu apgavai mane, išdavei, abgalvotai tai padarei — 
pati prisipažinai! Buvai vienintelė iš man pažįstamų 
moterų, kurią laikiau sąžininga, o tu, pasirodo, esi tokia 
pati kaip 1r visos, su visokiais savo triukeliais, apgavys- 
tėmis, tu sugriovei mano pasitikėjimą, mūsų tikėjimą 
vienas kitu. 

Ji is1tvėrė kėdės atlošo. Visa virpėjo, širdis daužyte 
daužėsi. 


* RKriušinys (šalta sriuba) (1sp.). 


348 


— Ir tau dėl to, - jis jau šaukė ispaniškai, - visai vis 
tiek! Manai, kad savo pasiekei. Manai, kad jau prisijau- 
kinai mane? Bet tu dar pamatysi, aš tau parodysiu, ką 
reiškia mane išduoti! 

— Tu nė kiek neklysti, - pasakė angliškai, - aš nesi- 
gailiu, kad taip pasielgiau. Aš to norėjau 1r dabar esu pa- 
tenkinta. 

Jis nuėjo prie lango ir pasirėmęs į palangę palinko, 
jam pečiai virpėjo, tarsi būtų raudojęs. 

— Tu net nesuvoki, ką padarei, kvailute Frensis... 

— Suvokuu... 

— Ne! - riktelėjo atsigręžęs. — Ne. Tik manai, kad 
žinai. O gal 1r Žinai, bet tik tai, ką pati jauti, toli gražu 
ne ką aš! 

— Puikiai Žinau, kad tave baisiai supykdžiau, - gana 
paikai atsakė ji. 

Iš pasipiktinimo jis net aiktelėjo. 

— Rado ką pasakyti! 

Iš alėjos pasigirdo gitaros garsai —- kažkas ėjo brąz- 
gindamas stygas - derino jas 1r niūniavo. Luisas trū- 
kaudamas atsiduso. 

— Aš tave prarasiu, - pasakė jis švelnesniu balsu, — 
o to tu nesupranti. 

— Niekad nesuprasiu. 

— Ne, nesuprasi. Tu negali kitaip, o aš negaliu taip. 
Nėra meilės tarp vyro ir moters gimus vaikui. 

— Nesąmonė! 

— Ne, — paprieštaravo jis, purtydamas galvą. - Pati 


pamatysi, ką padarei. 

Ji tvirtai laikėsi kėdės atlošo. 

— Ar, nebūk toks dramatiškas, toks ispaniškas... 

— Gana! 

— Vaikai papildo, praturtina poros santykius, jie 
meilės 1r buvimo kartu esmė. 

Jis švelniai nutraukė ją. 

— Aš taip nemanau. Netikiu tuo. 

— Luisai... 

Jis paliko langą, priėjo prie jos 1r meiliai apkabino 
per pečius. 

— O dabar aš einu, - pasakė jis. 

Ją apėmė siaubas. 

— O ne! 

— Deja. Kas padaryta, padaryta. Privalai save tauso- 
ti, 0 aš privalau tau padėti. Bet tik ne dabar, ne šį vaka- 
rą. Paskui aš sugrįšiu, bet dabar turiu eiti. 

Ji linktelėjo. It šalta, didžiulė banga ją užliejo klaiki 
neviltis. 

— Kaip nori. 

Jis pabučiavo ją. Pasilenkė 1r pabučiavo ne į lūpas 
kaip paprastai, bet į skruostą. Paskui nuėjo į miegamąjį. 
Iš ten išėjo pasirišęs kaklaraištį, užsivilkęs švarką. 
Stabtelėjo akimirką, pažvelgė į ją, o paskui be žodžių 
nuėjo prie durų ir uždarė paskui save. Frensis nejudėjo. 
Vis stovėjo atsirėmusi į kėdės atlošą 1r skausmingai 1|- 
gėjosi Luiso. Taip skaudžiai, kad, atrodė, tuoj apalps. Po 
keleto minučių, remdamasi: į stalą, apėjo jį ir susmuko 


ant sofos. Gurkštelėjo vos nugerto vyno - viena ranka 

laikė stiklą, kitą uždėjo ant pilvo. Apie nieką negalėjo 
galvoti. Tik sėdėjo, kvėpavo 1r laukė, kol praeis tos pir- 
mos minutės, kurias reikia iškentėti, kol jos taps praei- 
tim, o paskui jau kaip nors susidoros. 

Ant laiptų pasigirdo žingsniai ir įprastas, diskretus 
Chosė beldimas į duris. 

— Prašom! 

— Klausykit, - pradėjo jis. - Mažyčiai codoniz kiau- 
šiniai, kaip bus angliškai codoniz? 

— Putpelė. 

Chosė apsidairė. 

— O kur tėvas? 

— Išėjo. 

— Išėjo? Bet... 

— Chosė, - nutraukė jį Frensis. - Geriau palik dabar 
mane vieną. Šį vakarą mes drauge nepietausime. - Ji 
žvilgtelėjo į jį. - Matai, mes su tėvu susivaidijome. 


17 


Alisteris susirgo vėjaraupiais. Jautėsi bjauriai, bet 
kas tas blogumas, palyginti su siaubu, kad veidas liks li- 
gos išakėtas? Negalėjo pakęsti, jei kas į jį Žiūrėjo, net 
tėvai, - gulėjo nelaimingas tvankiame kambarėlyje, ku- 
riame šiaip miegodavo su Semu, užsidengęs veidą sena, 
šilkine Lizi skarele. Kai ėmė berti pažastis, paskui krū- 
tinę ir galop kirkšnis, jį apėmė baisi neviltis. Bjaurėda- 
masis savimi ir baisėdamasis, kad jį kas pamatys, 
šliauždavo į tualetą susisupęs it vaiduoklis į paklodę ir 
leisdavosi gydytojo apžiūrimas tik tada, kai nieko nebū- 
davo kambaryje, ir dar liepdavo uždaryti duris. 

— Juk čia tik vėjaraupiai, - irzo Lizi. 

— Jam kitaip atrodo, - paprieštaravo Robertas. - Jis 
mano, kad visas jo kūnas genda... 

— Kas per kvailystė! 

Robertas dėbtelėjo į ją. Kaip ji gali būti tokia stora- 
odė? 

— Jokia čia kvailystė. Jis jau paauglys, turėtum žino- 
ti, kas tai yra. Jis tikrai kenčia. 

Lizi susiraukė. Pagaminusi naminio limonado, ąs0- 
tėlį nunešė Alisteriui, bet tas atsisakė ne tik paragauti, 
bet ir pakelti skarelę, net nepažvelgė į ją. Ji sakė, kad 
jai labai gaila Alisterio, bet podraug manė, kad jis per 
daug jau įsijausminęs tame tamsiame kambaryje, sup- 
damasis į paklodes ir visiškai pasinėręs į savigailą. Die- 
ve mano, juk tai tik vėjaraupiai, paprasta, sena kaip pa- 
saulis vaikų liga. 

— Aš tikrai nenoriu prašyti atostogų, - kalbėjo Li- 
zi, - kol tu su Dženi apsidirbi. Jis vis tiek manęs nepr1- 
sileidžia, neleis net būti su juo viename kambaryje, to- 
dėl, man rodos, nėra jokio reikalo neiti į darbą ir sėdėti 
namuose, ar ne? 

— Tu jo motina, - atkirto Robertas. 

Ji piktai sužaibavo akimis. 

— O tu - tėvas! 

— Kuris dirba... 

— Aš taip pat dirbu! — Lizi jau šaukė. — Nekaišiok 
man savo darbo! Kas, jei ne aš, moka procentus už liku- 
s1ą paskolą? Kas... 

— Užsičiaupk! —- nutraukė ją Robertas. Jis užsimer- 
kė. - Nutilk! Čia tau ne varžytuvės, kas labiau pavargs- 
ta ar sunkiau dirba... 

— Pats pradėjai, - atsikirto Lizi. - Tu pasakei, dave: 
suprasti, kad man dera daugiau negu tau rūpintis Alis- 
teriu! 

Robertas įsmeigė į ją akis. 

— Tai gal pasakysi, kad aš nesirūpinu vaikais?.. 


— Kai užeina ūpas. 

— Na, žinai, tai jau bjauru, - įniršo Robertas, - bjau- 
ru ir nesąžininga. Aš juk klausiau tavęs, ar nori, kad aš 
1eškočiausi darbo, tai užsinorėjai tu. O aš, būdamas čia 
visą laiką, žinoma, turiu daug daugiau rūpintis vaikais 
negu tu. Po šimts, kai važiavau į Birmingamą, tu net 
poros dienų nesugebėjai su jais susitvarkyti ir pasiuntei 
mažuosius pas motiną... 

— Bet tu išsivežei Dženi, - rėkė Lizi. - Tu pasiė- 
mei ją! 

— Palik Dženi ramybėj! 

— O kodėl? Tu turi čia Dženi, o aš nieko neturiu... 

— Labai prašau, - užpakalyje pasigirdo balsas. 

Abu atsigręžė. Kambario tarpduryje stovėjo viduti- 
nio ūgio būtybė, susisupusi į rožinę paklodę, su gelto- 
nai dryžuotu rankšluosčiu ant galvos, dengiančiu veidą. 
Apačioje graudžiai kyšojo dvi pilkos vilnos pėdos. 

— Nuo jūsų riksmų virpa mano kambarys, - prašne- 
ko Alisteris. — Ko čia šūkalojate? Juk ne jūs sergate vė- 
jaraupiais. 

— Atleisk, - atsiprašė Lizi. 

— Man nereikia priežiūros, - kalbėjo Alisteris. - Aš 
noriu tik pasveikti. Ir tikrai nenoriu, kad jūsų riksmas 
aidėtų visuose namuose. 

Robertas priėjo ir uždėjo rankas ant rožine paklode 
apsiaustų Alisterio pečių. Alisteris krūptelėjo. 

— Neliesk manęs! 


— Atleisk, sūnau. Bet tu geriau grįžk į lovą... 

— Aš tave nuvesiu, - šoko prie jo Lizi. 

— Ne! Nelieskite manęs, o tai aš jums įkąsiu! 

— Vaikeli... 

— Eik į darbą, - pasakė Robertas Lizi. - Girdi? 

Ji dvejojo. Staiga suvokė, kad Alisteris nei melo- 
dramatiškas, nei komiškas, jis tiesiog jautriai ir savaip 
išgyvena ligą. 

— Aš neisiu šiandien, paskambinsiu ir pasakysiu... 

— Ne, - pasipriešino Robertas. 

— Bet... 

— Čia vis tiek nieko nenuveiksi, — tarė Robertas. — 
Pati sakei. 

Alisteris apsigręžė 1r nušlepeno trumpu koridoriu- 
ku atgal į miegamąjį, vilkdamas paskui rožinės medvil- 
nės uodegą. 

— Gerai, - kone pašnibždomis nusileido Lizi. 

Trinktelėjo Alisterio kambario durys. 

— Aš kas valandą užbėgsiu jo pasižiūrėti, kaip ir iki 
šiol jam susirgus, kol tu būsi darbe. 

— Ne savo malonumui ten sėdžiu! - piktai riktelėjo 
Lizi. 

Robertas nieko neatsakė. Net nežvilgtelėjo į ją. Tik 
pasiemė raktus nuo Galerijos kontoros 1r išėjęs iš kam- 
bario nusileido vidiniais laiptais, palikęs ją visai sutri- 
kusią. Po kelių minučių ji pasuko prie Alisterio kamba- 
rio 1r pasibeldė. 

— Ali? 

— Eik sau! 


— Aš tik noriu įsitikinti, ar tau nieko nereikia. 

— Nieko, - atšovė dusliu balsu iš po skarelės. 

— Tai iki pasimatymo vakare... 

— Iki. 

— Gal norėtum ko skanaus užvalgyti... 

— Nenoriu. 

— Gal ledų? Tų amerikietiškų? Meliono? 

— Ne. 

— Pasimatysime vakare... 

— Aha. 

— Tik visą laiką gerk, kiek tik gali... 

— Gerai. 

— Aš ne dėl to einu į darbą, kad esu beširdė. Ali, 
tikrai ne dėl to. Aš privalau dirbti, tu juk Žinai, ar ne? 

Tyla. 

— Dėl pinigų. Juk tu supranti. Kad turėtume 1š ko 
gyventi, kad... 

Ji nutilo. Išsitiesė. 

— Iki, branguti. 

— Iki, - garsiai, su palengvėjimu atsakė Alisteris. 


Robertas, iš Galerijos pamatęs išeinančią Lizi, pali- 
ko kontorą ir nusileido į krautuvę pas Dženi. Ji valė pa- 
veikslus kažkokiu žalsvu skysčiu, purkšdama iš butelio. 
Ji pažvelgė į jį, bet nesiliovė blizginusi stiklų. 

— Klientai, kad ko, nė nepagalvoja, kiek daug reikia 
tvarkytis ir valytis parduotuvėje. 

— Ar matei Lizi? 

— Trumpai, - atsakė Dženi. - Ji, vargšelė, vėlavo, 
todėl prašvilpė kaip vėjas, tai mes vienu gaistu ir pasi- 
sveikinome, 1r atsisveikinome. Kaip Alisteris? 

— Išbertas ir nelaimingas. 

— Vargšelis, - atsiduso Dženi. Ji pasuko purkštuvą į 
kito paveikslo stiklą. - Būdama jo amžiaus, taip pat sir- 
gau vėjaraupiais - buvo baisu. Manau, kad ir kiti vaikai 
dabar 1ms sirgti. 

Robertas sudejavo. 

— Nepranašauk tokių dalykų... 

— Deja, tai visai įmanoma, - ramiai kalbėjo Dženi. — 
Bet užtat visi persirgs kartu. 

— Bet kaip tada mes apsisuksime? 

Ji žvilgtelėjo į jį. 

— Apsisuksite? 

— Na taip. Jei susirgs 1r mažieji, kaip, po šimts, su- 
gebėsime 1r slaugyti juos, ir dirbti Galerijoje? 

Dženi atsitraukė per žingsnį nuo paveikslo, kad ge- 
riau būtų matyti, ar neliko dėmių ant stiklo. 

— Na, gal dauguma paveikslų ir liks nenublizginti, 
bet mums dviem nebus jau taip sunku. Vienas suksis 
čia, apačioje, kitas ten, viršuje, paeiliui. O jei užsikrės 
ir Tobis, aš jį atsigabensiu pas jus ir slaugysiu jį drauge 
su kitais. 

Ji kalbėjo taip paprastai ir išmintingai, kad Robertui 
staiga pasirodė, jog Dženi - ne tik angelas, bet 1r genijus. 

— Tu niekad neprarandi savitvardos, ar ne? - pa- 


klausė jis. 

Ji nusigręžė. 

— Stengiuosi. Bijau ją prarasti. 

— Manau, kad visi bijo... 

— Gal ir bijo, - atsakė Dženi, - bet, deja, esu labiau 
pažeidžiama už daugelį kitų. 

-- O aš manau, kad tu nuostabi, - tarė Robertas. 

Dženi nuraudo kaip aguona. 

— Tau nedera taip kalbėti. 

— Kodėl? 

— Todėl, kad tai netiesa, — atsakė Dženi. — Esu 
praktiška, manim galima pasikliauti, noriai padedu, bet 
tai ir viskas. 

Robertas šyptelėjo. 

— Man praktiškas, padedąs žmogus, kuriuo dar ga- 
liu pasikliauti, dabar yra pats nuostabiausias pasaulyje. 
Be jokių pykčio priepuolių, klyksmų ir kaprizų... 

— Ir be jokių problemų, - atšovė Dženi, eidama prie 
kito paveikslo. 

— Dženi... 

— Gana, - nutraukė jį. - Eik dirbti. Nesu kvailutė ir 
suprantu, ką nori: pasakyti, bet tau nedera taip kalbėti, 
juoba kad jos čia nėra — tai esu jau tau sakiusi. 

— Atsiprašau, — sumurmėjo Robertas. Staiga jam 
ėmė gelti širdį, tarsi jon persimetė galvos skausmas. — 
Tu teisi. Būsiu kontoroje, jei kam prireiks. 

Dženi linktelėjo švelniai krestelėjus savo žilstan- 
čius plaukus. Pažvelgti į jį neišdrįso. 

— Iki... 

Jam atidarius kontoros duris ėmė skambėti telefo- 
nas, kurio numeris buvo žinomas tik vaikų mokyklos 
administracijai, Barbarai, Viljamui, Frensis ir dar ke- 
liems labai artimiems tiekėjams 1r klientams. 

— Robertas Midltonas, - atsiliepė jis, pakėlęs ragelį. 

— Ponas Midltonas? O, pone Midltonai, čia ponia 
Kernz iš Langvorto pradžios mokyklos. Deja, turiu jus 
paprašyti tuoj pat atvykti į mokyklą ir pasiimti Semą. 
Jis visas išbertas, panašu į vėjaraupius. Jis sako, kad jo 
vyresnysis brolis serga Vvėjaraupiais. 

— Taip, serga, - patvirtino Robertas. 

— Pone Midltonai, juk jums žinomos karantino tai- 
syklės... 

— Taip. 

— Taigi, visi vaikai, kurie kontaktuoja su Semu... 

— Žinau ponia Kernz. Apgailestauju. 

— Tai jūs tučtuojau atvažiuojate? 

— Tuoj pat... 

— Man regis, būtų geriau 1r Deivį paimti. 

Robertas užsidengė ranka veidą. 

— Gerai, ponia Kernz. 


Kai Lizi grįžo namo, Alisteris dar buvo susisupęs 
kaip mumija į paklodę, o ant sofos gulėjo nuogut nuo- 
gutėlis, iškėtojęs rankas kojas Semas. Jis sakė negalįs 
apsivilkti pižamos, net marškinėlių, nes baisiai niežti, 
nei suglausti kojų, priglausti rankų prie kūno - kai lie- 
čiasi prie spuogų, jis galįs tiesiog klykti iš skausmo. Ir 


tuoj pat sukvykė, kad ji suvoktų padėtį. Virtuvėje Ha- 
rieta graužė morką ir skaitė jaunimo žurnalą užsidėjusi 
tamsius akinius, nes skaudanti galva, o vėjaraupiai, sa- 
koma, kaip tik prasidedą galvos skausmais, argi ne? Vo- 
nioje Robertas maudė Deivį, kuris dievagojosi ant kelio 
radęs spuogą ir maldavo tik neguldyti jo į tamsų kamba- 
rį, suvyntiotą į paklodes, rankšluosčius ir skareles. 

Lizi atsisėdo ant uždengto tualeto ir nusiavė bate- 
lius. 

— Ką dabar darysime? 

— Kaip nors manysimės, - sumurmėjo Robertas, 
muilindamas Deiviui nugarą. 

— Aš baigsiu maudyti Deivį, tu imkis vakarienės, — 
pasiūlė Lizi. 

— Ne. 

— Tada einu ruošti vakarienės. Ko turime? 

— Ko parnešei. 

— Aš nieko neparnešiau. Dirbau šiandien iki pusės 
šešių, juk žinai. Krautuvės uždaromos pusę šešių. 

— Tada nieko nėra. 

— Nieko nėra valgyti? — sušnabždėjo Deivis. Jis pa- 
sižiūrėjo į kelį. - Man tikrai čia peršti... 

— Tu nesergi vėjaraupiais, - kantriai tarė Robertas. 

Deivis pažvelgė į jį didžiulėmis kaip kukuliai akimis. 

— O jei naktį susirgsiu? 

— Tada ateisi i1r mums pasakysi, - nuramino Lizi. 


- Ojei... 

— Turi būti makaronų, - nutraukdama Deivį pasakė 
Li1zi 1r atsistojo. 

— Jei sakai, kad yra, tai yra. 

— Ko toks surūgęs? 

Robertas nieko neatsakė. Pastatė Deivį, kad nu- 
plautų jam užpakaliuką. 

— Visą kiaurą dieną skambinėjau tėvams priminda- 
ma, kad laikas sumokėti už semestrą. Visą prakeiktą 
dieną, ir nieko daugiau. Žavu, vienas skambutis po kito 
tėveliams, kurie amžinai sėdi posėdžiuose arba išvis 
neatsako, - pratrūko Lizi. Ji peržengė per Roberto ko- 
jas. Ir staiga pasijuto tokia pavargusi, kad vos galėjo pa- 
stovėti. — Aš nekalta, - pratarė virpančiu balsu, - kad 
jie VISi susirgo Vėjaraupiais... 

— Aš 1r nieko nesakiau... 

— Bet davei suprasti... 

— Eik ruošti vakarienės! — nukirto ją Robertas. Jis 
iškėlė Deivį iš vonios - tarsi būtų kūdikėlis, o ne ber- 
niukas, pamanė Deivis. Jis išsprūdo tėvui iš rankų ir pa- 
griebė rankšluostį. 

— Aš pats! 

— Kaip nori. 

— Robertai, — kreipėsi Lizi, nudelbus: akis į juos 
abu, - ko mes vis taip kertamės? 

Jis pakėlė į ją akis, kuriose nebuvo ne krislo užuo- 
jautos. Paskui vėl pasisuko į Deivį ir ėmė su nukarusiu 
ant grindų rankšluosčio kampu šluostyti jam kojas. 

— Kvailesnio klausimo nė nesugalvos:! — tėškė Ro- 
bertas. — O kaip tu, velniai griebtų, manai? 

Kitą dieną Lizi paskambino į mokyklą 1r pranešė 
negalėsianti ateiti į darbą - du vaikai jau serga vėjarau- 
piais, 0 kiti du gali jais pasekti kiekvieną minutę. Atsi- 
liepė ponia Draizdeil ir nenuoširdžiai pareiškusi užuo- 
jautą pasakė paprašysianti Fredą Meison padirbėti tą 
porą dienų raštinėje. Lizi vos nepravirko. Ji įsivaizdavo, 
kaip Freda Meison per tris dienas be gailesčio sumaitos 
viską, ką ji nuveikė per tris semestrus: vėl pakabins tas 
siaubingas užuolaidas 1r vazonus ant sienų su trades- 
kantėmis 1r tyčia privarys į kompiuterio spausdintuvą 
popieriaus su sankabėlėmis, vėl sukiršins tėvus, ku- 
riuos Lizi per metus numaldė. 

— O ar negalėtumėte ką nors laikinai paimti iš dar- 
bo biržos? — pasiūlė Lizi. - Kažkaip nepatogu prašyti 
Fredos, kai ji jau išėjo į pensiją. 

— Nė kiek, - tvirtai atsakė ponia Draizdeil. - Kartą 
buvęs Vestendeilo šeimos narys, visad juo ir liks. Ji la- 
bai apsidžiaugs. 

— Kur jau ne, - tarė sau Lizi, - galvą dedu, kad bus 
patenkinta. Jausis kaip Žuvis, vėl patekus į vandenį! — 
sušuko tuščiai virtuvei. 

— Kokia žuvis? — paklausė iš tarpdurio Deivis, aps1- 
movęs tik pižamos kelnėmis. — Ar tos kelnės tiktų kung 
fu imtynėms? 

— Ką? 

Deivis išmetė koją į priekį 1r sugniaužė kumštį. 

— Na taip. Paukšt taukšt... 

— Tikriausiai. - Ji pažvelgė į Deivį. - Jei jau ruošiesi 
sirgti vėjaraupiais, tai gal nedelstum ir paskubėtum? 

Tą malonę jis suteikė vidudienį. Diena buvo karšta, 
viena tų nežmoniškai karštų vasaros pradžios dienų, ir 
kai Lizi atvėrė langus, į butą plūstelėjo nelyginant tam- 
sių dūmų tumulas transporto triukšmas ir jo išmetamos 
dujos. Semas nustatė televizorių daug garsiau negu rei- 
kia, nes, pasak jo, nuo vėjaraupių apkurtęs 1r per tą au- 
tomobilių triukšmą nieko negirdįs. Jis užtraukė užuolai- 
das, kitaip, anot Alisterio, jie ne tik apkursią, bet ir 
apaksią, ir dabar jiedu su Deiviu tysojo prietemoje ir ai- 
manuodami bei kasydamiesi spoksojo seną filmą su 
Greta Garbo. Už vienų uždarų durų gulėjo vis taip pat 
nesukalbamas Alisteris, nors Harieta sakė, kad jo spuo- 
gai sparčiai nykstą, už kitų - lakavo kojų nagus pramai- 
šiui raudonai ir juodai Harieta, puoselėdama viltį, jog 
Freizeris Pringlas vieną dieną ir į ją pažvelgs tokiomis 
akimis, kokiomis žiūri į jos kadaise buvusią geriausią 
draugę, o dabar pikčiausią priešę Heder Morgan. Lizi 
rūpestingai paruošė ligoniams priešpiečius — plonai pa- 
pjaustyto kumpio su šviežiomis bulvėmis ir šaldytais 
žirneliais, bet visi kaip vienas dejuodami atsisakė val- 
gyti, — o kodėl ji neduodanti jiems mėsainių? Paskui it 
šešėlis atslinko Pimlotas, motinos pasiųstas užsikrėsti 
vėjaraupiais, kad sykiu persirgtų, 1r, įkvėptas Semo pa- 
vyzdžio, tuoj pat nusimetė drabužius - jo blyškiai žalz- 
ganas kūnas Lizi pirminė požeminę vijoklių šaknį. Ją 
apėmė siutas. Dar jai čia betrūko nuogo Pimloto, besi- 


trinančio tarp Semo ir Deivio! Pagauta kažkokios pir- 

mykštės baimės ir netekusi savitvardos, ji šaukdama 
liepė Pimlotui apsirengti ir tučtuojau nešdintis iš čia. 
Jis išvinguriavo kažką bumbėdamas panosėj, įbedęs 1š- 
verstas nelabas akis į Lizi; vaikiščiui dingus, ji, matyt, 
iš savisaugos jausmo atsisėdo ant laiptų, kad nuvytų jį, 
jei tas sumanytų grįžti, ir, neatlaikiusi įtampos, prapliu- 
po nuovargio, kartėlio 1r nusivylimo ašaromis. Ten ją po 
pusvalandžio užtiko Dženi, nutaikiusi valandėlę, kai 
krautuvėje nebuvo žmonių, ir atėjusi pasižiūrėti, ar ne- 


reikia pagalbos. 


Dženi viską suėmė į savo rankas. Tegul Robertas 
kelias dienas vienas pabūna Galerijoje, ji tvarkysis su 
vaikais, o Lizi reikia grįžti į darbą. 

— Bet aš negaliu leisti, kad tu slaugytum mano vai- 
kus, - prieštaravo Lizi. 

— O kodėl ne? 

— Būtų neteisinga, tai ne tavo bėdos. 

— Todėl man 1r bus lengviau su jomis susidoroti, — 
atsakė Dženi. 

Ji nutraukė nuo Alisterio paklodę, pakėlė jį iš lovos 
ir liepė apsirengti, o Semu: ir Deiviui bent marškinė- 
liais apsivilkti; laiku gamino paprastą, kasdienišką valgį, 
kurį vaikai šveisdavo su stebinančiu paklusnumu. Per 
priešpiečius Robertas ateidavo į butą valandai, 0 ji nusi- 
leisdavo į krautuvę, kasdien pusę keturių važiuodavo 


pasiimti Tobio, o paskui būdavo, kol sugrįždavo Lizi. Iš 

dėkingumo Robertas su Lizi kone ant pirštų galų apie ją 
vaikštinėjo, bet ji jokių padėkų nė klausyti nenorėjo. 

— Man taip patinka. Juk kiekvienas nori būti nau- 
dingas. Visada smagu, kai randi išeitį iš keblios padė- 
ties. Tad leiskite man čia suktis, 1r tiek. 

Ką gi, jie ir leido. Leido jai slaugyti savo vaikus, 
mazgoti jų virtuvės grindis, lyginti jų marškinius 1r pa- 
klodes, palikinėti šaldytuve jiems vakarienę —- dubenis 
su sriuba ir salotomis. Jie visa tai leido, todėl Lizi galėjo 
važinėti į Vestendeilą daugiau negirdėdama skundų bei 
priekaištų ir visą dieną darbuotis nebekankinama lyg 
kokios migrenos kaltės jausmo. Jie leido jai pasireikšti, 
tad Robertas galėjo atsiduoti krautuvės reikalams nesi- 
grauždamas, kad apleidžia namus, nejausdamas kartė- 
lio, kuris šiaip kaupdavosi jame kaip besitvenkianti aud- 
ra. Jie leido jai triūsti, nes tai buvo taip patogu, 0 jie 
buvo tokie išvargę, tokie išsekę po visų tų mėnesių 
įtampos, kad bet kokia parama jiems atrodė kaip neti- 
kėta oazė dykumoje. 

Ir vieną dieną, kai Lizi turėjo grįžti iš darbo vėliau, 
Robertas, uždaręs krautuvę ir užlipęs viršun, savo di- 
džiai nuostabai ir džiaugsmui, rado visus penkis vai- 
kus — Tobį Hardeikerį ir savuosius keturis —- ramiai sė- 
dinčius svetainėje 1r be televizoriaus. 

— Kur Dženi? 

— Valo vonią, - atsiliepė Harieta. 


— Kodėl nepadedi jai? 

— Aš siūliausi, bet ji pasakė, kad būtų geriau, jei nu- 
rašyčiau jai Šitą receptą, tai aš ir rašau. 

Robertas nuėjo į vonią. Dženi, nusiavusi batus, sto- 
vėjo pačioje vonioje ir blizgino koklines plyteles. 

— Dženi, liaukis, tikrai liaukis šveitusi tas... 

— Ne, - šypsojosi ji, - aš jau baigiu. 

Jis palinko į priekį. 

— Taip negalima, - kalbėjo jis. - Neleisiu, kad tap- 
tum mūsų verge, — ir apkabinęs iškėlė ją iš vonios. 

Ji aiktelėjo. 

— Liaukis! 

— Ką liautis? 

Dženi žiūrėjo į Robertą išplėtusi akis. Nuleido ran- 
kas žemyn, vienoj dar laikė šluostiklį, norėdama nu- 
stumti jo rankas, bet jis buvo miklesnis, prispaudė ją 
prie savęs ir pabučiavo į lūpas. 

Kaip tik tada Lizi šūktelėjo iš tarpdurio: 

— Aš jau namuose! 


— Aš niekad nesu anksčiau jos bučiavęs, - nuvargu- 
siu balsu, vangiai, kaip žmogus, šimtą kartų kartojantis 
tą patį, kalbėjo Robertas. - Aš niekad daugiau jos nebu- 
čiuosiu, aš jos nemyliu, aš jai nesimeilinau, aš myliu ta- 
ve, aš taip pasielgiau iš dėkingumo jai už tai, kad ji su- 
grąžino man pasitikėjimą. 

Lizi stovėjo prie miegamojo lango, išeinančio į ap- 
leisto fabriko kiemus. Vakaro saulė apšvietė krūvas su- 
daužytų plytgalių, 1rstančias tvoras 1r ryškiai žalius 

šiųmečių piktžolių guotus. Ji spoksojo į kiemą įsitvėru- 
si palangės. 

— Kaip suprasti „sugrąžino man pasitikėjimą“? 

Robertas sėdėjo ant lovos krašto parėmęs galvą 
rankomis. 

— Parodydama, kad dar yra velniškai paprastų, tokių 
ramių ir nuostabiai normalių žmonių. 

— Ką turi galvoje? 

— Puikiai Žinai, ką turiu galvoje. 

— Ne tokia, kaip aš?.. 

— Ne tokia, kokia tu dabar esi. 

Lizi nusiavė 1r nuspyrė batus. 

— Ar jau seniai taiksteisi ją pabučiuoti? 

— Niekad nesitaiksčiau jos bučiuoti! 

— Nešauk. 

— Tu mane skatini šaukti. Aš niekad neketinau jos 
bučiuoti. Niekad tokia mintis nebuvo šovusi man į gal- 
vą. Man tai išėjo 1mpulsyviai, nes pajutau gėdą ir dėkin- 
gumą pamatęs, kaip ji atsidavus1 šveičia tą mūsų pra- 
keiktą vonią. Dieve mano, ir kodėl aš taip pasielgiau! 
Tu niekad nesuprasi, kaip aš dėl to gailiuosi. Aš išmu- 
šiau iš Vėžių ją, tave ir save, ir visai dėl nieko! 

— Dėl nieko? 

— Juk ne geismo apimtas ją pabučiavau, Lizi! - šau- 
kė Robertas, dabar jau ištiesęs nugarą ir žibančiomis 
akimis. — Pabučiavau, nes jaučiau dėkingumą ir gėdą. 


Tu taip pat turėtum tai jausti! 

Stojo ilga tyla; Lizi vis tebežiūrėjo pro langą. Paskui 
ji apsigręžė ir susmuko ant lovos šalia jo. Jis laukė pyk- 
čio proveržių, gal liūdnų priekaištų, bet Lizi tepasakė: 

- Žinau. 

— Ką? 

— Esu dėkinga. Man gėda. 

Robertas sudejavo ir atsitraukė. 

— Tik nepadėk vėl grizinti... 

— Mama! - pašaukė Harieta už durų. 

— Ką? 

— Frensis skambina. 

Lizi pašoko. 

— Frensis? Iš kur, iš kur skambina? 

— Nežinau, - Harietos balsas nutolo. 

— Tuoj grįšiu, — burbtelėjo Lizi, bėgdama iš kam- 
bario. 

Robertas sugriežė dantimis. Užsimerkė. Baisiai no- 
rėjo įspirti sau. Ir kaip jis galėjo būti toks netašytas 
stuobrys su tuo savo absurdišku bučiniu! Ir koks ten 
bučinys, vaikiškas pakštelėjimas į šaltas, sausas, su- 
čiauptas lūpas matant plačiai atvertas, nustėrusias akis. 
Velniai rautų, nejau aš jau toks nepatrauklus pasidariau, 
pamanė jis ir trenkė kumščiu į pagalvę. Nejau mano bu- 
činys toks šlykštus, kad ji galvotrūkčiais pasileido na- 
mo, lyg būtų išprievartauta? Tarsi jai protas pasimaišė. 
Čiupo Tobį, rankinę, Tobio sportinį krepšį ir išdūmė ko- 
ne verkdama. Robertas jautė, kad įžeidė ją. Bet įžeidė 
ką? Asmenybę? Principus? Savigarbą? Jos susikurtą sa- 

vo įvaizdį? Bėgdama beveik nieko nepasakė, tik kelis 
padrikus, lyg atsiprašymo žodžius Lizi. „Nieko nebuvo, 
nieko, aš niekad negalėčiau...“ Apstulbusi Lizi atsakė: 
„Nesijaudink, neimk į galvą...“ Neimk į galvą ko? 
Neimk į galvą, nes aš taves nekaltinu? Ar neimk į gal- 
vą, kad mano vyras taip sumautai bučiuoja? Po galais, 
niršo Robertas, ar man negana visų bėdų, kad dar rei- 
kėjo taip per visą pilvą apsikvailinti? 

Durys vėl atsidarė. Lizi įėjo tykiai 17 duris uždarė 
taip pat tykiai. Atsisėdo ant paties lovos krašto, kiek 
galėdama toliau nuo Roberto 1r sukryžiavo rankas. 

— Paskambinsiu Frensis vėliau, kai suguls vaikai, 
nes dabar visi puolė skųstis, kaip jiems blogai, ir aš ne- 
galėjau žmoniškai pakalbėti. 

Robertas prisėdo. Pažvelgė 1 ją. Lizi buvo balta kaip 
drobė. 

— Lizi? 

— Man nieko, viskas gerai. — Ji pridėjo ranką prie 
galvos, tarsi tikrindama, ar ji tebėra. - Tik va, Frensis 
nėščia. 

— Neščia? 

— Taip, nėščia, - patvirtino Lizi, žiūrėdama į jį tie- 
siai, blausiu žvilgsniu. — Tai, kad ko, visai sumaišys mū- 


sų kortas. 


Vėliau, gerokai vėliau, Lizi sėdėjo prie virtuvės sta- 
lo 1r rankose sukiojo trečią, ką tik užplikytą arbatos puo- 
delį, kurio tikriausiai jau nepajėgs išgerti. Robertas nuė- 

jo gulti. Buvo jo pasižiūrėti - miegojo atsigulęs ant nu- 
garos, pagal savo paprotį nubloškęs ranką skersai pagal- 
vės. Net miegodamas atrodė pavargęs - miegas, ir tas 
negalėjo ištrinti nuo veido tokio nuovargio žymių, gal 
tik laikinai kiek sušvelnino jo pėdsakus. Lizi stebėjo jį 
su pavydu. Kaip nuostabiai sugeba vyrai gelbėtis miegu, 
atrodo, kad jiems pasinerti į nebūtį taip pat lengva kaip 
ir uždegti šviesą. Per savo gyvenimą matė, kaip Vilja- 
mas miegodamas atsikratydavo Barbaros puldinėjimų ir 
priekabių sukelto susierzinimo; Alisteris taip pat grie- 
biasi antklodės prieglobsčio, kai jį suima sielvartas, kad 
jis toks, koks yra, kad jam jau trylika. Nežinau, ar aš ka- 
da nors gyvenime dar užmigsiu, galvojo Lizi žiūrėdama į 
Robertą, jaučiu, kad niekad nesugebėsiu — visi nervai 
taip įsitempę, kad, regis, be gailesčio būdraus amžinai. 
Ji sugrįžo į virtuvę ir įjungė arbatinuką. Tai padarė visiš- 
kai automatiškai, pamanė apstulbusi, galėjo taip pat 
jungti skalbiamąją mašiną ar lygintuvą. Kodėl žmonės 
visad griebiasi arbatos, kai mintys 1ma skraidyti it pūkai 
iš prairusios pagalvės? Kuo jie gelbėdavosi netekę že- 
mės po kojų, kol nebuvo arbatos? Na na, turbūt sakyda- 
vo vienas kitam — nenukabink nosies, nuo kaušo midaus 
kaipmat atsigausi. Iš ko daromas midus? Misos? Bet 
koks, po šimts, skirtumas, iš ko jis taip velniškai gerai 
išeina, jei Frensis jau trys mėnesiai nėščia, niekam apie 
tai nesakė, o kas svarbiausia, net jai neužsiminė. 

— Aš norėjau pastoti, - sakė Frensis per jų antrą 
pokalbį telefonu. — Ketinau pastoti. Aš noriu Luiso kū- 

dikio. Aišku, geriausia būtų turėti 1r Luisą, ir jo vaiką, 
bet, atrodo, neišdegs. 

— Betgi tu žinojai! - šūktelėjo Lizi. - Juk Žinojai tą 
jo nuostatą! Žinojai, kaip jis į tai pažiūrės! Aišku, man 
sunku įsivaizduoti, kad gali mylėti taip nusistačiusį vy- 
rą, bet tu myli, o jis net neraudonuoja dėl to, juk taip? 

— Ne, neraudonuoja. Bet kai myli, tikrai myli, taip 
myli, kaip aš jį, išmoksti priimti ir tas mylimojo savy- 
bes, kurios šiaip, jei būtų kito žmogaus, tikrai keltų tik 
pasidygėjimą. Tokia jau gyvuliška mūsų prigimtis, to- 
kia... 

— Taip, taip, - nutraukė ją Lizi. Ji sėdėjo ant grindų 
svetainėje, pasidėjusi telefoną ant sofos. Frensis sakė 
sėdinti taip pat ant grindų Fuleme, apsivilkusi Luiso 
chalatu —- dabar visad jį nešiojanti, nes jai tai patinka. 

— Ar jis... — Lizi pradėjo ir stabtelėjo. 

— Ką jis? 

— Ar jis prašė daryti abortą? 

— Ne, - griežtai atkirto Frensis. 

— O pati negalvoji? Keista, bet apie abortus mes 
niekad nesame kalbėjusios... 

— Jei pasidaryčiau abortą, - garsiai kalbėjo Fren- 
sis, -- užbraukčiau viską, kas tarp mūsų su Luisu buvo, 
ką mes vienas kitam jautėme... 

— Buvo? Ar dabar tu su juo nesimatai? O, Frensis... 

— Kodėl, matausi. Taip kaip ir anksčiau. Ir jis labai 
meilus man... 

— Tai... 

— Lizi, — nutraukė ją Frensis. - Aš Žinojau jo nusi- 
statymą ir Žinojau, ko aš noriu, aš žinojau, ką darau, ir 
padariau: aš virpu iš džiaugsmo ir iš siaubo; aš manau, 
kad pasielgiau teisingai, 1r taip pat manau, kad padariau 
klaidą. Ar supranti mane? 

— Taip, - sušnabždėjo Lizi. Ji suspaudė ragelį. - Ar 
galiu dabar tau kuo nors padėti? 

— Ką turi galvoj? 

— Aš... aš tikrai ir pati nežinau, - atsakė Lizi, blaš- 
kydamasi tarp ją užplūdusių minčių. — Aš turiu galvoje 
tavo nėštumą, gimdymą. Kur gimdysi? Gal Bate? 

— Ne, nemanau... 

— Bet Londone bus taip nyku... 

— Ir ne Londone. 

— Tai kur?.. 

— Ko gera, Ispanijoje, - atsakė Frensis. - Sevilijoje. 

Lizi aiktelėjo. 

— Bet kodėl? Tu visai išprotėjai! 

— Nebūk idiotė! Ispanijoje puikios ligoninės, kurio- 
se moterys visada gimdo. 

— Aš ne tai turėjau galvoje! - sušuko Lizi, jau visai 
keturpėsčia — ragelis ir veidas kone lietė kilimą. — Ko- 
dėl taip toli nuo mūsų visų, nuo savo šeimos? 

— Kūdikis ne šeimos, — šaltai atkirto Frensis, - o 
mano ir Luiso. 

— Bet jis 262071 jo! 


Stojo trumputė pauzė. 

— Jis nenori, kad aš gimdyčiau, 0 tai nėra visai tas 
pat, - atsargiai rinkdama žodžius pasakė ji. 

— O, Frensis, - sudejavo visai išsekusi Lizi, jau ne- 
begalinti nieko suvokti. —- Frensis, kaip tau ten? 

— Net nežinau, - ištarė Frensis įtemptu balsu, lyg 
tvardydama jausmus ar ašaras. — Tikrai nežinau. - Ji 
stabtelėjo, o paskui pridūrė: — Matai, aš myliu jį. Visą 
laiką mylėjau. Tiesiog mylėjau, ir viskas. — Ir padėjo 
ragelį. 

Robertas, nors Žiovavo 1r svyravo 1š nuovargio, bet 
buvo nuoširdžiai susirūpinęs ir norėjo žinoti, ką sakė 
Frensis. Tačiau Lizi beveik nieko negalėjo jam papasa- 
koti. Sakė, kad Frensis nė negalvojanti apie abortą ir 
kad tikriausiai gimdysianti Ispanijoje, o paskui ji nuš- 
čiuvo. Kiek palūkuriavęs Robertas lyg ir droviai prata- 
rė: jei ji neprieštarausianti, jis eis1ąS miegoti. Lizi link- 
telėjo, automatiškai atstatė skruostą, kurį jis paskubo- 
mis pakštelėjo. Ir ji liko viena, virėsi arbatą, nors negė- 
rė jos, visą laiką svarstydama Frensis žodžius, kad tarp 
kitų dalykų nuslopintų ir bjaurų, giliai viduje atkakliai 
cypsintį balselį: „Bet juk aš toji, kuri gimdo vaikus!“ 

Buvo siaubingai karšta. Dargi tamsiuose daugiabu- 
čių namų koridoriuose nelyginant urvuose karštis ap- 
gaubdavo lyg antklodė. Liepą gatvėse buvo sunku kvė- 
puoti — nė vėjelio, nebent kartais pūkštelėdavo koks 
išdykęs gūsis, kuriam, atrodo, labiausiai rūpėjo švyste- 
lėti tau į akis smėlio. 

Lifto kabina buvo įkalinta narve, apraizgytame juo- 
kingomis metalinėmis juodomis ir paauksuotomis leli- 
jomis bei akanto lapais. Grynai ispaniškas kalto metalo 
dirbinys, pamanė Frensis, - sunkus, įmantrus, didingas, 
komiškas ir, nenuneigs!, įspūdingas. Prie lifto durų, pri- 
menančių tvirtovės nuleidžiamųjų vartų grotas, buvo 
lentelė su šviečiančiais skambučių mygtukais, išrikiuo- 
tais šalia tvarkingų, baltų kortelių su gyventojų pavar- 
dėmis. Dr. Lurdes Piza, Senor e Senora J. S. Lorenzo, 
Maria Luisa Fernandez Preciosa, Profesorius J. ir dr. A. 
Maria de Mena. Frensis suskaičiavo iki trijų ir paspau- 


dė mygtuką. 

Iš mažyčio pinučių kvadratėlio pasigirdo tylus 
trakštelėjimas, tarsi iš senamadiško garsiakalbio kokia- 
me Anglijos miestelyje per labdaros mugę, o paskui 
moteriškas balsas. 

— Diga!* 

— Ar daktarė de Mena namie? - paklausė Frensis. — 
Daktarė Ana de Mena? 

Balsas kiek sudvejojo. 

— Gutėn habla?* 

— Frensis. Frensis Šor. 

— Aš pasiklausiu. 

Frensis laukė tamsiame koridoriuje prie lifto. Vie- 
name koridoriaus gale iki pusės įstiklintos durys ėjo į 
įkaitusias gatves, kitame, po arka, nedidelės, nušiuru- 
sios durys, matyt, vedė į skurdų namo sargės butą. Tos 
durys buvo praviros, jas prilaikė plastikinis kibiras — 
turbūt, kad įeitų kiek daugiau oro. Iš kibiro kyštelėjo 
smalsus rainos katės snukutis, nedraugiškai kiek pa- 
spoksojo į ją 1r vėl pradingo kibire. 

Pinutės vėl trakštelėjo. 

— Frensis? Frensis, tuoj nuleisiu jums liftą. Pasikel- 
kite! 

-- Ačiū, labai ačiū... 

Geležiniu narvu ėmė sunkiai, žvangėdama leistis 
didžiulė, skriedulių ir trosų valdoma kabina. Priartėjusi 


* Kalbėkite! (1sp.). 
** Kas kalba? (1sp.). 


375 


prie Frensis, visa sudrebėjo 1r sustojo; Frensis, atida- 
riusi dvejas duris, .jėjo į žvilgančio raudonmedžio vidų, 
išpuoštą kūgio formos veidrodžiais ir paauksuotais 
šviestuvais — žvakidėmis su liepsnelių pavidalo lempu- 
tėmis. Sukaupęs visas jėgas liftas sunkiai kilo viršun 1r 
sustojo trečiame aukšte, kur buvo de Mena butas. 

Ana nepabučiavo Frensis. Ji ištiesė ranką, tvirtai 
paspaudė ir kiek palaikiusi Frensis ranką paleido. Buvo 
apsivilkusi vasariniu, trumpom rankovėm geltonu lini- 
niu kostiumėliu su auksinėmis sagomis, o plaukus, taip 
glotniai prišukuotus prie galvos, kad atrodė kaip prikli- 
juoti, buvo užpakalyje surišusi juoda su baltais Žirniu- 
kais šilkine skarele. 

Ji nusivedė Frensis į saloną. Nuo saulės buvo nu- 
leistos žaliuzės, todėl baldai atrodė kaip didžiuliai ant 
kilimo susigūžę gyvūnai. Tik prie pat langų apačios pro 
žaliuzes sugebėjo prasmukti siauras šviesos rėžis, ku- 
ris, be abejo, nieko nepaisydamas blukino kilimą. 

— Nežmoniškai karšta, - sudejavo Ana. - Liepą ir 
rugpjūtį Sevilija siaubinga. Niekad vasarą čia nebūčiau, 
jei nereikėtų. Gal išgertumėte granizado?* 

— Mielai, - nuoširdžiai padėkojo Frensis. Ji susmu- 
ko ant sofos, tos pačios, ant kurios sėdėjo tada, kai Lui- 
sas buvo ją atsivedęs čia pietauti, - senamadiškos, pre- 
tenzingos, apmuštos gobelenu. - Labai miela 1š jūsų 
pusės, kad sutikote pasimatyti su manimi. Aišku, man 


* Sultys (15. ). 

derėjo paskambinti — tiesiog nežinau, kodėl to nepada- 
riau. Matot, aš Žinojau, kad jūs trečiadieniais nedirbate 
ligoninėje, taigi manau, jog bandžiau sau įteigti, kad už- 
ėjau pas jus impulso pagauta. 

— Impulso pagauta? Atėjote pas mane? 

— Pasikalbėti su jumis. Kai ko jūsų paprašyti. Kai 
pasakysiu jums kai ką. 

Ana nuėjo prie salono durų ir šūktelėjo atnešti gėri- 
mo. Balsas, atsiliepes Frensis paskambinus, atsakė, kad 
tai padarys, kai tik pabaigs darbą, kuriuo dabar užimta. 

— Tai Marija, - paaiškino Ana. — Ji buvo mūsų su 
Luisu auklė, ir kai ištekėjau, atėjo pas mane. Užsispy- 
rusi labiau už mulą. - Ji grįžo nuo durų ir atsisėdo kita- 
me sofos gale. - Jei ji nepasirodys po penkių minučių, 
aš pati eisiu 1r atnešiu tų sulčių, nors ji dėl to bambės 
dešimt minučių, kam einu į virtuvę, nes virtuvė - jos 
karalystė. 

— Ana, - prašneko Frensis. 

— Klausau? 

— Ana, manau, kad bus geriau, jei nemindžikuosiu 
1r iš karto pasakysiu, ko atėjau... 

— Ir aš taip manau. 

Frensis giliai įkvėpė. Pasakoti žmonėms apie savo 
nėštumą, regis, su laiku turėtų būti vis lengviau, bet, 
deja, taip nebuvo. Kiekvieną kartą pasijusdavo kaip 1š- 
sigandęs vaikas ant tramplino virš ledinio bedugnio ba- 
seino, į kurį nėrė užsiėmęs nosį ir užsimerkęs tik dėl 
to, kad kelio atgal nebuvo. 

— Aš nėščia, - tarė Frensis. - Ir ruošiuosi gimdyti. 

Pakibo trumpa pauzė - nei viena, nei kita nė ne- 
krustelėjo, o paskui Ana pasakė: 

— Tai rimta. 

— Aš žinau. 

— Einu atnešti tų sulčių... 

— Man nereikia... 

— Reikia, — pertarė ją Ana stodamasi. — Mums 
abiem reikia. Turėsime kuo užsiimti kalbėdamos apie 
tokius dalykus. 

Ji paskubomis išėjo iš kambario. Frensis, sėdėdama 
ant nepatogios sofos, girdėjo, kaip Ana kalbėjo su seną- 
ja Marija ir kaip toji vis garsiau atsikalbinėjo 1r galop 
net ėmė šūkčioti. Panašaus griaudėjimo Frensis laukė 
1r iš Barbaros, kai pasakė jai apie savo nėštumą, bet, sa- 
vo didžiam nustebimui, nesulaukė. 

— Aišku, - tada tepasakė Barbara į ragelį. 

— Ką reiškia tas tavo „aišku“? 

— Tai reiškia, — kalbėjo Barbara, — kad išgirdau ir 
supratau, ką man ką tik pranešei, bet dar nežinau, ką 
tau pasakyti. Bent telefonu. 

— Kitą savaitę važiuoju į Ispaniją. 

— Ir ką? 

— Kai grįšiu, norėčiau aplankyti tave ir tėtį. 

— Aišku. 

— Mama, liaukis su tuo savo „aišku“! 

— O gal paaiškės, — netikėtai pasakė Barbara, - kad 
man daugiau aišku, negu tu manai. Kaip jautiesi? 

— Šiaip sau... 

— Žinoma, kur ten jausies gerai, — užjautė Barba- 
ra. - Bet tu drąsuolė, kad paskambinai. Tai geriau negu 
parašyti... 

— Rašyti? 

— Laiškus, — paniekinamai burbtelėjo Barbara. — 
Laiškai. Paskutinė bailių priebėga. Bet tu ne bailė... 

— O, mama!.. 

— Važiuok į Ispaniją, — tarė Barbara. — Važiuok ir 
paskui grįžk tiesiai pas mus. 

Ir štai ji dabar Ispanijoje, Anos salone su pusskaidrio 
balzgano skysčio stiklu, kuriame cingsi ledo gabalėlis. 

— Ar Luisas žino? - pasiteiravo sėsdamasi Ana. 

- Žinoma. 

— Ir pyksta? 

— Pyksta. 

— Jūs žinojote jo nuostatą? 

— Žinojau. 

— Aišku, tai atsitiko netyčia? 

— Ne, - atsakė Frensis. - Aš to norėjau. Aš troškau 
kūdikio, Luiso kūdikio. 

Ana delikačiai gurkštelėjo sulčių. Ji sėdėjo labai tie- 
siai, viena švelnia, alyvų spalvos ranka aukštai iškėlusi 
stiklą, kitą gražiai padėjusi ant kelio. Frensis nuleido 
galvą. 

— Frensis, padėtis tikrai labai bloga. 


Frensis laukė. 

— Ir ne tiek pats faktas, - kalbėjo Ana, - nors ir jis 
gana apgailėtinas, bet iš to kilsiantys sunkumai. Pas 
mus Ispanijoje daugybė moralinių normų, pati žinote, 
kad pasenusios konservatyvios pažiūros sunkiai dera 
su moderniu liberalizmu, kad čia tiek daug, jūsų akimis 
žiūrint, tiesiog per daug leidžiama vyrui ir maža kas 
moteriai. Ar galiu duoti jums patarimą? 

— Labai norėčiau jį išgirsti. 

— Jums žinoma Luiso 19 mano šeimos padėtis. Jūs 
žinote, kokia mūsų motina, kokia Chosė motina. Jums 
žinomos mūsų šeimos paslaptys ir nesantaikos. Tas... 
tas... nėštumas turi būti nuslėptas. Jūs tai suprantate? 

— Atvirai sakant, man, atvykusiai iš Anglijos, jūsų 
žodžiai skamba nepaprastai keistai, archajiškai ir me- 
lodramatiškai... 

— Aš nežinau, - griežtai nutraukė ją Ana, - tikrai 
nežinau, kaip pas jus ten, Anglijoje, žiūrima į tokius da- 
lykus, bet aš puikiai Žinau savo šeimos, gyvenančios 
čia, Sevilijoje, Ispanijoje, pažiūras. Mes skirtingi, sutin- 
ku, bet jūs privalote prisitaikyti. — Ji palinko į priekį 1r 
pakėlė pirštą, tarsi bardama. - Jūs, Frensis, taip pat pri- 
valote atsisakyti bet kokių pretenzijų į Luisą ar jo šei- 
mą. Jūs privalote dabar vykti namo ir gimdyti Anglijoje. 
Dėl pinigų aš pakalbėsiu su Luisu. 

Frensis įsmeigė į ją akis. 

— Tai jau ne! 

— Ką? 

— Ne, Ana, - pakartojo Frensis. — Aš ne dėl to čia 
atėjau. Aš čia ne tam, kad jūs man lieptumėte kaip ko- 
kiai devyniolikto amžiaus tarnaičiukei nešdintis su savo 
bėda lauk 1r nedaryti gėdos garbingiems namams. Aš 
atėjau pagalbos. 

— Aš ją suteikiau. Pasakiau, kaip būtų geriausia 
jums pasielgti. 

— Ne, nesuteikėte. Jūs pasakėte, kas būtų geriausia 
arba bent patogiausia Mena ir Gomesų Morenų šei- 
moms. Daugeliu atvejų Ispanija labai konservatyvi šalis 
su savo išdidumu, šeimos garbe 1r katalikams būdingu 
kaltės jausmu, bet dabar iš dalies ji 17 mano šalis, nes 
po savo širdimi nešioju kūdikį, kuris yra pusiau ispanas. 

— Taip pat 1r pusiau anglas. 

- Žinoma. Bet jei aš išvyksiu į Angliją, kūdikis nie- 
kad nematys savo tėvo. 

— Ar tai nebūtų geriausia? 

— Kam? - sušuko pasipiktinusi Frensis. - Kam? Jū- 
sų Motinai? 

Ana nukreipė akis į šalį. 

— Deja, kai kuriais atvejais mano motina neįmanoma. 

— Jei jūs man nepadėsite, greitai pamatysite, kad aš 
taip pat galiu būti neįmanoma. 

Ana vėl įsmeigė į ją akis. 

— O ką jūs galite padaryti? Luisas vedęs ir net jei 
nebūtų, niekad daugiau nevestų. Jis nenori šito vai- 
ko... - Ji staiga stabtelėjo ir palinko į priekį. - Ar jis 
prašė jūsų daryti abortą? 

Frensis krūptelėjo. Nenorėjo prisiminti, kaip tada 
nekentė jo. 

— Taip. 

— Ir jūs nesutikote? 

— Žinoma, nesutikau! Kaip jis išdrįso! Kaip d7įso! 
Aš pati tai nusprendžiau 1r aš nieko neprašau, nesvar- 
bu, ko tikiuosi: ir ilgiuosi, tik noriu, kad jis nepamestų 
manęs dabar ir kad niekad nepamestų vaiko. Aš jį galė- 
jau užmušti, taip tada ant jo supykau. 

Akimirką kažkoks stiprus jausmas pakeitė Anos 
veidą. Paskui ji prašneko nelabai tvirtai: 

— Tas mūsų gyvenimas - tikra tragedija. Vyrai gei- 
džia moters, o moterys - vaikų. 

— Taip, - atžariu balsu atkirto Frensis, visai nesirū- 
pindama, kad gali pasirodyti nemandagi. - Ar jūs tai pa- 
tyrėte? 

— O, dabar net prisiminti negaliu. 

— Na, kur jau čia negalite! 

— Žmogus mokaisi tvardytis, - atsakė Ana. - Žmo- 
gus tvardo savo norus. 

— O instinktus? 

Ana žvilgtelėjo į ją. 

— Būna nelengva. 

Frensis baigė gerti granizado ir pastatė tuščią stik- 
1ą ant stalo. 

— Aš pamelavau savo seseriai. Pasakiau, kad jis ne- 
prašė manęs daryti aborto. Tai padariau instinktyviai, 
gindama Luisą. Ir daugiau nieko jai nesakysiu ir net sau 

negaliu paaiškinti, kodėl taip elgiuos:. Bet aš gerai Ži- 
nau, kodėl atėjau pas jus. 

— Tai kodėl gi? 

— Atėjau todėl, kad jūs gydytoja, 1r noriu, kad padė- 
tumėte atsigulti į ligoninę, kai ateis laikas gruodžio mė- 
nesį gimdyti. Žinoma, būčiau galėjusi prašyti Luiso, bet 
nenorėjau. Man geriau prašyti jūsų. Aš noriu gimdyti 
čia, nes kūdikis mūsų, ne vien mano, 1r dar todėl, kad 
noriu, jog jis gimtų šalyje, kur aš kaip niekur kitur paty- 
riau didžiausią laimę ir kad tai šalis žmogaus, kurį aš 
taip myliu. Gal tos priežastys 1r nėra labai racionalios, 
bet man jos be galo svarbios. O kad reikia pasikliauti 
daugiau jausmais negu protu, mane kaip tik jūsų brolis 
išmokė, ir jei tai privedė prie dabartinio lūžio, sykiu da- 
vė man pažinti ir didžiausią palaimą, kurios aš niekad 0 
niekad nepamiršiu. Ar suprantate mane? 

Ana atsiduso. 

— Nežinau. Tai kaip koks krioklys... 

— Aš to ir siekiau, norėjau, kad nors kiek pajustu- 
mete, kaip man tai svarbu, net būtina, siekiau p71ve7sti 
jus padėti. 

Ana atsistojo. Ėmė vaikščioti po kambarį tarp stalų 
1r sunkių krėslų su inkrustuotomis bronzos juostomis, 
nedumbančiomis, glotnaus damasto sėdynėmis 1r žvė- 
rių letenų pavidalo kojomis. 

— Ar Luisas Žino apie šį jūsų vizitą? 

— Ne. Aš jam pasakysiu tik tuo atveju, jei sutiksite 
padėti. Jei ne, tada nesivarginsiu ir paprašysiu jo paties 
tuo pasirūpinti. 

— Jūs labai ryžtinga. 

— Greičiau priėjusi liepto galą. 

Ana pažvelgė į ją. 

— O kas jus prižiūrės, kol būsite nėščia? 

-— Kur būsiu - 1r čia, 1r Londone. 

— Aš pakalbėsiu su kolega. 

Frensis įsitvėrė sofos krašto. 

— Pakalbėsite? 

— Taip, pakabėsiu, - pakartojo Ana. - Tik neklausi:- 
nėkite kodėl. 


Luisas atklojo Frensis pusėje paklodę ir pataisė pa- 
galves. Anapus uždarų vonios durų girdėti dušo čiurkš- 
lės, teškančios į vonią nelyginant lietus į matinę stiklo 
pertvarą, saugančią grindis nuo vandens. Paprastai 
maudydamasi ar prausdamasi po dušu Frensis palikda- 
vo vonios duris atviras, ir Luisas pajuto neaiškų neri- 
mą - kodėl dabar ji užsidarė? Jeigu jau šį vakarą bus 
sprendžiamas klausimas apie jų atsiribojimą vienas nuo 
kito, jis norėjo, kad paskutinis žodis būtų jo. Ir ne todėl, 
kad gautų viršų, bet nuo to, regis, jam bent kiek pa- 
lengvėtų ant širdies, kurią buvo užgulęs toks bejėgiš- 
kas ir įnirtingas pyktis ant žmogaus, taip tikėto ir pasi- 
tikėto ir taip jį nuvylusio. 

Jis atsisėdo ant lovos krašto i1r padėjo ranką ant pa- 
klodės, po kuria ji tuoj atsiguls. Kaip ji nustebino jį! Ką 
ten nustebino - tas žodis per menkas nusakyti jį apė- 


musiam jausmui; jį suglumino, sukrėtė, jam atėmė ža- 

dą, jis apstulbo dėl jos tokio siaubingo, begėdiškai įžū- 
laus sprendimo pastoti, nors jis ir aiškiai išreiškė savo 
valią. Niekad gyvenime jis nesijautė taip bjauriai išduo- 
tas, toks įsiutęs ir drauge visiškai pasimetęs. Ir kai jį 
apimdavo baisus įniršis, kai, rodos, nebegali nei rėkti, 
nei bėgti, staiga, žiūrėk, ima ir užlieja jį didžiausia mei- 
lės banga 1r neapsakomas švelnumas jai. Jis pašoko nuo 
lovos kaip įgeltas. Ką, po šimts, jis čia daro, ko jis čia 
taiso paklodes, purena pagalves? Ko jis nuolat ieško, 
kur jai patogiau atremti nugarą, skambinėja į Londoną, 
klausinėja, ar pakankamai ilsisi, žiūri į jos vis didėjantį 
pilvą, apimtas didžiausio susidomėjimo, geismo 1r noro 
ją ginti bei globoti? Kodėl? Todėl, kad kitaip negali, štai 
kodėl. Todėl, kad jis, Luisas Ferdinandas Marija Gome- 
sas Morena, nepaisydamas savo visuomeninės padė- 
ties, griežto auklėjimo 1r religinių varžtų, nieko negali 
su savimi padaryti, 1r tai va7e jį 1$ proto! 

Ir štai dabar ji patraukė į savo pusę Aną! Nuėjo pas 
ją Į namus, paprašė pagalbos 1r ji buvo pažadėta. lr kai 
jis, Luisas, per vakarienę pareikalavo pasiaiškinti, kaip 
ji išdrįso su juo nepasitarusi taip pasielgti, ji atšovė: 
„Nori, kad būtų vilkas sotus 1r avis sveika?“ — tipiškas 
angliškas išsisukinėjantis pasakymas, reiškiantis maž- 
daug tai, ką 1r „20 buedes tenerlo todo"“ arba „Žmogus ne- 
gali vienu metu visko turėti“; toks atsakymas jį labai 
papiktino, nes šiuo metu, kaip jam atrodė, jis nieko ne- 
turi. Nieko! Nieko neturi, nors vis dar įklimpęs ik: au- 


sų. Bet tvirtino, kaip ir kažkada Granadoje, esąs civili- 

zuotas žmogus, ne koks laukinis žvėris ir jam, žinoma, 
rūpi Jos gerovė. 

— Mano gal ir rūpi, - piktinosi Frensis, - bet tik ne 
kūdikio. 

— Jis man ne galvoj! —- sušuko jis. - Apie kūdikį aš 
negalvoju, negaliu galvoti, nes žinau, kad jis padarys 
galą mūsų meilei, ir aš negaliu žveyii matydamas, kad 
tau dėl to neplyšta širdis kaip man! 

— Tau širdis plyšta todėl, kad pats ją draskai. Tu 
pats nusprendei, kad vaikas - mūsų meilės pabaiga, o 
ne pradžia. 

— Aš Jo nenoriu, - jis pasakė jau ramiau. - Ir aš to 
nenusprendžiau, aš tai žinau. Nekenčiu tos tiesos, bet 
taip yra. 

Ir tada, žiūrėdamas į ją, pamatė, kokia ji nusikama- 
vusi, tiesiog išsekusi, nuo nuovargio išblyškusi. 

— Eik, palįsk po dušu, - pasakė jis, - 1r gulkis, tau 
reikia pailsėti, Frensis, tikrai reikia. Tiesiog kvaila, kad 
tu save taip alini. 

— O ką man daryti, juk tu nepadedi man... 

— Kaip nepadedu, aš rūpinuosi tavim... 

— Aš ne tai turiu galvoje. Aš be perstojo turiu 
grumtis su tavo prakeiktu fatalizmu. 

Jis pažvelgė į ją per stalą su jų vakarienės liku- 
čiais — lėkštėse margavo kiek geltonų ryžių, raudonų 
saldžių pipirų gabalėliai, mažyčių juodų midijų geldutės. 


Tada jis tarė: 

— Aš esu toks ne todėl, kad noriu toks būti. Tiesiog 
esu toks, koks esu, ir viskas. 

Ji atsiduso, labai giliai atsiduso. 

— Ir aš esu tokia, kokia esu. 

— Mes, ispanai, nelabai mokam eiti į kompromisus... 

— Mes, anglai, manom, kad puikiai tai sugebam, bet 
iš esmės mums lygiai taip pat blogai tai sekasi, kaip ir 
kitiems. Mes tik slepiam pagiežą. 

— Na, eime, - pakvietė jis ištiesęs ranką, - laikas į 
lovą. 

Ji paėmė jo ranką, ir jis nuvedė ją į vonią. Žmogus 
kitoje alėjos pusėje vėl ėmė nykiai brązginti gitarą; 
liūdni garsai sumišo su vos girdimais praeivių balsais. 
Luisas atidarė vonios duris. 

— Lisk po dušu, o aš pataisysiu lovą. 

Ji atsigręžė 1r šyptelėjo pavargusia šypsena. 

— Ačiū, - padėkojo ji ir tada uždarė duris. 


Vėliau ji pasijuto per daug pavargusi, kad galėtų už- 
migti tokią tvankią naktį. Lipdama į lovą ji leipo 1š nuo- 
vargio ir manė tuoj pat užmigsianti, tiesiog krisianti į ne- 
būtį it akmuo į vandenį. Luisas palaukė, kol ji patogiai 
įsitaisė, tada pasakė eisiąs kokiai valandai į viešbučio ba- 
rą apsižvalgyti ir šiek tiek duoti Chosė garo. Ar ji gerai 
jaučiasi? Taip, atsakė ji linktelėdama nuo pagalvės lim- 
pančiomis akimis, taip, viskas gerai, aš jau miegu, ačiū 
už rūpestį. Bet paskui miegai išsisklaidė, ji klausėsi Se- 
vilijos garsų, plaukiančių iš alėjos, prisiminė šią popietę, 

Aną užtemdytame kambaryje, virpantį karštį einant na- 
mo įkaitusiomis gatvėmis, keistą nuoskaudos žvilgsnį 
Luiso akyse, kai išėjo 1š vonios pagaliau iki valiai išsiver- 
kusi kruvinomis ašaromis, kurias slopino dušo čiurkšlės. 

Ji sąmoningai užsidarė nuo jo ne dėl to, kad norėjo, 
bet todėl, Jog pajuto, kad reikia pratintis apsieiti be jo. 
Kažkas šiandien ją išgąsdino einant iš Anos namų į b0sa- 
dą, kažkas privertė ją susimąstyti, kokia ji tapo pažei- 
džiama pastojusi: ir kad bus dar pažeidžiamesnė, kai vie- 
nai reikės rūpintis kūdikiu. Ji ėjo palei Dievo Motinos 
vienuolyno sieną, kai kojai patekus į išmuštą šaligatvyje 
duobutę surikus: pargriuvo — ne iš nustebimo, bet bai- 
siai išsigandusi. Krito ant šono ir nelabai stipriai, tačiau 
gulėjo ant dulkėtų plytų netekusi žado 1r siaubo apimta, 
kol iš kitos gatvės pusės prie jos pribėgo vyras su mote- 
rimi ir triukšmingai ramindami padėjo jai atsikelti. Jai 
sukosi galva. Gatvė 1r dangus, rodės, užgrius ją, buvo 
baisiausiai bloga; ji įsitvėrė į nediduko, kresno maždaug 
penkiasdešimtmečio vyro ranką, tarsi vienintelį daiktą, 
galintį ją apsaugoti nuo sūkuriuojančios į save tuštumos. 

— Aš nėščia, - tarsi 1š tolo išgirdo save aiškiu balsu 
sakant moteriai. - Neščiai negalima griūti. 

Jie pervedė ją per gatvę ir pasodino ant medinės 
kėdės tamsiame namo šešėlyje. Paskui, atnešę van- 
dens, paklausė, gal ji norinti gydytojo. Ne, atsakiusi, aš 
tik labai išsigandau griūdama. Tada moteris pašaukė sa- 
vo dukterį 1r keletą gatvių abi lydėjo pasakodamos 
anaiptol drąsos neteikiančius, dramatiškus įvykius iš jų 

pačių nėštumo ir gimdymų patirties. Jos buvo tikrai la- 
bai malonios, tikrai ją atjautė. Jos paliko Frensis viešbu- 
čio kiemo žalioje paūksmėje pagraudenusios saugotis ir 
rūpintis savimi, 1r tik kai jos išėjo, ji su kylančia baime 
suvokė, kad nuo šiol taip bus visada, kad tam tikrais at- 
vejais ji visada bus bejėgė ir reikės kitų Žmonių para- 
mos. Gindama tą savo kūdikį, ji jau ne visada galės pati 
apsiginti. 

Taip suvokdama savo naują, nerimą keliančią padėtį 
1r vaikiško jausmo akinama, kad jau dabar turi prie jos 
pratintis, ji 17 užsidarė duris nuo Luiso. Ji privalo vėl 
priprasti būti viena, kartojo sau, net jei tai bus ir visai 
kitokia vienatvė. Galų gale jis pats verčia ją taip elgtis, 
tai jis nusprendė, kad jų meilė užges jai tapus motina. 
Tegul jai tokia samprata nesuvokiama, nepakenčiama, 
kvaila, bet savaitėms bėgant ji jau daugiau negali sau 
sakyti, kad viską tik įsivaizduojanti. Taip pat negali sa- 
kyti, kad nežinojo, ką daro ar suklydo, nes manė, kad 
Luisas gali pasirodyti kitoks, negu sakėsi esąs. 

Jis vis tebekartojo, tiesa, dabar ne taip piktai, kad ji 
apgavusi jį. Žinoma, kad apgavo. Juk ji buvo prisiėmusi 
atsakomybę už saugų seksą, pati pasisiūlė, nes Luisas 
ne iš tos kartos vyrų, kuriems tokia atsakomybė išeina 
natūraliai, ir pati nusviedė tą atsakomybę į Vonios 
šiukšliadėžę, o jam neprisipažino, ką padarė. Trumpai 
drūtai sakant, išnaudojo jį savo norams patenkinti, tu- 
rėti nuo jo kūdikį, kuris, jos manymu, būtų viso, kas 


tarp jų geriausia, natūralus ir puikus įsikūnijimas. 

Ar tai ji padarė, galvojo dabar, kojomis ieškodama 
tarp šiltų paklodžių vėsesnės vietos, todėl, kad manė 
geriau už jį žinanti, ko jam reikia? Ar todėl, kad jautėsi 
esanti teisi, o jis neteisus, 1r todėl, nepaisydama jo pro- 
testo, pasielgė savaip? Ar dėl to žvelgė į jį 1š aukšto 1r 
buvo nesąžininga? Kur galų gale teisybė, nedavė sau 
ramybės Frensis įkaitusioje tamsoje, kurią kiek sklaidė 
tik alėjos Žibintų atšvaitai. Kas yra žmogaus tiesa? Ar ji 
taip pat yra vertybė? Aš esu sau sąžininga, bent tikiuo- 
si, ir nors sunku, stengiuosi neveidmainiauti ir sakau, 
kad noriu ir kūdikio, 1r Luiso. Gal tai ir menkina mane 
kaip žmogų, nežinau, negaliu pasakyti. Jei esi sąžinin- 
gas su savimi, privalai gyventi pagal savo įsitikinimus, 
kad 1r kokie jie būtų baisūs, nes bet kokia saviapgaulė 
galų gale taps tik lėta mirtimi. Aš pasidaviau sau, savo 
įsitikinimams, savo instinktyviai tiesai ir dabar štai kur 
atsidūriau... 

Tykiai atsivėrė durys. 

— Luisai? 

— Nenorėjau tavęs išbudinti... 

— Aš nemiegojau. Taip karšta... 

— Gal nori vandens? 

— Būtų gerai. 

Luisas nuėjo į vonią, uždegė šviesą, ir Frensis 1š- 
girdo jį niūniuojant ir leidžiant vandenį į stiklinę. Ir tas 
menkutis šeimyninio gyvenimo veiksmas jai taip su- 
spaudė širdį, kad, rodės, neatlaikys. 

Viljamas laukė prie vartų. Buvo niūri, audrą prana- 
šaujanti, be jokio vėjelio diena ir keista pilkai auksinė 
šviesa tvyrojo virš tįsančių priešais laukų, tuopų žalit- 
vorės 1r tolumoje išsibarsčiusių miestelio stogų. Lauk- 
damas pririšo išsikišusias vijoklinių roželių šakeles, be- 
siraizgančias ant tvoros prie įvažiuojamųjų vartų. Jis 
negalėjo prisiminti jų pavadinimo. Menkos roželės, kai 
išsiskleidžia jų plokščias vainiklapis, trapūs žiedlapiai 
esti nublukusios rožinės spalvos, bemaž bespalviai, pir- 
mo vėjo gūsio nupučiami. Kad ko, ji ir neturi pavadini- 
mo, neverta jo. 

Jis išėjo į kiemą laukti Frensis 1š dalies ir todėl, kad 
Barbara aiškiai pasakė nežinia ką jam padarysianti, jei 
jis tučtuojau nesiliaus trypinėjęs aplink ją. Žinojo, kad 
erzina be perstojo ir tikslo slampinėdamas, kilodamas ir 
damas sakinio, bet taip jau nutinka, kai es1 sutrikęs, ir 
Viljamui atrodė, kad gyvenime nėra buvęs labiau su- 
trikęs. 


391 


Niekad negalėjo pagalvoti, jog Frensis užsinorės 
kūdikio, tiesiog niekad nepamanydavo apie tokią gali- 
mybę. Galvodamas aple ją, jis tik džiaugėsi, kad ji dabar 
tokia laisva ir patenkinta, kad atsikratė viso savo gyve- 
nimo įpročio tvardytis ir daro tai, kas jai patinka. Keletą 
kartų jis pagalvojo, kad tas romanas anksčiau ar vėliau 
vis tiek baigsis, kad Frensis liūdės, tačiau bus praturtė- 
jusi, o Barbara bumbės, kad ji tai ir buvo numačiusi 1r 
taip toliau, bet niekad jam nebuvo šovusi mintis, jog ga- 
lėtų susiklostyti va tokia padėtis ir visiems laikams pa- 
keisti Frensis gyvenimą. Ir tada - 1r ko tos rankos ima 
tirtėti, tarsi gyvuotų pačios sau, nepriklausomai nuo 
j0, - ir tada taip pat pasikeistų visų jos artimųjų gyveni- 
mas. 

— Tau tai kas, - kalbėjo Barbara. - Tau iš esmės 
niekas nekelia rūpesčio. Tu niekad nesuki galvos dėl 
kokių bėdų, niekad nesukdavai, tu tik gražiai jas apeida- 
vai, tarsi tai būtų ne tavo reikalas. 

Frensis man labai rūpi, galvojo Viljamas 1r skau- 
džiai įsidūrė į roželės dyglį virpantį pirštą. Dar ir kaip 
rūpi, nes ji grįžta vėl į tą būvį, iš kurio buvo išėjusi, visa 
ta per pastaruosius aštuoniolika mėnesių pasiekta as- 
menybės pilnatvė nueis šuniui ant uodegos, ir, kas bai- 
siausia, aš 0714, kad ji grįžtų. Aš noriu, kad ji būtų čia, 
kur viskas sava, priprasta 17 saugu ir mes... aš... galė- 
čiau ja rūpintis. Jis žvilgtelėjo į pirštą. Pasirodė gražus, 
ryškiai raudonas karoliukas. Viljamas įsikišo pirštą į 
burną. Staiga jį aštriai nusmelkė prisiminimas — prieš 

daugelį metų jis stovi tvarkingoje virtuvėje džiaugda- 
masis, kad dvynukės bus jo. Dabar Frensis vėl grįžta 
pas jį, bet - o varge! - visai kitokiomis aplinkybėmis, 
jau be žavingo nekalto vaiko naivumo, be tikėjimo gra- 
Žia ateitimi. 

Supypė automobilis. Viljamas paliko vijoklių raizgi- 
nį ir mosikuodamas rankomis nuskubėjo į kelią. Frensis 
sulėtino mašiną, kol tėvas pribėgo prie durelių lango. 
Jis įsmeigė į dukrą akis. 

— Brangioji mano... 

Ji vilkėjo tamsiai mėlyna sportine palaidine, balto- 
mis kelnėmis, jai akis dengė tamsūs akiniai. 

— Tėti, ar manęs lauki? 

- Žinoma... 

Ji bandė nusišypsoti. Nelabai pavyko, 1r Viljamas 
susigriebė, kad jam veidą buvo sukaustęs didelis rūpes- 
tis. Jis iš karto pasistengė pakeisti išraišką. Vargšė 
mergaitė, kokia jai paguoda iš jo sugižusios, tarsi pasau- 
l10 galo laukiančios fizionomijos. Jis ištiesė ranką į ma- 
šiną 1r patapšnojo jai plaštaką. 

— Važiuok į kiemą, - nurodė jis. - Aš užkelsiu pas- 
kui tave vartus. 

Barbara pasakė, kad jie įsitaisys sode, po tulpme- 
džiu, nes viduje visiškai nėra kuo kvėpuoti. Ji ryžtingai 
išvedė Frensis lauk ir pasodino į patogiausią krėslą, di- 
džiulį, senovišką medinį rakandą, priklausiusį Viljamo 
tėvui, su pakoja, pultu knygai ir lizdais stiklinaitėms 
įstatyti. 

- Aš juk ne ligonis, - atsikalbinėjo Frensis. 

— Ne ligonis. Bet tikriausiai pavargusi. O ką jau 
kalbėti apie nėštumą - juk tai baisi būklė. Ar tavęs ne- 
pykina? 

— Jau, rodos, baigiasi... 

— O, Frensis, Frensis! — staiga virpančiu balsu suai- 
manavo Viljamas. 

Jos abi sužiuro į jį. 

— Aš niekad negalvojau... 

— Tėti, - prašneko maldaudama Frensis. - Prašau, 
labai prašau, nekomplikuok padėties... 

— Tai dėl to, kad pamačiau tave. - Viljamas pasku- 
bomis naršė kišenes ieškodamas nosinės. — Kad esi čia, 
kad žinau... 

— Ką žinai? 

— Kad dabar sausa iš balos neišlipsi. — Viljamas 
šnypštė į nosinę. — Kad pakliuvai į spąstus! 

Tada prašneko Barbara tiesiog stebėtinai ramiai: 

— O ji nenori išlipti sausa. 

Frensis įsmeigė į ją akis. Barbara - į Frensis. 

— Ne. Aš... 

— Tu nori to kūdikio? Tu man sakei, kad ketinai įsi- 
taisyti vaiką, 1r, man rodos, aš galiu tuo patikėti. 

— O taip... 

— Tada nepaistyk niekų, - rėžė Barbara Viljamui. — 
Ir nepradėk čia serliotis. 

— Bet... 

— Ką bet? — paklausė stodamasi Barbara. — Bet ji 
bus vieniša, netekėjusi motina? Taip? Ir tai verčia aukš- 
tyn kojom tavo jaukų supratimą, kaip reikia tvarkyti gy- 
venimą? Svetimauti - labai smagu, bet vaikučiai visada 
turi turėti mamytes 1r tėvelius, o tie privalo gyventi 
tvarkingai susituokę, tegu ta jų santuoka daugiau pana- 
Š1 į pragarą negu palaimą? 

— Liaukis! - sušuko Frensis. - Gana! 

— Jis mane veda 1š pusiausvyros, - kalbėjo Barbara, 
jau ne taip įsikarščiavusi. — Jis toks lengvabūdis, toks 
veidmainis. Jis toks... 

— Aš atvažiavau čia ne tam! Ne tam, kad būčiau jū- 
sų kivirčų arbitras! 

— Atleisk, - sušnabždėjo Viljamas. 

— Atnešiu arbatos, - pasakė Barbara. 

Frensis atlošė galvą į krėslą 1r nusekė akimis moti- 
ną, mikliai 1r ryžtingai žengiančią per pievelę. 

— Supranti, aš noriu, kad tu grįžtum namo, - pra- 
šneko Viljamas, kai Barbara ganėtinai atsitolino, kad 
negirdėtų. - Aš noriu, kad čia, namie, susilauktum vai- 
kelio, kad mes galėtume tau padėti ir tavim rūpintis. 

Frensis pasuko galvą, kad galėtų pažvelgti tiesiai į jį. 

— Ir Lizi to nori. 

— Aaa, na, žinoma. 

— O ko nori mama? Ji nesakė, kai kalbėjome telefo- 
nu. Galų gale galėtum ir tu pasakyti, dabar man visi sa- 
ko, ko jie nori. 

— Ji nori, kad elgtumeisi taip, kaip pati nori. 

— Kur jau ten! — šūktelėjo Frensis. - Nesąmonė! 
Niekad gyvenime ji man to neleido! 

— O dabar leidžia. 

Frensis įdėmiai pažvelgė į tėvą. Jis buvo gal ne tiek 
pasenęs, kiek išsekęs, mielas, pavargęs veidas atrodė 
užgesęs. 

— Tėti? 

— Ji sako, - lėtai kalbėjo Viljamas, — jei tau norisi 
gimdyti tą vaikelį Ispanijoje, tai ir turi ten gimdyti. O aš 
žiūriu į tai visai kitaip. Man regis, kad turėtum būti ten, 
kur yra tave palaikančių žmonių. Anksčiau aš taip ne- 
maniau, visad galvojau, kad turi sprukti kuo toliau nuo 
mūsų visų, nutraukti visus ryšius, bet dabar jaučiu, kad 
turi būti ten, kur tavim rūpinsis, nes... nes... 

Frensis palinko ; jį. 

— Nes ką? 

— Nes galop pajunti, koks lieki pažeidžiamas, todėl 
negalima atstumti jokios paramos, jokios meilės... 

— Tėti, - nutraukė jį Frensis, - ar kalbi apie mane, 
ar aple save? 

Jis pažvelgė į ją. Ji pirmą kartą pastebėjo, kad jo 
akys apsitraukusios balzgana senatviška plėvele. 

— Apie tave, - atsakė jis, o paskui pridūrė: - Ir apie 
save. 

— Ką... 

— Juk žinai, kad mes su mama kivirčijomės visą gy- 
venimą. Bet dėl tavo vaikelio susiėdėm kaip niekad, 


kirtomės iš pašaknių, remdamiesi savais instinktais; 

bet mes iš esmės kirtomės dėl paties paprasčiausio da- 
lyko - dėl mūsų supratimo, kaip atlaikyti gyvenimo 
sunkumus, kaip išgyventi. Mūsų požiūriai dėl to labai 
skiriasi, visiškai skirtingi. Aš noriu puoselėti jausmus, 
būti su artimaisiais, ji siekia savarankiškumo. Ji sako, 
kad tu irgi tokia, sako, kad Lizi 1r aš galų gale nuleidžia- 
me rankas, nes išsigąstame savo minčių, 0 tu 1r ji, kai 
jus užvaldo lygiai tokie patys nerimastingi troškimai, 
neišsigąstat jų. Ji gėrisi tavimi. Ir visą laiką tai kartoja. 

— Tėti... 

— Aš manau, kad visa tai ji pati tau pasakys, tik daug 
išraiškingiau. Bet gali 17 nepasakyti... — Jis stabtelėjo, 
nurijo seiles ir ėmė paskubomis kalbėti: - Ji gali nepasa- 
kyti, kad kaip tik tu, pradėjusi romaną su ispanu ir dabar 
nutarusi gimdyti, sukėlei tą sumaištį; turi tai Žinoti ne 
todėl, kad aš tave dėl ko nors kaltinčiau, - aš tavęs nie- 
kad ir dėl nieko negalėčiau kaltinti, - bet kad tau kai kas 
paaiškėtų. Kad suprastum, kodėl taip atsitiko. 

— Kas paaiškėtų? - Frensis pastatė akis. - Kas atsi- 
tiko? Apie ką tu čia dabar kalbi? 

Viljamas atitraukė rankas nuo Frensis, išsišnypštė 
nosį 1r tiesiai atsisėdo. 

— Tavo motina... 

— Ką motina? 

— Tavo motina nori, kad mes parduotume šitą namą 
1r pasidalytume pinigus, nes ji nori apsigyventi Bate ko- 
kiame mažame butelyje, kurį nori nusipirkti. 

Frensis įbedė į jį akis. 

— Ji nori atskirai gyventi? 

— Taip. Taigi, kad nori. 

— (), teti!.. 

— Ką gi, jau trisdešimt metų ji turi puikią priežastį 
palikti mane. 

— Bet ji savaip myli tave, tu jai reikalingas. Ji... ji... 

— Ne, - pertarė ją Viljamas. Jis dabar atrodė kiek ra- 
mesnis. Jis net išspaudė šiokią tokią šypseną. - Ne. Dėl 
to mes visi klydom. Ji 1r aš visad manėme, kad aš jos nie- 
kad tikrai nemylėjau ir dėl to įsižiūrėjau Džuljetą, 1r kad 
ji, Barbara, visad mylėjo mane saviškai, keista meile, ir 
todėl manęs nemetė, nors turėjau romaną su Džuljeta. 
Bet atrodo, mano brangioji Frensis, kad visad viskas bu- 
vo atvirkščiai. Tai aš ją mylėjau, o ji leido man ją mylėti. 
O, ko gera, meilė čia niekuo dėta, mus siejo tik įprotis 
gyventi drauge ir mes ilgainiui ėmėme neskirti tų dviejų 
dalykų. Ji sakė mananti padariusi man skriaudą, kad ši- 
tiek metų laikės1 manęs 1r nepaleido. Sakė, kad visad no- 
rėjo būti mano mylima, nors pati manęs nemylėjus:. Ji 
yra nepaprastai sąžininga, nepaprastai atvira. 

Suglumus: Frensis atsistojo. 

— Bet aš nesuprantu, ką turi bendro tai su mano 
kūdikiu... 

Viljamas atsilošė į krėslo atkaltę. Jis mostelėjo 
Frensis. 

— Eik ir paklausk. Pati pasiklausk. 

— Tėti? 

— Ką... 

— Tėti, ar nori, kad grįžčiau namo, todėl, kad manai, 
jog tada mama pasiliks? 

— Ne, - atsakė Viljamas. 
Frensis pažvelgė į jį, bet jis nusuko akis. 
— Aišku, - ištarė ji. 


— Man nenusisekė visas mano emocinis gyveni- 
mas, - kalbėjo Barbara, pjaustydama agurką. - Aš išeik- 
vojau visas savo jėgas, bet niekad taip ir neleidau jaus- 
mams prasiveržti. Man užgaidos pakeitė jausmus. Pati 
žinai. 

Frensis tylėjo. Ji sėdėjo prie virtuvės stalo ir tepė 
duoną sviestu. 

— Manau, esu gana nemalonus žmogus, - kalbėjo 
Barbara. - Rėžiu į akis visokias bjaurybes ir kartais tai 
man teikia net malonumą. Taip pat nepataikau eiti koja 
kojon su savo karta - per vėlai gimiau, kad tapčiau tik 
pareiginga atsidavusi žmona; per anksti, kad nepaisy- 
čiau santuokos. Bet dabar tai jau bandysiu. 

— Ar nemanai, kad truputėlį... vėloka? - paklausė 
Frensis. Ji išdėliojo apteptas sviestu duonos riekeles 
ant stalo. - Kokia dabar, kai prabėgo šitiek metų, tokio 
perversmo prasmė? 

— Visada yra prasmė! Ir niekada tam nevėlu! Kodėl 
manai, kad tau, trisdešimt devynerių metų moteriai, 
gyvenimas brangesnis negu man, sulaukusiai šešiasde- 
šimt devynerių? Jei jau atvirai prakalbome, man jis 
brangesnis, nes mažiau liko gyventi. — Ji Žžvilgtelėjo į 
Frensis. - Visą gyvenimą dėl tavęs nerimavau. 

— Žinau. Visada mane laikei nevykėle ir silpna... 

— Ne, ne visai dėl to, - tarė Barbara. — Visada ma- 
niau, kad tu netinki būti dvynuke. Lygiai kaip aš netin- 
ku būti žmona. 

— O, mama... 

Barbara ėmė dėlioti agurkų griežinėlius ant duonos. 

— Tau tikrai reikia vyro? 

— Taip. 

— Tada esi laiminga. O man niekad nieko tikrai ne- 
reikėjo, išskyrus tuos atvejus, kai nenorėdavau, kad ki- 
ta juos turėtų. Ar nori gyventi Ispanijoje? 

Frensis pakėlė akis. 

— Galėčiau... 

— Aš negaliu tau patarti. Niekam negaliu patarinėti, 
netinku tam. Bet aš tave palaikysiu. 

— Tikrai? Tikrai palaikysi? 

— Kai pradėjai tą romaną, aš labai pykau. Maniau, 
kaip gali būti tokia kvaila ir nematyti, jog tie santykiai 
neturi ateities, kaip gali taip uoliai dėti pamatus savo 
sielvartui? O paskui pagalvojau: Dieve mano, kas yra 
sielvartas ir kas čia per gyvenimas, jei visą laiką tik ir 
stengies1 jo išvengti? Galvodama apie tavo gyvenimą, 
klausiau savęs: jei atsisakytum tos meilės, ką išvis gy- 
venime turėtum? Ištekėtum už kokio skystablauzdžio 
jauniklio, kuriems būdavai tokia patraukli, arba varg- 
tum siuntinėdama tuos tvarkingus turistus į Toskaną ir 
taip nugyventum savo amželį, kaip ir aš, iš esmės be- 
prasmiškai ir tuščiai. Bet kai tu pastojai, pamaniau - ne 
iš kelmo spirta ta Frensis! Velniškai gerai sumanė ir 

padarė. Mane apėmė toks džiaugsmas, kokio nepatyriau 
nuo tada, kai nusprendžiau vykti į Marakešą, kuris, tarp 
kitko, pasirodė visai ne toks, kaip apie jį buvo kalbama, 
pilnas pačių tikriausių hipių padugnių, dauguma jų nuo 
kvaišalų būdavo taip apkvaitę, kad nieko išvis nesusi- 
gaudydavo. O dabar aš pamaniau: „Valio, nors dėl vieno 
dalyko mūsų su Viljamu nuomonės sutaps!“ Bet ką tu 
manai? Užuot apsidžiaugęs, ėmė tirtėti apimtas pado- 
raus susirūpinimo. Taigi dabar jam pasakiau, kad man 
įgriso iki gyvo kaulo būti Viljamui tik toleruojama eks- 
centrike. Ką tu būtum daręs, paklausiau, jei Džuljeta 
būtų pastojusi? 

— Ir ką jis atsakė? — susidomėjo Frensis. 

— Ogi nieko. Matyt, niekad apie tai nebuvo net pa- 
galvojęs. Aš žinau, gali nešokti jo ginti, žmogus jis ge- 
ras, bet kartais būna nepakenčiamas. Pavargau aš su 
juo ir dar labiau pavargau būti tokia, kokia darausi gy- 
vendama su juo. 

Frensis užsidengė veidą rankomis. 

— Ar jūs oficialiai skirsitės? 

— Nemanau. Nematau reikalo. 

— Ar jau pasakei Lizi? 

Barbara liovėsi pjaustinėjusi pluteles. 

— Dar ne. 

— Tada aš pasakysiu. Aš norėčiau tai padaryti. Leisk 
man pasakyti. 

— Gerai. Jei nori. Gal taip ir būtų geriausia. 

— Kodėl? 

— Todėl, - atsargiai kalbėjo Barbara, - kad mudvi su 
Lizi praėjusią savaitę truputį susikivirčijome. Ten visi 
susirgo Vėjaraupiais, paskui išėjo kažkokia istorija su 
moterimi, kuri pas juos dirbo krautuvėje, ir ji išlėkė, 
paskui atėjo naujiena apie tave ir Lizi visai praskydo, tai 
aš ten nuėjau ir pasakiau: Lizi, žiūrėk, tu juk pavydu- 
liauji ir turi su tuo susidoroti, nes tai tave pačią nuodija, 
tu vadini tą jausmą visai kitaip, kad būtų tau patogiau ir 
lengviau, 1r kartą privalai jį sutramdyti. Gal man ir ne- 
reikėjo to jai sakyti prie vaikų. 

— Nereikėjo... 

— Bet pasakyti turėjau. 

— Argi? | 

— Žinoma, jei ji nori normalių santykių su savo vyru 
1r seserimi. 

Frensis sukryžiavo rankas ant stalo ir padėjo ant jų 
galvą. Prisiminus Lizi, ją nusmelkė gilus liūdesys, kupi- 
nas nerimo, kaip ir tada, tą gražų rytą Mochase, kai vė- 
jelis šiureno užuolaidas ant grindų plytelių 17 moteris 
alėjoje šaukė savo pasislėpus; berniuką. 

— Aš nuvažiuosiu pas Lizi, — tarė Frensis. — Rytoj 
pat būsiu pas ją. Šiaip ar taip, mums reikia susitikti, 
taip seniai jos nemačiau. Mama... 

— Ką? 

— Kas bus su tėčiu, jei tu persikelsi gyventi į Batą? 

Barbara kiek patylėjo. Ji dėjo sumuštinius į lėkštę. 

— Jis galės padaryti tai, ką, ko gero, jam reikėjo pa- 
daryti prieš dvidešimt penkerius metus. Galės išeiti pas 
Džuljetą ir su ja gyventi. 

Lizi nenorėjo kalbėti bute, anot jos, perpildytame 
vaikų, nes prasidėjo moksleivių atostogos. Atrodo ne- 
kaip, pamanė Frensis. O vaikai priešingai - tryško svei- 
kata, nors dar buvo matyti paskutinės vėjaraupių žy- 
mės. Harieta padėjo Robertui Galerijoje, nes, išėjus 
Dženi, nebuvo kam dirbti. Lizi sakė, kad Harieta visus 
apstulbino, o labiausiai nustebo ji pati, kad jai patinka 
dirbti parduotuvėje. Lizi taip pat užsiminė, kad Frensis 
turėtų pakalbėti su Harteta. 

— Turėčiau? Kodėl? 

— Todėl, kad ją įskaudinai. 

— Įskaudinau? 

— Taip, — patvirtino Lizi, — nes pati nepasake! jai 
apie savo kūdikį, tikriausiai manei, kad aš tai padarysiu. 
Berniukams tas nerūpi. Pati žinai tuos patrakėlius. Kar- 
tais pagalvoju, kad jiems tiesiog neduota kuom suvokti 
grynai žmogiškų dalykų, bet Harieta kitokia. Harteta vi- 
sad manė, kad judvi sieja ypatingi ryšiai, kad tu įją Žiū- 
ri kitaip negu į kitus. 

— Taip ir yra. 

— Tada turėjai jai pasakyti apie tą kūdikį. 

— Ne apie tą kūdikį, o mano kūdikį, - pataisė 
Frensis. 

Ji nusileido laiptais į Galeriją. Krautuvėje buvo pil- 
na žmonių. Kai kurie turistiškai apsitaisę žvalgėsi dve- 
jojančiomis akimis, Robertas sėdėjo prie kasos ant kė- 
dutės pinta sėdyne, šypsojosi, skaičiavo grąžą 1r dėliojo 
pirkinius į naujus tamsiai geltonų ir mėlynų spalvų Ga- 

lerijos maišelius. Frensis jam pamojavo, jis irgi moste- 
lėjo, kone kariškai pasveikino. Ji nuėjo toliau į krautuvę 
1r išvydo Harietą, laikančią indėniškus skiaučių kilimė- 
lius, ir pirkėją, pridėjusią prie vieno, matyt, užuolaidos 
atraižėlę ir žiūrinčią, ar dera spalvos. 

— Smėlio spalva ne visai tokia pati... 

— O gal būtų kiek nuobodu, - pasakė Harteta, - jei 
jos būtų visiškai vienodos? - Ji pakėlė akis ir, pamačiusi 
Frensis, nuraudo. 

Pirkėja atsiduso. 

— Gaila, bet man reikės dar pagalvoti. 

Harieta padėjo kilimėlius ant prekystalio. 

— Nors mėlynasis man patinka, - kalbėjo klientė, — 
1r žaliasis labai gražus. Bet tas, rūdžių spalvos, atrodo 
originaliau... 

— Taip, - atsakė vos tvardydamas: Harieta. 

— Ar yra ponia Hardeiker? - paklausė pirkėja. - Ji 
taip puikiai jaučia spalvas... 

— Deja, ji dabar atostogauja. 

Pirkėja, atrodė, priėmė tą žinią kaip gryną nesiskai- 
tymą su klientais. Ji įsidėjo užuolaidos skiautę į už- 
trauktuku užtraukiamą rankinės skyrelį ir žvilgtelėjo į 
Frensis. 

— Oi, nederėtų man versti tą ponią laukti... 

— Ačiū, aš tikrai skubu... 

— Tikrai skubi? - paklausė Harieta, kai liko vienos. 
Ji stovėjo už krūvos kilimėlių, tarsi jais atsitvėrusi nuo 
Frensis. - Ar tikrai tu skubi? 

— Ne, - tarė Frensis. - Tik norėjau greičiau jos atsi- 
kratyti. Aš atėjau atsiprašyti. 

Harieta prašneko lediniu balsu. 

— Tave mama pasiuntė? 

— Ji sakė, kad aš buvau nedėmesinga ir užgavau 
tave, tai noriu pasakyti, kad tikrai labai dėl to apgailes- 
tauju. 

Harieta pakėlė koją, sakytum taikėsi spirti į kilimė- 
lių krūvą, bet, matyt, prisiminė esanti pardavėja ir susi- 
laikė. 

— Nesvarbu. Kūdikis tai tavo... 

— Taip, bet tu mano dukterėčia 1r mes visad buvom 
geros draugės. 

— Kol... 

— Taip, - patvirtino Frensis, - kol. 

— Man atrodo, - Harieta kalbėjo kiek per garsiai, — 
man atrodo, kad tu negerai elgiesi. 

— Su tavimi? 

— Ne. To kūdikio atžvilgiu. Mama sakė, kad tu nesi- 
ruoši ištekėti. 

Tai buvo smūgis, bet Frensis kiek galėdama ramiau 
atsakė: 

— Ne, nesiruošiu. 

— Tai ir yra nedora kūdikio atžvilgiu. Žmonės gali 
kalbėti, kiek nori, jog nesvarbu, kad vaikai neturi ma- 
mos ar tėčio, bet tai svarbu, labai svarbu, bet suaugu- 
sieji išdarinėja, ką nori, o paskui dar vienas vargšelis 
turės aiškintis, kodėl jo pavardė ne tokia ir kur jo tėvas. 

Tu pradėjai žiaurią kovą ir ne tu, o tavo vaikas turės ją 
testi ne vienerius metus! — Harieta krestelėjo galvą, 
plaukai kilstelėjo ir vėl pridengė veidą. — Turėjai apie 
tai pagalvoti, turėjai apie viską pagalvoti prieš užvirda- 
ma tą košę! 

— Harieta... 

— Aš nenoriu su tavim kalbėtis, - atkirto Harieta. — 
Man nusišvilpt, ar pirmiau tu pasipasakojai mamai ar 
man, man vis tiek! Tu mane apmuilinai, tu esi tokia pati, 
kaip 1r visi kiti suaugusieji su savo paslaptimis ir me- 
lais. O dabar man reikia dirbti. 

— Na taip, žinoma, - neprieštaravo Frensis. Ji atsi- 
rėmė ranka į nemažą pušinę spintelę, prikrautą kerami- 
nių su nutapytomis vištomis lėkščių. - Tikiuosi... ti- 
kiuosi, kad kai gims tavo pusbrolis, tu nenukreipsi į jį 
man jaučiamos pagiežos. 

— Žinoma, ne, — paniekinamai atšovė Harieta. — 


Kuo tu mane laikai? 


Lizi 17 Frensis įsitaisė ant kilimėlio po didžiuliu 
kaštonu Langvorto poilsio ir žaidimų parko pakraštyje. 
Kiek toliau rudaplaukis vyras nežmoniškai ilgomis kaip 
beždžionės rankomis mokė būrelį berniukų žaisti kri- 
ketą. Semas su Deiviu drovėdamiesi pavydžiai slampi- 
nėjo aplink geisdami prie jų prisidėti. Semas žavėjosi 
kriketu, kaip ir visais kitais žaidimais; Deivis stengėsi 


įprasti nebijoti kamuolio. 

Lizi gulėjo ant pilvo pešiodama žolytes prie kilimė- 
lio krašto. Frensis sėdėjo šalia ištiestomis kojomis ir 
pasirėmusi rankomis. Ji papasakojo Lizi, kaip piktai su- 
reagavo Harieta, 1r Lizi atsakė, na, tu žinai, kokia būna 
tų paauglių sustabarėjus1 mąstysena. 

— Bet jos žodžiuose yra tiesos. 

— Galbūt. Bet mes visi turime savo tiesas. Visa bė- 
da ir yra, jog Visi jas turime ir norime, kad jos būtų iš- 
girstos. 

Frensis pažvelgė į seserį, giliai atsiduso ir pasakė: 

— O dabar ir mama nori būti išgirsta. 

Ji manė, kad Lizi kaipmat atsisuks, bet ji toliau te- 
bepynė tris kietas žoleles į tvirtą kasytę. 

Paskui ji pridūrė: 

— Turi galvoj tą jos planą gyventi atskirai Bate? 

— Tu žinai? 

— Kur ten nežinosi - mamos dažnos užuominos bu- 
vo tokios aiškios. Mano galva, turėtume pabandyti ją at- 
kalbėti, bet, atvirai šnekant, aš nevaliosiu dar 1r tą emo- 
cinį krūvį prisiimti, tiesiog neturiu jėgų. Jie mūsų tėvai, 
aišku, bet santuoka jų, jei tai išvis galima vadinti san- 
tuoka. 

— Man atrodo, kad jiems tai yra santuoka. Šiaip ar 
taip, dėl to kalta aš. 

— Tu? 

— Tėtis sakė, kad mano nėštumas iškėlė visas jų 
drumzles į paviršių ir jie ėmė rietis taip aršiai, jog ma- 


ma daugiau nebegali tverti. 

— Kalta ne tu, - vangiai pasakė Lizi. 

— Manai? 

— Na, gal iš dalies, bet 1š tiesų kaltas Luisas. 

— Luisas? — pastatė akis Frensis. 

— Jis taip pakeitė tave, jis atėmė tave iš mūsų, o da- 
bar ketina mesti tave. 

Frensis įsiuto 1r dėjo: 

— Jei dar kada ką nors panašaus pasakysi... 

— Oi, atleisk! — šūktelėjo Lizi. - Aš nenorėjau, ne- 
norėjau... 

— Aš maniau, kad mums tokio lygio kalbos, tokios 
nesąmonės - tolima praeitis... 

— Praeitis, tikrai praeitis, atleisk... 

— Lizi... 

— Klausyk, - paskubomis sušneko Lizi, žemai nu- 
leidusi galvą prie pinančių pirštų. - Man reikia daug ką 
tau pasakyti, ir aš net nežinau, nuo ko pradėti. Na, gal 
1msiu nuo Dženi, gerai? Vargšė Dženi. Aš užtikau Robį 
bučiuojantį ją, kas, anot jo, išėjo jam spontaniškai, iš 
dėkingumo už pagalbą ir Jos ramumą, o aš buvau visai 
kuoktelėjusi. Aš nežinau, ar tikiu jo žodžiais, ar ne, bet 
nutariau patikėti. Aš nuėjau pas Dženi, 0 ta elgėsi taip, 
tarsi tarp jų būta karščiausio romano; buvo aišku kaip 
ant delno, kad ji kankinasi: dėl to, kad Robis jai labai pa- 
trauklus ir kad ji negali kaip reikiant atskirti, kas iš tie- 
sų nutiko 1r ką ji vaizdavos: galint nutikti. Ji pati išėjo iš 


darbo ir tai pats blogiausias visiems dalykas, ką ji galėjo 

padaryti, jai taip pat, bet aš neįstengiau jos perkalbėti. 
O paskui tu. Ta baisi padėtis, į kurią patekai savo noru. 
"Tu mano sesuo, ir aš tau, žinoma, padėsiu, bet aš nega- 
liu apsimesti mananti, kad pasielgei puikiai, nes aš taip 
nemanau, man atrodo, kad tas visas reikalas — nelaimė, 
prasidėjusi nuo pat pirmos tavo kelionės į Ispaniją, di- 
delė nelaimė... - Jos balsas nutrūko ir paskui ji staigiai 
kiek pasikėlė ir žiūrėdama į Frensis pasakė: - O, Fren- 
sis, ką man daryti? 

Frensis priklaupė ir apkabino ją. 

— Niekas negali labai gerai jaustis, - pasakė ji, - kai 
šalia žmogus tokioje padėtyje kaip aš. Niekas! 

Lizi prigludo prie jos. 

— Kas bus su tavim? 

— Nežinau. Iš kur man žinoti? 

— O Luisas, Luisas tau geras? 

— Labai. 

— O gal, gal, kai gims kūdikis, jis pasijus kitaip? 

— Nežinau, - vėl taip pat atsakė Frensis. - Kai tokia 
padėtis, nieko negali žinoti. 

Lizi kiek atsitraukė 1r pažvelgė į ją. 

— Ar tu bijai? 

— Bijau. 

— Bijai dėl kūdikio, dėl darbo ar dėl savęs? 

— Ne, ne tiek dėl tų dalykų, bet dėl jų taip pat. 

— Tai ko bijai? 


Frensis prisėdo ant kulnų laikydama Liz: ranką. 

— Jaučiu kažkokią pirmykštę, kažkokią nenusakomą 
vienatvės baimę, kurią visi jaučia nuo pat vaikystės, bet 
aš šiuo metu bijau netekti savo pačios dalies, kurią su- 
radau kito Žmogaus dėka. 

— Luiso? 

— Taip. 

— Kokia tai dalis? 

Frensis nusigręžė. 

— Negaliu tau pasakyti. Per daug asmeniška. Aš tik 
nujaučiu, kad mane labai sukrės jos praradimas. 

— Tai ką turi daryti, kad jos neprarastum? - su- 
šnabždėjo Lizi. 

— Nieko. 

— Sakai, kad tave labai sukrės Luiso netektis?.. 

— Taip. 

— Matai, - pasakė Lizi, atsargiai dėdama ant kilimė- 
lo Frensis ranką, tarsi dūžtamą daiktą, - aš dabar, nete- 
kus1 tavęs, panašiai jaučiuosi. — Ji pažvelgė į seserį, ti- 
kėdamasi, kad Frensis sušuks: „Bet tu turi mane! Tu 
negali manęs netekti!“ Tačiau Frensis tik ramiai tarė: 

— Aš Žinau. 

— Žinai? Ir tai viskas, ką gali pasakyti? 

— Taip. 

— Frensis... 

— Gana, — nutraukė seserį Frensis, staigiai stoda- 
masi. - Gana tų kalbų, man bloga nuo jų. Man jau bloga 


nuo tų amžinų šnekų apie mūsų sumautus išgyvenimus! 

— Bet ko kito tu tikiesi? 

— Nežinau, ko tikiuosi, bet žinau, kas man dabar pa- 
tiktų. Aš noriu konkrečių veiksmų. Man labiau prie šir- 
dies mamos planai negu tėčio išgyvenimai. Man patinka 
Anos planai. 

— Kas ta Ana? 

— Luiso sesuo. 

— Niekad nieko nepasakojai apie ją. 

— Na tai dabar pasakoju, - kone riktelėjo Frensis. — 
Ana yra gydytoja ir ji parūpins man vietą Sevilijos ligo- 
ninėje, kur galėsiu gimdyti. Einu pas berniukus. - Ji 
nudelbė akis į Lizi ir piktai pasakė: - Kas savo prekę 
peikia, tą iš turgaus varo! - Ir beveik nubėgo per žolę, 
kol Lizi nespėjo pasakyti to, ką aiškiai ketino: „Kalbi vi- 
sai kaip mama“. 


— Kaip bus su „Naujais krantais“? — paklausė Ro- 
bertas. 

— Kaip yra, taip ir bus. Juk yra Niki. Šiaip ar taip, 
agentūra turi išlikti. Iš kažko ji juk turi gyventi? 

Robertas išspaudė pastos ant dantų šepetėlio ir į5i- 
kišo jį į burną, kol užsuko tūbelę. 

— Bet jei ji gyvens Ispanijoje? 

— Nežinau. Gal Niki sėdės kontoroje ir tvarkys ke- 
liones į Italiją, o Frensis rūpinsis išvykomis Ispanijoje. 
O gal žiūrės ir tas, 1r anas keliones. Nežinau, o ji, atro- 
do, dėl to nelabai suka sau galvą. 

— Bet juk tai jos firma. 


411 


— Robi, - kreipėsi Lizi, gulėdama vonioje. - Aš ne- 
žinau, kas bus. Žinau tik tiek, kad ji gimdys Sevilijos li- 
goninėje, nes taip nori. O ką ji nori, tą ir daro. 

— Lizi! 

— Tikrai. Ir kodėl ne? 

Robertas įsmeigė į ją akis su pilna burna putų. Pas- 
kui išspjovė. 

— Žinoma, kodėl gi... 

— Aš daugiau nenoriu apie tai galvoti, - nukirto Lizi. 

— Tikrai? 

— Tikrai. Nėra Jokios prasmės. Tai jos gyvenimas, 
ne mano. Gal man tai 1r nepatinka, bet kaip yra, taip 
yra, todėl... - Ji uždėjo ranką ant burnos 1r nutilo. 

Robertas padėjo šepetuką 1r atsiklaupė prie vonios. 

— Ačiū Dievui už tai, - pasakė jis. 

Kai pagaliau Viljamas išėjo, Džuljeta pajuto staiga 
ją nežmoniškai apėmusį norą apsitvarkyti. Tuoj pat su- 
kėlė smulkesnius, lengvesnius rakandus ant didžiulio 
vidury kambario stovinčio stalo su siuvamąja mašina ir 
puolė nuožmiai šluoti ant grindų patiestą demblį, kelda- 
ma dulkių debesis ir ten gyvuojančių išsigandusių vėda- 
rėlių pulkus. Šlavė tol, kol įskaudo rankos, tada vėl su- 
statė į vietą baldus, nuvilko nuo visų pagalvėlių 
užvalkalus skalbti, išvalė langus, paskui nukėlė siuva- 
mąją mašiną su visomis atraižų krūvomis nuo stalo ir 
senos pižamos klešne plonai jį ištrynė tepalu, kurį ga- 
mino iš bičių vaško buvęs miestelio dantistas, dabar bi1- 
tininkas. 

Ir staiga pasijuto nieko daugiau negalinti daryti. Va- 
landėlę pastovėjo prie stalo su skuduru rankoje - nebe- 
turėjo jėgų net tepalo dangteliu: užsukti. Padėjusi ir tą, 
ir kitą ant stalo, atsirėmė į jį, o paskui laikydamasi: bal- 
dų nusvirduliavo prie pintinio krėslo ir susmuko ant 


krūvos vargšių apnuogintų pagalvėlių, primenančių nu- 

pešiotas vištaites. Iš krūvos į orą pakilo mažyčių dulkė- 
tų pūkelių, kurie švelniai nusėdo ant jos drabužių. 

— Be aukų nebus permainų, - garsiai tarė Džuljeta 
pavargusiu balsu į sujauktą kambarį, - tęstinumo, atro- 
do, taip pat. - Ji užsidengė veidą rankomis. Jos sugrubo 
nuo darbo ir atsidavė dulkių skuduru. Argi gyvenimas 
galop nepasirodo esąs tik netekčių virtinė, ką savo 
ruožtu tvirtina ir šimtai tūkstančių smegenų ląstelių, 
kurias, kaip sakoma, žmogus pradeda nuo penkiolikos 
metų kas dieną nevalingai prarasti? Reikia įsitaisyti šu- 
nį, mąstė Džuljeta, ar katę, arba kanarėlę. Kad turėčiau 
kam išsisakyti, o tai pavirsiu burbuliuojančia sau po no- 
sim sene ant kalno - juk tai vienišų žmonių dalia, kuri 
laukia manęs, kurią aš pati galop pasirinkau. 

— Man labai gaila, - ji pasakė Viljamui. 

Jis liūdnai, per prievartą šyptelėjo. 

— Ko gera, darausi tiesiog dramatiškas... 

— Baisu, kai artinasi senatvė, - tarė Džuljeta. - Bal- 
su, kai pagalvoji, kaip reikės su ja galynėtis, bet aš ne- 
manau, išskyrus konkrečios fizinės pagalbos atvejus, 
kad šalia esantis žmogus galėtų ką nors pakeisti. Žino- 
ma, jei sergi, tada kitas dalykas. 

Viljamas laikė stiklą su sidru — drumzlinu, stipriu 
gintaro spalvos gėrimu iš vietinio ūkio. 

— Matyt, aš pavėlavau su tuo pasiūlymu... 

— Ne, - atsakė Džuljeta, nekęsdama savęs už atvi- 
rumą, bet jautė, kad privalo po šitiek metų būti bent at- 
vira jam. — Aš niekad nenorėjau gyventi su tavim. Nie- 

kad nenorėjau su nieku gyventi drauge. Gal tik su vai- 
ku, jei būčiau turėjusi. 

Viljamas pažvelgė į ją. 

— Barbara klausė manęs, ką būčiau daręs, jei būtum 
pastojusi... 

— Aš bandžiau, - prisipažino Džuljeta. — Bandžiau, 
bet nieko neišėjo, taip, kaip Frensis, tik jai pavyko. Ta- 
čiau dabar aš patenkinta, kad viskas taip susiklostė. 

Viljamas stengėsi nuryti nuoskaudą. 

— Tikrai? 

— Taip, - atsakė Džuljeta. - Frensis dar viskas prieš 
akis... 

— Nekalbėk apie tai, - nutraukė ją Viljamas, - nepa- 
sakok man, kokie sunkumai jos laukia, nesakyk man, 
kokia tu laiminga, kad nesusilaukei su manim vaiko, ne- 
būk tokia savim patenkinta, tokia atsiribojusi, tokia 
pragmatiška, tokia moteriška, tokia nepasiekiama, pra- 
šau, nereikia... — Jis nutilo ir springdamas gurkštelė- 
jo sidro. 

— O tu, ko gera, atėjai čia, - Džuljeta įsmeigė į jį akis 
1r paklausė, - nes nesugalvojai, ką tau toliau daryti? 

— Ne, - Viljamas prašneko jau tvirtesniu balsu. - Aš 
atėjau, nes... - Jis nutilo. Suvokė negalįs pasakyti, jog 
atėjo paguodos, nes jam skauda širdį, kad Barbara jį pa- 
lieka, o jis įpratęs eiti pas ją, kai kokios bėdos jį užgriū- 
va, nes ji visad buvo jam paspirtis. Jis pakėlė akis ir pa- 
sijuto nesmagiai, nes iš Džuljetos veido atrodė, tarsi ji 
žinotų, ką jis galvoja. 


— Tu tikrai, nuoširdžiai manai, kad mes galėtume 
dabar gyventi kartu? - ji paklausė švelnesniu balsu. — 
Ar gali tai įsivaizduoti? 

— Tu juk žinai, kad aš neįjnoringas... 

— Ne tai turiu galvoje. 

— Aš nenoriu žinoti, ką tu turi galvoje, - pasakė jis ir 
ištuštino stiklą. — Tikiuosi, kad pavyks rasti butą Lang- 
vorte arčiau Lizi, kur gyvendamas galėčiau sau krapinėti 
į biblioteką 1r į klubą pažaisti kėgliais, į paštą atsiimti 
pensijos, kaip 17 dera mielam, geram senutėliui... 

— Tu nesi mielas, geras senutėlis, - nukirto jį Džul- 
jeta, - tu esi amžinas savigaila. Kam kaltinti gyvenimą, 
kitus žmones, Viljamai Šorai, juk tu ne vėjo gainiojamas 
lapas, tu juk vyras! 

Jis atsiduso. 

— Taip ir Barbara sako. 

— Tu kaip stalo teniso sviedinukas, - kietai varė 
Džiuljeta. — Tu mudviem su Barbara leidaisi tarpusavy 
svaidomas, šitiek metų inkšdamas šaukeisi pagalbos, 
bet pats ničnieko medavei! Aš mylėjau tave, tikrai mylė- 
jau, tavęs tiesiog negalima nemylėti, bet gyventi su ta- 
vim drauge nė už ką negalėčiau. Kam gi nusviesčiau ta- 
ve, kai užsinorėčiau pabūti viena? 

Jis įsistebeilijo į ją. Džuljeta staiga sunerimusi lau- 
kė kokio erzinamo klausimo, na, kad ir tokio: „Nejaugi 
tikrai aš toks neįmanomas?“, bet jis tylėjo. Tik žiūrėjo 
ir atrodė, kad pirmą kartą jam į galvą šovė daugybė da- 
lykų. Pagaliau jis netikėtai išbėrė: 

— Visa bėda ta, kad man buvo per lengva gyventi; 
jei tik imdavo rastis sunkumų, tuoj pat stengdavausi jų 
atsikratyti. Nelyginant tikras perlų moliuskas. Ir visad 
toks buvau. Iš kiekvienos smiltelės, patekusios į mano 
kriauklę, padarydavau didžiulį perlą daug greičiau už ki- 
tus moliuskus. - Jis šyptelėjo. - Ar atsisveikindama pa- 
bučiuos: tą moliuską? 

Ji krūptelėjo. 

— Atsisveikindama? Tai negi mes daugiau nesima- 
tysime? 

— Žinoma, kad matysimės, - atsakė Viljamas, - 
kaipgi nesimatysime, bet dabar mes kažką užbaigėme, 
ar ne? 

Ji lėtai linktelėjo. Ir kiek nustebusi pamanė: „Juk 
jis teisus, mes užbaigėme savo santykių vieną etapą, o 
gal ir dar kai ką?“ Jie abu atsistojo. Viljamas priėjo prie 
jos, apkabino 1r pabučiavo į kaktą, o paskui, daug tvir- 
čiau, į sučiauptas lūpas. Ji atrodo kiek tvirtesnė negu 
paprastai, pamanė jis; O jai pasirodė jis silpnesnis negu 
visad. 

Paskui, žengęs žingsnį atgal, pasakė: 

— Žinai, ko gera, stosiu į tą kėglių klubą. Kad galė- 
čiau pabendrauti su maloniomis poniomis baltais megz- 
tiniais. 

O paskui išėjo. Džuljeta stovėjo tarpduryje ir kaip 
nesuskaičiuojamus kartus anksčiau žiūrėjo į jo keliu 
šokčiojantį automobilį (iš prigimties jis nebuvo vairuo- 
tojas 1r jam niekad neateidavo į galvą mintis vengti gilių 

provėžų), keliantį vasaros dulkių tumulus ir smulkaus 
žvyro krušą. 

Ir štai dabar ji sėdi čia - siuvamoji mašina ant grin- 
dų, prie virtuvės durų krūva pagalvėlių užvalkalų, ore 
pilna dulkių ir sklandančių pūkelių. Taigi, istorija baigta. 
Pasibaigė taip, kad jos gyvenimas tarsi ir nepasikeis, 
bet 1š tiesų tos istorijos pabaiga reiškia, kad jos gyveni- 
mas bus jau kitoks i1r niekad toks, koks buvo. Ji nu- 
sprendė nieko nedaryti, o žmonės aplink ją tik keičia 
savo gyvenimus; taip pasielgusi ji kažką išsaugojo ir 
kažko neteko, ir ką ji gali žinoti, ar pasirinko tai, ko jai 
labiausiai reikia? Tokiais atvejais pasikliauni tik savo 
mmstinktais, paklusti vidiniam balsui. Ji visad taip elgiasi, 
taip daro 1r Viljamas; atrodo, kad net nenuspėjama jų 
trikampio dygioji Barbara irgi tuo vadovaujasi. Ir pui- 
kiausias to pavyzdys, žinoma, Frensis. Džuljeta žvilgte- 
lėjo į siuvamąją mašiną. Automatiškai šmėkštelėjo min- 
tis, kad galėtų pasiūti kūdikiui drabužėlių, 1r staiga jai 
dėl Frensis suspaudė širdį didelis nerimas, kuris tuoj 
pat virto dar didesniu pavydu. 


Harieta užsidirbo trisdešimt tris svarus ir keturis 
pensus. Robertas sumokėjo jai grynaisiais. Ir dar pasa- 
kė, kad per atostogas mokės jai nustatytą nepilname- 
čiams darbo užmokestį, pridėdamas penkiasdešimt 
pensų už kiekvieną viršvalandį, kurį dirbs krautuvėje, 
kai nebus prekiaujama, - išpakuos prekes, lipdys kainas 
ar valys patalpas. Harieta negalėjo patikėti savo ausi- 

mis. Ji atsiklaupė miegamajame ant grindų ir paskleidė 
banknotus bei monetas ant Deivio kilimėlio su meškinu 
Rupertu. Gal Deivis buvo jau per didelis tokiam kilimė- 
liui, bet vis tiek jį mėgo. Vieną vakarą jis sakėsi Harie- 
tai, kai toji atėjo gultis, o jis dar nemiegojo, kad nelabai 
norįs būti didesnis. 

Harieta niekad gyvenime neturėjo tiek pinigų ir 
nežinojo, net negalėjo įsivaizduoti, ką su jais daryti. Ji 
suėmė pinigus, spaudė 1t tešlą juos prie kilimėlio, tarsi 
norėjo palikti ant jų savo, kaip savininkės, žymę. Jautė- 
si kiek keistai, kiek jaudinosi, nes ta daugybė dalykų, 
kuriuos laikė būtinais, kurie sudarė jos vaikystės tegul 
1r nesuvokiamą foną, pasirodė turį savo tvarką ir pras- 
mę. Ji susirinko pinigus, tvarkingai sudėjo į Roberto 
duotą voką 1r pakišo jį po lovos matracu toli, beveik 
prie sienos. 

Svetainėje Alisteris braižė keiksmažodžių lentelę. 
Viršuje buvo užrašyti visų šeimos narių vardai, 0 šone 
patys keiksmažodžiai, kurių daugumos balsiai Lizi rei- 
kalaujant buvo pakeisti brūkšneliais. Alisteris sukurpė 
baudų sistemą ir sakė, kad surinkti pinigai eis labdarai. 
Jis padarė ir slepiamą savo spintelėje aukų dėžutę, ku- 
rią vis dėlto kruopščiai ieškodama Harieta surado Alis- 
teriui išėjus. Buvo apklijuota likusiu nuo Kalėdų dova- 
nų popierium su iškirptų gražių raidžių užrašu „Palai- 
kyk Alisterio fondą“. Harietai ta jo užmačia buvo aiški 
kaip dukart du - keturi. Viskas padaryta iš pavydo, kad 
ji dirba krautuvėje, o Robertas pasakęs, kad Alisteris 

turėsiąs palaukti, kol sukaks jam keturiolika, o gal net 
penkiolika, 1r tik tada galėsiąs taip pat dirbti. Harieta 
laukė tik tinkamo momento tai jo aukų dėžės apgaulei 
atskleisti. 

Alisteris pakėlė akis jai įėjus. 

— Kiek jis tau sumokėjo? 

Ji nuėjo prie sofos ir sudribo ant ranktūrio. 

— Ne tavo reikalas. 

— Aš ir taip žinau, - atšovė Alisteris. - Galima leng- 
vai apskaičiuoti. Gavai trisdešimt tris svarus ir keturis 
pensus. 

— Ot ir ne! 

— Taip, — šaltai atsakė Alisteris, brėždamas tvarkin- 
gas linijas po „š-d-s“ ir „š-nsn-k-s“. — Davė kaip tik 
tiek. Tikras kvailys. Tu nė pusės to neverta. 

Harieta valė panages. 

— Sprogsti iš pavydo. 

Alisteris tylėjo. 

— Os, kaip pavydi, — varė Harieta. - Iš pavydo net 
žaliuoji, nes pats nė velniui netinki. - Ji nukando šerpe- 
tą. — Tu tikras tranas, našta šeimai, tu visai kaip koks 
mažius, moki tik imti ir nieko neduoti. Iš tavęs jokios 
naudos, tu netikša! 

Alisterio galva vis žemiau linko prie popieriaus. 
Harieta dėbtelėjo į jį. 

— Ali! 

Jis šniurkštelėjo. Harieta pakilo nuo sofos. 

— Verki? 

— Ne! - suriko jis 1r sugriebęs savo akinius sviedė 
skersai kambario. Tykiai skimbtelėję jie nukrito už te- 
levizoriaus. Pats buvo raudonas kaip vėžys. 

— Aš nenoriu čia daugiau gyventi! - šaukė jis. - Ne- 
noriu būti su visais tais baisiais žmonėmis. Mane čia 
viskas vimdo! 

Kiek palūkėjusi Harieta paklausė: 

— Ir kurgi tu pasidėsi? 

Alisteris trenkė kumščiu į keiksmažodžių lentelę. 

— Aš nesu netikša! Ne, ne! Aš moku dirbti tėčio 
kompiuteriu geriau už jį! 

— Ali... 

— Aš noriu juos užmušti! - klykė Alisteris. - Mama, 
tėtis, senelis 1r senelė visą laiką raunasi, barasi... - Jis 
pasisuko į Harietą. - O kaip mums gyventi? 

Ji rimtai pažvelgė į jį. 

— Jie mūsų neklausė, ką manome dėl Viensėdžio... 

— Ar nori ten sugrįžti? 

Harieta susimąstė. 

— Ne. 

— O aš nežinau, ko noriu... — niūriai ištarė Aliste- 
ris. - Tik noriu, kad visa tai liautųsi. 

Harieta giliai įkvėpė. 

— Aš tau paskolinsiu dešimt svarų. 

Alisteris pažvelgė į ją. Dabar jo veidas jau nebuvo 
toks įkaitęs, liko tik raudonos dėmės, bet visai ne ten, 
kur derėtų, o vienoje galvos pusėje styrojo pasišiaušę 
kuokštais plaukai. 


— Kodėl? 

Ji gūžtelėjo. 

— Noriu, ir viskas. 

Jis atsiduso ir ėmė grabalioti po televizorium akinių. 

— Būtų... 

— Kas būtų? 

— Būtų geriau, jei tai būtų mano pinigai, - pasakė 
1mdamas akinius. 

— Ką? 

— Būtų geriau, kad jie būtų mano. Na, labai gražu iš 
tavo pusės, bet man geriau... 

— Aš negaliu jų padovanoti tau... 

— Ne, negali, - sutiko Alisteris. Jis užsidėjo akinius 
ir negrabiai patrynė stiklus nertinio rankove. 

— Kodėl tu nepaklausi tėčio? 

— Ko nepaklausiu? 

— Ar negalėtum padirbėti jam kompiuteriu? 

— Jis vis tiek nesutiks. 

— Ne, sutiks, — paprieštaravo Harieta, — tikrai su- 
tiks. 

Alisteris atslinko prie stalo 17 paėmęs keiksmažo- 
džių lapą sugniaužė saujoj. 

— Kodėl sutiks? 

— Todėl, kad dabar viskas pasikeitė, — aiškino Ha- 
reta. 

— Teisybė, - sutiko Alisteris. Jis linktelėjo. — Aš ir 
pats matau. 


Galerija buvo tuščia. Penktadienio vakaras, ką tik 
uždaryta krautuvė skendėjo prietemoje, išskyrus vitri- 
ną, apšviestą kampuose pastatytais šviestuvais, kurie 
automatiškai užges vienuoliktą valandą. Lizi sėdėjo 
krautuvės užpakalyje itališkame šezlonge iš natūralios 
rupios drobės i1r poliruoto tikmedžio. Kėdė buvo labai 
graži, nors Roberto 1r Dženi pirkta. 

Ji sėdėjo tame itališkame šezlonge nusiavusi batus, 
sudėjusi rankas į sterblę labai tykiai, ilsindama basas 
kojas ant šiurkštaus plaušinio, kuriuo buvo ištiestos 
grindys, 1r pro Galerijos daiktų šešėlius 1r ryškiai ap- 
šviestą langą spoksojo į pagrindinę gatvę. Ten maža 
žmonių - jau septynios, 0 po septynių Langvorto gyven- 
tojai esti arba namuose, arba aludėje, arba lošia bingo 
sename kino teatre, į kurį kartą nelegaliai, nes buvo ne- 
pilnametės, buvo prasmukusios Lizi su Frensis žiūrėti 
Entonio Perkinso filme „Meilė po guobomis“. Jos užsi1- 
kepė eiti į tą filmą dėl žodžio „meilė“, siejamo su Ento- 
niu Perkinsu. Joms išėjus Lizi pratrūko dalytis įspū- 
džiais, bet Frensis ją nutildė pasakiusi, kad ji galvojanti. 

O dabar galvoju aš, pamanė Lizi. Nelabai man prie 
širdies tokie galvojimai, geriau jau veikti, bet kai matai, 
kad beveik iš visko, ką darai, geriausiu atveju išeina nei 
šis, nei tas, o blogiausiu — nueina šuniui ant uodegos, 
tada net man reikia liautis veikus 1r pagalvoti. Ji išskyrė 
rankas 1r padėjo ant ranktūrių. Graži kėdė, tikrai puikiai 
sukonstruota ir taip pat turi puikią paklausą - Robertas 
buvo užsakęs šešias, ir va, liko tik ši, jau paskutinė. Li- 

zi laukia nesulaukia, kada ir ją nupirks. Ir bus dar vie- 
nas įrodymas, nors tų įrodymų ji dabar mažiausiai gei- 
dė, nes pasirodė, kad kai kurios veiklos sritys, kurias 
pastaruoju metu buvo apleidusi, gyvavo visai neblogai 
ir be jos pastangų. 

Ir nėra ko galvoti, kad ir kaip jai norėtųsi, jog galė- 
tų vėl suimti vadžias į savo rankas, nes negali. Beveik 
visi saviškiai — Robertas, vaikai, tėvai, Frensis, kuriuos 
L1z1 suvokė kaip stipinus rate, o save kaip stebulę, kaž- 
kaip pabiro ir rieda kas sau. Būtų juokinga manyti, tiki- 
no save Lizi, kad jai dabar spragtelėjus pirštais, jie vėl 
atsidurs po jos padu, kur ten! Taip negali būti bent jau 
dėl vienos priežasties. Kai po kokios krizės žmonės sa- 
ko pradėsią gyvenimą 1š naujo, jie iš tikrųjų taip nema- 
no, nes negali kaip niekur nieko tęsti gyvenimo senąja 
vaga, kai viskas buvo apvirtę aukštyn kojom; taip saky- 
dami jie turi galvoje dabartį, kas yra dabar, o tai toli gra- 
žu ne tas pat, kas buvo anksčiau, ir ne nuo praeities jie 
ketina pradėti naują gyvenimą, bet nuo dabarties. Iš pir- 
mo žvilgsnio Lizi tebeturi vyrą, keturis vaikus, tėvą, 
motiną ir dvynę seserį, namus, verslą ir darbą, bet tik 
Iš pirmo. Jos ankstesnis gyvenimas, pilnas veiklos, jai 
pavaldus Viensėdžio gyvenimas dingo visiems laikams. 
Savo naują, dabartinį būvį ji turi apsvarstyti labai rim- 
tai, nes niekas, net Robertas, o gal ypač Robertas, nesi- 
ruošia Žiūrėti jai į dantis ir tai aiškiai buvo jai parodyta. 

— Mano santuoka, - ne itin maloniai atšovė Barba- 


ra, — ne tavo reikalas. Aišku, aš tavo motina, mus sieja 

natūralus motinos ir dukters ryšys, mes rūpinamės 
viena kita, bet mano santuoka, bloga ar gera - tik mano 
reikalas. Ji prasidėjo gerokai anksčiau, negu tu gimei, ir 
gali apie ją spręsti tik tiek, kiek pati matei. Tu negali 
jos kaip nors paveikti, nei sakyti tėvui ar man, kaip 
mums elgtis, tik todėl, kad esi jaunesnė arba kad tau 
rodos, jog viską išmanai. 

Visa bėda ta, galvojo Lizi, užkėlusi kojas ant kėdės 
17 apkabinusi kelius, kad man tikrai rodos, jog išmanau 
daugiau už kitus. Kartais ir dabar taip manau, tik jau 1š- 
mokau nesakyti, ką, regis, visą laiką žinojau. Robas apie 
tai neužsimena, bet aišku, jog taip mano, kaip 1r jaučia 
didžiausią palengvėjimą, kad Frensis bus Ispanijoje, 
nes, nors ir mėgsta ją, bet mūsų abiejų daugiau nevalio- 
ja suvirškinti. Tiksliau, reikia būti sąžiningai, jis negali 
suvirškinti mano elgesio su Frensis. Na, dabar aš nie- 
kaip negaliu su ja elgtis, nes ji pati man tiesiog nelei- 
džia. Mama sako, kad ji pagal prigimtį nėra dvynė, kas, 
visai galimas dalykas, yra tiesa, bet kaip būti man? Man 
rodos, aš esu pati tikriausia dvynė, bent tokia jaučiuosi, 
bet, matyt, man reiks užgniaužti tą jausmą, arba, jei jie 
visi teisingai rašo, vieną gražią dieną pasijusiu, kad ne- 
su nei žmona, nei motina, ir baigsiu savo dieneles kaip 
besiblaškanti neurotikė, kokias visada niekinau. 

Ji atsistojo 17 ėmė basomis šlepsėti po krautuvę. 
Robertas sako, kad Harieta tikrai gerai dirba, o ne šiaip 
sau trinasi krautuvėje, kad gautų taip trokštamų pinigų. 
Taip pat sakė norįs Alisteriui paaiškinti prekių apskai- 

tos 1r antkainių sistemas. Alisteris pats pasiprašęs. Lizi 
buvo besižiojanti sakyti, jog Alisteris dar per jaunas, 
kad iš jo būtų kokia apčiuopiama nauda, bet laiku užsi- 
čiaupė. Jai užėjo noras paklausti visai neįprasto dalyko 
gal ji jam atsibodusi, ir susilaikė tik todėl, kad pabijojo 
išgirsti teigiamą atsaką. Jis be žodžių, bet labai aiškiai 
davė suprasti, jog nebenori daugiau kalbėti, kad nusibo- 
do visos tos šnekos, kad, jo nuomone, tos kalbos leng- 
vai gali užgožti jiems tikrą gyvenimą. Ir meilę. 

— Aš neprivalau kartoti, kad myliu tave! - neseniai 
riktelėjo Robertas. - Kam tie žodžiai? Kodėl nežiūri, ką 
aš darau? Ką darau tavo, mudviejų, vaikų labui? Kodėl 
tu to visai nepaisai? 

Ir štai ji apžiūrinėja, ką Robertas nuveikė, apžiūri- 
nėja jo apgalvotai, išmaningai surinktas 1r išdėliotas 
prekes krautuvėje, kuri jau liudija apie tvirtėjančią pa- 
dėtį, jo pastarųjų dvejų metų kasdienių niūrių, vienišų 
grumtynių kaip nors išsilaikyti pastangas, kai tiek maža 
žmonių užeidavo ir dar mažiau ką nors nupirkdavo. Bet 
dabar, sakė Harteta, ateina jau gerokai daugiau ir, anot 
jos, Ši savaitė buvo geresnė už praėjusią. Alisteris ap- 
skaičiavo, kad apyvarta padidėjo septyniolika procentų. 
L1z1 stabtelėjo ties stovu su krūva tekinto medžio dėžu- 
čių pinučių dangteliais džiovintoms kvapioms žolelėms 
ar Žiedlapiams laikyti; prisiminė, kad tas dėžutes užsa- 
kė keistam jaunam vyrui, kuris sakėsi esąs budistas 1r 
siūlėsi, jei panorėsianti, dar padaryti verpimo ratelių. 
Tų dėžučių negalima taip suverstų krūvon laikyti. Taip 

niekas nesuvoks jų paskirties. Dėžutė turi būti kur 
nors prie lempos, šalia kelių knygų ar vazos, ji turi būti 
padėta taip, kad būtų aišku, kodėl ji čia. Lizi ištiesė ran- 
ką, paėmė artimiausias dvi dėžutes ir ėmė ruošti joms 
tinkamą vietą. 


Vėliau, vakarieniaudami, jie kalbėjo apie vaikus. 
Anksčiau dažnai taip šnekėdavosi, bet jau labai seniai 
buvo nustoję, kaip Lizi sakė, „dėl kitų dalykų“. Kiek 
susirūpinę aptarė Alisterio polinkį šalintis nuo kitų, 
Deivio vaikiškumą 1r labai atsargiai pasidžiaugė, kad 
ryškėja Harietos 17 Semo atsakingumo jausmas. Ir vis 
prisimindavo, kad jie dar tokie maži. Tik tai vėl ištarus, 
į virtuvę įplaukė Semas ko nors užkąsti ir paklausęs, 
apie ką jie kalbasi, tuoj pat paprašė nepasakoti, nes juk 
tai turi būti baisiai nuobodu. Išgirdęs atsakymą „apie 
tave“, buvo sužavėtas. Jis atsigulė doroti sumuštinio 
ant grindų siaurame tarpe tarp spintelių ir stalo ir po- 
draug pasiklausyti tėvų, jei dar kalbės apie jį. O kad ne- 
kalbėjo, pilna burna ėmė kartoti „nuobodu, nuobodu“, 
kol Robertas išvarė jį iš virtuvės. Buvo girdėti, kaip jis 
linksmai žygiuoja koridoriumi dainuodamas pasaulio 
futbolo taurės himną; jie šyptelėjo vienas kitam, bet dėl 
tos šypsenos Lizi1 staiga pasijuto gerokai pažeidžiama. 

— Lizi... 

— Ką? 

— Noriu tavęs kai ko paklausti, - pasakė Robertas. 

— Jei apie Vestendeilą... 


— Kol kas ne, apie jį vėliau pakalbėsime. Aš dėl Vil- 
jamo. 

Ji ėmė šakute stumdyti likusius makaronus, kurių 
nebenorėjo valgyti. 

— Džuljeta atsisakė su juo gyventi. 

— Žinau. 

— Manau, mes visi tai numanėme; jei ji kada nors 
rimtai būtų norėjusi jo arba jis jos, seniai būtų sustė- 
16... 

— Taigi, — sutiko Robertas, — tai buvo tik Viljamo 
stiliaus pėdų mėtymas. Viljamas niekad nenorėjo pra- 
rasti, ką turėjo; Džuljeta niekad nenorėjo šeimyninio 
gyvenimo maišaties 1r kivirčų. Aš taip visad sakiau. 

Lizi linktelėjo. 

— Taip, sakei. Mes tiesiog pripratome prie tokios 
padėties, kaip 1r prie mamos skundų dėl tų santykių, 
nors ji nė piršto nepajudino, kad ką nors pakeistų. Mes 
su Frensis mokykloje mokėmės su tokia Beverli Lein 
Smit. Jos tėvai gyveno drauge, bet buvo nesusituokę. 
Tėvo pavardė buvo lyg ir Leinas, motinos, regis, Smit, 
bet mums tai visai nerūpėjo, kaip ir jai pačiai, kol, su- 
laukusi maždaug dvidešimt dvejų metų, ji staiga ėmė 
baisiai piktintis, kad tėvai niekad nesusimąstė dėl jos ir 
brolio požiūrio į tokius jų santykius, ir norėdama jiems 
įgelti pakeitė pavardę ir pasivadino Berton, nes ėjo iš 
proto dėl to aktoriaus. 

— Gerai, - kantriai atsakė Robertas, - bet ką tai turi 
bendro su Viljamu? 

— Čia tik iliustracija atvejo, kai staiga žmogui ima rū- 
peti tai, su kuo buvo daug negalvodamas susigyvenęs. 

— Lizi, kur gyvens Viljamas, kai parduos namą? — 
paklausė Robertas. 

Lizi padėjo šakutę. 

— Sakė, kad pirks butuką. Nori apsigyventi čia, 
Langvorte. Už nuovados kaip tik pastatyti keli nauji 
namai. 

— Jie pastatyti neįgaliesiems. 

— Kada nors 1r jis bus neįgalus... 

— Bet kada tai bus! 

— Tikiuosi, kad negreitai... 

— Lizi, aš manau, kad jis turėtų persikraustyti pas 
mus, — tarė Robertas. 

Ji išsižiojo. 

— Pas mus? 

— Taip, pas mus. 

— Bet tu išprotėsi, jis išvarys tave iš proto, kai ims 
čia slankioti bumbėdamas po nosim ir viską užmiršda- 
mas! Be to, čia taip ankšta, patys gyvenam kaip kišenė- 
je, negali nė minutės vienas pabūti, gana jau vaikai ant 
kulnų mina, o kaip bus, kai dar tėtis čia gyvens? 

— Ne čia, - atsakė Robertas. Jis palinko į priekį. — 
Mes galėtume įsigyti namą. Viljamas, pardavęs nekilno- 
jamąjį turtą, už savo dalį galėtų mums visiems nupirkti 
namą, 0 šitą butą mes išnuomotume 1r už nuompinigius 


mokėtume likusios paskolos procentus. 

— Betgi tu nenorėjai jo pagalbos! Tu atsisakei jo pa- 
galbos! 

— Nenorėjau anksčiau, - paaiškino Robertas. - O 
dabar kiti popieriai. Negalėjau priimti jo pagalbos, kai 
mes ėjom dugnan. O dabar, kai, rodos, po truputį atsi- 
gaunam, aš galėčiau pasinaudoti tokia konkrečia jo pa- 
galba. 

— Ar tiktai atsigaunam? 

Jis pažvelgė į ją. 

— Tai kaip tu manai? 

— Kodėl klausi manęs? 

— Nes kaip pasakysi, taip 1r bus. 

Lizi nudelbė akis į stalą, kurio blizgančio paviršiaus 
apskritimai, įdagai ir įbrėžimai atrodė lyg žuvys po van- 
deniu. 

— Jis gali pratraukti dar kokius dvidešimt metų. 

— Gali. 

— Robai, ar tai tavęs nebaugina? 

— Mažiau negu aibė kitų dalykų. Jis galėtų padėti ir 
krautuvėje. 

Lizi susimąstė. 

— Argi? 

— Taip, galėtų. Na, kokią valandėlę, kai nė vieno 
mūsų nebūtų. 

— Nė vieno mūsų? 

— Taip. Ar tu tikrai ketini visą laiką dirbti Vesten- 
deile? 


— Privalau. 


43() 


— Neprivalai. 

— Ką čia kalbi! - sušuko Lizi. — Iš ko mokėtume 
procentus už tą prakeiktą paskolą? 

— Aš galiu susirasti darbą, - pasiūlė Robertas. - Da- 
bar mano eilė. 

Ją suėmė baimė. 

— Bet kodėl, kai aš jau turiu darbą? 

— Man reikia permainos. Visiems mums ji neprošal. 
Dabar mums reikia taip gyventi, kad pajustume, jog jau 
tvirčiau stovime ant kojų, o ne drebiname kinkas, už- 
speisti į kampą. Ne tik iš baimės, bet ir nuobodybės ga- 
lima pradėti sienomis laipioti. Aš noriu kažką nuveikti, 
pakeisti aplinką. 

— Bet ką tu gali dirbti? - tvardydamas: paklausė ji. 

— Mokyti. 

— Mokyti?! 

— Taip. Kaip įrėminti paveikslus, restauruoti baldus 
ir panašius dalykus. Bate kaip tik yra toks darbas, kur- 
sai bedarbiams, norintiems persikvalifikuoti... 

— A, tai ne studentai... 

— Ne, - šyptelėjo Robertas 1š jos balso tono. - O ką, 
bijotum studentų? 

Lizi norėjo prisipažinti, kad jai dabar visko baisu, 
bet pamelavo: 

— Ne, nebijočiau. Tai tada jie ne kažin kiek mokės? 

— Kiek daugiau, negu tau Vestendeile moka, ir už 
mažiau valandų. 

— Nes tu vyras! 

— Bet ne skulptorius, — tyčia paerzino Robertas. — 
Kodėl tau negrįžus prie savo darbo? 

— Jis niekam nereikalingas... 

— Žmonėms jis visada reikalingas. Pradėk dirbti su 
vaikais, kad ir su mūsų, dėl praktikos. 

— O kur patalpos? 

— Lizi! Kas tau pasidarė? Tu jas turės!, jei tik tai ta- 
ve stabdo. Turėsi savo studiją naujuose namuose, ku- 
riuos su tavo tėvu nupirksime, kai jis parduos savuo- 
sius. Dirbsi tomis dienomis, kai aš nevesiu kursų, 
savaitgaliais, kai vaikai ar šiaip kokie valandininkai pa- 
dės man krautuvėje. Tu dirbsi, dirbsi kūrybinį darbą, 
kuris leis tau atsipalaiduoti, palengvins ne tik tau, bet ir 
mums visiems gyvenimą. 

Lizi nurijo seiles. Staiga taip stipriai pajuto, koks 
jis jai reikalingas, kad net negalėjo pažvelgti į jį. 

— Man tai patiktų... 

— Tai ir gerai, - pasakė Robertas. - Tada pats laikas 
pradėti. Tuoj pat. Tu skambinsi tėvui ar aš? 

— Aš. 

— Gerai. 

— Tai... labai gražu iš tavo pusės... 

— Grynas savanaudiškumas. Mūsų pačių labui. 

— Suprantu. 

— Mūsų labui, - pabrėžė Robertas. 

Liz1 atsistojo 1r apėjusi stalą prisiglaudė prie jo. 

— Frensis vaikas bus kaip Beverli Lein Smit, ar ne? 

Robertas pabučiavo jai į plaukus. 

— Šoras Gomesas Morena... 

— Ak, Robai, kaip jam bus liūdna ir nyku, tam varg- 
šui vaikeliui... 

Robertas apkabino ją per pečius ir kiek krestelėjęs 
atstūmė nuo savęs. 

— Tai taip niekad 1r neišmoksi? 

Šyptelėjusi ji nusuko veidą. 

— Aš taip pavargau mokytis... 

— Paklausyk, — subarė Robertas, - paklausyk ma- 
nes. Mūsų tėvų sunkumai ugdė, grūdino mus, jie išug- 
dė tave, išugdė mane; mūsų vargai ugdo ir grūdina mū- 
sų vaikus, pamatysi. Kaip kitaip jie išmoks gyventi? 
Kaip pažins platesnį pasaulį, jei namuose turės visko, 
ko reikia? Beribė laimė neišugdys visavertės asmeny- 
bės, o tik lengvai pažeidžiamą arba pasipūtusį žmogų. Ir 
dar. Sutuoktuvių žiedas automatiškai nepadarys moters 
geresne motina! Ir vienas geras gimdytojas gali duoti 
vaikui daugiau, negu dauguma vaikų gauna įprastose 
šeimose. Sutinki? 

— Sutinku, - pritarė Lizi. Dabar ji plačiai šypsojosi. 

— Tada drožk 1r skambink tėvui, - paragino Rober- 
tas, - o aš einu aprėkti vaikų, kad augtų visavertėmis 
asmenybėmis. 

— Robai... 

— Ką? 

— Aš nesąmoningai pavydėjau, - pasakė Lizi. - Aš 
nenorėjau, nepuoselėjau to jausmo. Baisus dalykas tas 
pavydas, tarsi esi grandinėmis prikaustytas prie kokio 
bepročio. Tai taip alina... 

— Viską suprantu, - lipšniai atsakė jis. - Tikrai tave 
suprantu. Juk viskas vyko mano akyse. 

Lizi nubraukė nuo kaktos plaukus. 

— Noriu atsiprašyti... 

— Nėra jokio reikalo. 

— Bet aš turiu kaip nors... - Ji stabtelėjo ir vėl su- 
šneko: — Aš žinau, kad persūdžiau dėl Frensis, žinau 
tai, ir visai jos nekaltinu, kad ji nori gimdyti kuo toliau 
nuo manes, bet man neduoda ramybės viena mintis: ar 
aš nesugadinau mūsų santykių taip, kad jau nebebus 
galima jų atitaisyti? 

Robertas prunkštelėjo. 

— Jums tai negresia. 

— Tikrai? 

— Kur jau ten! - Jis pasilenkė 1r trumpai drūtai pa- 
bučiavo ją. - Kas kas, bet judvi visad vieną dūdą pūsit. 


P. KTA DALIS 


Gruodis 

— Šiandien pas mus šventė, - aiškino taksistas. Jis 
turėjo gerokai sulėtinti greitį ir dabar automobilis vos 
slinko. 

Priekyje kelių Sevilijos parapijų tikinčiųjų ilga pro- 
cesija vinguriavo gatve su statula ant primityvių neštu- 
vų, apdengtų melsvu žvilgančiu audiniu. Pati statula bu- 
vo apgaubta taip pat žvilgančia balto brokato skraiste, 
kuri spindėjo nelyginant šerkšnas ir buvo apkraštuota 
iš pažiūros baltų šilkinių siūlų kuteliais. Kai taksi galop 
aplenks procesiją, Frensis žinojo, kad pamatys kokios 
katalikų šventosios figūrą saldžiu, pasidygėjimą kelian- 
čiu ryškiai nudažytu lėlės veidu arba vieną iš milijono 
Marijos variantų - Skaisčiausiosios Mergelės, ar Roži- 
nio, ar Šventojo kraujo Dievo Motinos statulą. 

— Ar negalima jos aplenkti? — paklausė Frensis. 

Taksistas gūžtelėjo. 

— Kai bus gatvė platesnė... - Jis žvilgtelėjo į Fren- 
sis veidrodėlyje. - Ar čia jau taip svarbu tos dvi mi- 


nutės? 


— Nežinau, - tarė Frensis. Ji laikė apglėbusi pilvą. — 
Man tai pirmas kartas. 

— O man jau buvo penkis kartus... 

— Ne jums, 0 jūsų žmonai, - pataisė Frensis. - Jūs 
nežinote, ką jaučia gimdyvė. 

— Teisybė, - šyptelėjo žmogelis, nedidukas, kaip ir 
dauguma andalūzų. Jis labai rūpestingai įsodino Frensis 
į taksi! Ir rūpinosi ja visai nesidrovėdamas. Luiso nebu- 
vo šalia. Jis nesisiūlė, ji neprašė. 

Procesijos dalyviai buvo apsirengę tamsiais kostiu- 
mais, pasiriše kaklaraiščius. Vyrai ėjo priekyje, prie 
tviskančios šventosios, užpakalyje jų spietėsi mote- 
rys — vyresnės juodai: apsitaisiusios, juodomis mantili- 
jomis kaip per Didžiąją savaitę, jaunesnės — santūriai 
pasipuošusios, su aukštakulniais bateliais. Maži ber- 
niūkščiai, kaip ir jų tėvai, ryšėjo kaklaraiščius, mergy- 
tės — kaspinus plaukuose. Iš visų procesijos dalyvių, 
net jų nugarų sklido orumas ir pamaldumas. 

— Dabar pabandysiu, - pasakė taksistas. 

Gatvė keliomis pėdomis paplatėjo tarp abiejose pu- 
sėse langinėmis uždarinėtų šventės garbei vitrinų. Vai- 
ruotojas kartą atsargiai pyptelėjo ir automobilis, pasivi- 
jęs procesiją, ėmė lėtai ją lenkti. Arčiausiai taksi ėję 
žmonės pasuko galvas 1r be ypatingo smalsumo nužvel- 
ge Frensis — aiškiai nėščią, aiškiai užsienietę, o paskui 
vėl įsmeigė akis į priekį, į siūbuojančią baltą šventąją. 

— Iš kitur atvykę kaipmat pasijunta svetimi Sevili- 
joje, - kartą pasakė Ana. — Vietinis gyvenimas skirtas 

tik saviesiems miesto gyventojams. Turistai važiuoja 
čia dėl feria*“, tikėdamiesi be niekur nieko įsitraukti į 
didįjį flamenko karnavalą, bet tuoj pasijunta kaip atsi- 
trenkę į nematomą sieną. Visa Sevilija švenčia, tačiau 
šventė — ne prašalaičiams. 

— Sevilija — labai savitas miestas, — kartą pasakė 
daktarė ispanė Frensis. Atvykusi iš Galisijos, ji šiek 
tiek iš aukšto Žiūrėjo į tautiečius pietuose. - Sevilija iš- 
siskiria net iš visos Andalūzijos, tas miestas nepanašus 
į jokį kitą miestą. 

Frensis patiko ta daktarė, Marija Luiza Ramires. Ji 
su savo motina persikėlė į Seviliją mirus tėvui, nes mo- 
tina buvo gimusi Sevilijoje ir norėjo grįžti į gimtąjį 
miestą. Pati daktarė Ramires gimė žalioje 1r lietingoje 
Atlanto pakrantėje Ispanijos šiaurėje. Jos tėvai tiek sa- 
vo dvasia, tiek politinėmis pažiūromis buvo konservato- 
riai. Ji pasakojo Frensis, kad jos vaikystė, labai laimin- 
ga, tvarkinga ir rami, priklausė jau beveik dingusiems 
laikams, kai metus skirstė pagal šeimai reikšmingas da- 
tas, mokyklos atostogas bei dažnas bažnytines šventes. 
Per Dievo Kūno atlaidus jos gimtojo miesto gatvės, ku- 
riomis eidavo šventoji procesija, būdavo nuberiamos 
gėlių žiedlapiais, 1r ne bet kaip, o pagal sudėtingą kaip 
kilimo piešinį. Tuos gėlių kilimus darydavo per kiaurą 
naktį ir, nors dabar daktarė Ramires, pasak jos, ateistė 
1r socialistė, ji prisimenanti tas naktis prieš Dievo Kūno 


* Poilsis (15p.). 

šventę kaip pačias laimingiausias savo vaikystės aki- 
mirkas. 

Ji niekad neklausinėjo Frensis asmeniškų dalykų, 
nesusijusių su Frensis ar kūdikio savijauta. Abi Luisą 
paprastai vadino „tėvu“. Daktarė Ramires pažinojo Aną 
de Mena trejus metus, todėl Frensis manė ją nutuo- 
kiant jos ryšį su ta šeima, bet ji niekad apie tai neužsi- 
mindavo. Ir apžiūrinėdama, ir bendraudama su Frensis 
būdavo labai maloni. Ji mėgo savo darbą, kuris, pasak 
jos, teikiąs jai džiaugsmo ir pasitenkinimo. Pirmaisiais 
savo gyvenimo metais Sevilijoje, kol dar nebaigė akuše- 
rijos 17 ginekologijos specializacijos kurso, ji dirbo dide- 
lėje ligoninėje, kurios pacientai buvo Trianos, anapus 
upės esančio vargingiausio Sevilijos rajono, Žmonės. 
Ten darbavosi traumatologijos skyriuje, bet po kiek lai- 
ko suvokė, kad toks darbas ją žlugdo. 

— Jei 1m!: priprasti prie mirties, — kalbėjo ji Fren- 
sis, - pradedi dvasiškai smukti. 

Frensis sumetė, kad jos gali būti maždaug vienme- 
tės. Ji bandė įsivaizduoti, kaip daktarė Ramires gyvena 
namuose su savo motina vakariniame miesto rajone už 
Dailės muziejaus. Kiek Frensis žinojo, daktarės Rami- 
res Ir jos Motinos gyvenimas buvo ramus ir paprastas, 
jį sėkmingai dirbo ligoninėje, jos būties nedrumstė 
meilės audros ar troškimai turėti vaiką. Mintis apie tokį 
atitikmenį Anglijoje - ji dirba Bato ligoninėje 1r gyvena 


su Barbara jos naujame bute - pasirodė jai juokinga ir 

tiesiog neįmanoma, bet, kita vertus, tai, ką pasirinko 
Frensis, kažin ar jau daug geresnis atvejis, galvojo ji. 

Baigiantis vasarai, Frensis pasiūlė Niki tapti „Į 
naujus krantus“ agentūros partnere, rūpintis visais jos 
reikalais Anglijoje, kontoros, Fulemo buto nuoma ir 
pradėti partnerystę nuo gruodžio pirmos dienos, likus 
savaitei prieš kūdikio gimimą. Niki buvo patenkinta pa- 
siūlymu, kurį priėmė ramiai, taip pat santūriai pasveiki- 
no būsimo kūdikio gimimo proga ir vengė kalbėti apie 
Luisą. Paskui Frensis kreipėsi į Luisą ir paprašė jai pa- 
dėti atidaryti agentūros skyrių Sevilijoje. 

— Beviltiškas reikalas, - iš karto pareiškė jis. - Ne- 
tinka nei tautybė, nei miestas, nei laikas. 

— Ir vis dėlto aš turiu čia įsikurti, - neatlyžo Fren- 
sis, — aš turiu čia būti. Anglai nuolat pradeda kokį ver- 
slą Ispanijoje. Tik pažiūrėk į tuos barus ir daugiabučius 
namus, golfo aikšteles išilgai Costa del Sol pakrantės. 

— Reikia ryšių, - pasakė Luisas. 

— Tu man būsi tie ryšiai! 

— Frensis, ko tu sieki? — paklausė Luisas. 

Ji stengėsi neprarasti savitvardos. 

— Aš noriu įsikurti ten, kur mūsų vaikas galėtų ma- 
tyti abu gimdytojus. Aš taip pat noriu gyventi /sbanijoje. 

Jis gūžtelėjo 1r daugiau nesiginčijo. Tik ėmė ramiu 
ir maloniu balsu, kokiu dabar paprastai su ja kalbėdavo, 
aiškinti, kad ji negalėsianti taip imti 17 atidaryti savo 


agentūros Sevilijoje, tiesiog nieko neišeis, nebent 1S1- 

pirktų į jau veikiančią firmą dalininke. Šiaip jos laukia 
toks biurokratinis kebelis, kuris nė iš tolo neprilygs jos 
jau patirtiems vargams ligoninėje. 

— Labai sunku gauti leidimą apsigyventi Ispanijoje. 
Tau teks apeiti dešimtis įstaigų. Ar atlaikytum? Ne ma- 
žiau kartų reikės lankytis ir banke, kad leistų atidaryti 
sąskaitas už buto ir kontoros komunalines paslaugas. 
Kad gautum mokesčių mokėtojo pažymėjimą. Visi 1spa- 
nai jį turi. Žodžiu, tau prieš akis daugybė įstaigų, daugy- 
bė reikalų su biurokratais, daugybė popierizmo. Tai gali 
užsitęsti mėnesius su visokiais siuntinėjimais pirmyn 
atgal, ir viskas vyktų labai lėtai. Ar tikrai nori su visu 
tuo susidurti? 

— Noriu, - atsakė Frensis. 

Jis supažindino ją su vienu iš daugybės verslo drau- 
gų, kuriam, be kitokios nuosavybės, priklausė ir kelio- 
nių agentūra puikiame Sevilijos rajone, tuoj už Calle 
Sierbes. Frensis susitiko su agentūros darbuotojais ke- 
letą kartų: ispanai kalbėjo nepaprastai mandagiai, bet 
podraug su akivaizdžia nuostaba žiūrėjo į Frensis pasiū- 
lymus, tautybę bei: padėtį. 

— Labai neįprastas pasiūlymas, - vis kartojo kelio- 
nių agentūros savininkas. - Ispanijoje tokia praktika — 
visiškai retas dalykas. Kaip tai bus finansuojama? Kaip 
tas skyrius veiks? Ar tai pasiteisins? Ar bus įmanoma? 

Frensis buvo atsivežusi savo firmos buhalterijos 
ataskaitas. Ji didžiavosi jų pelno rodikliais. Jie paėmė 
popierius labai mandagiai ir labai atsargiai, tarsi jos 

nėštumas tuos gražių skaičių lapus anuliavo, pavertė 
beprasmiškais, tarsi ji pati buvo kontoroje nelyginant 
tiksinti lagamine bomba, galinti tuoj, be perspėjimo, 
sprogti ir paversti dalykinį rimtą pasitarimą farsu. Daug 
akių krypo į jos kairę ranką, ant kurios bevardžio piršto 
ji jau daugiau kaip metai nešiojo Luiso dovanotą sidab- 
rinį žiedą su išraižytu chrizoprazu, žaliu kaip nefritas. 
Aišku, kad tai ne sutuoktuvių žiedas, žinoma, kad ne, 
bylojo žvilgsniai, bet, kita vertus, jis užmautas ant su- 
tuoktuvių žiedui skirto piršto. Be to, tą atkaklią senjori- 
tą Šor atsiuntė Luisas Gomesas Morena, su kuriuo ke- 
lionių agentūros savininkas prieš daugelį metų kartu 
ėjęs prie pirmosios komunijos. Ir rodikliai puikūs, jos 
firmos apyvarta nuosekliai kyla, jos pasiūlymas paatos- 
togauti ispanams mažuose, rinktiniuose Anglijos vieš- 
bučiuose tikrai vertas dėmesio. Jis šyptelėjo Frensis. 

— Tas keliones reikės labai rūpestingai planuoti. 
Šiaip ispanai, kaip tauta, mėgsta judėti... 

— Tą jau pastebėjau, - pasakė Frensis. 

Išskyrus šį atvejį, pagalvojo ji, lenkdamasi į taksi 
priekį. Vairuotojas, jau aplenkęs procesiją, iš pagarbos 
važiavo dar lėtai, vis žiūrėdamas į veidrodėlį, kas dedasi 
užpakalyje. 

— Prašau, — ištarė ji raginamu balsu, — labai jūsų 
prašau paskubėti... 

Jų akys susitiko veidrodėlyje. Jis vėl šyptelėjo ir 1š- 


kėlęs dešinį nykštį parodė atgal, 1 nudažytą statulą su 

blizgančiu vainiku ant galvos ir abejinga raudonų lūpų 
šypsena. 

— Turėtumėte jai pasimelsti ir paprašyti Švenčiau- 
sios10s Mergelės gražaus sūnaus, - patarė taksistas. 

Frensis atkrito į sėdynės atlošą. Nejaugi jis tiki 
tuo, ką sako, nejaugi paraidžiui tiki tuo? Jei tiki, tai jis 
kalba ne tik kita kalba, bet 1r gyvena visai kitaip suvo- 
kiamame pasaulyje, kurį ir ji sau pasirinko. Ją suėmė 
sąrėmiai. Ji aiktelėjo. 

— Būtų pavėluota lygiai devyniais mėnesiais, - pra- 


stenėjo ji. 


Ligoninė buvo nauja. Tik pusė jos baigta statyti 1r 
įrengta, aple ją jau žaliavo pievelė su mašinų stovėjimo 
aikštelėmis 1r išsišovusiomis iš begonijų lysvių skelbi- 
mų lentomis, o kitą dalį dar statė. Frensis čia jau kartą 
buvo: užsiregistravo kaip būsima pacientė ir užpildė 
šimtus anketų — Vieną ,vietos Sveikatos apsaugos sky- 
riui, kitą Ispanijos valstybinės sveikatos apsaugos mi- 
nisterijai, trečią Europos Sąjungos atitinkamam depar- 
tamentui, prašydama leidimo panelei Frensis Šor 
pasinaudoti Europos Sąjungos narės Didžiosios Britani- 
jos nacionalinės sveikatos apsaugos tarnybos teikiama 
parama savo piliečiams, esantiems kitose Europos Są- 
jungos šalyse. Bendravęs su ja ligoninės personalas nė 
kiek nesistebėjo jos noru gimdyti Sevilijoje — matyt, 


jiems tai atrodė taip natūralu, kaip ir kvėpuoti. 

O Ana su daktare Ramires įkurdino Frensis puikiai. 
Ją paguldė ne į bendrą besiruošiančių gimdyti palatą, 
bet į nedidukę vienvietę, iš kurios nematyti nei cemen- 
to maišytuvų, nei kranų, o akį džiugino neseniai paso- 
dintų jaunų palmių parkelis, ką tik pasėtos šiurkščios 
ispaniškos žolės veja, kurioje buvo pristatyta metalinių 
suoliukų, nudažytų Sevilijoje taip mėgstamomis gelto- 
nomis, baltomis, dulsvai rožinėmis spalvomis. Vejoje 
buvo sukastos kelios apskritos klombos, bet gėlės dar 
nedygo ir jų rausvą žemę rūpestingai laistė senukas, 
apsivilkęs nublukusiu kombinezonu. Už palmių giraitės 
1r vejos buvo matyti šiaurinės Sevilijos daugiabučiai na- 
mai, pasipuošę išdžiaustytų skalbinių girliandomis, dar 
toliau kyšojo bažnyčios bokštas su varpine ir dar kaž- 
kieno, turbūt kokio vienuolyno kupolas, ant kurio Žibė- 
jo saulėje auksinis kryžius. 

Pati palata — naujut naujutėlė, tuščia ir švari, baltos 
sienos, baltos grindys, balta lova, balta spintelė prie Io- 
vos, balta kriauklė ir balzganai žalsvos žaliuzės dengė 
langą. Ant spintelės vaza su geltonomis rožėmis ir už- 
rašyta kortelė: „Su pačiais nuoširdžiausiais linkėjimais 
nuo Anos“. Daugiau jokių gėlių, jokių kortelių. Frensis 
gyvenime buvo tokioje beveidėje patalpoje, tačiau čia 
tikrai tvyrojo kažko žadinys, tarsi prieš ją būtų tuščias 
lapas, kurį ji prirašys, kad kaip tik ta beasmenė, tyli ap- 
linka tinka kokiam didžiam tikslui rastis. 

Frensis atsisėdo prie lango ant baltos plastikinės 
kėdės. Ji nusirengs, kai bus pasakyta, guls į lovą, kai 

lieps, bet ne anksčiau. Seselė sakė, kad ateis po penkių 
minučių, taigi tos minutės - jos. Ji tas penkias minutes 
ramiai pasėdės ant kėdės ir per žaliuzių plyšelius pažiū- 
rės į senuką, laistantį pliką žemę. O gal jis ruošiasi ką 
nors sodinti? Bet ar sodintų žmogus kokį augalą gruodį 
net Sevilijoje, tegu ir tokią gražią dieną kaip šiandien? 
Švelnus oras gali lengvai taip sužvarbti, koks buvo Fren- 
sis pirmą kartą lankantis Sevilijoje bemaž prieš dvejus 
metus, kai Luisas vijosi ją, lekiančią taksi į oro uostą, ir 
paskui, ten sėdint, kažin kiek laiko įkalbinėjo pasilikti. 

Nepasiliko. Buvo kieta kaip titnagas i1r nesidavė 
perkalbama, o dabar tik pažvelkit į ją - nėščia nuo Lui- 
so ir sėdi Ispanijos ligoninėje. Pastarieji mėnesiai buvo 
tokie ypatingi, taip apvertė viską aukštyn kojomis, kad 
ji jau beveik ir nepamena, kokia buvo toji ankstesnioji 
Frensis. O netrukus ji bus vėl kitokia Frensis, bus mo- 
tina, 1r jai prasidės naujas gyvenimas. 

Šį kartą atvykusi į Seviliją, ji kelioms savaitėms ap- 
sistojo Anos bute. Luisas mielai sutiko, kad Frensis ap- 
sigyventų jo kambariuose viešbutyje, nors davė aiškiai 
suprasti, kad pats išvažiuos į Madridą, bet tas planas 
kėlė keblumų dėl Chosė. Chosė buvo baisiai pasipikti- 
nęs Frensis nėštumu. Anksčiau jam patiko Frensis, jis 
pasitikėjo, žavėjosi ja, bet dabar siuto ant jos. Chosė pa- 
tiko, kad tėvas turi draugę; kad tėvo draugė anglė, iš 
pradžių jam nelabai patiko, bet paskui jis susitaikė su 
tuo, bet kai toji draugė pastojo nuo tėvo, o paskui pa- 
reiškė gimdysianti Sevilijoje, mieste, kuriame gyvena 

Chosė, kuriame gyvena jo motina ir ab: senelės, kuria- 
me visi pažinojo Gomesų Morenų šeimą, kur visi gerbė 
juos, jam ne tik kad nepatiko, jam tai buvo nepakenčia- 
ma. O mintis, kad jo tėvas greitai turės kitą vaiką, buvo 
ne tik nepakenčiama, ji buvo stačiai nepakeliama. Tegul 
tas vaikas dabar bus tik kūdikis, vis tiek jis kėlė grės- 
mę Chosė, kaip vieninteliam sūnui ir įpėdiniui. Kad dėl 
to, šiaip ar taip, kaltas ir tėvas, tokios minties Chosė nė 
iš tolo neprileido. Kur ten! Kalta tik Frensis, ją, tik ją 
dėl to reikia kaltinti. Chosė nenorėjo jos matyti. Nekal- 
bėjo su ja telefonu. Kai Frensis apie tai užsiminė Lui- 
sui, šis atsakė, kad nieko negalįs padaryti. 

— Tu viską žinojai iš anksto, — liūdnai pasakė jis. 
Dabar jis niekad su Frensis nesipyko, buvo geras ir ma- 
lonus, ištikimai kasdien skambindavo ir klausinėdavo 
apie sveikatą, bet apeidavo visas kalbas apie jausmus. — 
Tu žinai, kokia yra mano šeima, kokia yra Ispanija. Pri- 
ėemei sprendimą, turi priimti ir padarinius. Be to, tu pr1i- 
emei sprendimą ne tik už save, bet ir už mane. 

— Maniau, kad Chosė man draugas... 

— Jis jaučiasi apgautas, - paaiškino Luisas. 

— Bet Ana... 

— Ana kitokia. Ana šiuolaikiškesnė už Chosė, nors 
1r teta jam. Bet kam čia tos kalbos? Ko man vėl burną 
aušinti? Juk tu viską puikiai žimoja:, Frensis, viską Žino- 
jai, aš nieko neslėpiau nuo tavęs, išklojau viską, kaip 
yra. Kodėl manai, kad, tau pasikeitus, turi 1r visi kiti pa- 
sikeisti 1r prie tavęs taikytis? 


-- Todėl, kad kas dabar vyksta, man regis, yra toks 
natūralus dalykas, kad aš negaliu... 

— Labai prašau, liaukis, - nutraukė jis. — Baikim 
kartą tas kalbas. 

Frensis pasilenkė 1r išėmė 1š rankinės du laiškus — 
vieną iš Barbaros, kitą Semo rašytą. Ir vienas, 1r kitas 
buvo apie namus, naujus butus, kuriuose gyvena ar dar 
gyvens. Frensis perskaitė juos keletą kartų ir tikrai nu- 
stebo, kad jie teikia jai tiek paguodos 1r paspirties. Bar- 
bara rašė, kad jos butas yra dideliame 1r aukštame na- 
me už Landsdauno, labai saulėtas, su balkonu, iš kurio 
matyti gražus vaizdas. Laiptai, kadangi gyvenanti aukš- 
tai, tikras vargas, bet namo šeimininkas žada įrengti lif- 
tą, kuris labai pravers, kai Frensis atvažiuos su mažy- 
liu. Dažnai ateinąs Viljamas, atnešąs knygų, gėlių ir jam 
į akis kritusio sūrio. 

Man rodos, kad jis tebesilanko ir pas Džuljetą, to- 
dėl manau, kad iš esmės jam maža kas pasikeitė, bet jis 
pirmas ir pasakys, kad visad nagais 1r ragais kovojęs su 
permainomis. Tačiau tavęs laukia daugybė permainų ir 
aš tikiuosi, kad jomis nenusivilsi. Gyvenime dažnai es- 
t, kad pasirenki, regis, kas tau tinkamiausia, bet paskui 
tavo pasirinkimo padariniai ne visada tau patinka, o kar- 
tais ir visai apkarsta. Bet mes negalime prieštarauti sa- 
vo prigimčiai, ypač jei suvokiame jos poreikius sulau- 
kusi0s brandos metų. Aš turiu galvoje tave. 

Ji pasirašė: „Mylinti mama“. Anksčiau Barbara ne- 


mėgo žodžio „mama“, norėjo būti vadinama „motina“, 

bet Lizi su Frensis atkakliai laikėsi visiems įprasto 
„mama“, nes taip vadindavo motinas visa mokykla: ma- 
no mama, Linos mama, Seli mama. Šiaip ar taip, prie 
Barbaros nelabai lipo žodžiai „mama“, „mamyte“ ir nie- 
kas jos nebūtų laikęs šviesiu motinystės pavyzdžiu. Bet 
tai buvo geras, drąsinantis laiškas, visais atžvilgiais ge- 
resnis už daug atviresnius, meilesnius, rūpestingesnius 
1r, kad ko, gailesnius Viljamo laiškus, be to, dar ir kupi- 
nus nuogąstavimų dėl jos ateities. Viljamo laiškai žlug- 
dė jos orumą ir tikėjimą, kad pasielgė deramai ir suge- 
bės susidoroti susitvarkyti, nes jis per daug nerimauja 
dėl jos. 

O Semo laiškas buvo smagus 1r nerūpestingas. Jis 
iš karto paaiškino, kad jiems iš anglų kalbos buvo už- 
duota namuose parašyti laišką, tai jis sugalvojęs, kad 
tas laiškas gali būti ir jai parašytas. Semas rašė, kad jų 
naujasis namas bus liuks, nes yra prie pat žaidimų aikš- 
tės, 1r jis galės miegoti palėpėje su labai juokingu sto- 
gu. Senelis gyvens šoniniuose kambariuose, 0 mama 
turės dirbtuves garaže. Dar pasigyrė naujais futbolo ba- 
tais su raudonais raišteliais (jie taip pat liuks), o Deivis 
ėmė griežti smuiku 1r čirpina dieną naktį - tikras smau- 
giamos katės miauzgimas! Harieta nusikirpo plaukus, 
tėtis buvo persišaldęs, o Alisteris įsimylėjo naująją mo- 
kyklos bufetininkę. Semas tikisi, kad Frensis žino, jog 
apelsinus veža iš Sevilijos, bet jų futbolo komanda su- 
mauta, nė iš tolo neprilygsta puikioms Madrido ar Bil- 
bao komandoms. Laišką baigė taip: „Oho! Jau bus 150 

žodžių, užduotis atlikta, galiu baigti. Susilauk gražaus 
vaikiuko. Tave mylintis Semas“. 

Ir ničnieko nuo Lizi, nors adresas ant voko jos ran- 
ka užrašytas, nė mažiausio prierašo ant Semo priterlin- 
to lapo. Užsigauti dėl to nėra kaip - pati prašė, net rei- 
kalavo, kad ją paliktų ramybėje. Juk pasakė Lizi, kad 
nekrimstų savęs, mažiau kalbėtų 1r užsiimtų konkre- 
čiais reikalais. Dabar Lizi ir užsiėmė konkrečiu darbu - 
namu 1š tos tvirtų, dekoruotų mediniais karkasais Ed- 
vardo laikų suporuotų vilų rikiuotės, tįsančios, prisimi- 
nė Frensis, šalia Langvorto žaidimų aikštės. Tarp vilų 
užpakalinių kiemų 1r futbolo aikštelių augo liepų eilė, o 
priekinių pievelių tvoros turėjo žemus, dvivėrius var- 
tus su velkėmis nuo kelio. Visi galėjo be vargo pėsčio- 
mis pasiekti 17 mokyklą, 1r Galeriją, ir sporto klubą, į 
kurį, Viljamas rašė, neseniai įstojęs juoko dėlei bei 
Džuljetai paerzinti, bet greit pajutęs, kad ten jam patin- 
ka. Taip pat pamačiau, rašė jis, kad turiu šiokių tokių 
gabumų kėgliais žaisti. Tai ne didvyrių sportas, bet sub- 
tilesnis, negu tu manai. 

Frensis prieš akis iškilo savo, mažo Anglijos mies- 
telio vaizdas: priekinėje namų pievelėje vaikų nutrenkti 
dviračiai, jie patys, trankydami durimis, Zzuja tai į na- 
mus, tai iš jų, nuburzgia autobusas, kaimynai smerkia- 
mai Žžvairakiuoja į sekmadienį padžiautus skalbinius, 
kažkas mokosi groti, kažkas žaidžia kėgliais, o kai visi 
susėda aplink stalą virtuvėje, rimtų rimčiausiai aptari- 
nėja kaip svarbų dalyką kiekvieną kąsnelį, už lango lie- 

tus, rožių keras, prie durų kniaukia Kukurūzas - prašo- 
si vidun. Viskas taip artima 1r sava, regis, ranka pasiek- 
tum, ir sykiu taip toli kaip mėnulis. 

Atsivėrė palatos durys. Įėjo seselė, tvarkinga, nedi- 
dukė tamsiaplaukė, tyliai baltais bateliais Žengianti bal- 
tomis grindimis. 

— Senjora Šor? 

— Taip, - atsiliepė Frensis. 

— Ar sąrėmiai dažnai kartojasi? 

— Maždaug kas penkios minutės. - Ji pasilenkė ir 
įdėjo laiškus į rankinę. Tai Anglija, praeitis. O čia Ispa- 


nija ir dabartis. 


— Frensis! 

Ji atsimerkė. Prie jos lenkėsi Luisas, apsirengęs 
kostiumu, laikydamas į ilgą popierinį kūgį įvyniotas 
gėles. 

— Labas. 

— Kaip jautiesi? Ar viskas praėjo gerai? 

— Gerai, - atsakė ji, stengdamasi atsisėsti. - Ir gana 
lengvai. Matyt, tai vienas iš nedaugelio dalykų, kuriam 
esu gabi. 

Jis padėjo gėles kojūgaly. Atrodė kiek suglumęs. 

— Atėjau, kai tik galėjau. 

— Ačiū, — mandagiai atsakė Frensis. 

Jis įsmeigė į ją akis, paskui pasilenkė ir pabučiavo. 


— Ar labai skaudėjo? 


— Na, žinoma, skaudėjo, juk turi skaudėti, bet dak- 
tarė Ramires buvo nuostabi, ir pats tas skausmas yra 
kitoks — nežlugdantis. Ar nori į jį pažiūrėti? 

Luisas abiem rankom suėmė jos ranką. 

— O taip, žinoma... 

Frensis žvilgtelėjo į lovos kojūgalį, kur stovėjo šva- 
rutis plastikinis lopšelis guminiais ratais. 

— Paprastai jis stovi šalia manęs, tai galiu žiūrėti 
kiek tik širdis geidžia, bet kai užmiegu, jos kažkodėl vi- 
sad pastato lopšelį ten. Eik 1r pasižiūrėk. 

— Taip, - pasakė Luisas, nė nekrustelėjęs. - Ber- 
niukas. 

— Taip... Mažytis, šviesiaplaukis, tamsiaakis ber- 
niukas. Ir iš kur jis toks? 

— Matau, kad esi labai laiminga! 

- Žinoma, kad laiminga, - bemaž šūktelėjo ji. — 
Kaip devintame danguje! Tokios laimės niekad gyveni- 
me nesu patyrusi. Gal rytoj jau verksiu, sako, taip daž- 
nai būna, bet šiandien jaučiu didžiausią palaimą... 

Jis spūstelėjo jai ranką ir paleido. Nuėjo prie lovos 
kojūgalio ir nudelbęs akis į lopšį stovėjo it mietą prari- 
jęs, tars1 bijodamas to, ką išvydo. 

— Paimk jį ant rankų, - paragino Frensis. 

Jis bejėgiškai skėstelėjo rankomis ir susijuokė. 

— Paimti? Bet kaip? 

— Juk turi galvą, Luisai! - šūktelėjo Frensis. - Tie- 
siog pasiduok nuojautai, juk tai žmogui įgimta! Pakišk 
po juo rankas ir pakelk. 


Jis palinko. Nuleido rankas į lopšelį. Jam veidą už- 
liejo tamsus raudonis — taip kartais nutikdavo, kai jis 
įniršdavo. Dieve, šmėkštelėjo mintis Frensis, negi jis 
pravirks? Luisas lėtai iškėlė miegantį kūdikį 1r priglaudė 
jį prie peties. Vaikelis kaipmat prigludo prie Luiso, atro- 
dė ramus 1r patenkintas. Luisas pažvelgė į Frensis saky- 
tum sielvartingomis akimis, tarsi bandydamas suvokti 
visiškai nesuvokiamą dalyką. Paskui lėtai nuėjo prie lan- 
go 1r stovėjo ten su kūdikiu ant rankų nugara į Frensis. 

Frensis atsisėdo 1r laukė. Laukė, kada galės jam 
pasakyti, kad jau išrinko berniukui vardą, kad buvo at- 
ėjusi Ana jos aplankyti, kad, atrodo, išsinuomojamas 
neblogas butukas prie upės, per ketvirtį mylios nuo 
Maestranza bulių arenos. Visus tuos buitinius dalykė- 
lius ji susakytų vietoj anaiptol nebuitinių klausimų, ku- 
riuos jai taip rūpi išsiaiškinti, gal tas plepėjimas būtų iš- 
provokavęs jį pasakyti ką nors svarbaus. O dabar jis 
stovi čia su vaiku, įsikniaubusiu jam į kaklą, ir rezga 
dievai žino kokias mintis. Frensis būtų viską pasaulyje 
atidavusi: už tai, kad sužinotų, ką jis dabar galvoja. 

— Luisai? 

Jis neatsiliepė. Nė nekrustelėjo. Tik paprasčiausiai 
stovėjo, ir jai nebuvo matyti nei jo, nei kūdikio veidų. Ji 
pasisuko šonu į juos, įsitvėrusi standaus naujo matraco 
krašto. 

— Luisai! Luisai, ką galvoji? 

Jis atsigręžė. Šlapi nuo ašarų skruostai blizgėjo 


kaip nulakuoti. 


— Luisai? 

— Aš... aš nežinau, ką tau atsakyti... 

— Ar esi laimingas? — džiaugsmingai, bet primygti- 
nai klausė ji. - Nejau nesi laimingas? 

— Laimingas... — atsiliepė jis paniekinamai, — yra 
toks kvailas, nuvalkiotas žodis... - Jis atgręžė galvą ir 
pabučiavo kūdikį. Paskui tvirčiau apkabinęs vaiką viena 
ranka, kita išsitraukė 1š kišenės nosinę ir garsiai 1šsi- 
šnypštė nosį. Vaikelis nė nekrustelėjo. Frensis, žiūrė- 
dama į juos, pagalvojo, kad gali tuoj apalpti. Ji nunėrė 
galvą ir pro krumplius žiūrėjo į grindis. Štai, ko ji taip 
tikėjosi, apie ką taip svajojo, išsipildė. Luisais, apimtas 
pačių natūraliausių nesuvaldomų jausmų, su meile bu- 
čiuoja jų kūdikį! 

— Jis nuostabus, - pasakė Luisas. - Jis toks žavus. 

- Žinau. 

— Atrodo toks protingas... 

— Žinoma. 

— Jis panašus į tave. 

— Ir į tave. 

— Taip, - jis patvirtino patenkintas. — Panašus, labai 
panašus į mane. 

Frensis paleido matraco kraštą ir pasitraukė į lovos 
vidurį, prie pagalvių. 

— Pavadinau jį Antonijum. 

— Antonijum? Kodėl? Mano šeimoje nera Antonijų. 

— Nėra ir manojoj... 

— Tai tada kodėl? 

— Todėl, kad man patinka tas vardas, todėl, kad ji 


lengva tarti ir anglams. Todėl... - ji stabtelėjo. 

— Todėl, kad jis galėtų, jei panorėtų, būti ir Entoniu 
Šoru? 

— Taip. 

— Bet... 


— Luisai, - nutraukė jį su apsimestu griežtumu. 

Jis vėl pabučiavo vaiką. 

— Jis jau myli mane, pažiūrėk! Matai? 

— Matau. 

— Tu nuostabi, - staiga aistringai sušneko Luisas. — 
Tu tokia nuostabi, kad pagimdei tą vaiką! 

Jai užkando žadą. Jis stovėjo šalia, stipriai glausda- 
mas prie savęs kūdikį, veidas švieste švietė meile, net 
aistra, bet kai pažvelgė viršun ieškodama jo akių, 1š 
karto suprato, kad toji didžiulė meilė skirta jau ne jai. 


ŽŽ 


„Mano butas yra taip pat gana aukštai, - rašė Fren- 
sis Barbarai, — rytais jį užlieja saulė, o balkonas tokio 
dydžio, kad kaip tik užtenka vietos Antonijaus vežimė- 
lui. Buvo baisiai sunku rasti tinkamą vaikui vežimėlį. 
Ispaniški vežimėliai tiesiog siaubingi — su visokiausiais 
flamenko stiliaus raukiniais. Lizi apalptų pamačiusi ma- 
no baldus - jie primena išmestą rekvizitą iš saviveikli- 
nio „Čarmen“ spektaklio, bet aš neimu į galvą. Man 
svarbu, kad namie šviesu, patogu, o kai kitą mėnesį 
pradėsiu jau rimtai dirbti, atiduosiu Antonijų į puikų, 
vienuolių laikomą lopšelį už dviejų kvartalų.“ 

Vienuolės nešiojo šviesiai pilkus abitus, baltas koji- 
nes 1r praktiškus juodus batus. Jos priklausė nedide- 
liam ordinui, įkurtam dviejų turtingų ir pamaldžių sese- 
rų penkioliktame amžiuje. Vienuolių pagrindinis tiks- 
las - globoti Sevilijos mažyčius našlaičius ir, svarbiau- 
sia, išauklėti juos gerais katalikais. Baltai tinkuotoje 
sienoje prie pagrindinio įėjimo buvo kažkada įtaisyta 
net anga su geležiniu atvartu - nelyginant didžiulė paš- 

to dėžė —- 1r metalinių virbų ląsta kitoje pusėje; senais 
laikais ten būdavo paliekami nepageidaujami kūdikiai — 
pamestinukai. Dabar ta anga užkalta medine plokšte, 
bet sesuo Rufina, - tai vardas vienos iš dviejų Sevilijos 
šventųjų globėjų, - vadovaujanti dirbančių motinų kūdi- 
kių lopšeliui, pasakojo Frensis, kad seserys nors retai, 
bet vis dėlto rytais, atidariusios duris, dar randa ant 
laiptų plastikiniuose skalbinių krepšiuose pamestinukų. 
Pasak sesers Rufinos, juos naktį paliekančios merginos 
iš anapus upės esančio Trianos rajono, kuriame taip pa- 
plitę narkotikai, kad net pastarųjų metų keliems pames- 
tinukams nustatyta jau įgimta priklausomybė nuo nar- 
kotikų. Tie kūdikiai iš karto siunčiami į ligonines, nes 
seserys jau nebelaiko našlaičių prieglaudos, tik motinos 
ir vaiko kliniką ir lopšelį. Sesuo Rufina labai žavėjosi 
Antonijumi. 

— Tai gražus vaikelis! 

— O koks smagus, - pridūrė Frensis, - tikras links- 
muolis. 

— Gerai miega? 

— Ne. Jis tikras ispanas. Gali kiaurą naktį šokti 1r 
dainuoti. 

Sesuo Rufina globos Antonijų nuo ryto aštuonių iki 
trijų po vidudienio penkias dienas per savaitę visą atei- 
nančią vasarą. O Frensis tada dirbs tamsiose agentūros 
patalpose: tik dėl savo ypatingos kantrybės ir atkaklu- 
mo ji jau yra kelionių agentūros partnerė, tik dėl pava- 


dinimo galutinai dar nesutarta. Frensis siūlė „Ypatingos 

kelionės“; jos naujas ir vyresnis partneris Chuanas 
Karlas Marija de Rivasas meilijo ją pavadinti „Kelionių 
po Ispaniją ir Angliją agentūra“. Frensis atrado dar ke- 
liolika nedidelių viešbučių, išsibarsčiusių po vakarinės 
Andalūzijos pakraščius. Kai kuriuos laikė atvykę anglai, 
jų viešbučiai dažnai priminė anglų kaimo užeigas ir ska- 
tino ispanų susidomėjimą panašaus tipo viešbučiais An- 
glijoje, kuriuos aplankyti siūlė Niki. Frensis taip pat at- 
naujino verslo ryšius su Andalūzijos posadas. Ji gavo 
kelis mandagius, oficialius Chosė laiškus 1r vieną ar du 
tuo reikalu nuo Luiso, pasirašytus jo sekretorės. 

„Dėl pinigų tenka gerokai suktis, - rašė ji Barbarai, 
kuriai reguliariai siųsdavo laiškus kas antrą savaitę, — 
bet tikiuosi, kad išsiversime. Tiesiog keista, kaip ski- 
riasi kainos užsienyje — kai kas daug pigiau, kai kas 
brangiau — ir kaip, regis, skirtingai leidi čia pinigus. Aš, 
galima sakyti, susidraugavau su daktare, kuri priėmė 
Antonijų. Ji nori, kad mes drauge mokytumėmės jodi- 
nėti, ir susitinku su Luiso seserimi Ana. Nežinau, ar ji 
man tikrai prie širdies, bet už jos palankumą aš jai dė- 
kinga. O Luisą matau tada, kai jis atvažiuoja pasiimti 
Antonijaus...“ 

Luisas pasiimdavo vaiką beveik kiekvieną savaitga- 
lt. Kažin ar kokį praleido. Išsinešdavo jį kaip kokį laimi- 
kį šeštadienį ir grąžindavo sekmadienio vakarą. Viskas 
tarsi vyko pagal Frensis norus, bet ji nenumatė, nenu- 
jautė, kaip bus sunku ištverti tuos nesibaigiančius susi- 


tikimus, bet anaiptol ne pasimatymus, tas dalybas, tą 

prieštaringą ir tokią skausmingą pergalės ir netekties 
švytuoklę. Ji neleido Luisui už nieką mokėti, išskyrus 
tik tada, kai Antonijus buvo pas jį, o Luisas norėjo pa- 
dengti visas jos išlaidas, norėjo įtaisyti jjems didesnį 
butą, nupirkti geriausius vaiko kambario baldus, pasam- 
dyti tarnaitę. Jai reikėjo didelių pastangų, kad sulaikytų 
jį nuo tų jo ketinimų, tikrai didelių, nes jai pačiai viso to 
taip norėjosi... 

Ji padėjo plunksną. Tykūs garsai iš balkono ir 
šmėkštelėjusi iš vežimėlio kartą kitą putni rausva kojytė 
bylojo, kad Antonijus pabudo ir tuoj pareikalaus jos dė- 
mesio. Jis taip apsidžiaugs ją išvydęs, veidukas 1ms švy- 
tėti 1r žaismingai šypsotis; 17 taip visada, kai pamato ją, 
krautuvininkus, tetą Aną, tėvą. Ar galima aprašyti tuos 
džiaugsmus, taip pakeitusius vidinį Frensis gyvenimą, tą 
bekraštę laimę, kokios neįsivaizdavo net didžiausiose 
svajonėse, tokią visa stelbiančią meilę kūdikiui ir pama- 
žu suvoktą tiesą, kad jos, kaip vienišos motinos, statu- 
sas, anaiptol ne toks jau retas dalykas, skiriasi, kad ir la- 
bai keista, nuo išsiskyrusios moters statuso. 

— Senjora Šor, — iš pat pradžių tvirtai į ją kreipėsi 
sesuo Rufina. 

— Aš senjorita. 

— Senjora Šor. 

— Aš nesu išsiskyrusi, niekad nebuvau ištekėjusi... 

Sesuo Rufina šyptelėjo ir mostelėjo į vos rėpliojan- 
čius lopšelio mažylius - atseit reikia skaitytis su ju VI- 


suomeninė samprata. 


- Senjora Šor. 

Ir Luisas. Niekam pasaulyje ji nenorėtų pasakoti 
apie tas akimirkas ligoninėje, kai jos akyse įsižiebė Lui- 
so meilė sūnui, o jai užgeso; ir tada ji nustėrusi suvokė, 
kokia didelė buvo jo meilė jai. Jis nieko nesakė, bet 
kam sakyti? Frensis tai suprato taip aiškiai, tarsi jis bū- 
tų kuo atviriausiai viską atskleidęs, kaip 1r tai, kad nuo 
šiol jam rūpi tik sūnus ir tik jis juos sieja. Kaip ji prums 
tą tiesą, neturėjo supratimo ir stengėsi iš paskutiniųjų 
nekelti sau to klausimo. Viljamas rašė jai, kartodamas 
savo numylėtą teiginį, kad visa, kas gražu, nepraeina 
gyvenime be pėdsako. Tačiau dabar jai mažiausiai rūpi 
pėdsakai. Kas tie nelaimingi pėdsakai, palyginti su jos 
kančia? Todėl ji 1r yra Sevilijoje, nors to niekam pasau- 
lyje neprisipažintų. Ji negalėtų grįžti, kaip Lizi, į praeitį 
1r kapstytis praėjusio gyvenimo smulkmenose; dabar ji 
matė savo ateitį tik Ispanijoje. 

Tai va, kaip viskas baigėsi, tarė sau Frensis, lanks- 
tydama laišką. Bet ar baigėsi? Mes einam ten, kur ma- 
tom šviesą. Balkone jau krykščia. Frensis pakėlė akis ir 
su meile pažvelgė į besispardančias kojeles. Ji lėtai 
ženys savo keliu; ji patirs, be abejo, daug sunkumų, bet 
niekad nesigailės dėl savo pasirinkto kelio. Apie gailes- 
ti negali būti nė kalbos - nėra jokios prasmės graužtis. 
Tegu ji patyrė pirmą smūgį - netektį, bet ji niekad 0 
niekad nepatirs antrojo — užmaršties smūgio, tai ji sau 


pažadėjo. 

71. SS 4 


„Meilužis ispanas" - labai puiki, išmintinga knyga, išleista pres- 
tižinėje anglų romanų moterims serijoje Black Swan. Jame pa- 
sakojama apie seseris dvynukes Lizi ir Frensis, išaugusias tipiš- 
koje anglų šeimoje. Lizi mėgsta visus valdyti: vyrą, savo šeimą, 
tėvus, seserį. Frensis nori ir gali būti savarankiška ir imasi ver- 
slo - įsteigia kelionių agentūrą. Rūpindamasi savo klientų poll- 
siu Ispanijoje, susitinka verslo partnerį Luisą, beprotiškai įj įsi- 
myli. Atrodytų, du protingi, gabūs, savarankiški žmonės galėtų 
būti laimingi, bet... Luisas vedęs, o Frensis trokšta kūdikio. Ji 
nori gyventi sąžiningai ir pagal savo įsitikinimus, o Luisas nejsi- 
vaizduoja, kaip galima jam nepaklusti, kai jis aiškiai išreiškė sa- 


vo valią — „jei pagimdysi vaiką, viskam bus galas“. Jo lūpomis 


kalba Ispanija - konservatyvi šalis su savo išdidumu, šeimos garbe | 


ir perdėtu religingumu, kur daug leidžiama vyrui ir maža kas 


moteriai. Kas laukia Frensis toje šalyje? Ir kas laukia jų meilės? 

